
ozefas Fušė, vienas galingiausių savojo laiko, vienas keisčiausių 

visų laikų žmonių, pelnė nedaug jį supusio pasaulio meilės, 

o dar mažiau — vėlesniųjų kartų teisingumo. Napoleonui Šventosios 
Elenos saloje, Robespjerui pas jakobinus, Karno, Bara, Taleiranui sa- 
vuosiuose memuaruose, visiems prancūzų istorikams, ar jie būtų roja- 
listai, ar respublikonai, ar bonapartistai, — vos parašius šį vardą, 
plunksna išsyk paplūsta tulžimi. Apsigimęs išdavikas, nelemtas intri- 
gantas, slidus šliužas, profesionalas perbegelis, policijos niekšelis, ap- 
gailetinas imoralistas, — nėra tokio plūstamo žodžio, kurio jam būtų 
pagailėta, ir nei Lamartinas, nei Mišle, nei Luji Blanas nemėgina rim- 
tai tyrinėti jo charakterio arba, teisingiau, įstabios jo charakterio sto- 
kos. Fuše paveikslas su tikrosiomis gyvenimo apybraižomis pirmą 
kartą pasirodo monumentalioje Luji Madleno biografijoje (iš jos ir 
štai, ir bet kuriai kitai studijai semtasi didžioji dalis faktinės medžia- 
gos); O šiaip istorija vyrą, pasaulinio perversmo metu vadovavusį vi- 
soms partijoms ir vienam jas visas pergyvenusį, psichologinėje dviko- 
voje nugalėjus; ir Napoleoną, ir Robespjerą, patyliukais nustūmė į 
galinę nereikšmingų personažų gretą. Retsykiais jis dar šmėsteli kokio- 
je Napoleono laikus vaizduojančioje dramoje ar operetėje, bet ir tais 
atvejais — dažniausiai vien nuvalkiotu schematišku bravūriško policijos 


„ministro, lyg ir kokio anų laikų Šerloko Holmso pavidalu; lekštai pa- 


teikiant, vaidmuo scenos gilumoje visados juk painiojamas su antraeiliu 
vaidmeniu. 

Vienas vienintelis žmogus, pats būdamas didis, įžvelgė šią „nepakar- 
tojamą didybę, — ir tai buvo ne bet koks žmogus, o Balzakas. Šis iškilus 
ir sykiu giliai įsismelkiąs protas, visados ne tik dairęsis į epochos areną, 
bet ir žvalgęsis už kulisų, nedvejodamas pripažino, kad Fušė yra psi- 
chologiniu požiūriu pats įdomiausias jo šimtmečio charakteris. Įpratęs 
visas aistras — ir vadinamąsias herojines, ir vadinamąsias žemąsias — lai- 
kyti visiškai lygiaverčiais savosios jausmų chemijos elementais, tobulu 
nusikaltėliu Votrenu žavėtis lygiai taip pat kaip moralės genijumi Luji 
Lamberu, niekados nesirūpindamas skirti, kas dora, kas nedora, ir žmo- 
gų matuodamas tiktai jo valios verte ir aistros intensyvumu, Balzakas 
kaip tik šitą labiausiai niekintą, daugiausiai plūstą revoliucijos ir imperi- 
jos laikų vyrą ištempė iš šešelio, kuriame jis tyčia slėpėsi. Sį singulier gėnie 
Balzakas vadina „vieninteliu ministru, kada nors turėtu Napoleono", 


paskui — la plus forte fete gue je connaisse, o dar kitoje vietoje — „viena iš tų fi- 
gūrų, po kurių paviršiumi slypi tokios gelmes, kad jų veikiančių niekaip 
neperžvelgsi, kad jas tik veliau gali perprasti“. Tokie žodžiai skamba visai 
kitaip nei anie paniekos kupini moralai! Ir pačiame romano Une tėnebreuse 
affaire viduryje Balzakas šitam „niauriam, giliam, neįprastam ir mažai 
kam žinomam protui ' paskiria atskirą puslapį: „Jo savitas genijus, — rašo 
Balzakas, — varęs Napoleonui savotišką baimę, atsiskleidė ne iš karto. Šis 
niekam nežinomas Konvento narys, vienas pačių nepaprasčiausių ir sykiu 
neteisingiausiai vertintų savojo meto vyrų, tik krizių laiku tapo tuo, kuo 
paskui ir buvo. Valdant Direktorijai, jis pakilo į tą aukštumą, iš kurios 
gilūs vyrai, teisingai vertindami praeitį, geba įžvelgti ateitį; o tada ūmai — 
taip kartais, nušvitimo pagauti, vidutiniški aktoriai tampa puikiais vaid- 
menų atlikėjais, — per Briumero aštuonioliktosios perversmą pateikė savo 
apsukrumo įrodymus. Tasai vienuolyne augęs blyškiaveidis vyras, žino- 
jęs visas ir Kalno partijos, kuriai iš pradžių priklausė, ir rojalistų, pas ku- 
riuos galiausiai persimetė, paslaptis — tasai vyras pamaži ir tylomis ištyri- 
nėjo politikos arenoje veikiančius žmones, jų reikalus ir metodus; jis per- 
prato Bonaparto paslaptis, davė jam naudingų patarimų ir vertingų Žinių; 
(...) nei naujieji, nei ankstesnieji kolegos tą akimirką nenujaute, kokio 
masto yra jo genijus, kuris iš esmės buvo valdymo genijus: gebąs neklai- 
dingai pranašauti ir neįtikėtinai įžvalgus“. Taip kalbejo Balzakas. Jo 
liaupsės pirmosios atkreipė į Fuše mano dėmesį, ir daugelį metų aš 
vis retsykiais dirsčiojau į tą vyrą, kurį Balzakas garbstė, esą jis turįs 
„žmonėms net daugiau valdžios nei pats Napoleonas . Tačiau Fuše 
ne tik gyvas būdamas, bet ir istorijoje puikiai gebėjo likti gilumos fi- 
gūra; jis nemėgsta, kai kas nors taikosi pažvelgti jam į veidą ir į kor- 
tas. Dangstydamasis anoniminiu savosios tarnybos apvalkalu, jis be- 
veik visados veikia neregimai pasislėpęs įvykių viduje nelyg laikro- 
džio mechanizmas laikrodyje, ir tik labai retai tepasiseka vyksmo šur- 
mulyje, ties pačiais staigiausiais kelio posūkiais išvysti jo skubiai tols- 
tantį profilį. Ir dar keistesnis dalykas! Ne vienas tų prabėgomis pa- 
gautų profilių iš pažiūros nedera prie kito. Reikia šiokių tokių pa- 
stangų įsivaizduoti, kad tas pats žmogus, su tais pačiais plaukais ir ta 
pačia oda, 1790 metais buvo kunigų seminarijos auklėtinis, o 1792-ai- 
siais — jau bažnyčių plešėjas, 1793-iaisiais — komunistas, po penkerių 
metų — jau multimilijonierius, o dar po dešimties — Otranto herco- 
gas. Tačiau juo įžūlesni buvo tie jo persimainymai, juo įdomesnis 
man skleidėsi šito tobuliausiojo naujųjų laikų makiavelisto charakteris 

ar veikiau charakterio stoka, juo labiau mane traukė antraisiais planais ir 
slapukavimais pridangstytas jo gyvenimas, juo savitesnė, net demoniškes- 
nė regėjosi man jo figūra. Taip nejučiomis, vien del psichologinio įdo- 
mumo, pradėjau rašyti Žozefo Fušė istoriją kaip savo indelį į dar trūksta- 
mą ir didžiai reikalingą diplomato, tos nevisiškai ištirtos, visų pavojin- 
giausios dvasinės mūsų gyvenamojo pasaulio rasės, biologiją. 

Perdėm amoralios prigimties asmenų, net jeigu jie yra tokie saviti 
ir reikšmingi kaip Žozefas Fušė, gyvenimo aprašymai, gerai suprantu, 
kertasi su akivaizdžių mūsų laikų troškimu. Mūsų laikai šiandien 
mėgsta herojines biografijas, jie trokšta tokių biografijų, nes, patys 
stokodami kūrybingų politinių vadovų, ieško aukštesnių pavyzdžių 
praeitose epochose. Anaiptol nemenkinu sielą praplečiančios, jėgų 


„suteikiančios, dvasią keliančios herojinių biografijų galios. Nuo Plu- 


tarcho dienų tos biografijos reikalingos kiekvienai pakilimo pagautai 
kartai ir kiekvienai naujai jaunuomenei. Tačiau kaip tik politikos sri- 
tyje jose slypi istorinės klastotės pavojus, — pavojus pamanyti, kad 
anuomet ir visados vadovų prigimties žmones iš tikrųjų ir lėmė pasaulio 
lemų. Be abejo, herojiškos prigimties žmonės vien savo buvimu dar išti- 
sus dešimtmečius ir šimtmečius valdo dvasios gyvenimą, tačiau — tiktai 
dvasios. Realiajame, tikrajame gyvenime, politinės valdžios sferoje, 
viską tvarko — ir tai tebus pabrėžta, persergstint del bet kokio politi- 
nio patiklumo, — dažniau ne iškilūs veikėjai, grynųjų idėjų skelbėjai, o 


kur kas menkesnė, užtat miklesnė padermė: antrojo plano veikėjai. 


I914 ir I91Š metais visi drauge matėme, kaip pasaulio istorijai lemtin- 
gus karo ir taikos sprendimus padarė ne protas ir atsakomybės jaus- 
mas, O itin abejotino charakterio ir ne per didžiausio proto žmonės, 
tūną užnugariuose. Dabar irgi kas dieną patiriame, kad abejotiname 
ir dažnai neleistiname politikos žaidime, kuriam tautos dar vis nuo- 
širdžiai patiki savo vaikus ir savąją ateitį, įsitvirtina ne plataus dorovi- 
nio akiračio, nepajudinamai tvirtų įsitikinimų žmonės, kad juos vis 
pergudrauja tie profesionalūs azartiški lošėjai, kuriuos mes vadiname 
diplomatais, — miklių rankų, tuščių žodžių ir šaltų nervų fokusininkai. 
Tad jeigu, kaip Napoleonas jau prieš šimtmetį sakė, politika yra ta- 
pusi la fatalitė moderne, naujuoju fatumu, mes, gindamiesi nuo jos, bent 
pamėginkime atpažinti už tų galybių pasislėpusius Žmones, o šitai 
drauge ir perprasti pavojingąją jų galios paslaptį. Toks indelis į poli- 
tikos veikėjo tipologiją tebus ši Žozefo Fušė gyvenimo istorija. 


Zalcburgas, 1929 metų ruduo 

| (1) 9 metų gegužės trisdešimt pirmą dieną Žozefas 


Fušė — dar toli gražu ne Otranto hercogas! — gimsta Nanto uosta- 
miestyje. Jūrininkai, pirkliai — jo tėvai, jūrininkai — protėviai; tad 
nėra suprantamesnio dalyko už tą, kad ir įpėdinis leisis į jūras, bus 
jūrų pirklys arba kapitonas. Tačiau anksti paaiškėja: šitas išstypęs, 
mažakraujis, nervingas, bjaurus berniukas visiškai netinkamas to- 
kiam rūsčiam ir anuomet dar tikrai didvyriškam amatui. Už dviejų 
mylių nuo kranto jis jau serga jūros liga, pabėgiojęs ar pažaidęs 
berniokiškus žaidimus ketvirtį valandos — jau pavargęs. Ką gi tad 
daryti su tokia išgeibusia atžala, gerokai susirūpinę svarsto tevai, nes 
Prancūzijoje apie 1770 metus dar nėra tinkamos erdvės jau nubudu- 
stos dvasios ir nekantriai į areną besiveržiančiai buržuazijai. Teis- 
muose, valdymo srityje, kiekvienoje tarnyboje ir žinyboje visos šil- 
tos vietelės tenka diduomenei; tarnauti rūmuose gali tik turėdamas 
grafo herbą arba gerą baroniją, net kariuomenėje miestietis, ir žilo 
plauko sulaukęs, neišsitarnaus daug aukščiau už kapralą. Prastai val- 
domoje, korumpuotoje karalystėje trečiasis luomas dar niekur ne- 
prisileidžiamas; tad nera ko stebetis, kad praslinkus ketvirčiui am- 
žiaus jis ims kumščiais reikalauti to, ko pernelyg ilgai nebuvo duota 
jo nuolankiai prašančiai rankai. 

Lieka tik Bažnyčia. Si tūkstantmetė, pasaulį už visas dinastijas 
kur kas geriau pažįstanti galybė mąsto protingiau, demokratiškiau 
ir plačiau. Ji visados suranda vietą kiekvienam gabiam jaunuoliui ir 
priima į savo nematomą (mperiją net pačios žemiausios kilmės 
žmogų. Mažasis Zozefas jau oratorininkų mokyklos suole pasižymi 
kaip stropus mokinys, baigusiam mokslus ordinas jam mielu noru 
patiki matematikos ir fizikos mokytojo pultą, o sykiu mokyklos 
prižiūrėtojo ir prefekto vietą. Sulaukęs dvidešimties metų, Zozefas 
Fušė šiame ordine, kuris, išvijus jėzuitus, visoje Prancūzijoje vado- 
vauja katalikiškam ugdymui, jau turi tam tikrą padėtį ir tarnybą — 
tiesa, visai kuklią, be didelių perspektyvų iškilti, bet vis delto mo- 
kyklą, kurioje ir pats ugdosi, kurioje mokydamas ir mokosi. 

Davęs kunigo įžadus, jis galėtų ir aukščiau kopti, tapti tėvu vie- 
nuoliu, galbūt kada nors net vyskupu ar eminencija. Tačiau štai 
koks būdingas Žozefo Fušė bruožas: jau pačioje apatinėje, pirmo- 
joje karjeros pakopoje atsiskleidžia tipiškas jo esybės bruožas — ne- 


noras visiškai, neatšaukiamai susisieti su kuriuo nors asmeniu ar da- 
lyku. Jis dėvi dvasininko drabužį ir turi tonzūrą, gyvena vienuolio 
gyvenimą drauge su kitais dvasiškaisiais tėvais, per tą dešimtį pas 
oratorininkus praleistų metų nei išoriniu, nei vidiniu požiūriu nie- 
kuo nesiskiria nuo kunigo. Tačiau aukštesniųjų įšventinimų nepri- 
(ma, įžado neduoda. Kaip visados, kaip kiekvienoje situacijoje, jis 
palieka atvirą atsitraukimo kelią, permainos ir pokyčio galimybę. Ir 
Bažnyčiai jis atsiduoda tik laikinai, nevisiškai, — lygiai kaip veliau 
revoliucijai, Direktorijai, Konsulatui, imperijai ar karalystei: nė ne- 
kalbant apie žmones, net Dievui Žozefas Fušė niekados neįsiparei- 
goja būti ištikimas visą gyvenimą. 

Dešimtį metų, nuo dvidešimtųjų iki trisdešimtųjų, šis nublyškęs, 
uždaras puskunigis vaikštinėja vienuolynų koridoriais ir po tylius 
refektorius. Mokytojauja Niore, Somiure, Vandome, Paryžiuje, ta- 
čiau beveik nejaučia, kad gyvenamosios vietos keičiasi, nes seminari- 
jos mokytojo gyvenimas visuose miestuose vienodai tykus, skurdus 
ir nekrintąs į akis, jis visados vyksta anapus nebylių mūrų, visados 
atskirtas nuo pasaulietinio gyvenimo. Dvi, trys, keturios dešimtys 
mokinių, mokomi lotynų kalbos, matematikos ir fizikos, išblyškę, 
juodai aprengti berniukai, kuriuos tenka vedžioti mišių ir prižiūrėti 
miegamajame; vienatveje skaitomos mokslo knygos, skurdus mais- 
tas, prastas atlygis, juodas, nudryžęs drabužis, ne;mantri vienuolyno 
buitis. Toji dešimtis tykių, ūksmėje praleistų metų regisi lyg koks 
stingulio tarpas, nerealus ir prabėgęs anapus laiko ir erdvės. 

Bet vis delto per tą dešimtį vienuolyno mokyklos metų Žozefas 
Fušė išmoksta daugybes dalykų, be galo pravertusių vėlesniam di- 
plomatui, pirmiausiai — gebėjimo ištylėti įgūdžių, magistralinio me- 
no slėpti savo jausmus ir mintis, meistriškumo stebėti žmones ir 
perprasti jų psichologiją. Kad šis vyras visą gyvenimą net aistros pa- 
gautas įstengia suvaldyti kiekvieną savo veido nervą, kad niekados 
jo sustingusiame, sakytumei tylos mūrais apjuostame veide neįžvelg- 
si sukilusio smarkesnio įtūžio, kartėlio, jaudulio, kad jis tuo pačiu 
bespalviu balsu sako ir pačius maloniausius, ir pačius kraupiausius 
dalykus 1r tuo pačiu begarsiu žingsniu geba žengti tiek per impera- 
toriaus menes, tiek per siautėjantį liaudies susirinkimą, — šios nepri- 
lygstamos savitvardos ir disciplinos Fušė išmoko reflektorijaus me- 
tais, jo valia seniai sutramdyta Lojolos pratybomis, o žodis dar kur 
kas anksčiau, nei jis užkopė į pasaulio scenos pakylą, išlavintas per 

šimtmečių tradicijas turinčio kunigystės meno diskusijas. Gal ir 
nėra atsitiktinumas, kad trys didieji Prancūzų revoliucijos diplo- 
matai — Taleiranas, Sijesas ir Fušė — buvo išėję Bažnyčios mokyklą, 
kad jie, prieš kopdami į tribūną, jau seniai buvo meistriškai perpra- 
tę meną valdyti žmones. Be galo sena, kur kas juos pranokstanti ir 
visiems trims bendra tradicija šiaip jau visiškai priešingiems jų cha- 
rakteriams lemiamomis minutėmis suteikia tam tikro panašumo. Fu- 
šė atveju čia dar prisideda geležinė, sakytumei spartietiška savid- 
rausmė, vidinis priešinimasis prabangai ir puikavimuisi turtais, gebė- 
jimas slėpti asmeninį gyvenimą ir savo jausmus; ne, tie vienuolynų 
koridorių ūksmėje praleisti metai Fušė nenuėjo veltui, mokytojau- 
damas jis be galo daug pats išmoko. 

Anapus vienuolyno mūrų, griežtoje nuošalumoje ugdosi ir vysto- 
si ši nepaprastai lanksti ir nerami dvasia, pasiekdama tikrą psicholo- 
ginį meistriškumą. Metų metus jai tik nematomai leidžiama veikti 
itin ankštoje dvasinėje erdvėje, bet jau 1778 metais Prancūzijoje 
prasideda toji socialinė audra, kuri persiverčia net per vienuolyno 
mūrus. Oratorininkų vienuolių celėse apie Žmogaus teises diskutuo- 
jama taip pat kaip ir masonų klubuose, savotiškas smalsumas gena 
tuos jaunus kunigus buržuazijos pusėn, smalsumas ir fizikos bei ma- 
tematikos mokytoją verčia domėtis įstabiais anų laikų atradimais, 
pirmaisiais Montgolfje orlaiviais, nepaprastais išradimais elektros ir 
medicinos srityse. Dvasiškieji tėvai ieško sąlyčio su dvasios sluoks- 
niais, o Arase jį galima rasti keistame pasilinksminimų būrelyje, va- 
dinamame Rosati, lyg ir kokioje „Šlarafijoje“, kur miesto intelektua- 
lai buriasi smagiai praleisti laiko. Visai nieko įspūdinga ten nevyks- 
ta, smulkūs, niekuo neišsiskiriantys miestiečiai deklamuoja eiles arba 
sako literatūrines prakalbas, kariškiai maišosi su civiliais, o kunigo 
drabužiu vilkįs mokytojas Žozefas Fušė irgi ten mielai įsileidžia- 
mas, nes geba visko papasakoti apie naujuosius fizikos laimėjimus. 
Dažnai jis ten sėdi draugų būrelyje ir klausosi, kaip, sakysime, geni- 
jų korpuso kapitonas, vardu Lazaras Karno, skaito pašaipias savos 
kūrybos eiles arba išblyškęs sučiauptalūpis advokatas Maksimiljanas 
de Robespjeras (anuomet jis dar didžiavosi aristokratiška kilme) 
Rosati garbei sako puošmenų kupiną kalbą. Mat provincija dar gėrisi 
paskutiniaisiais filosofuoti pamėgusio dix-buitižme atokvėpiais, po- 
nas de Robespjeras rašinėja dar ne kruvinus nuosprendžius, bet dai- 
lius ir malonius eilėraštukus, šveicarų gydytojas Maratas kuria dar 


ne komunistinius manifestus, bet saldoką sentimentalų romaną, o 
mažasis leitenantas Bonapartas dar kažkur provincijoje plūkiasi, 
kurpdamas „Verterį'mėgdžiojančią novelę: audros debesys dar ne- 
matomi tvenkiasi anapus horizonto. 

Tačiau — likimo žaismas: kaip tik su tuo išblyškusiu, nervingu, 
nežabotos garbetroškos valdomu advokatu de Robespjeru tonzūro- 
tasis ir sutanotasis mokytojas itin susibičiuliauja; labai panašu net, 
kad jiedu netrukus ir susigiminiuos, nes Šarlotė Robespjer, Maksi- 
miljano sesuo, linkusi išvaduoti oratorininkų mokytoją iš dvasiško- 
jo luomo, ir prie visų stalų jau kuždamasi apie jų sužadėtuves. Kodėl 
šios piršlybos galiausiai išyra, taip ir liko mįslė, bet galbūt čia slypi 
kraupios ir pasaulio istorijai reikšmingos tų dviejų kitados drauga- 
vusių, o paskui žūtbūtinai susigrūmusių vyrų abipusės neapykantos 
šaknys. Tačiau anuo metu jiedu dar nieko nenutuokia nei apie ja- 
kobinizmą, nei apie neapykantą. Net priešingai: kai Maksimiljanas 
de Robespjeras kaip deputatas siunčiamas į Versalį dalyvauti Gene- 
ralinių luomų susirinkime ir drauge su kitais rengti naujosios Pran- 
cūzijos konstitucijos, ne kas kitas, o tonzūrotasis Žozefas Fušė 
paskolina skurdeivai advokatui de Robespjerui pinigų, kad tas ga- 
lėtų susimokėti už kelionę ir pasisiūdinti naują kostiumą. Simbo- 
liška ir tai, kad-Fuše, kaip veliau dar tiek kartų bus, čia prilaiko bal- 
nakilpę kitam, pradedančiam karjerą pasaulio istorijoje. Ir kad bū- 
tent jis lemiamą akimirką išduoda buvusį bičiulį ir parbloškia jį že- 
men aukštielninką. 

Robespjerui išvykus į Generalinių luomų susirinkimą, sukrėsiantį 
pačius Prancūzijos pamatus, netrukus ir Araso oratorininkai surengia 
savą revoliucijėlę. Politika 'prasismelkė net į refektorius, ir nuovokusis 
Žozefas Fušė, gebąs suuosti, iš kur pučia vejas, pasuka bures pavėjui. 
Jo siūlymu į Nacionalinį susirinkimą išsiunčiama deputacija, turinti 
ten pareikšti, kad kunigai simpatizuoja trečiajam luomui. Tačiau šiaip 
visados toks apdairus Fuše šįsyk žengia žingsnį viena valanda per 
anksti. Viršininkai, nors jau nebeturėdami galios tikrai nubausti, iš- 
siunčia jį giminingon įstaigon į Nantą, į tą pačią vietą, kur berniokas 
sėmėsi pirmųjų mokslo ir meno perprasti žmones pagrindų. 

Bet dabar jis jau sukaupęs patirties ir subrendęs, dabar jo nebevi- 
lioja perspektyva mokyti paauglius daugybos lentelės, geometrijos 
ir fizikos. Vėjo uodėjas pajuto, kad virš krašto tvenkiasi socialinė 
audra, kad pasaulį užvaldė politika: vadinasi, pirmyn į politiką! 

Vienu judesiu Fuše bloškia žemėn sutaną, užsiželdina tonzūrą ir liau- 
jasi mokyti nebrandžius berniokus, o imasi skaityti politines paskai- 
tas guvesniesiems Nanto piliečiams. Įsteigiamas klubas — juk politikų 
karjera visados prasideda tokioje bandomojoje iškalbos scenoje, — ir 
Fušė, vos kelioms savaitėms prabegus, jau pasidaro Amis de la Constitu- 
tion prezidentu Nante. Jis giria pažangą, bet giria labai atsargiai, labai 
liberaliai, nes politinis doro pirklių miesto barometras rodo nuosaikų 
klimatą, radikalizmas nemegstamas Nante, kur žmones būgštauja del 
savo kreditų ir pirmiausiai rūpinasi naudingais prekybiniais sandė- 
riais. Kadangi ten iš kolonijų gaunama gražaus pinigo, Nante ne- 
mėgstami ir tokie fantastiniai projektai kaip, sakysime, vergų išlaisvi- 
nimas: todėl Žozefas Fušė tučtuojau surašo patetišką dokumentą 
Konventui prieš prekybos vergais panaikinimą, šitaip, tiesa, pelnyda- 
mas šiurkščių Briso priekaištų, užtat ne kiek nesumenkindamas savo 
gero vardo siauresniuose miestiečių sluoksniuose. Rūpindamasis laiku 
sutvirtinti savo politinę padėtį miestiečių (būsimųjų rinkėjų!) klane, 
jis paskubomis veda prakutusio pirklio dukterį, bjaurią merginą, bet 
su geru kraičiu, — mat stengiasi kuo skubiausiai ir visiškai tapti biurge- 
riu tokiais laikais, kai trečiasis luomas, kaip jis jau nujaučia, netruks 
pasidaryti pats viršutinis, viešpataujantis. 

Visa tai — jau pasirengimai tikrajam tikslui pasiekti. Vos paskelbia- 
mi rinkimai į Konventą, buvęs kunigų seminarijos mokytojas išsyk 
kelia savo kandidatūrą. O ką daro kiekvienas kandidatas? Pirmiausiai 
žada savo geriesiems rinkėjams viską, ką tik tie norėtų iš jo išgirsti. 
Taigi ir Fuše siekte prisiekia globosiąs prekybą, ginsiąs nuosavybę, 
gerbsiąs įstatymus; be to, jis kur kas iškalbingiau ir rūsčiau smerkia 
(mat vėjas Nante pučia veikiau ne iš kairės, o iš dešinės) ne senąjį re- 
žimą, bet netvarkos kurstytojus. 1792 metais jis iš tikrųjų išrenkamas 
Konvento deputatu, ir trispalvė deputato kokarda nuo šiolei ilgus 
metus atstoja slapčiomis ir patyliukais nešiotą tonzūrą. 


ai Žozefas Fušė išrenkamas, jam yra trisdešimt dveji metai. 

Tai anaiptol ne gražus vyras, kas ne, tai ne. Liesas, kone 
vaiduokliškai perkaręs stotas, smulkių kaulų ir kampuotų linijų vei- 
das, bjaurus ir nemalonus. Ryškiai išsišovusi nosis, ryški, siaura ir vi- 
sados sučiaupta burna, šaltos lyg žuvies akys po sunkiais, kone mie- 


gūstais vokais, lėliukės pilkos lyg katės ir tarytum stiklinės. Visam 
šiam veidui, visam šiam vyrui, sakytumei, pašykšteta gyvybinės me- 
džiagos; jis atrodo lyg žmogus dujų deglo šviesoje, blankus ir žals- 
vokas. Akys nežiba, judesiuose nematyti nė truputelio juslingumo, 
balse neskamba plienas. Skysti sruogomis sulipę plaukai, rusvi ir vos 
įžiūrimi antakiai, blyškiai pilkšvi skruostai. Tarytumei būtų pristigę 
dažomosios medžiagos tam veidui sveikai nuspalvinti; šis atkaklus, 
be galo darbingas žmogus visados regisi pailsęs, pasiligojęs, sveiks- 
tąs po ilgos ligos. 

Ji pamatęs, kiekvienas mano: šio žmogaus gyslose nera karšto, 
raudono, tvinksinčio kraujo. Iš tikrųjų: psichologiniu požiūriu Fušė 
priklauso šaltakraujų rasei. Jam nepažįstamos šiurkščios, visą Žmogų 
pagaunančios aistros, jo nevilioja nei moterys, nei lošimas, jis nege- 
ria vyno, nepatiria švaistūno džiaugsmų, nesimėgauja raumenų Žais- 
mu, gyvena vien kambariuose tarp bylų ir popierių. Niekados jo ne- 
suima regimas įniršis, niekados nesudreba nė vienas nervas jo veide. 
Šios plonos, bekraujes lūpos persikreipia tik vos vos — kartais man- 
dagiai, kartais pašaipiai — šypteldamos, po ta pilkšva nelyg molis 
kauke niekados neįžiūrėsi tikros įtampos, tos akys po sunkiais ir 
paraudusiais vokais niekados neišduos jo ketinimų ar krypties, kuria 
juda mintis. Šis nesutrikdomas šalrakraujiškumas ir yra tikroji Fušė 
galybe. Nervai jo nevaldo, juslės jo nesuvedžioja, visa aistros įtampa 
tvenkiasi ir išsikrauna anapus neperžvelgiamo jo kaktos mūro. Jis žai- 
džia savo galiomis, tykodamas, kol kiti padarys klaidą; jis leidžia kitų 
aistrai išsieikvoti ir kantriai laukia, iki jie susidevės ir nebesivaldydami 
apsinuogins; tik tada jis negailestingai perveria auką. Šis benervės jo 
kantrybes pranašumas yra tiesiog kraupus: kas geba taip laukti ir taip 
slapstytis, gali apgauti ir labai įgudusį priešininką. Fušė ramiai tar- 
naus, net nemirkteldamas, atsainiai šypsodamasis klausysis šiurkščiau- 
sių įžeidimų, kęs gedingiausią pažeminimą, to žuviakraujo žmogaus 
nesukres joks grasinimas, joks kito žmogaus įtūžis. Ir Robespjeras, ir 
Napoleonas sudūžta, atsitrenkę į šitą akmens ramybę, kaip banga su- 
dūžta į uolą; trijų kartų, ištisos padermes aistros kyla ir slūgsta, o jis, 
vienintelis beaistris, vienas tveria šaltas ir išdidus. 

Taigi šis kraujo šaltumas yra tikrasis Fušė genialumas. Kūnas jo 
nevaržo ir neverčia paklusti, kūnas, sakytumei, nė neegzistuoja, kol 
vyksta visi tie įžūlūs proto žaidimai. Kraujas, juslės, trikdantys emo- 
ciniai tikro žmogaus elementai iš tikrųjų niekados nedalyvauja azar- 

tiškame lošime šio slapuko, kurio visa aistra sutelkta smegenyse. 
Mat šis sausokas kabinetų Žmogus neleistinai pamėgęs nuotykį, ir 
jo aistra yra intriga. Tačiau tik protu jis geba šią aistrą lieti ir ja 
mėgautis, ir nėra genialesnės bei geresnės priedangos jo slaptam pa- 
sitenkinimui, regint paties sukurtąją painiavą, už tą santūraus, parei- 
gingo, stropaus valdininko laikyseną, kuria jis visą gyvenimą mas- 
kuojasi. Iš kabineto regzti gijų gijas, netikėtai ir nepastebimai 
smogti mirtiną smūgį, ištūnojus už dokumentų ir sąvadų, — štai Fu- 
še taktika. Tenka pažvelgti į pačias istorijos gelmes, kad revoliuci- 
jos atšvaituose, legendiniame Napoleono švitesyje apskritai paste- 
bėtum tariamai kuklią ir pataikūnišką, o iš tikrųjų visur veikiančią ir 
epochą formuojančią Fušė figūrą. Visą gyvenimą jis vaikšto šešelyje, 
tačiau pergyvena tris kartas, ir Patroklas, Hektoras, ir Achilas jau 
seniai žuvę, o klastingasis Odisėjas tebegyvuoja. Jo talentas pergud- 
rauja genijų, jo šaltas kraujas tveria ilgiau už visas aistras. 

Rugsėjo dvidešimt pirmosios rytą naujasis Konventas renkasi sa- 
lėn. Deputatų sutikimas nebe toks iškilmingas, nebe toks pompas- 
tiškas kaip prieš trejus metus, per pirmąjį Steigiamąjį susirinkimą. 
Anuomet salės viduryje dar stovėjo prabangus, baltomis lelijomis 
siuvinetas damasto krėslas, karaliaus vieta. Jam įžengus, visas susirin- 
kimas pagarbiai atsistojęs ir džiūgaudamas sveikino pateptąjį. O da- 
bar karaliaus tvirtoves, Bastilija ir Tiuilri rūmai, nieko nebegali, ka- 


raliaus Prancūzijoje nebera; tiktai apkūnus ponas, šiurkščių kalėji- 


mo sargų ir teisėjų vadinamas Liudviku Kapetu, kaip bejėgis pilietis 
nuobodžiauja Tamplyje ir laukia nuosprendžio. Vietoj jo kraštą 
dabar valdo šitie septyni šimtai ir penkios dešimtys deputatų, įsikū- 
rusių paties valdovo namuose. Už prezidento stalo stūkso milžiniš-. 
komis raidėmis surašytos: naujosios Mozės įstatymų lentos, konsti- 
tucijos tekstas, o salės sienas puošia — koks pavojingas simbolis! — 
liktorių ryšulys ir žudikiškas kirvis. 

Galerijose, smalsiai apžiūrinėdama savo atstovus, pulkuojasi liaudis. 
Septyni šimtai 14 penkios dešimtys Konvento narių, keistas visų luo- 
mų ir profesijų mišinys, letu žingsniu įžengia į karaliaus namus: be- 
darbiai advokatai ir įžymūs filosofai, nuo įžadų pabėgę kunigai ir nu- 
sipelnę karo vadai, nevykeliai avantiūristai, garsūs matematikai ir ga- 
lantiški poetai; lyg smarkiai supurčius stiklinę, Prancūzijoje dėl revo- 
liucijos apačios iškilo paviršiun. Atėjo laikas praskaidrinti chaosą. 

Jau pati susėdimo tvarka yra pirmasis mėginimas įvesti tvarką. 


Amfiteatro salėje,"tokioje ankštoje, kad priešai kalba surėmę kaktas, 
jausdami kits kito alsavimą, apačioje, gelmėje, sėdi ramesnieji, skaid- 
resnieji, atsargesnteji, — marais, bala, kaip pašaipiai vadinami tie, ku- 
rie, priimant sprendimus, lieka beaistriai. Audringieji nekantruoliai, 
radikalai sėdasi pačiuose viršutiniuose suoluose, „kalne“, paskuti- 
niosiomis krėslų eilėmis jau prisišliejusiame prie galerijų, šitaip, sa- 
kytumei, simboliškai duodami suprasti, kad jiems už nugarų yra mi- 
nia, liaudis, proletariatas. 

Tarp tų dviejų jėgų tveria pusiausvyra. Tarp jų siūbuoja revoliuci- 
jos potvyniai ir atoslūgiai. Miestiečiams, nuosaikiesiems, išsikovojus 
konstituciją, nuvertus karalių ir diduomenę, teisėms perėjus į trečiojo 
luomo rankas, revoliucija jau baigta; užvis labiausiai jiems norėtųsi 1Š 
apačios kylantį įsismarkavusį srautą vel prislopinti ir pristabdyti, 
jiems rūpi tiktai ginti tai, kas jau garantuota. Jų vadai yra Kondorse, 
Rolanas, žirondistai, dvasininkų ir viduriniojo luomo atstovai. O 
Kalne sedintys galingą revoliucijos bangą geidžia dar labiau įsupti, 
kol ji nusineš su savimi visas dar tebetveriančias atsilikimo žymes; 
proletariato vadai — Maratas, Dantonas, Robespjeras — trokšta Ia 
rėvolution intėgrale, visiškos, radikalios revoliucijos, iki pat ateizmo ir 
komunizmo. Nuvertę karalių, jie trokšta parblokšti žemėn ir kitas 
valstybės galybes — pinigus ir Dievą. Svarstyklės neramiai siūbuoja 
tarp tų dviejų partijų. Jeigu laimės Žirondistai, nuosaikieji, revoliucija 
pamaži susigers į smėlį, užleisdama vietą iš pradžių liberaliai, o veliau 
konservatyviai reakcijai. O radikalai laimėję įstums revoliuciją į pačias 
anarchijos gelmes ir viesulus. Tad ne vienas iš susirinkusiųjų lemtin- 
gon salėn neapsigauna, regėdamas iškilmingą pirmosios valandos san- 
tarvę, ir visi žino, kad čia netrukus prasidės žūtbūtineė proto ir smurto 
kova. Ir vieta, kurion sėdasi deputatas, — ar apačioje, lygumoje, ar 
„kalne“, — jau iš anksto byloja, kaip jis apsisprendęs. 


raugė su tais septyniais šimtais ir penkiomis dešimtimis, iš- 
kilmingai žengiančiomis į nuverstojo karaliaus salę, su krūtinę įstri- 
žai kertančia trispalve liaudies atstovo juosta tylėdamas įeina ir Žo- 
zefas Fuše, Nanto deputatas. Tonzūra jau užželusi, kunigo drabu- 
Žis seniai nusivilktas: kaip visi, jis dėvi miestiečio apdarus be jokių 
puošmenų. 

Kurgi jis sėsis, tasai Žozefas Fušė? Ar su radikalais „kalne“, ar su 
nuosaikiaisiais apačioje? Žozefas Fušė ilgai nedvejoja. Tik vienai 
partijai jis visados buvo ir lieka ištikimas iki pat galo: stipresniajai, 
daugumos partijai. Tad ir šįkart, slapčiomis pasvėręs ir suskaičiavęs 
balsus, jis mato: šią valandą valdžia dar priklauso žirondistams, 
nuosaikiesiems. Tad ir sėdasi į jų suolus, greta Kondorse, greta Ro- 
lano, greta Servano, greta tų vyrų, kurių rankose yra ministerijos, 
kurie lemia visus skyrimus ir dalija šiltas vieteles. Tarp jų Fušė jau- 
čiasi saugus, ten ir sėdasi. 

Tačiau, atsitiktinai pakelęs žvilgsnį aukštyn, kur pozicijas užėmę 
priešininkai, radikalai, jis susiduria su griežtomis, smerkiančiomis 
akimis. Ten aplink save kovotojus sutelkęs jo bičiulis, Araso advo- 
katas Maksimiljanas Robespjeras, ir tasai negailestingas, savo užsi- 
spyrimu besipuikuojąs, niekam kitam dvejonių ar silpnumo atleisti 
nelinkęs vyras, kilstelėjęs lornetą, šaltai 1r pašaipiai Žiūri Žemyn į 
oportunistus. Tą akimirką jųdviejų draugyste galutinai baigiasi. 
Nuo dabar Fuše, sulig kiekvienu mostu ar veiksmu nugara jausdamas 
griežtai stebintį amžinojo kaltintojo, nepermaldaujamojo puritono 
žvilgsnį, žino: privalu būti atsargiam. 

Kažin ar dar kas kitas yra toks atsargus kaip jis. Pirmųjų menesių 
posėdžių protokoluose Žozefo Fušė vardas išvis neaptinkamas. Vi- 
si, neįstengdami susitvardyti 1r vaikydamiesi tuščios garbės, veržiasi 


"prie kalbetojų tribūnos, teikia siūlymus, žatsto tiradas, kaltina vie- 


nas kitą ir darosi kits kito priešais, o Nanto deputatas ne karto ne- 
lipa prie pulto ant pakylos. Girdi, silpnas balsas kliudąs jam viešai 
kalbėti, teisinasi jis bičiuliams ir rinkėjams. O kadangi visi kiti go- 
džiai ir nekantraudami beria žodžių upes, tariamai kuklaus liaudies 
atstovo tylėjimas darosi net simpatiškas. 

Tačiau iš tikrųjų šis kuklumas yra gerai apskaičiuotas. Eksfizikas 
pirmiausiai mintyse brėžia jėgų paralelogramą, jis stebi, jis delsia 
pareikšti nuomonę, nes mato, kad svarstyklės tebesiūbuoja. Lemia- 
mą savo ištarmę atsargiai taupo tai akimirkai, kai svarstykles galuti- 
nai pasvirs vienon ar kiton pusen. Tik per anksti neišeikvoti savo 
atsargų, tik nepasiskubinti, neapsibrėžti, nesusaistyti savęs visiems 
laikams! Mat dar nėra aišku, ar revoliucija vyks toliau, ar atslūgs; Fu- 
še, tikras jūrininko sūnus, taikydamasis šokti bangai ant keteros, lū- 
kuriuoja palankaus vėjo ir savąjį laivą laiko uoste. 

Be to, dar Araso laikais, dar gyvendamas už vienuolyno mūrų, jis 


regėjo, kaip greitai per revoliuciją pasibaigia populiarumo atsargos, 
kaip greitai minios Hosianna pakeičia riksmai Crucifige. Visi ar bemaž 
visi, Generalinių luomų ir Konstitucinio susirinkimo epochoje išėję į 
pirmąjį planą, šiandien pamiršti arba nekenčiami. Mirabo palaikai, 
dar vakar gulėję Panteone, šiandien paniekinti ir iš ten pašalinti; La- 
fajetas, vos prieš kelias savaites triumfavęs ir sveikintas kaip tėvynės 
tevas, šiandien jau skelbiamas išdaviku; Kiustenas, Petjonas, vos prieš 
kelias savaites pasitikti džiaugsmo riksmais, dabar jau baimingai sliū- 
kina iš viešumos į šešėlį. Ne, tiktai per anksti neišlįsti švieson, per 
anksti neapsibrėžti, tegu pirma kiti susidėvi ir sunaudoja savo atsar- 
gas! Ankstyvos patirties sukaupęs Fušė žino, kad revoliucija niekados 
netaps ją pradėjusio pirmojo laimikiu, kad ji visados atitenka paskuti- 
niajam, užbaigiančiam ir pasisavinančiam ją kaip savo grobį! 

Tad nuovokusis vyras tyčia lenda į patamsius. Gretinasi prie galin- 
gųjų, tačiau vengia bet kokios viešos, regimos valdžios. Užuot triukš- 
mavęs tribūnoje ir laikraščiuose, verčiau leidžiasi renkamas į komite- 
tus ir komisijas, kur šešėlyje galima sukaupti žinių apie padėtį, kur ne- 
kontroliuojamam ir neužsitraukiant neapykantos galima kištis į įvy- 
kių raidą. Ir tikrai — del darbingumo ir spartos Fušė darosi megsta- 
mas, o likdamas nematomas, jis išvengia kitų pavydo. Sėdėdamas savo 
kabinete, j jis gali nekliudomas lūkuriuoti ir žiūrėti, kaip Kalno tigrai 
ir Žirondos panteros drasko vieni kitus, kaip didieji aistruoliai, kaip 
viršum iškilusios Vernjo, Kondorse, Demuleno, Dantono, Marato ir 
Robespjero figūros mirtinai žeidžia viena kitą. Fuše stebi ir lūkuriuo- 
ja, nes žino: tik tada, kai aistruoliai kits kitą bus sunaikinę, ateis lūku- 
riuojančiųjų ir nuovokiųjų metas. Fušė visados galutinai apsisprendžia 
tik tuomet, kai kautynių baigtis nulemta. 

Niekados nebūti visiems regimu valdžios įsikūnijimu ir vis dėlto 
ją visą turėti, spausti visų gijų galus savo rankoje ir niekad nebūti 
laikomam atsakingu, — šis glaudimasis patamsiuose visą gyvenimą 
lieka pagrindinė Žozefo Fuše laikysena. Visados stotis pirmajam 
už nugaros, už jo pasislėpti, jį stumti į priekį, o paskui, jam perne- 
lyg toli išsikišus, lemiamą akimirką jo visiškai išsižadėti, — toks yra 
megstamiausias Žozefo Fušė vaidmuo. Ir tasai tobuliausias politikos 
scenos intrigantas vienodai virtuoziškai vaidina šį vaidmenį nesu- 
skaitomoje daugybėje epizodų, bent dvidešimt kartų persirenginė- 
damas, — tarp respublikonų, karalių ir 1mperatorių. 

Kartais jam pasitaiko proga, o sykiu ir pagunda pačiam imtis svar- 

biausio, pagrindinio pasaulio dramos herojaus vaidmens. Tačiau Fušė 
pernelyg protingas, kad rimtai tokio vaidmens geistų. Jis žinosi esąs 
bjauraus, atgrasaus veido, kuris visai netinka medaliams ir emble- 
moms, ištaigai ir populiarumui, kuriim joks kaktą vainikuojąs laurų 
vainikas nesuteiks didvyriškų bruožų. Žinosi jis turįs menką ir trapų 
balsiuką, puikiausiai tinkamą kuždeti, kurstyti ir žadinti įtarinėjimus, 
bet niekados negalintį liepsninga iškalba vesti paskui save minios. Fu- 
šė žino, kad stipriausias jis prie rašomojo stalo, uždarame kambaryje, 
šešėlyje. Iš ten jam patogu, pačiam neatsiskleidžiant ir liekant neper- 
prantamam, žvalgytis ir tyrinėti, stebėti ir įkalbinėti, narplioti ir velei 
mazgyti gijas. Didžiausioji Žozefo Fušė valdžios paslaptis yra ta, kad 
jis valdžios, net pačios didžiausios, teisybe, visados geidžia, tačiau, 
skirtingai nuo daugumos, tenkinasi vien pačiu savosios valdžios suvo- 
kimuų; valdžios ženklai ir apdarai jam nereikalingi. Fušė nepaprastas, 
net visų didžiausias garbetroška, tačiau išorinio šlovės spindesio ne- 
trokšta; tai didelių ambicijų, bet ne tuščiagarbis vyras. Būdamas tikras 
proto lošėjas, jis megsta valdymo įtampą, ne insignijas. Liktoriaus 
lazdą, karaliaus skeptrą, imperatoriaus karūną tegu sau ramiausiai tu- 
rės kitas, — ir Fuše nesvarbu, ar tas kitas bus tvirta asmenybė, ar šiaip 
statytinis, Fuše jam nepavydi tviskesio ir abejotinos laimės būti liau- 
dies numyletiniu. Fuše pakanka galimybės matyti, kaip viskas klosto- 
si, daryti žmonėms įtaką, vadovauti tariamajam vadovui ir, nestatant 


. ant kortos savo asmens, lošti politikos lošimą, labiau kaitinantį ner- 


vus už visus kitus lošimus. Kiti šitaip susaisto save įsitikinimais, viešu- 
moje pasakytais žodžiais ir mostais, o jis, šviesos vengiąs slapukauto- 
jas, išsaugo vidinę laisvę ir lieka nekintamu poliumi reiškinių tekmėje. 
Žirondistai žlunga, Fušė lieka, jakobinai išvaikomi, Fušė lieka, Direk- 
torija, Konsulatas, impetija, karalystė ir vėlei imperija pragaišta ir 
dingsta: tik jis vienas, tiktai Fušė del savo rafinuoto santūrumo ir įžū- 
lios drąsos būti visiškai be charakterio, niekados netureti jokių įsitiki- 
nimų, — tiktai jis išsilaiko ir lieka. 


ačiau ateina toji vienintelė pasaulį apėmusios revoliucijos die- 
na, kai svyruoti jau nebeleidžiama, ateina toji diena, kai kiekvienas 
privalo tarti savąjį „taip“ arba „ne“, „pora“ ar „lieka“, — ateina 1793 
metų sausio šešioliktoji. Revoliucijos laikrodis rodo vidudienį, pusė 


kelio jau nueita, valdžia iš karaliaus colis po colio išplešta. Tačiau 
karalius Liudvikas XVI, kad ir įkalintas Tamplyje, dar vis tiek gy- 
vas. Nepasisekė sudaryti jam sąlygų nei (kaip vylėsi nuosaikieji) pa- 
bėgti, nei (kaip slapčiomis troško radikalai) žūti nuo nirtulingos 
liaudies rankų per garsųjį rūmų šturmą. Jis buvo pažemintas, jam 
buvo atimta laisvė, vardas ir titulas: tačiau ir vien savo alsavimu, savo 
paveldetu krauju karalius, Liudviko XIV anūkas, nors dabar panie- 
kinamai ir vadinamas Liudviku Kapetu, tebėra pavojingas jaunai 
respublikai. Todel, pasmerkęs jį, Konventas sausio penkioliktą die- 
ną kelia klausimą, kokia bus bausme, kelia tą vieną klausimą: gyvybė 
ar mirtis. Veltui neryžtingieji, bailieji, atsargieji, veltui Žozefo Fušė 
būdo žmones vylėsi slaptu balsavimu galėsią išvengti būtinybės vie- 
šai ir privalomai pareikšti nuomonę; Robespjeras negailestingai reika- 
lauja, kad kiekvienas prancūzų tautos atstovas balsiai visam susirinki- 
mui tartų savąjį „taip“ ar „ne“, „gyvybė ar „mirtis“, idant tauta ir 
būsimosios kartos sužinotų, kam kiekvienas priklauso — dešinei ar 
kairei, revoliucijos potvyniui ar atoslūgiui. 

Dar sausio penkioliktąją Fušė nuostata yra visiškai aiški. Priklau- 
symas žirondistams ir itin nuosaikių rinkėjų troškimai verčia jį rei- 
kalauti malonės karaliui. Paklausinėjęs savo draugus, pirmiausiai 
Kondorse, Fušė mato, kad jie visi linkę vengti tokios nebeatitaiso- 
mos priemones kaip karaliaus nukirsdinimas. O kadangi dauguma iš 
principo yra prieš mirties nuosprendį, Fušė, žinoma, stoja jos pu- 
sen: dar išvakarėse, dar sausio penkioliktosios vakarą, jis skaito vie- 
nam draugui kalbą, kurią ta proga ketinąs pasakyti ir kuria ketinąs 
grįsti savo pageidavimą pasigailėti karaliaus. Atsisėdęs į nuosaikiųjų 
krėslą, privalai būti nuosaikus, o kadangi dauguma kratosi radikaliz- 
mo; jo nekenčia ir jokių įsitikinimų neslegiamas Žozefas Fušė. 


ačiau tarp to sausio penkioliktosios vakaro ir sausio šešiolik- 
tosios ryto yra nerami ir jaudulio kupina naktis. Radikalai nesėdėjo 
sudėję rankų, jie išjudino taip puikiai jų valdomą liaudies maišto 
mašiną. Priemiesčiuose griaudėja triukšmo patranka, sekcijos būg- 
nais šaukia plačiąsias mases, visus tuos netvarkingus maišto batalio- 
nus, kuriuos visados atveda neregimi liekantys teroristai, kai reikia 
smurtu išgauti politinius sprendimus, ir kuriuos aludaris Santeras 

per kelias valandas pakelia ant kojų vienu piršto spustelėjimu. Tie 
priemiesčių agitatorių, žuvų pardavėjų ir avantiūristų batalionai ge- 
rai Žinomi nuo pergalingojo Bastilijos šturmo laikų, žinomi jie ir 
nuo apgailėtinų rugsėjo žudynių dienų. Kiekvieną sykį, kai tik pri- 
reikia pralaužti įstatymo užtvanką, ši milžiniška žmonių banga 
dirbtinai įsiūbuojama ir visados ji neįveikiama viską nusineša su sa- 
vimi, — galiausiai tuos, kurie ją iš pačių gilumų išjudino. 

Jau vidurdienį tirštai susispietusi minia apgulusi jojimo mokyklą 
ir Tiuilri rūmus, — vyrai paraitotomis rankovėmis, nuogomis krūti- 
nėmis, grėsmingai iškėlę rankose tetis, patyčias rekaujančios mote- 
riškės raudonomis lyg ugnis karmanjolėmis, civilinės gvardijos ka- 
reiviai ir gatvės prastuomenė. Tarp jų pasklinda maišto kurstytojai: 
amerikietis Furjė, ispanas Guzmanas, Teruane de Merikur, isteriš- 
koji Žanos Arkietės karikatūra. Pro šalį einant deputatams, kurie 
įtariami galį balsuoti už pasigailėjimą, nelyg iš paplavų kibirų ant jų 
išsilieja plūstamų žodžių tvanas, kilnojami kumščiai, liaudies atsto- 
vus užgriūva grasinimai: baugintojai griebiasi visų teroro ir bruta- 
lios prievartos priemonių, kad tik pavyktų pakišti karaliaus galvą po 
budelio kirviu. 

Ir toks bauginimas paveikia visas silpnesnes sielas. Nedrąsūs tą 
pilką ankstyvą žiemos vakarą sėdi Žirondistai plevenančioje Žva- 
kių šviesoje. Vakar dar tvirtai pasiryžusi balsuoti prieš karaliaus 


mirtį ir taip išvengti karo su visa Europa ligi pat jūros kranto, da- 


bar, pajutusi neapsakomą maištaujančios liaudies spaudimą, di- 
džioji jų dauguma sunerimo, jos vienybė iširo. Pagaliau, jau vėlai 
vakare, prasideda šaukimas vardais, ir vienas pirmųjų (likimo iro- 
nija!) pakviečiamas kaip tik žirondistų vadovas, Vernjo, šiaip jau 
tikrai iškalbus pietietis, kurio trankus balsas visados lyg kūjis vir- 
pina medžiu muštas sienas. Bet dabar jis bijosi, kad, palikdamas 
karalių gyvą, kaip respublikos vadoyas pasirodysiąs per menkas 
respublikonas. Taigi jis, šiaip jau tikras audringas patrakelis, iš lė- 
to, sunkiu žingsniu, gėdingai nuleidęs didžiulę galvą, žengia tri- 
būnon ir patyliukais prataria: la mort, mirtis. 

Tas žodis lyg kamertono gausmas nuaidi per salę. Pirmasis ži- 
rondistas neatsilaikė. Dauguma kitų lieka tvirti, trys šimtai ir septy- 
ni balsai pasisako už pasigailėjimą, nors žino, kad dabar politiniam 
nuosaikumui reikšti reikia tūkstantį kartų daugiau drąsos nei taria- 
mam ryžtingumui. Ilgai svyruoja svarstyklės: keli balsai gali viską 


nulemti. Pagaliau pakviečiamas deputatas Josepb Fouchė de Nantes, tas 
pats, kuris dar vakarykščiai narsiai įtikinėjo draugus liepsninga kal- 
ba ginsiąs karaliaus gyvybę, kuris prieš dešimtį valandų vaidino ryž- 
tingiausią iš ryžtingųjų. Tačiau per tą laiką buvęs matematikos mo- 
kytojas, puikus aritmetikos žinovas Fušė suskaičiavo balsus ir pama- 
te, kad šitaip jis atsidurtų netinkamoje partijoje, vienintelėje, kurios 
nariu jis niekados nesutiks būti: mažumos partijoje. Tad jis begar- 
siais žingsniais paskubomis užkopia į tribūną, ir iš jo blyškių lūpų 
patyliukais išsprūsta tie du Žodeliai: la mort, mirtis. 


ėliau Otranto hercogas prišnekės ir prirašys šimtus tūkstančių 
žodžių, mėgindamas išsiteisinti ir įrodyti, kad tie du Žodeliai, už- 
dėję jam, Žozefui Fušė, rėgicide, karaliaus žudiko, antspaudą, buvę 
klaida. Tačiau tie žodeliai pasakyti viešai ir išspausdinti laikraštyje 
Moniteur, jų neišbrauksi iš istorijos, jie įsimintini ir jo asmeninio gy- 
venimo istorijoje. Mat tais žodžiais Žozefas Fušė pirmą kartą viešai 
išvertė kailį. Jis klastingai sudavė smūgį į nugarą savo bičiuliams 
Kondorse ir Donu, suvedžiojo juos ir apgavo. Tačiau jiems nėra 
reikalo del to gėdytis istorijos akivaizdoje, nes ir kitiems, dar galin- 
gesniems, — Robespjerui i ir Karno, Lafajetui, Bara ir Napoleonui — 
teks ta pati lemtis, nes ir juos nepalankią valandą apmulkins Žoze- 
fas Fušė. 

Tačiau šią minutę pirmą sykį atsiskleidžia dar vienas, esminis ir 
labai ryškus Žozefo Fušė charakterio bruožas: jo atviras įžūlumas. 
Išdavikiškai palikdamas partiją, jis niekados nedaro to pamaži ir at- 
sargiai, niekados baikščiai nesimuisto, slapčiomis traukdamasis iš 
bendražygių gretos. Ne, vidury baltos dienos, šaltakraujiškai šypso- 
damas, visus apstulbindamas ir priblokšdamas, jis lyg niekur nieko 
tiesiog pereina pas ligšiolinį priešininką, perimdamas visus prieši- 
ninko žodžius ir argumentus. Jam ne truputėlio nerūpi, ką apie jį 
mano ir šneka buvę partijos draugai, ką galvoja minia ir viešuome- 
nė. Žozefui Fušė visados svarbus tik vienas dalykas: visados būti su 
nugaletoju, niekad nelikti su nugalėtuoju. Taip žaibiškai persimai- 
nydamas, be galo ciniškai keisdamas savo charakterį, Žozefas Fušė 
parodo tokį įžūlumo mastą, kuris kitą Žmogų tiesiog glumina ir 
verčia žavėtis. Žozefui Fušė užtenka dvidešimt keturių valandų, 

dažnai — net vienos valandos, dažnai — net minutės nublokšti šalin 
savo įsitikinimų veliavą ir vietoj jos su šnaresiu išskleisti naują. Fušė 
žengia ne kokia nors idėja nešinas, Fušė žengia į koją su laiku, ir 
juo sparčiau laikas begs, juo vikriau Fušė jį vysis. 

Jis žino, kad Nanto rinkėjai pasipiktins, rytojaus Moniteur pusla- 
piuose perskaitę jo nuosprendį. Vadinasi, reikia juos ne įtikinėti, o 
netiketai užklupti. Ir su ta žaibiška narsa, su tuo įžūlumu, kurie jam 
tokiomis sekundėmis suteikia kone didybės regimybę, Žozefas Fušė 
nė nelaukia, kol rinkėjai ims piktintis, bet pats savo ataka užbėga 
antpuoliui už akių. Praslinkus vos dienai po balsavimo, Fuše iš- 
spausdina manifestą, kuriame kaip nuoširdžiausią įsitikinimą griaus- 
mingai skelbia tai, ką jam iš tikrųjų įkvėpė baimė sukelti parlamento 
nepasitenkinimą: Fuše megina neduoti rinkėjams laiko pamąstyti ir 
paskaičiuoti, skubiu ir brutaliu kirčiu Fuše skuba juos terorizuoti ir 
įbauginti. Net Marato ir karščiausių jakobinų rašinyje nebūtų justi 
tiek kraujo troškimo kaip tuose žodžiuose, kuriuos šis vakarykštis 
nuosaikuolis dėsto savo rinkėjams, doriems miesčionims: „Tirono 
nusikaltimai pasidarė akivaizdūs, ir visų širdys prisipildžiusios pasi- 
piktinimo. Jeigu jo galva tučtuojau neguls po kalaviju, visi plešikai 
ir žmogžudžiai galės vaikščioti aukštai iškėlę galvas, ir mums grės 
kraupiausias chaosas. Laikas yra mūsų pusėje, jis atsigręžė prieš visus 
žemės karalius. Taip čia nukirsdinimą kaip neišvengiamą būtinybę 
propaguoja tas pats žmogus, kuris dar vakarykščiai švarko kišenėje 
greičiausiai laikė parengtą tokio pat įsitikinimo kupiną manifestą 
prieš mirties bausmę karaliui. 

Nuovokusis aritmetikos žinovas tikrai teisingai viską apskaičiavo. 
Pats būdamas oportunistas, jis žino, kaip sunku atsispirti žemyn 
traukiančiai baimes jėgai; žino, kad visomis masinėmis politikos 
akimirkomis drąsa yra lemiamas visų apskaičiavimų vardiklis. Ir Zo- 
zefas Fušė neapsirinka: dorieji konservatyvieji miestiečiai baikščiai 
gūžiasi, perskaitę šį netikėtą įžūlų manifestą; sutrikę ir sumišę jie 
skubinasi pritarti sprendimui, kuriam širdyje nė truputėlio neprita- 
ria. Niekas nedrįsta prieštarauti. Ir nuo tos dienos Žozefo Fušė 
rankose atsiranda šiurkštus ir šaltas svertas, padėsiąs jam įveikti pa- 
čias sunkiausias krizes: panieka žmonėms. 


uo tos dienos, nuo sausio šešioliktosios (bent kol kas) cha- 
rakterio chameleonas Fušė pasirenka raudoną spalvą, nuosaikuolis 
per naktį pavirsta į kraštutinį radikalą ir ultrateroristą. Vienu šuoliu 
jis peršoka pas savuosius priešininkus, o buvusių priešininkų gretose 
dar irgi stoja į patį tolimiausią, kairiausią, radikaliausią sparną. Šiur- 
piai sparčiai šis šaltas protas, šis blaivus kabinetų Žmogus, stengda- 
masis nieku gyvu neatsilikti nuo kitų, įvaldo kruviniausių teroristų 
žargoną. Jis skelbia griežtus pareiškimus prieš tuos, kurie pasitrau- 
kė emigracijon, prieš kunigus; jis kursto, griaudi, siautėja, žudo 
žodžiais ir gestais. Tiesą sakant, dabar jis galėtų atnaujinti drau- 
gystę su Robespjeru ir sėstis į suolą greta jo. Tačiau šis protestan- 
tiškai rūstus nepaperkamos sąžinės žmogus nemėgsta renegatų; pa- 
sidaręs net dvigubai atsargus, jis gręžiasi nuo perbegėlio, kurio 
triukšmingas radikalizmas jam regisi dar įtartinesnis nei ankstes- 
nysis drungnumas. 

Atmosferos pokyčius uosti išlavinta jusle Fušė jaučia tokio nuo- 
latinio stebėjimo pavojų, jis nujaučia, kad artinasi kritinės dienos. 
Audra tebekybo viršum Konvento, politikos horizonte jau ryškėja 
būsimos tragiškos grumtynės tarp revoliucijos vadų — Dantono ir 
Robespjero, Ebero ir Demuleno; tektų ir vėl apsispręsti paties ra- 
dikalizmo viduje, o Fušė nemegsta pasisakyti vienaip ar antraip pir- 
miau, nei toks pasisakymas pasidarys nepavojingas ir pelningas. Fu- 
šė žino, kad lemtingais laikais esama situacijų, kurių diplomatui, 
norinčiam su jomis susidoroti, protingiausia iš viso vengti. Tad 
jam mieliau būtų pasišalinti iš politinės Konvento arenos, kol jo- 
je vyks kova, ir vėlei įžengti į ją tik tada, kai grumtynės bus pasi- 
baigusios. Laimė, tokiam pasitraukimui esama garbingos dingsties, 
nes Konventas iš savo narių renka du šimtus delegatų, turinčių pa- 
"laikyti tvarką krašto apygardose. Fušė nejauku į vulkano kraterį 
panašioje posedžių salės atmosferoje, tad jis tučtuojau imasi Žy- 
gių, kad būtų. išsiųstas. Ir gauna atokvepį — išrenkamas delegatu. 
Tegu sau aistruoliai per tą laiką grumiasi vienas su kitu ir vienas 
kitą pribaiginėja, tegu padaro erdves garbetroškai! Kad tik dabar 
netektų stoti vienos kurios partijos pusen! Keli mėnesiai, kelios 
savaitės — ilgas tarpas anais laikais, kai pasaulio laikrodis lekia 1t 
pašelęs. Fuše sugrįžus, viskas jau bus išsisprendę, jis galės ramiai ir 

be jokio pavojaus stotis greta nugaletojo, prisidėti prie savo amži- 
nos partijos: prie daugumos. 

Kalbant apie Prancūzijos revoliuciją, į provincijos istoriją apskritai 
mažai kreipiama dėmesio. Visi aprašymai, sakytumei, įbedę akis į 
Paryžiaus ciferblatą, kuriame viename matyti, kaip keičiasi valandos. 
Tačiau jų kaitą reguliuojąs švytuoklės svoris yra provincijose ir ka- 
riuomenėje. Paryžius — tik žodis, tiksiniciatyva, tik variklis; o milži- 
niškas kraštas — darbas 1r lemiama varomoji galia. 

Konventas laiku suprato, kad revoliucijos tempas mieste ir kaime 
nevisiškai sutampa; kaimų, viensėdžių ir kalnų žmonės mąsto ne 
taip sparčiai kaip sostinės, idėjas jie sugeria kur kas lėčiau ir atsar- 
giau, be to, dar savaip jas apdoroja. Tai, kas Konvente per valandą 
tampa įstatymu, tik palengva, lašas po lašo prasismelkia į krašto 
plynę, — ir dažniausiai prasismelkia jau tuo iškraipytu ir praskiestu 
pavidalu, kurį viskam suteikia rojalistiškai nusiteikę provincijos val- 
dininkai ir dvasininkai, senosios tvarkos remėjai. Todel kaimiško- 
sios apygardos visados viena pasaulio valanda atsilieka nuo Pary- 
žiaus. Konvente viešpatauja Žirondistai, o provincija dar renka ka- 
raliaus šalininkus; triumfuoja jakobinai, o provincijos nuotaikos dar 
tiktai darosi artimos Žirondai. Tad veltui skelbiami visi patetiškieji 
dekretai, nes spausdintas žodis tik palengva 1r nedrąsiai skinasi ke- 
lią iki Overnes ir Vandėjos. 

Taigi Konventas, trokšdamas pagyvinti revoliucijos ritmą visoje 
Prancūzijoje 1r paskubinti į dvejones linkusį ir kone kontrrevoliucinį 
kaimiškųjų apygardų tempą, nusprendžia siųsti į provincijas gyvą Žo- 
dį veikliu pavidalu. Iš savo narių Konventas išrenka du šimtus deputa- 
tų, privalančių būti jo valios atstovais, ir suteikia tiems atstovams ko- 
ne neribotą valdžią. Tas, kuris dėvi trispalvę šerpę ir raudonomis 
plunksnomis papuoštą skrybelę, turi beveik diktatoriaus teises. Jis gali 
rinkti mokesčius, skelbti nuosprendžius, šaukti rekrūtus, šalinti iš pa- 
reigų generolus: jokia žinyba neturi teisės priešintis tam, kuris savo 
pašventintuoju asmeniu simboliškai įkūnija viso Nacionalinio Kon- 
vento valią. Delegato galybė tokia pat nevaržoma, kokia kitados bu- 
vo Romos prokonsulų, nešusių Senato valią į visus pavergtuosius 
kraštus; kiekvienas jų — diktatorius, tik pats sau viešpats, ir, jam ką 
nors nusprendus, nieko nepadės nei protestai, nei skundai. 

Baisinga yra šitų rinktinių pasiuntinių valdžia, tačiau baisinga ir 
jų atsakomybe. Jiems paskirtoje karalysteje kiekvienas regisi kara- 


lius, 1mperatorius, neribotas autokratas. Tačiau kiekvienam jų virš 
sprando žvilga giljotina, nes Gerovės komitetas tikrina kiekvieną 
skundą 1r iš kiekvieno negailestingai reikalauja apyskaitos, kaip 
tvarkomi pinigai. Su tuo, kuris pasirodys nepakankamai rūstus, bus 
rūsčiai pasielgta; kita vertus, tas, kuris pernelyg nirtulingai siautėja, 
irgi susilauks keršto. Jei viskas krypsta teroro linkme, teroristinės 
priemonės pasirodys buvusias teisingos; jeigu svarstyklės pakryps 
gailestingumo pusėn, — tos priemonės paaiškės buvusios klaida. Iš 
pažiūros viso krašto viešpačiai, delegatai iš tikrųjų visi yra tiktai Ge- 
rovės komiteto vergai, pavaldūs šios valandos tekmei; todel jie, 
spręsdami, kam gyventi, kam mirti, bet patys trokšdami likti gyvi, 
vis nesiliauja Žvairavę ir sukę ausį atgalios, Paryžiaus pusėn. Jiems 
tekusi tarnyba ne iš lengvųjų. Lygiai kaip revoliucijos generolai 
priešo akivaizdoje, kiekvienas jų gerai žino, kad tik vienas dalykas, 
tik sekme, gali juos pateisinti ir išgelbėti nuo žvilgančio kirvio. 
p 


alanda, kurią Fušė išsiunčiamas eiti prokonsulo pareigų, pri- 
klauso radikalams. Tad savajame Loire infėrieure departamente, Nante, 
Nevere ir Mulene, Fušė nirtulingai skeryčiojasi kaip tikras radikalas. 
Jis griausmingai triuškina nuosaikiuosius, užgriūva kraštą atsišauki- 
mų greitašaude, be galo nuožmiai grasina turtingiesiems, neryžtin- 
giesiems, pusiau pritariantiesiems, moraline ir tikra prievarta sutrau- 
kia iš kaimų ir siunčia kovoti su priešu ištisus savanorių pulkus. Or- 
ganizaciniu pajėgumu, gebėjimu greitai suvokti situaciją jis mažių 
mažiausiai prilygsta bet kūriam kitam bendražygiui delegatui, o nu- 
trūktgalviška žodžio drąsa visus juos pranoksta. Mat — tatai privalu 
konstatuoti — Žozefas Fušė nuo garsiųjų revoliucijos vadų, nuo Ro- 
bespjero ir Dantono, skiriasi tuo, kad Bažnyčios ir anų dviejų dar 
„neliečiama skelbtos privačios nuosavybės klausimais nebėra toks 
pat atsargus, kad jis ryžtingai kelia radikaliai socialistinę ir bolševi- 
kinę programą. Pirmasis aiškus komunistinis Naujųjų laikų manifes- 
tas yra ne garsusis Karlo Markso rašinys ir ne Georgo Biuchnerio 
„Heseno žemės pasiuntinys“, o toji visai nežinoma, socialistinės is- 
toriografijos uoliai tylomis apeinama Lione paskelbtoji Instruction, 
kurią Kolo d' Erbua ir Fušė pasirašė, teisybė, drauge, bet sukūrė ne- 
abejotinai vienas Fušė. Šis energingas, reikalavimais ir siekiais bent 

šimtmečiu savuosius laikus pralenkęs dokumentas — beje, vienas pa- 
čių įstabiausių per visą revoliuciją — tikrai vertas ištraukti iš patam- 
stų; istorinis jo aktualumas gal ir darosi nebe toks vertingas del to, 
kad vėliau Otranto hercogas desperatiškai neigė tai, ko kitados rei- 
kalavo, kol buvo tiktai pilietis Žozefas Fuše, — šiaip ar taip, vien 
laiko požiūriu, šis tuometinis tikėjimo išpažinimas uždeda jam pir- 
mojo aiškaus revoliucijos socialisto 1 komunisto antspaudą. Drą- 
siausius Prancūzijos revoliucijos reikalavimus suformulavo ne Mara- 
tas ir ne Šometas, o Žozefas Eušė, ir originalo tekstas aiškiau ir ryš- 
kiau už visus aprašymus nušviečia šiaip jau prieblandon sprunkantį 
jo charakterio paveikslą. 

Toji Instruction prasideda drąsiu pareiškimu, kad visi nutrūktagal- 
viški žingsniai yra neklaidingi: „Viskas leidžiama tiems, kurie veikia 
vykdydami revoliucijos reikalavimus. Respublikonui gresia tik vie- 
nas pavojus — atsilikti nuo respublikos įstatymų. Tas, kuris juos 
peržengia, kuris tariamai išsiveržia toliau siekiamo tikslo, dažnai 
dar vis nėra pasiekęs tikrosios kelio pabaigos. Kol Žemėje esama 
bent vieno vienintelio nelaimingojo, laisvė privalo žygiuoti vis to- 
lyn, vis tolyn“. 

Po šitos energingos, skambios, sakytumei, jau maksimalistinės 
įžangos Fušė revoliucijos dvasią apibrėžia šitaip: „Revoliucija su- 
kurta liaudžiai: tačiau nereikia manyti, kad liaudžiai priklauso ir to- 
ji visus gyvenimo malonumus ir visas visuomenės gėrybes pasisavi- 
nusi, dėl savo turtų privilegijuota klase. Liaudis — tai tik Prancūzi- 
jos piliečių visuma, o pirmiausiai — begalinė klasė vargšų, ginančių 
mūsų tėvynės sienas ir savo darbu maitinančių visuomenę. Revoliu- 
cija būtų politinė ir moralinė baisybė, jeigu rūpintųsi tiktai kelių 
šimtų individų gerove, o dvidešimt keturių milijonų skurdą paliktų 
tverti. Tad užgaulus žmonijos įžeidinėjimas būtų nuolatos vis kal- 
beti lygybės vardu, kai žmonių gerovės mastas dar toks neapsako- 
mai skirtingas“. Po šių įžangos žodžių Fušė išdėsto savo pamnėgtąją 
teoriją, kad turtuolis, mauvais riche, niekados negalįs būti tikras revo- 
liucionierius, taigi kad kiekviena tik buržuazinė revoliucija, palie- 
kanti tverti visus turtinius skirtumus, neišvengiamai turinti išsigimti 
ir pavirsti į naują tironiją, „nes turtuoliai visados laikys save kitos 
rūšies žmonėmis“. Todel Fušė ir reikalauja iš liaudies didžiausios 
energijos ir visiškos, „integralios“ revoliucijos. „Neapsigaukite: kad 
taptų tikru respublikonu, kiekvienas pilietis savyje turi padaryti re- 


voliuciją, panašią į tą, kuri pakeite Prancūzijos veidą. Tarp tironų 
valdinių ir laisvos šalies gyventojų nebeturi likti nieko bendra. To- 
del visi jų veiksmai, jausmai, įpročiai turi pasidaryti visiškai naujo- 
viški. Buvote engiami, todėl turite sutriuškinti savo engėjus, buvote 
bažnytinių prietarų vergai, todel privalote nebeturėti daugiau jo- 
kios religijos, išskyrus laisvės religiją... Kiekvienas, kuriam šis entu- 
ziazmas lieka svetimas, kuriam, be liaudies laimės, dar žinomi kito- 
kie džiaugsmai ir rūpesčiai, kuris įsileidžia į savąją sielą šaltus 1ntere- 
sus, kuris skaičiuoja, ką jam duoda garbė, padetis, talentas, ir šitaip 
akimirką atitrūksta nuo visuotinės naudos, kiekvienas, kurio kraujas 
neverda, ištarus priespaudos ir pertekliaus vardus, kuriam užuojau- 
tos ašaros trykšta, regint liaudies priešą, ir kuris visos savo jausmų 
galybės netausoja vien laisvės kankiniams, — kiekvienas tų Žmonių 
meluoja, drįsdamas vadintis respublikonu. Tegu jie traukiasi iš mū- 
sų krašto, kitaip bus atpažinti, ir nešvarus jų kraujas suvilgys laisvės 
dirvą. Savojoje sferoje respublika trokšta regėti tik laisvus žmones, 
ji pasiryžusi visus kitus išnaikinti, o savo vaikais pripažįsta tik tuos, 
kurie pasiryžę del jos gyventi, kovoti ir mirti. Trečiojoje šios In- 
struction pastraipoje revoliucinis tikėjimo išpažinimas pavirsta pliku 
ir nedangstomu (pirmuoju, paskelbtu 1793-iaisiais) komunistų ma- 
nifestu: „Kiekvienas, kas turi daugiau, nei būtina, turi būti pašauktas 
suteikti šią nepaprastąją pagalbą, ir ši taksa privalo atitikti didžius 
tevynės reikalavimus; taigi pirmiausiai nesidrovėdami ir tikrai revo- 
liuciškai privalote nustatyti, kiek kiekvienas paskiras individas turi 
atiduoti bendram reikalui. Čia kalbama ne apie matematinį konsta- 
tavimą ir ne apie tą baikščių dvejonių kupiną metodą, kuris šiaip 
taikomas nustatant viešuosius mokesčius: ši nepaprastoji priemonė 
privalo atitikti aplinkybių pobūdį. Taigi veikite nedvejodami ir 
drąsiai, atimkite iš kiekvieno piliečio viską, kas jam nera būtinai rei- 
kalinga, nes bet koks perteklius (e superflu) yra nusižengimas liau- 
dies teisėms. Mat paskiras individas tuo, ką turi daugiau, nei būtina 
jo poreikiams tenkinti, gali ne naudotis, o tik piktnaudžiauti. Tad 
nepalikite jam nieko, išskyrus vien būtinus daiktus, o visa kita karo 
metu priklauso respublikai ir jos armijoms 

Šiame manifeste Fušė primygtinai pabrėžia, kad privalu nesiten- 
kinti vien pinigais. „Visų daiktų, — rašo jis toliau, — kurių jie turi 
perteklių ir kurie gali būti naudingi tevynės gynėjams, dabar reika- 
lauja tevyne. Esama žmonių, kurie turi neįtikėtiną drobulių ir marš- 

kinių, skepetų ir batų perteklių. Visi šie daiktai turi tapti revoliuci- 
nės konfiskacijos objektais.“ Lygiai taip pat Fušė stačiai reikalauja 
visą auksą ir sidabrą, metaux vils et corrupteurs, kuriuos niekina tikrasis 
respublikonas, atiduoti į nacionalinį iždą, kur „jie bus paženklinti 
respublikos atvaizdu ir, apvalyti ugnimi, naudingai tarnaus tik ben- 
driesiems reikalams. Mums tereikia vien plieno ir geležies, ir res- 
publika triumfuos“. Visas atsišaukimas galiausiai baigiasi kraupiu 
raginimu elgtis beatodairiškai. „Kuo griežčiausiai naudosimės mums 
suteiktu autoritetu, kaip už piktavališkas užmačias bausime už vis- 
ką, kas kitomis aplinkybėmis galėtų būti vadinama atlaidumu, sil- 
pnumu ir lėtumu. Tačiau pusinių priemonių ir atodairų laikas pra- 
ėjo. Padėkite mums kirsti smarkius kirčius, arba jie užgrius jus pa- 
čius. Laisvė ar mirtis! Galite rinktis.“ 

Šis teorinis rašinys jau leidžia numanyti, kokie buvo prokonsulo 
Žozefo Fušė praktiniai veiksmai. Loire infėrieure departamente, Nan- 
te, Nevere ir Mulene, jis išdrįsta paskelbti karą toms sttpriausioms 
Prancūzijos galybėms, kurių išsigandę atsargiai atgalios traukėsi 
net Robespjeras ir Dantonas: privatinei nuosavybei ir Bažnyčiai. 
Sia Ėpalisation des fortunes prasme jis veikia greitai ir ryžtingai, išrasda- 
mas vadinamuosius „filantropinius komitetus“, kuriems turtinges- 
nieji neva laisva valia privalo skirti dovanas. Tačiau, kad neliktų ne- 
aiškumų, Fušė iš anksto priduria švelnų perspėjimą, jog tuo atveju, 


„Jeigu turtuolis nesinaudosiąs „savąja teise maloniai nuteikti laisvės 


režimą, „Respublika turinti teisę pasisavinti jo turtą . Fušė nepa- 
kenčia jokio pertekliaus ir šią superflu sąvoką energingai apriboja. 
„Respublikonui nereikia nieko daugiau, tik geležies, duonos ir ke- 
turiasdešimt ekiu pajamų.“ Fušė ima iš arklidžių arklius, semia iš. 
maišų miltus, nuomininkai turi galva atsakyti už tai, kad laiku mo- 
kėtų pyliavas, jis uždraudžia bet kokią baltų kepinių prabangą ir 
įsakymu įveda vienybės duoną, pasaulinio karo duoną. Kas savaitę 
šitaip surenka po penkis tūkstančius rekrūtų, aprūpintų arkliais, ba- 
tais, drabužiais ir šautuvais, priverčia dirbti fabrikus, ir viskas pa- 
klūsta jo geležinei energijai. Pinigai plaukia, plaukia mokesčiai, 
duoklė ir aukos, viskas gaminama ir tiekiama, o Fuše, du menesius 
pasidarbavęs, didžiuodamasis rašo Konventui: on rougit ici d'etre riche. 
„Čia gedijamasi būti laikomam turtingu.“ Bet iš tikrųjų jis būtų ga- 
lėjęs pasakyti: „Cia drebama būti turtingam“. 


uo metu Žozefas Fušė, vėlesnysis milijonierius ir Otranto 
hercogas, kuris, karaliaus globojamas, antrą sykį tuokėsi bažnyčioje, 
atsiskleidžia ne tik kaip radikalas 1 komunistas, bet ir kaip be galo 
pašelęs, visų aistringiausias kovotojas su krikščionybe. „Šį apsimetė- 
lišką kultą privalo pakeisti tikėjimas respublika ir moralė“, — griaudi 
jis savo agitaciniame rašte, ir tuojau lyg liepsnojantys žaibai bažny- 
čias ir katedras užgriūva pirmosios priemones. Įstatymas lydi įstaty- 
mą, dekretas — dekretą: „Ne vienam kunigui neleidžiama devėti 
dvasininko drabužio už religinės įstaigos ribų“, iš kunigų atima- 
mos bet kokios privilegijos, nes „atėjo laikas, — grindžia savo 
veiksmus Fušė, — kad ši pasipūtėlių klasė būtų sugrąžinta į pirmykš- 
čių krikščionių tyrumą ir toliau priklausytų miestiečių klasei“. Ne- 
trukus Žozefui Fušė jau negana būti vyriausiuoju karo vadu, aukš- 
čiausiuoju teisingumo sistemos valdininku, neribotu krašto valdyto- 
ju ir diktatoriumi, — jis pasisavina ir visus bažnytinius įgaliojimus. 
Panaikina celibatą, įsako kunigams per mėnesį vesti arba įsivaikinti 
kūdikį, tuokia ir ištuokia poras atviroje rinkos aikštėje, lipa į sakyk- 
lą (nuo jos rūpestingai nuimti visi kryžiai ir religiniai paveikslai) ir 
sako ateistinius pamokslus, kuriuose neigia nemirtingumą ir Dievo 
egzistavimą. Krikščioniškos laidojimo apeigos atšaukiamos, o kaip 
vienintelė paguoda kapinese iškalamas įrašas: „Mirtis yra amžinas 
miegas“. Nevere naujasis popiežius pirmą kartą suteikia civilinį 
krikštą savo paties dukteriai, kurią departamento garbei pavadina 
Nievre. Nacionalinei gvardijai įsakyta atžygiuoti su būgnais ir mu- 
zika, atviroje rinkos aikštėje Žozefas Fuše be bažnyčios krikštija ir 
„duoda vardą kūdikiui. Mulene jis, laikydamas rankoje kūjį, joja bū- 
rio priekyje per miestą ir daužo kryžius, Nukryžiuotojo statulėles ir 
šventųjų paveikslus, „gėdinguosius“ fanatizmo ženklus. Pagrobto- 
sios kunigų mitros 1r altorių užtiesalai suverčiami į laužą, 1r, lieps- 
noms skaisčiai šaunant aukštyn, prastuomenė spygaudama šoka ap- 
link šį ateistinį autodafė. Tačiau siautėti ir grumtis vien su negyvais 
daiktais, su beginklėmis akmens statulomis ir lengvai dūžtančiais 
kryžiais Fuše būtų per menkas triumfas. Tikrąjį triumfą jis patiria, 
kai jo iškalbos paveiktas arkivyskupas Fransua Lorenas nusiplėšia 
abitą ir užsideda raudonąją kepuraitę, o juo džiūgaudami paseka 
trys dešimtys kunigų, — ši sėkmė lyg gaisro vilnis apskrieja visą 

Prancūziją. Žozefas Fušė gali didžiuodamasis lyginti save su sil- 
pnadvasiais kolegomis ateistais ir girtis, kad jam pavestoje srityje 
sutriuškinęs fanatizmą, išnaikinęs krikščionybę. 

Galėtum pamanyti, kad čia kokio patrakelio darbai, pašelusios 
fanatiko fantazuotojo aistros! Tačiau Žozefas Fušė iš tikrųjų ir 
aistra dangstydamasis visados lieka skaičiuotojas, visados lieka rea- 
listas. Jis žino, kad privalės duoti apyskaitą Konventui, žino ir tai, 
kad patriotinių frazių ir patriotinių laiškų vertė nusmukus: drauge 
su asignacijų kursu ir kad norint pelnyti susižavėjimą privalu rasti 
metalo žodžių. Tad jis, sutelktiesiems pulkams žygiuojant į pasienį, 
visą grobį iš apipleštų bažnyčių išsiunčia į Paryžių. Į Konventą vel- 
kamos dežių dežes, prikrautos aukso monstrancijų, sudaužytų ir su- 
lydytų sidabro žvakidžių, sunkių kryžių ir išlaupytų brangakmenių. 
Fušė žino, kad respublikai pirmiausiai reikalingi grynieji pinigai, ir 
pirmasis, vienintelis siunčia iš provincijos tokį iškalbingą grobį de- 
putatams. Šie iš pradžių tik stebisi neatsistebi tokia naujoviška 
energija, o paskui prapliumpa griausmingai ploti ir džiūgaudami ją 
sveikinti. Nuo tos valandos Konvente Fušė vardas žinomas kaip 
plieninio žmogaus, kaip visų tvirčiausio, visų didingiausio respubli- 
kos respublikono vardas. 


ugrįžęs iš savo misijos į Konventą, Žozefas Fušė jau nebera 

toks pat niekam nežinomas menkas deputatelis, koks buvo. 1792 
metais. Vyrui, kuris pakelė ant kojų dešimtį tūkstančių rekrūtų, ku- 
ris iš provincijos išsunkė šimtą tūkstančių aukso markių, tūkstantį. 
du šimtus svarų grynųjų pinigų, tūkstantį luitų sidabro, nė sykio ne- 
sigriebdamas rasoir national, giljotinos, — tokiam vyrui Konventas 
tikrai nepagailės susižavėjimo pour sa vigilance, „už jo uolumą . U|- 
trajakobinas Šometas paskelbia Fušė žygdarbiams skirtą himną. 
„Pilietis Fuše, — rašo jis, — padare stebuklus, apie kuriuos aš pasako- 
jau. Jis pagerbė senatvę, parėme silpnuosius, pagerbė nelaimę, sunai- 
kino fanatizmą, sutriuškino federalizmą. Jis vėl atgaivino geležies 
gavybą, suėmė įtartinuosius, pavyzdingai baudė už kiekvieną nusi- 
kaltimą, persekiojo ir kalėjiman uždarė išnaudotojus.“ Praėjus me- 
tams nuo tos dienos, kai Fuše atsargiai ir dvejodamas atsisedo į 
nuosaikiųjų suolą, jis jau laikomas radikalų radikalu, ir dabar, kai 


maištas Lione pareikalauja rasti itin energingą, atodairos ir skru- 
pulų nevaržomą vyrą, — kas gi galėtų atrodyti tinkamesnis įgyven- 
dinti visų kraupiausią ediktą, kada nors išgalvotą šios ar bet ku- 
rios kitos revoliucijos? „Paslaugos, kurias tu iki šiol padarei revo- 
liucijai, — savo pompastišku žargonu dekrete skelbia Konventas, — 
garantuoja, kad padarysi dar ir kitų. Tau suteikiama garbinga parei- 
ga vėlei įžiebti Ville Affrancbie (Lione) begęstantį pilietinės dvasios 
deglą. Įvykdyk revoliuciją iki galo, užbaik aristokratų karą, ir tegu 
griuvėsiai, kuriuos mėgina atstatyti nuverstosios jėgos, užgriuvę su- 
traiškys jas pačias!“ 

Ir štai tuo pavidalu, kaip keršytojas ir griovėjas, kaip mitrailleur de 
Lyon, Žozefas Fušė, būsimasis multimilijonierius, velėsnysis Otranto 
hercogas, pirmą kartą pasirodo pasaulio istorijoje. 

rancūzijos revoliucijos knygoje kaip tik vienas pačių kruvi- 
niausių puslapių, Liono sukilimas, itin retai atverčiamas. O juk var- 
gu bau kokiame kitame mieste, net Paryžiuje, socialinė priešprieša 
atsiskleidė taip ryškiai — lyg šviesa ir šešelis, — kaip šiame pirmajame 
pramoniniame anuomet dar smulkiaburžuazinės ir agrarinės Pran- 
cūzijos mieste, šiame šilko gamybos lopšyje. Ten darbininkai, vyks- 
tant dar buržuazinei 1792 metų revoliucijai, pirmą kartą jau sudaro 
aiškiai proletarinę masę, griežtai atsiskyrusią nuo rojalistiškai ir ka- 
pitalistiškai nusiteikusių verslo žmonių. Tad nenuostabu, kad kaip 
tik šioje karštoje dirvoje konfliktu: ir iš reakcijos, ir iš revoliucijos 
pusės lemta įgyti kruviniausias ir fanatiškiausias formas. 

Jakobinų partijos šalininkai, darbininkų i1r bedarbių pulkai, tel- 
kiasi apie vieną tų keistų žmonių, kuriuos kiekviena pasaulio pervar- 
ta ūmai išsviedžia į paviršių, vieną tų perdėm tyrų, idealistiško tikė- 
jimo pagautų Žmonių, kurie tačiau savuoju tikėjimu pridaro daugiau 
nelaimių, o savuoju idealizmu — pralieja daugiau kraujo nei bruta- 
liausi realiosios politikos šalininkai ir baisiausi patrakeliai. Visados 
kaip tik tyro tikėjimo kupinas, religingas, ekstazės apimtas žmogus, 
pasaulio keitėjas 1r taisytojas bus tasai, kuris, užsidegęs tauriausiais 
siekiais, paskatins žudynes ir baisybes, pats jomis bjaurėdamasis. 
Lione toks žmogus buvo pavarde Saljė, pabėgęs kunigas ir buvęs 
pirklys, kuriam revoliucija tapo antrąja krikščionybe, tikrąja ir tei- 
singąja, ir kuris atsidavęs jai su pasiaukojama ir prietaringa meile. 
Žmonijos pakilimą su proto ir laisvės šūkiais šis aistringas Žano 
Žako Ruso skaitytojas jau laiko Tūkstantmetės karalystės įsikūniji- 
mu: liepsningai ir fanatiškai jo žmonių meilei kaip tik pasaulinis 
gaisras regisi esąs naujo, nenykstamo humanizmo aušra. Graudulį 
keliąs fantastas: Bastilijai kritus, jis plikomis rankomis vieną tvirto- 
vės akmenį per šešias dienas ir šešias naktis pėsčias parneša iš Pary- 
žiaus į Lioną ir padaro ten iš jo altorių. Maratą, tą karštu krauju al- 
suojantį pamfletistą, jis garbina lyg Dievą, lyg naująją pitiją; Mara- 
to kalbas bei raštus mokosi atmintinai ir savo mistiškomis ir vaikiš- 
komis kalbomis kaip niekas kitas geba uždegti Liono darbininkiją. 
Liaudis instinktyviai jaučia iš jo esybės sklindančią liepsningą, 
užuojautos kupiną žmonių meilę, o Liono reakcionieriai lygiai taip 
pat jaučia, kad kaip tik toks tyras, dvasios genamas, žmonių meilės 


kone pašelusiai apsėstas Žmogus yra net pavojingesnis už triukš- 
mingiausią neramumų kurstytoją jakobiną. Į jį krypsta visa meilė, 
prieš jį kaupiasi visa neapykanta. Ir kai mieste pasirodo pirmieji 
maišto ženklai, šis neurasteniškas ir truputėlį juokingas fantastas 
kaip maišto vadeiva įmetamas į kalėjimą. Vargais negalais, sukurpus 
suklastotą laišką, pavyksta sulipdyti jam kaltinimą, ir jis pasmerkia- 
mas myriop, šitaip mėginant perspėti kitus radikalus ir mesti iššūkį 
Paryžiaus Konventui. 

Pasipiktinęs Konventas veltui siunčia į Lioną vieną pasiuntinį po 
kito gelbėti Šaljė. Konventas perspėja, reikalauja, grasina neklus- 
niam magistratui. Tačiau Liono miesto taryba, dabar jau kaip tik 
pasiryžusi pagaliau vieną sykį parodyti dantis Paryžiaus teroris- 
tams, nieko nepaisydama, atmeta visus protestus. Kitados Liono ta- 
ryba be didelio noro parsisiųsdino giljotiną, bauginimo įrankį, ir 
nenaudojamą laikė ją sandelyje; dabar jie nutaria pamokyti baugini- 
mo sistemos advokatus, šį tariamai humanišką revoliucijos instru- 
mentą pirmą kartą išmegindami su revoliucionieriumi. Ir kaip tik 
todėl, kad mašina dar neišmėginta, Šaljė egzekucija dėl budelio ne- 
vikrumo pavirsta į žiaurią ir gėdingą kankynę. Bukas kirvis triskart 
švilpia žemyn, neperkirsdamas pasmerktajam sprando. Su siaubu 
žiūri minia, kaip surakintas, kraujais paplūdęs jos vado kūnas vis dar 
gyvas raitosi šitaip nuožmiai kankinamas, iki pagaliau gailesčio su- 
imtas budelis kardo kirčiu atskiria nelaimelio galvą nuo liemens. 

Tačiau ši kankinimais paženklinta, kirvio triskart žalota galva 
netrukus taps revoliucijos keršto šventenybe ir medūzos galva jo- 
sios žudikams. 

Konventas krūpteli, gavęs žinią apie šį nusikaltimą; kaip, nejau 
vienas paskiras Prancūzijos miestas drįsta atvirai neklausyti Nacio- 
nalinio susirinkimo? Toks įžūlus iššūkis privalo būti tučtuojau pa- 
skandintas kraujyje. Tačiau Liono valdžia irgi žino, ko dabar turi 
tikėtis. Nuo atsisakymo paklusti Nacionaliniam susirinkimui ji žen- 
gia žingsnį į atvirą sukilimą; telkia kariuomenę, stato įtvirtinimus 
gintis nuo savo krašto piliečių, prancūzų, ir ryžtasi atvirai priešintis 
respublikos armijai. Dabar Liono ir Paryžiaus, reakcijos ir revoliu- 
cijos ginčą turi išspręsti ginklai. 

Logiškai mąstant, pilietinis karas šią akimirką jaunai respublikai 
regisi tikra savižudybė. Mat dar niekada jos padėtis nebuvo pavo- 
jingesnė, pragaištingesnė, beviltiškesne. Anglai užėmė Tuloną, už- 

grobe laivyną ir arsenalą, jie kelia grėsmę Diunkirchenui, o tuo pa- 
čiu metu Pareinėje bei Ardėnuose į priekį veržiasi vokiečiai ir aust- 
rai, ir visa Vandėja skendi liepsnose. Grumtynių ir maištų karštinė 
krečia respubliką nuo vieno ligi kito Prancūzijos pasienio. Tačiau 
šios dienos yra sykiu tikrai herojiškos prancūzų Konvento dienos. 
Paklusdami kraupokai, lemtingai, instinktyviai nuojautai, kad su pa- 
vojais geriausia grumtis, metant jiems iššūkį, Konvento vadai po 
Šaljė mirties atsisako leistis į bet kokį sandėrį su jo budeliais. Potius 
mori guam foedari, „verčiau mirti, nei leistis į sandėrį, verčiau dar vie- 
nas karas greta septynių kitų nei taika, tapsianti silpnybės ženklu. Ir 
šis neatremiamas desperatiškas užsidegimas, ši nelogiška patrakeliš- 
ka aistra didžiausio pavojaus akimirką išgelbėjo ir Rusijos (taip pat 
vienu metu Vakaruose, Rytuose, Šiaurėje ir Pietuose puolamą anglų 
ir viso pasaulio samdinių, o iš vidaus — Vrangelio, Denikino ir Kol- 
čako legionų), ir Prancūzijos revoliuciją. Nieko negelbsti ta aplin- 
kybe, kad išsigandusi buržuazija dabar atvirai puola į glėbį rojalis- 
tams ir savo pajėgas patiki karaliaus generolui — iš kaimo ūkių, iš 
priemiesčių suplūsta proletariato kariai, ir spalio devintą dieną res- 
publikos pajėgos šturmu paima maištingą antrąją Prancūzijos sosti- 
nę. Tai galbūt didingiausia Prancūzijos revoliucijos diena. Konven- 
to pirmininkui iškilmingai pakilus iš savo vietos ir pranešus apie ga- 
lutinę Liono kapituliaciją, deputatai šoka iš krėslų ir džiūgaudami 
glebesčiuoja kits kitą: akimirką visa nesantarvė regisi baigta. Res- 
publika išgelbėta, visam kraštui ir pasauliui parodytas pavyzdys, ko- 
kia neatremiamai stipri ir veržli respublikonų liaudies kariuomene, 
kokia baisi jos įniršio galybe. Tačiau didžiavimasis šia drąsa paska- 
tina nugalėtojus griebtis pragaištingos avantiūros, pasiduoti tragiš- 
kam geismui šį triumfą išsyk paversti į terorą. Toks pat kraupus, 
kaip ryžtas nugalėti, dabar turi būti ir kerštas nugaletiesiems. „Turi 
būti parodytas pavyzdys, kad Prancūzijos revoliucija, kad jaunoji 
revoliucija rūsčiausiai baudžia tuos, kurie sukilo prieš trispalvę.“ 
Taip tad Konventas, viso pasaulio akyse — humanizmo advokatas, 
užsitraukia gėdą dekretu, kurio istoriniai pirmtakai buvo Milaną 
hunų pavyzdžiu sugriovęs Barbarosa arba kalifai. Spalio dvyliktą 
dieną Konvento prezidentas išvynioja tą kraupų lakštą, kuriame iš- 
dėstytas ne koks menkesnis dalykas, o įstatymo projektas, numatąs 
sugriauti antrąją Prancūzijos sostinę. Pažodinis šio labai menkai ži- 
nomo dokumento turinys yra toks: 


„1. Nacionalinis Konventas Geroves komiteto siūlymu sudaro 
nepaprastąją penkių narių komisiją, kuriai pavedama nedelsiant ka- 
rinėmis priemonėmis nubausti Liono kontrrevoliuciją. 

2. Visus Liono gyventojus privalu nuginkluoti, o jų ginklus per- 
duoti respublikos gynėjams. 

3. Dalis jų perduodama patriotams, kurie buvo engiami turtuolių 
ir kontrrevoliucionierių. 

4. Liono miestas bus sugriautas. Visi pastatai, kuriuose gyveno 
turtingieji, turi būti sunaikinti; palikti gali būti tik vargšų namai, 
nužudytųjų arba ištremtųjų patriotų būstai, pramonės pastatai ir tie 
statiniai, kurie naudojami labdaros arba ugdymo tikslams. 

s. Liono vardas išbraukiamas iš respublikos miestų sąrašo. Nuo 
šiol likusių namų susivienijimas bus vadinama Ville Affranchie. 

6. Liono griuvėsiuose bus pastatyta kolona, apie šio rojalistų 
miesto nusikaltimus ir jais pelnytą bausmę skelbianti tokiu įrašu: 
„Lionas stojo į karą su laisve — Liono nebėra“. 

Niekas nedrįsta protestuoti prieš šį beprotišką siūlymą paversti 
antrąjį pagal dydį Prancūzijos miestą griuvėsių krūva. Nuo to laiko, 
kai giljotina grėsmingai žvilga virš galvų visiems tiems, kurie mėgina 
bent pakuždomis pratarti žodžius „gailestingumas“ ar „užuojauta“, 
Prancūzijos Konvente drąsa seniai dingusi. Įsibauginęs savojo bai- 
singumo, Konventas vienu balsu pritaria tokiam vandalizmui, ir Ku- 
tonui, Robespjero draugui, pavedama šį nutarimą vykdyti. 


utonas, Fuše pirmtakas, iškart suvokia, koks beprotiškas ir 
savižudiškas darbas būtų del bauginamo gesto nuožmiai 

sugriauti didžiausią pramoninį Prancūzijos miestą ir ypač jo meno 
paminklus. Nuo pat pirmos akimirkos jis ryžtasi sabotuoti šį jam 
patikėtą darbą. Tačiau tam reikia gudriai apsimetineti. Todel slap- 
tus ketinimus pasigaileti Liono Kutonas dangsto vilkinama klasta, 
pirmiausiai be galo išgirdamas pamišelišką visiško sunaikinimo dek- 
retą. „Kolegos piliečiai, — sušunka jisai, — skaitant jūsų dekretą mus 
visus pagavo neapsakomas susižavėjimas. Taip, būtina sunaikinti šį 
miestą, idant jis taptų didžiu pavyzdžiu visiems kitiems, kurie iš- 
drįstų pakelti ranką prieš Tėvynę. Tarp visų didžių ir galingų prie- 
monių, kurių imtis iki šiolei yra įsakęs Nacionalinis Konventas, iki 

šiolei mums tik vienos ir trūko — visiško sugriovimo... Tačiau gali- 
te būti ramūs, kolegos piliečiai, ir užtikrinti Nacionalinį Konventą, 
kad jo principai yra ir mūsų principai ir kad jo dekretai bus parai- 
džiui įvykdyti. Tačiau tas, kuris tokiais himniškais žodžiais sveiki- 
na jam pavestą užduotį, iš tikrųjų nė nemano jos vykdyti ir tenki- 
nasi teatrališkomis priemonemis. Del ankstyvo paralyžiaus negalįs 
pajudinti kojų, tačiau nepalenkiamai ryžtingos dvasios, jis leidžiasi 
neštuvais nešamas į Liono rinkos aikštę, sidabrinio plaktuko kaukš- 
telėjimu simboliškai paženklina griautinus namus ir paskelbia apie 
būsimus kraupaus keršto tribunolus. Taip apmaldomi patys di- 
džiausi karštakošiai. Iš tikrųjų, teisinantis darbininkų stoka, pasiun- 
čiamos tik kelios moterys su vaikais, kurios kastuvais kokį. tuziną 
kartų padaužo namų sienas, ir įvykdomos vos kelios egzekucijos. 

Po tokių įspūdingų grasinimų pajutęs netikėtai maloningą gailes- 
tingumą, miestas jau pradeda lengviau atsidusti. Tačiau ir teroristai 
budrūs, pamažu jie perpranta gailestingą Kutono nuostatą ir smur- 
tu reikalauja Konventą griebtis smurto. Kruvina, sužalota Šaljė gal- 
va kaip relikvija atgabenama į Paryžių, su iškilminga pompa paro- 
doma Konventu: ir padedama Notr Damo katedroje gyventojams 
suerzinti. Vis nekantresni darosi protestai del kunktatoriaus Kuto- 
no; jis esąs pernelyg aplaidus, pernelyg tingus, pernelyg bailus, žo- 
džiu, nepakankamai tvirtas vyras tokiam pavyzdiniam kerštui vyk- 


| dyti. Girdi, reikalingas beatodairiškas, patikimas, tikras revoliucio- 


nierius, neišsigąsiąs kraujo ir drįsiąs griebtis pačių griežčiausių prie- 
monių, reikalingas vyras iš plieno ir geležies. Galiausiai Konventas 
nusileidžia tiems triukšmadariams ir vietoj pernelyg gailestingo Ku- 
tono į nelaimingąjį miestą budeliais išsiunčia ryžtingiausius savo 
tribūnus: ūmųjį Kolo d' Erbua (sklinda gandas, kad jį, kaip aktorių, 
Liono žiūrovai nušvilpę, tad, girdi, jis kaip tik tinkamas tiems pilie- 
čiams sudrausminti), o antrą — radikalių radikaliausią visų prokon- 
sulų, išgarsėjusį jakobiną i ir ultrateroristą Žozefą Fušė. 


r tas, kuris šit per naktį buvo pašauktas imtis žudiko darbo, 
ar Žozefas Fušė iš tikrųjų yra budelis, „kraujasiurbys , kaip anuo- 
met vadinti karščiausi teroro šalininkai? Jei spręsime iš jo žodžių — 
be abejo. Vargu bau kuris kitas prokonsulas savo provincijoje buvo 


veiklesnis, energingesnis, revoliucingesnis, radikalesnis už Žozefą 
Fušė; jis griebėsi negailestingų rekvizicijų, plešeė bažnyčias, atiminė- 
jo turtą ir smaugte smaugė bet kokį meginimą priešintis. Tačiau — 
ir tai jam itin būdinga! — terorą vykdė tik žodžiais, įsakymais ir 
bauginimais, nes per visas jo viešpatavimo savaites Nevere ar Kla- 
mensi nepraliejamas ne lašas kraujo. Paryžiuje giljotina barška lyg 
siuvamoji mašina, Nante Karjė šimtais skandina įtariamuosius Lua- 
roje, visame krašte skamba masinių šaudymų, žudynių ir žmonių 
medžiokles aidai, o Fušė sąžinės neslegia nė viena jo valdomoje sri- 
tyje įvykdyta politinė egzekucija. Fušė — tai jo psichologijos leit- 
motyvas — puikiai perpratęs, kokia baili yra žmonių dauguma, jis 
gerai žino, kad pašelusiai smarkus teroro gestas dažnai atstoja patį 
terorą. Ir kai vėliau, per pačią gražiausiais žiedais pasipuošusios re- 
akcijos gegužę, visos provincijos suskanta reikšti kaltinimus savo 
anuometiniams valdytojams, Fušė srities atstovai gali tiktai tvirtinti, 
kad jis nuolatos jiems grasinęs mirtimi, tačiau niekas negali apkal- 
tinti jį įvykdžius nors vieną tikrą egzekuciją. Taigi matome: Fuše, 
Konvento paskirtas Liono budeliu, anaiptol nėra kraujo mėgėjas. 
Tam šaltam, juslių nevaldomam žmogui, tam skaičiuotojui ir proto 
žaidimų mėgėjui, veikiau ne tigrui, o lapei, nervams pasidirginti ne- 
reikalingas kraujo kvapas. Jis (širdyje visai nesikarščiuodamas) siau- 
tėja žodžiais ir grasinimais, tačiau niekados vien dėl malonumo žu- 
dyti, vien valdžios pasiutligės apimtas neims iš tikrųjų reikalauti eg- 
zekucijų. Vadovaudamasis instinktu ir protu (o ne humanizmu,), jis 
gerbia Žmogaus gyvastį, kol jo paties gyvasčiai neiškilusi grėsme; ki- 
to Žmogaus gyvasčiai ar lemčiai jis visados darysis pavojingas tiktai 
tada, kai pavojus iškils jo paties gyvasčiai ar interesams. 

Tokia jau yra viena bemaž visų revoliucijų paslaptis ir tokia tra- 
giška jų vadų lemtis: jie nemegsta kraujo ir vis delto verste priversti 
jį lieti. Demulenas nuo savo rašomojo stalo apsiputojęs reikalauja 
tribunolo žirondistams; tačiau kai pats, sėdėdamas teismo salėje, iš- 
girsta žodį „mirtis“, suskambusį tiems dviem šimtams dvidešimčiai 
vyrų, jis, mirtinai išblyškęs, visas drebėdamas, pašoka ir desperatiš- 
kai puola iš salės: ne, to jis nenorėjęs! Robespjeras, pasirašęs tūks- 
tančius pragaištingų dekretų, dvejais metais anksčiau parengiamaja- 
me susirinkime kovojo prieš mirties bausmę ir skelbė, kad karas — 
tai nusikaltimas; Dantonui, nors jis pats buvo mirties tribunolų kū- 
rėjas, iš priblokštos sielos gelmių šauksmu išsiveržė desperatiški žo- 


43 


džiai: „verčiau būti giljotinuojamam, nei giljotinuoti. Net Mara- 
tas, savajame laikraštyje viešai reikalaująs trijų šimtų tūkstančių gal- 
vų, mėgina gelbeti kiekvieną paskirą, turintį gultis po kirvio ašmeni- 
mis. Visi jie, veliau apskelbti buvę kruvini plėšrūnai, aistringi žudi- 
kai, svaiginęsi lavonų dvoku, — visi jie, kaip ir Leninas bei Rusijos 
revoliucijos vadai, savosios esybės gelmėse bjaurisi egzekucijomis; 
egzekucijos grėsme jie visi iš pradžių tik mėgina varžyti savo politi- 
nių priešininkų veiksmus: tačiau žudikiškoji drakono sekla neišven- 
giamai sudygsta, pradėjus teoriškai teisinti žudynes. Taigi prancūzų 
revoliucionieriai kalti ne tuo, kad svaiginosi krauju, o tuo, kad svai- 
ginosi kraugeriškais žodžiais: jie padarė paikystę, kad vien noreda- 
mi uždegti minią ir patys sau įrodyti esą radikalai sukūrė kraujais 
varvantį žargoną ir nesiliaudami vis fantazavo apie išdavikus ir eša- 
fotą. O paskui, kai liaudis, apsvaigusi, apgirtusi, pasidariusi lyg ap- 
sėsta nuo tų nuožmių, kurstomų žodžių, iš tikrųjų ima reikalauti 
„energingųjų priemonių“, kurios jai buvo skelbiamos esančios būti- 
nos, vadams pristinga drąsos jai pasipriešinti: jie turi giljotinuoti, 
kad nepasirodytų melavę, kalbėdami apie giljotiną. Jų veiksmai pri- 
versti vytis jų patrakeliškus žodžius, ir prasideda kraupios lenkty- 
nės, nes nė vienas nedrįsta atsilikti nuo kito toje liaudies prielanku- 
mo medžioklėje. Veikiant nesulaikomam svorio dėsniui, viena eg- 
zekucija tempia paskui save kitą: tai, kas prasidėjo kaip žaidimas 


„kraugeriškais žodžiais, virsta vis labiau patrakusiu svaidymusi žmo- 


nių galvomis, nuolat pakurstant patiems save; šitaip tūkstančiai pa- 
aukojami ne dėl pomegio, net ne del aistros žudyti ir jau tikrai ne 
del didelio ryžto, o del neryžtingumo politikų, partijų veikėjų, sto- 
kojančių drąsos pasipriešinti liaudžiai: galų pagalėje — dėl bailumo..: 
Deja, pasaulio istorija yra ne tik žmonių drąsos (kaip ji dažniausiai 
vaizduojama), bet ir žmonių bailumo istorija, o politika — ne vado- 
vavimas viešajai nuomonei, kaip vis stengiamasi įtikinėti, o vergiškas 
vadovų lankstymasis tai instancijai, kurią jie patys savo įtaka susikū- 
re. Taip visados kyla karai: iš žaidimo pavojingais žodžiais, iš na- 
cionalinių aistrų pertempimo; taip randasi politiniai nusikaltimai; 
nera ydos ir nera žiaurumo, kuris būtų kaltesnis del gausybės pralie- 
to kraujo, nei žmonių bailumas. Todėl tad ir Zozefas Fušė Lione 
tampa masių budeliu ne iš respublikoniškos aistros (jokios aistros 
jam nebūdingos), o vien iš baimės nuosaikumu užsitraukti nemalo- 
nę. Tačiau istorijoje viską lemia ne mintys, o darbai, ir nors Žoze- 


fas Fušė tūkstančius kartų kratesi šio žodžio, jo vardas visados bus 
paženklintas priedeliu: mitrailleur de Lyon. Ir nė hercogo apsiaustas 
neįstengs vėliau paslėpti jo rankas sutepusio kraujo pėdsakų. 

Lapkričio septintą dieną į Lioną atvyksta Kolo d' Erbua, lapkri- 
čio dešimtąją — Žozefas Fušė. Jiedu iškart imasi darbo. Tačiau prieš 
tikrąją tragediją atleistasis komediantas ir jo pagalbininkas ekskuni- 
gas surengia dar trumpą satyrų vaidinimą, gal net patį įžūliausią ir 
atgrasiausią per visą Prancūzijos revoliuciją: lyg ir kokias juodąsias 
mišias vidury baltos dienos. Dingstį šiai perdėto ateizmo orgijai 
duoda gedulo iškilmės laisves kankiniui Šaljė atminti. Prologo vie- 
toje aštuntą valandą ryto apiplėšiamos visos bažnyčios, iš jų išgrobs- 
tomi paskutiniai maldingi ženklai, nuo altorių griebiami kryžiai, plė- 
šiami užtiesalai ir mišių drabužiai; paskui per visą miestą į Terio aikš- 
tę nutįsta susibūrusi kraupoka eisena. Keturi iš Paryžiaus atvykę jako- 
binai trispalviais kilimais užklotuose neštuvuose neša Šaljė biustą, visą 
apkaišytą gėlėmis, greta jo — urną su Šaljė pelenais, o narvelyje — ba- 
landį, neva guodusį kankinį kalėjime. Iškilmingai ir rimtais veidais 
trys prokonsulai žengia paskui neštuvus į naujoviškas pamaldas, tu- 
rinčias pompastiškai pademonstruoti Liono liaudžiai laisvės kankinio 
Šaljė, dieu sauveur mort pour eux, dievystę. Tačiau šią jau ir šiaip nema- 
lonią patetišką ceremoniją dar pažemina itin atgrasus, tiesiog bukap- 
rotiškas prasto skonio mišinys: triukšminga gauja indėnų šokio 
žingsniu triumfuodama tempia iš bažnyčių pagrobtus mišių indus, 
taures, cimborijas ir šventųjų paveikslus; jai įkandin risnoja asilas, ku- 
riam ant ausų užmaukšlinta pavogta vyskupo mitra. Prie uodegos 
vargšui gyvuliui pririštas kryžius ir Biblija — taip tad, baisiausiai džiū- 
gaujant riaumojančiai miniai, vidury baltos dienos gatvės purvuose 
valkiojama Evangelija tabaluoja asilui ant uodegos. 

Galiausiai karingos fanfaros įsakmiai paliepia visiems sustoti. Di- 
džiulėje aikštėje, kur pastatytas altorius iš laukų žolynų, Šaljė bius- 
"tas ir urna iškilmingai padedami, ir trys liaudies atstovai pagarbiai 
lenkiasi naujam šventajam. Pirmiausiai kalbą rėžia mokytas artistas 
Kolo d' Erbua, paskui žodį taria Fuše. Konvente gebėjęs taip ištver- 
mingai tylėti, jis staiga atgauna balsą i ir tikru garbinamų žodžių tva- 
nu kreipiasi į gipso biustą: „Šaljė, Šaljė, tavęs nebera! Nusikaltėliai 
padare tave, laisves kankinį, savąja auka, ir tik tų nusikaltėlių kraujas 
yra vienintele išpirka, galinti atgaivinti tavo užsirūstinusią velę. Šal- 
jė! Šaljė! Prisiekiam prieš tavo paveikslą atkeršyti už tavąją kankinio 

mirtį, tr aristokratų kraujas tebus tau mūsų smilkalai.“ Trečiasis 
liaudies atstovas ne toks iškalbus kaip būsimasis aristokratas, kaip 
tas, kuriam lemta tapti Otranto hercogu. Jis tik nuolankiai pabu- 
čiuoja biustą į kaktą ir rikteli per visą aikštę: „Mirtis aristokratams!“ 

Po tų trijų garbinamųjų maldų uždegamas didžiulis laužas. Dar 
neseniai su tonzūra vaikštinėjęs Žozefas Fušė drauge su abiem kole- 
gomis rimtai žiūri, kaip Evangelija nupjaunama asilu: nuo uodegos 
ir metama į ugnį, kur ji pavirsta dūmais tarp liepsnojančių bažnyti- 
nių rūbų, mišiolų, ostijų ir medinių šventųjų. Paskui dar pilkasis ke- 
turkojis, atsilyginant už šventvagišką tarnybą, pagirdomas iš šven- 
tos taurės, o baigus šias kokčias neskonybes keturi jakobinai ant 
pečių nuneša Šaljė biustą atgal į bažnyčią, kur jis iškilmingai pasta- 
tomas ant altoriaus vietoj sudaužyto Kristaus atvaizdo. 

Šiai garbingai šventei amžinai atminti artimiausiomis dienomis 
nukaldinama speciali moneta. Tačiau jos šiandien nebeįmanoma 
rasti, greičiausiai todėl, kad velesnysis Otranto hercogas supirko ir 
sunaikino visus jos egzempliorius, — lygiai kaip ir knygas, pernelyg 
nuodugniai aprašinėjusias šiuos itin ryškius ultrajakobiniškųjų ir 
ateistinių jo laikų žygdarbius. Jo paties atmintis buvo gera. Tačiau 
tai, kad ir kiti galėjo prisiminti arba kad ir kitiems galėjo būti pri- 
minta apie šias juodąsias Liono mišias, visų krikščioniškiausio kara- 
liaus Son Excellence Monseipneur le sėnateur ministre vis delto jautė esant 
pernelyg neparanku ir nemalonu. 


ad ir kaip kokčiai prasideda ši pirmoji Žozefo Fušė diena 
Lione, ji vis delto tera vien teatras ir nevykęs maskara- 

das: kraujas dar nepralietas. Bet jau kitą rytą konsulai neprieinamai 
užsidaro nuošaliuose namuose, nuo visų nekviestų lankytojų saugo- 
muose ginkluotų sargybinių; šitaip simboliškai užsklendžiamos du- 
rys bet kokiam atlaidumui, bet kokiam gailesčiui, visiems prašy- 
mams. Sudaromas revoliucinis tribunolas, o tai, kokią kraupią šven- 
tojo Baltramiejaus naktį planuoja surengti liaudies karaliai Fušė ir 
Kolo, grėsmingai skelbia jų laiškas Konventui: „Mes, — rašo tiedu, — 
savąją misiją vykdome energingai, kaip ir dera tvirtiems respubliko- 
nams, ir del niekingų vieno kito daugiau ar mažiau kalto žmogaus 
interesų nesileisime iš tos aukštumos, į kurią mus iškėlė liaudis. Pa- 


sitraukėme nuo visų Žmonių, nes negalime gaišti laiko, ir ne mūsų 
darbas teikti malonę. Matome tik respubliką, įsakmiai reikalaujan- 
čią, kad pateiktume plačiai nuskambėsiantį pamokomą pavyzdį. 
Girdime tiktai rekiant liaudį, trokštančią, kad už pralietą patriotų 
kraują būtų iškart greitai ir šiurpiai atkeršyta, idant Žmonijai nebe- 
reikėtų jo regėti dar kartą plūstant. Būdami įsitikinę, kad šiame nie- 
kingame mieste nėra nekaltų, išskyrus tuos, kuriuos liaudies žudikai 
engė ir buvo įmetę į kalėjimą, mes įtariai žiūrime į atgailos ašaras. 
Niekas neįstengs suminkštinti mūsų griežtumo. Turime jums prisi- 
pažinti, kolegos piliečiai, kad atlaidumą laikome pavojinga silpny- 
be, tinkama tiktai nusikalstamoms viltims iš naujo pakurstyti kaip 
tik tą akimirką, kai privalu jas galutinai užgesinti. Parodžius atlai- 
dumą vienam individui, jis rodomas ir visiems tos rūšies individams, 
šitaip žlugdant jūsų justicijos poveikį. Griovimo darbai vyksta per- 
nelyg letai, respublikonų nekantrumas reikalauja spartesnių priemo- 
nių: tik minų sprogimai, tik viską ryjančios ugnies darbas gali per- 
teikti liaudies galybę. Liaudies valios nevalia tramdyti, kaip būdavo 
tramdoma tironų valia, — liaudies valia privalo veikti kaip audra“. 
Toji audra, kaip ir numatė programa, pratrūksta gruodžio ketvir- 
tą dieną, ir jos šiurpus aidas netrukus nusirita per visą Prancūziją. 
Ankstų rytą šešios dešimtys jaunuolių, surištų poromis, išvedami iš 
kalėjimų. Tačiau jie vedami ne prie giljotinos, kuri, pasak Fuše, dar- 
buojasi „pernelyg letai“, o į Broto lygumą anapus Ronos. Du pas- 
kubomis išrausti lygiagretūs grioviai leidžia aukoms numanyti, koks 
likimas jų laukia, o už dešimties žingsnių nuo jų pastatytos patran- 
kos rodo, koks bus šių masinių skerdynių metodas. Beginkliai suge- 
nami ir surišami daiktan į vieną besitampančią, siaubo apimtą, rė- 
kiančią, kriokiančią, veltui gintis mėginančią žmogiškosios nevilties 
kupetą. Pasigirsta komanda — ir iš tokio mirtino atstumo patrankų 
vamzdžiai bloškia kapotą šviną į baimės purtomas žmonių mases. 
"Tiesa, ši pirmoji salve pribaigia ne visas aukas, kai kuriems tik nu- 
pleštos rankos ar kojos, kitiems tik perplešti viduriai, keli net atsi- 
tiktinai liko sveiki. Tačiau, kraujui jau plačia versme sruvenant į 
griovius, pasigirsta antroji komanda, ir dabar dar gyvas aukas už- 
griūva kardais ir pistoletais ginkluoti kavaleristai, tol kapojantys ir 
šaudantys į tą krūpčiojančią, vaitojančią, rekiančią ir vis tiek pabeg- 
ti negalinčią žmonių kaimenę, kol užgęsta paskutinis gargaliavimas. 
Tada budeliai gauna atlyginimą už šias skerdynes — jiems leidžiama 

nuo šešių dešimčių dar neatšalusių kūnų nuvilkti drabužius ir nuauti 
batus, o tada nuogi 1r sumaitoti lavonai suverčiami į griovius ir už- 
beriami žemėmis. 

Tai pirmosios tų garsiųjų skerdynių, kurias surengė Žozefas Fušė, 
būsimasis krikščioniškiausiojo karaliaus ministras, o kitą rytą jomis 
pasididžiuodama giriasi liepsninga proklamacija: „Liaudies atstovai 
liks bejausmiai, vykdydami jiems patikėtą misiją, liaudis įdavė jiems į 
rankas savojo keršto perkūną, ir jie tol nepaleis šio ginklo, iki visi 
laisvės priešai bus sutriuškinti. Jiems nepristigs drąsos ir toliau žengti 
per sąmokslininkų kapų griovius, idant per griuvėsius būtų pasiekta 
tautos laimė ir pasaulio atsinaujinimas. Si nelemta „drąsa“ dar tą pa- 
čią dieną vėlei pademonstruojama Broto patrankomis — tik kaimenė 
dar gausesnė. Sįkart už nugarų surištomis rankomis išvedami ir per 
kelias minutes kapotu kartečių švinu bei pėstininkų salvėmis pribai- 
giami du šimtai dešimt skerdžiamųjų. Procedūra ta pati, tiktai mėsi- 
ninkų parankiniams nemalonus triūsas palengvinamas = jie nebever- 
čiami po tokių alinamų skerdynių dar būti ir savo aukų duobkasiais. 
Ir kam dar kasti kapus tiems niekšams? Nuo mešlungio surakintų 
kojų nuplešiami batai, o tada nuogi ir dažnai dar tebekrūpčiojantys 
lavonai tiesiog sumetami į sraunų Ronos kapą. 

Tačiau net tokius šiurpius siaubus, keliančius pasikoktėjimą vi- 
sam kraštui ir pasaulio istorijai, Žozefas Fušė dar dangsto švelni- 
namu himniškų žodžių šydu. Tai, kad nuogi negyveliai užnuodija 
Roną, jis garbsto kaip politinį žygdarbį, nes lavonai, plaukdami 
iki pat Tulono, pateikią tenai apčiuopiamą ženklą, koks neper- 
maldaujamai baisingas esąs respublikonų kerštas. „Reikia, — rašo 
Fušė, — kad kruvinos maitos, mūsų verčiamos į Roną, palei abu 
krantus nuplauktų iki pat žiočių, iki niekšingojo Tulono, šitaip 
keldamos siaubą ir parodydamos liaudies visagalybę bailių ir Žiau- 
rių anglų akims.“ Lione, žinoma, tokių ženklų nebereikia, nes eg- 
zekucijos lydi egzekucijas, hekatombos — hekarombas. Tulono 
užkariavimą Fušė sveikina „apsipylęs džiaugsmo ašaromis“, be to, 
tai dienai paminėti „prieš šautuvų žiotis pasiunčia du šimtus 
maištininkų . Veltui visi šauksmai pasigailėti. Dvi moterys, per- 
nelyg karštai meldusios paleisti jų vyrus, nepasmerkiant jų my- 
riop, surišamos ir pastatomos greta giljotinos, niekas nė artyn ne- 
prileidžiamas prašyti pasigailėjimo prie liaudies įgaliotinių namų. 
Tačiau juo labiau įsišelsta šautuvų tratėjimas, juo garsiau griaudi 


prokonsulų žodžiai: „Taip, mes drįstame tvirtinti, kad praliejome 
daug nešvaraus kraujo, tačiau darėme taip vien iš humanizmo ir 
vykdydami pareigą... Nepaleisime mums į rankas jūsų įduotojo 
žaibo, iki jūs to nepanoresite, pareikšdami savo valią. O iki tol mes 
be atvangos ir toliau triuškinsime savo priešus, naikindami juos visų 
kraupiausiais ir greičiausiais būdais“. 

Šeši šimtai egzekucijų per kelias savaites yra įrodymas, kad šį iš- 
imtinį kartą Žozefas Fušė kalbėjo teisybę. 


rganizuodami š šias skerdynes 1 tr kurdami susižavėjimo savimi 
kupinus pranešimus Konventui, Žozefas Fušė ir jo kolega nepamiršta 
antrojo liūdno pavedimo, kurį jie privalo atlikti Lione. Jau pačią pir- 
mąją dieną jie skundžiasi Paryžiui, kad įsakytasis miesto griovimas, jų 
pirmtaku: vadovaujant, vykęs „pernelyg lėtai — „dabar minos pagrei- 
tins naikinimą, minuotojai jau pradėjo darbuotis, ir per dvi dienas 
Belkuro statiniai išlėks į orą“. Šie garsieji fasadai, pradeti Liudvikui 
XIV valdant, pastatyti Mansaro mokinio, yra patys gražiausi, todel 
pirmiausiai ir pasmerkti žūti. Tų namų eilių gyventojai brutaliai išve- 
jami gatven, ir šimtai bedarbių, vyrų ir moterų, per kelias beprasmiško 
naikinimo savaites griuvėsiais paverčia puikiuosius meno kūrinius. 
Nelaimingajame mieste aidi atodūsiai ir aimanos, patrankų šūviai ir 
griūvančių mūrų dundesys; comitė de justi? žudo žmones, comitė de dėmo- 
lition griauna namus, o comitė de substances be jokios atodairos rekvizuoja 
maisto produktus, audinius ir vertingus dirbinius. Ieškant pasislėpusių 
žmonių ir paslėptų brangenybių, kiekvieni namai apverčiami aukštyn 
kojom nuo rūsių ligi palepių, visur siautėja teroras tų dviejų vyrų, Fuše 
ir Kolo, kurie, patys nematomi ir neprieinami, saugomi sargybinių, 
glaudžiasi vienuose namuose. Gražiausi rūmai jau sugriauti, kalėjimai, 


nors vis iš naujo prikemšami, jau pusiau ištuštinti, krautuvės iššvarin-- 


tos, o Broto laukai permirkę tūkstančio žmonių krauju, — ir tik tada 
keli narsūs piliečiai (jie rizikuoja netekti galvų!) galų gale nusprendžia 
skubiai keliauti į Paryžių ir įteikti Konventui prašymą, kad jis vis del- 
to nelieptų viso miesto sulyginti su žemėmis. Be abejo, to prašymo 
tekstas labai atsargus, net pataikūniškas, tie piliečiai irgi pradeda bai- 
liu lankstymusi, garbstydami Herostrato darbą kaip „regisi, padik- 


tuotą Romos senato genijaus. Bet paskui jie prašo „pasigailėti tų, 

kurie nuoširdžiai atgailauja, tų, kurie suklydo iš silpnumo, ir tų, — 
drįstame pasakyti, — kurie per apsirikimą apkaltinti. 

Tačiau konsulai laiku gavo Žinią apie šį netiesioginį kaltinimą, ir 
Kolo d' Erbua, kaip iškalbingesnis, greitojo pašto karieta švilpia 
Paryžiun, kad suspėtų atremti šį kirtį. Kitą dieną jam pakanka įžū- 
lumo Konvente ir jakobinų klube ne tik nesiteisinti del masinių eg- 
zekucijų, bet ir girtis jomis kaip „humanizmo“ forma. „Mes troš- 
kome, — sako Kolo, — išgelbėti žmoniją nuo kraupaus pernelyg di- 
delio skaičiaus viena po kitos vykdomų egzekucijų reginio, todel 
komisarai nusprendė visus pasmerktuosius iškart sunaikinti tą pačią 
dieną; šį troškimą pagimde tikras jautrumas (vėritable sesibilitė)'; o ja- 
kobinų klube Kolo d' Erbua dar karščiau agituoja už naująją „hu- 
manistinę“ sistemą. „Taip, mes sumalėme du šimtus pasmerktųjų 
viena salve, ir mums del to priekaištaujama. Nejau nesuprantama, 
kad ir tai dar vis buvo jausmų tramdymo aktas! Giljotinuojant dvi 
dešimtis, paskutinieji miršta dvidešimt kartų, o čia dvidešimt išdavi- 
kų žuvo drauge.“ Ir tikrai — tos nuvalkiotos frazės, pasisemtos iš 
kruvinos revoliucinio žargono rašalinės, padaro įspūdį, Konventas 
ir jakobinai pritariamai įvertina Kolo aiškinimus, šitaip atrišdami 
prokonsulams rankas ir toliau vykdyti egzekucijas. Tą pačią dieną 
Paryžius švenčia Šaljė laidotuves Panteone, — tokia pagarba ligi šiol 
buvo parodyta tik Žanui Žakui Ruso ir Maratui, — o jo (kaip i 1r 
Marato) sugyventinei paskiriama pensija. Šitaip kankinys viešai pa- 
skelbiamas nacionaliniu šventuoju, o bet koks Fuše i1r Kolo d' Er- 
bua smurtas išteisinamas kaip teisėto keršto veiksmas. 

Bet vis delto: abu prokonsulus suima tam tikras netikrumas, nes 
pavojinga situacija Konvente, svyravimas tarp Dantono ir Robesp- 
jero, tarp santūrumo ir teroro, reikalauja būti atsargesniems. Tad 
jiedu nusprendžia pasidalyti vaidmenis: Kolo d' Erbua lieka Pary- 
žiuje sekti, kokios nuotaikos viešpatauja komitetuose ir Konvente, 
savo brutaliai smarkiomis ir griausmingomis kalbomis iš anksto 
stengdamasis nuslopinti bet kokį puolimą, o žudynes tęsti palieka- 
ma Fušė „energijai . Svarbu konstatuoti, kad tuo laiku Žozefas Fu- 
še buvo vienvaldis viešpats, nes veliau jis sumaniai mėgino visą 
smurtą suversti atlapaširdiškesniam kolegai; tačiau faktai rodo, kad 
ir tuo metu, kai Fuše valdo vienas, mirties dalgis švilpčioja ne kiek 
ne menkiau. Penkiasdešimt keturi, šešiasdešimt, šimtas žmonių su- 
tratinami per dieną, mūrai ir Kolo išvykus griūva, namai padegine- 


jami ir kalėjimai tuštinami egzekucijomis, o Fušė vis dar įkveptais 
kruvinais žodžiais apsiputojęs giria savuosius žygdarbius: „Šio tri- 
bunolo nuosprendžiai gal ir varo siaubą nusikaltėliams, tačiau jie 
ramina ir guodžia liaudį, kuri jų klausosi 1r jiems pritaria. Be pa- 
grindo apie mus kalbama, kad mes kaltiesiems esame bent kartelį 
suteikę pasigailėjimo garbę; mes jos ne karto nesuteikeme!“ 


et staiga — kas gi čia pasidare? — Fuše keičia toną. Jautria savo 
uosle jis iš tolo užuodžia, kad vėjas Konvente staiga turi būti pakei- 
tęs kryptį, nes į skambias jo egzekucijų fanfaras jau kuris laikas nebe- 
atsiliepia tikrai sodrus aidas. Jo bičiuliai jakobinai, jo bendražygiai 
ateistai Eberas, Šometas, Ronsenas staiga pritilo — net labai ir visiems 
laikams, nes už gerklės juos netikėtai pastverė negailestinga Robesp- 
jero ranka. Visą laiką mitriai siūbavęs tarp baisiausių smarkuolių ir di- 
džiausių atlaiduolių, čia iš karės, čia iš dešinės pasidarydamas alkūnė- 
mis vietos, šis moralistas tigras staiga iš patamsių užpuolė ultraradika- 
lus. Jis pasitvarke, kad Karje, Nante skandinęs lygiai taip pat radika- 
liai, kaip Fušė Lione šaudė, būtų iškviestas duoti apyskaitos Naciona- 
liniam susirinkimui; pasitelkęs savąjį sielos vergą Sen-Žiustą, Strasbū- 
re jis nuvesdino giljotinon patrakelį Eulogijų Sneiderį; tokius ateisti- 
nius liaudies vaidinimus, kokius Fušė rengė provincijoje ir Lione, jis 
pasmerkė kaip kvailystę ir Paryžiuje juos uždraudė. O deputatai kaip 
visados baikščiai 1r klusniai sekė akimis kiekvieną jo mostą. 

Fušė suima senoji baimė: gal jis jau nebe daugumos pusėje? Tero- 
ristai parblokšti — kam gi tada ilgiau būti teroristu? Verčiau skubiai 
mestis kiton pusėn, pas nuosaikiuosius, pas Dantoną ir Demuleną, 
dabar reikalaujančius „atlaidumo tribunolo“, tik skubiai versti kailį, 
prisitaikant prie naujos vėjo krypties. Staiga, vasario šeštą dieną, 
Fuše įsako nutraukti masinius šaudymus, ir dabar jau tiktai giljotina 
(Fušė savo pamfletuose sake, kad ji per letai darbuojasi) toliau van- 
giai eina savąją tarnybą, daugių daugiausia — vos kokios dvi ar trys 
nusususios galvos per dieną, tikrai grynas niekis, palyginti su anks- 
tesnėmis nacionalinėmis šventėmis Broto lygumoje. Užtat dabar 
Fuše išsyk nukreipia visą energiją prieš radikalus, prieš savo švenčių 
rengėjus ir savo įsakymų vykdytojus, revoliucingasis Saulius staiga 
virsta į humanistą Paulių. Fušė be jokių užuolankų metasi kiton pu- 

sėn, Šaljė draugus vadina „anarchistų ir maišto arena“, šiurkščiai pa- 
leidžia vieną ar du tuzinus revoliucijos komitetų. Ir nutinka didžiai 
keistas dalykas: įbauginti, mirtinai išgąsdinti Liono gyventojai sker- 
dynių didvyrį Fuše ūmai pradeda laikyti savuoju gelbėtoju. O Liono 
revoliucionieriai, kita vertus, rašo vieną aršų laišką po kito, kaltindami 
jį drungnumu, išdavyste ir „patriotų engimu“. Tokie drąsūs posūkiai, 
tokie įžūlūs persimetinėjimai vidury baltos dienos į priešingą stovyk- 
l4, tokie perbėginėjimai nugaletojo pusėn yra Fušė slaptasis ginklas 
grumtynėse. Jie vieni ir išgelbėjo jam gyvastį. Jis loše išsyk į abi puses. 
Jeigu dabar Paryžiuje bus kaltinamas per dideliu atlaidumu, galės pri- 
minti tūkstantį kapų ir sugriautus Liono fasadus. O jeigu, kita vertus, 
bus kaltinamas už skerdynes, — galės pasiremti jakobinų skundu, kal- 
tinančiu jį už „moderantizmą“, už pernelyg didelį nuosaikumą. Des- 
tis kaip pučia vėjas, jis gali iš dešinės kišenės išsitraukti įrodymą esąs 
nepermaldaujamas, o iš kairės — esąs didis humanistas, jis gali dabar 
rodytis ir kaip Liono budelis, ir kaip miesto gelbėtojas. Ir tikrai, mit- 
riai naudojantis tokiu fokusininko triuku, jam vėliau pasisekė visą at- 
sakomybę už žudynes sukrauti ant sprando savo atlapaširdiškesniam 
ir tiesmukiškesniam kolegai Kolo d' Erbua. Tačiau suklaidinti jam 
pavyksta tik velesniąsias kartas: Paryžiuje nepermaldaujamai budi Ro- 
bespjeras, priešas, negalįs atleisti Fušė už tai, kad šis išstūmė iš Liono 
jo paties statytinį Kutoną. Robespjeras šią būtybę dvišaku liežuviu 


„pažįsta dar iš Konvento, jis negailestingai stebi visus Fušė vingius ir 


poslinkius, kuriais šis skuba pasislėpti nuo audros. O Robespjero įta- 
rinėjimų gniaužtai tiesiog geležiniai, iš jų niekas neištrūksta. Žermi- 
nalio dvyliktą dieną Robespjeras priverčia Gerovės komitetą priimti 
grėsmingą dekretą, kuriuo Fušė kviečiamas tučtuojau atvykti į Paryžių 
ir pasiaiškinti del įvykių Lione. Tas, kuris tris mėnesius Žiauriai teisė 
kitus, dabar pats privalo stoti prieš tribunolą. 

Prieš tribunolą, už ką gi? Del to, kad per tris mėnesius paskerdė 
du tūkstančius prancūzų? Galėtum manyti — kaip Karje ir kitų masi- 
nių budelių kolega. Tačiau tik dabar galima suvokti, koks politiniu 
požiūriu genialus buvo šis paskutinysis, stulbinamai įžūlus Fušė po- 
sūkis: ne, jis gaus atsakyti už tai, kad uždraudė radikaliąją Socičtė po- 
pulaire, kad persekiojo patriotus jakobinus. Mitrailleur de Lyon, dviejų 
tūkstančių aukų egzekutorius kaltinamas — nepamirštamas istorijos 
farsas! — pačiu tauriausiu Žmonijai žinomu nusikaltimu: pernelyg 
dideliu žmogiškumu. 


TREČIAS SKYRIUS 


rumtynes 


su Robespjeru 


1794 


alandžio trečią dieną Žozefas Fušė sužino, kad Gerovės ko- 
mitetas iškvietė jį Paryžiun, balandžio penktąją jis sėda kelionės 
karieton. Šešiolika duslių kirčių palydi jį išvykstantį, šešiolika kir- 
čių giljotinos, paskutinį kartą jo paliepimu atliekančios savo ašt- 
riąją pareigą. Be to, tą dieną paskubomis paskelbiami: dar du, jau 
visai paskutiniai mirties nuosprendžiai, — ir labai jau keisti, nes 
kas gi tie du atsilikeliai, pavėlavę į didžiąsias žudynes ir dabar turį 
(kalbant familiarokais ano meto žodžiais) išspjauti savąsias galvas 
į krepšį? Ne kas kitas, o Liono budelis ir jo parankinis. Tie patys, 
kurie reakcijos liepiami abejingai giljotinavo Šaljė ir jo draugus, o 
paskui, revoliucijos liepiami, — šimtus reakcionierių, dabar patys 
gulasi po peiliu. Iš teismo dokumentų, kad ir labai stengdamasis, 
negali aiškiai suprasti, kuo jie kaltinami; greičiausiai aukojami tik 
tam, kad Fušė įpėdiniams ir būsimosioms kartoms nepriplepėtų, 
ko nereikia, apie Lioną. Numireliai geriausiai moka laikyti liežuvį 
už dantų. Tada karieta pajuda iš vietos. Kelyje į Paryžių Fušė turi 
apie ką pamąstyti. Šiaip ar taip, veikiausiai guodėsi jis, dar niekas 
neprarasta; juk Konvente jis turi ne vieną įtakingą draugą, pir- 
miausiai — didįjį Robespjero varžovą Dantoną; galbūt pasiseks 
sutramdyti siaubūną. Tačiau kaip jis, Fuše, gali numanyti, kad šio- 
mis lemtingomis revoliucijos valandomis įvykiai klostosi kur kas 
greičiau, nei pašto karietos ratai nurieda kelią nuo Liono iki Pa- 
ryžiaus? Kad štai jau antra diena jo artimas bičiulis Šometas sėdi 
kalėjime, kad milžinišką liūtakartę Dantono galvą Robespjeras 
vakarykščiui pastūmė po giljotina, kad tą pačią dieną Kondorsė, 
dvasinis dešiniųjų vadovas, alkio kamuojamas klaidžioja po Pary- 
žiaus apylinkes, o rytojaus dieną nusižudys, šitaip išvengdamas 
teismo? Visus juos nuvertė vienas vienintelis vyras, ir kaip tik ta- 
sai vyras, kaip tik Robespjeras, dabar yra nuožmiausias politinis 
Fušė priešininkas. Tik balandžio aštuntosios vakarą atkakęs į Pa- 
ryžių, Žozefas Fušė suvokia visą mastą pavojaus, kuriam į nasrus 
jis dabar atskubėjo. Dievas regi, tą pirmąją naktį Paryžiuje pro- 
konsulas Žozefas Fušė greičiausiai neilgai temiegojo. 


au kitą rytą Fuše leidžiasi į Konventą ir nekantraudamas laukia 
posėdžio pradžios. Bet keistas dalykas — didžiulė salė niekaip ne- 
nori prisipildyti, pusė, net daugiau nei puse krėslų vis tebėra tušti. 
Be abejo: tam tikras deputatų skaičius galbūt išvykęs su misijomis 
ar negali dalyvauti del kokių kitų priežasčių, bet vis delto kokia 
tuštuma Žioji štai ten, dešinėje, kur kitados sėdėjo vadovai, žiron- 
distai, puikieji revoliucijos oratoriai! Kurgi jie dingę? Dvidešimt 
du narsiausi, Vernjo, Briso, Petjonas, baigė gyvenimą ant ešafoto 
arba nusižudė, arba buvo bėgant sudraskyti vilkų. Šešiasdešimt 
tris jų draugus, išdrįsusius juos ginti, dauguma ištrėmė, — vienu 
vieninteliu kraupiu kirčiu Robespjeras atsikratė šimto priešininkų 
po dešinei. Bet ne mažiau energingai Robespjero kumštis kirto ir 
per savąsias Kalno gretas: Dantonas, Demulenas, Šabo, Eberas, 
Fabras d Eglantenas, Šometas ir du tuzinai kitų, — visus juos, mė- 
ginusius priešintis jo valiai, jo dogmatinei puikybei, jis nustūmė 
stačiai kalkių duobėn. 

Visus pašalino tas neįspūdingos išvaizdos, tasai žemas, liesas, 
tulžingai blyškaus veido, žemos, aukštyn nusklembtos kaktos, ma- 
žų, pavandeniavusių, trumparegių akių vyras, kurį, niekuo neišsi- 
skiriantį, ilgai užstojo milžiniški jo pirmtakų siluetai. Tačiau lai- 
ko dalgis atvėrė jam kelią: nuo to meto, kai buvo susidorota su 
Mirabo, Maratu, Dantonu, Demulenu, Vernjo, Kondorsė, taigi — 
su jaunosios respublikos tribūnu, kurstytoju, vadu, rašytoju, ora- 
toriumi ir mąstytoju, — dabar Robespjeras yra viskas viename as- 
menyje, revoliucijos Pontifex maximus, diktatorius ir triumfatorius. 
Sunerimęs žvelgia Fušė į savo priešininką, apie kurį, įkyriai reikš- 
dami pagarbą, dabar spiečiasi visi pataikūnai deputatai ir kuris su 
nesutrikdomu abejingumu priima visus tuos garbstymus; lyg šar- 
vais prisidengęs savąja „dorybe“, neprieinamas, neperprantamas, 
tasai nepaperkamasis trumpažiūrėmis akimis žvalgosi po areną, 
mėgaudamasis mintimi, kad dabar jau niekas nedrįs sukilti prieš jo 
valią. Tačiau vienas vis delto išdrįsta. Vienas, nebeturįs ko praras- 
ti: Žozefas Fušė paprašo žodžio, norėdamas pasiteisinti dėl savo 
elgesio Lione. 

is pageidavimas teisintis Konventui yra iššūkis Gerovės komi- 
tetui, — juk aiškintis reikalavo ne Konventas, o Komitetas. 
Tačiau Fušė kreipiasi, sakytumei, į aukštesnę, į tikrąją instanciją, į 
tautos susirinkimą. Akivaizdu, kad tokios pretenzijos yra įžūlios. 
Bet pirmininkas vis dėlto suteikia jam žodį. Fušė, šiaip ar taip, ne 
bet kas, pernelyg jau dažnai jo vardas minėtas šioje salėje, jo nuo- 
pelnai, jo raportai, jo darbai dar nera pamiršti. Fušė lipa į tribūną ir 
perskaito išsamų pranešimą. Susirinkimas klausosi jo nepertarinėda- 
mas, nerodydamas nei pritarimo, nei priekaišto ženklų. Tačiau kal- 
bos pabaigoje nesujuda nė viena ranka. Mat Konventas pasidaręs 
baikštus. Giljotinos gyvavimo metai pakirto tų vyrų vyriškas sielas. 
Kitados laisvai lyg aistrai atsidavę saviesiems įsitikinimams, balsiai, 
narsiai ir atvirai puolę į žodžių ir pažiūrų grumtynes, dabar nė vie- 
nas jų nebenori reikšti nuomonės. Nuo to laiko, kai budelis lyg 
Polifemas įsisuko į jų gretas, graibstydamas aukas čia iš kairės, čia iš 
dešinės, nuo to laiko, kai giljotina melsvu šešėliu slegia kiekvieną jų 
žodį, jie linkę verčiau ne kalbeti, o patylėti. Visi slapstosi vienas už 
kito, kiekvienas, prieš drįsdamas krustelėti, pirma šnairuoja dešinėn 
ir kairėn, baime lyg slogi pilkšva migla nugulusi jų veidus; o niekas 
žmogaus — ypač žmonių pulko — nepažemina labiau už neregimy- 


bes baimę. 


Tad jie 1r šį kartą neišdrįsta reikšti nuomones. Tik jau nesikišti į 
Komiteto, neregimojo tribunolo, valdas! Fušė pasiaiškinimas nei at- 
metamas, nei priimamas, jis tiesiog persiunčiamas tikrinti Komite- 
tui; kitaip tariant, jis sklendžia į tą patį krantą, kūrio Fušė taip rū- 
pestingai stengėsi išvengti: Pirmasis jo mūšis pralaimėtas. 


abar jau ir jis pajunta ant sprando baimės nagus. Jis perne- 
lyg toli pasistūmėjo į priekį, gerai neištyrinėjęs teritorijos; dabar 
verčiau trauktis. Verčiau kapituliuoti, nei vienam grumtis su pačiu 
galingiausiuoju. Tad Fušė atgailaudamas klaupiasi, nulenkia galvą. 
Mat dar tą patį vakarą jis leidžiasi į Robespjero būstą pasikalbėti 
arba, teisingiau, prašyti atleidimo. 


Tas pokalbis vyko be liudininkų. Žinoma tik jo baigtis, O įsi- 


vaizduoti jį galima pagal analogiją vizito, kurį šiurpiai aiškiai savo 
memuaruose aprašo Bara. Matyt, ir Fušė, prieš kopdamas aukštyn 
mediniais mažo miestiečių namo laiptais rue Saint-Honorė, kur Ro- 
bespjeras viešai lyg vitrinoje demonstruoja savąją dorybę ir neturtą, 
turi išlaikyti egzaminą, surengtą šeimininkų, lyg šventą grobį ser- 
ginčių savo dievą ir nuomininką. Ir jam, lygiai kaip Bara, mažučia- 
me, ankštame, vien savais portretais tuščiagarbiškai papuoštame 
kambaryje Robespjeras vargu bau pasiūlė sėstis, ir jį veikiausiai pri- 
eme šaltai pasitempęs, tyčia pasikėlęs užgaulion puikyben. Mat ta- 
sai vyras, aistringai mylįs apskritai dorybę ir lygiai taip pat aistrin- 
gai ir ydingai įsimylėjęs savo paties dorybę, negali pajusti atlaidu- 
mo žmogui, kada nors buvusiam kitos nuomones nei jis pats. Ne- 
pakantus ir fanatiškas, tikras proto ir „dorybės“ Savonarola, jis 
atmeta bet kokį sanderį, net bet kokią savo priešininkų kapitulia- 
ciją; net tada, kai politika įsakmiai reikalautų susitarti, jam kliudo 
rūsti neapykanta ir dogmatiko išdidumas. Kad ir ką anuomet būtų 
Fušė pasakęs Robespjerui, kad ir ką jam būtų atsakęs jo teisėjas, — 
žinome tik štai ką: tai nebuvo malonus priėmimas, tai buvo triuš- 
kinamas, negailestingas pamokslavimas, neslepiamas šaltas grasini- 
mas, mirties nuosprendis in effigie. Ir Žozefas Fušė, kuris, drebėda- 
mas iš įniršio, pažemintas, atstumtas, atsidūręs pavojuje, leidosi 
rue Saint-Honorė laiptais, žino, kad dabar jo galvą gali išgelbėti tik 
vienas dalykas: kito, Robespjero, galva turi pirmiau nei jo nusiris- 
ti į krepšį. Zūtbūtinis karas paskelbtas. Robespjero ir Fuše dviko- 
va prasidėjo. 


V 


i Robespjero ir Fuše dvikova yra vienas pačių įdomiausių, psi- 

chologiniu požiūriu itin jaudinamų revoliucijos istorijos epi- 
zodų. Abu jie protingi, abu politikai, tačiau abu, ir iššaukėjas, ir iš- 
šauktasis, daro tą pačią klaidą: ilgą laiką per menkai vertina kitą, nes 
tariasi jį dar 1š ankstesnių laikų gerai pažįstą. Fuše akimis Žiūrint, 
Robespjeras dar vis tebėra tas pats smulkus, nuskaręs, perkaręs ad- 
vokatelis, savojoje provincijoje, Arase, drauge su juo klube kretęs 
smulkius pokštus, anuomet rašinėjęs saldokus eilėraštukus Grekuro 
maniera, o paskui savo daugžodžiavimais varęs nuobodulį 1789 me- 
tų Susirinkimui. Fuše nepastebėjo — ar per velai pastebėjo, — kaip 

per įnirtingą, kantrų triūsą su savimi, o sykiu ir smarkiai didėjant 
užduotims, demagogas Robespjeras tapo valstybės veikeju, lankstus 
intrigantas — tiksliai mąstančiu politiku, retorius — oratorium. Atsa- 
komybė bemaž visados užaugina žmogų ir padaro jį didį: taip ir 
Robespjeras augo, jausdamas savąją misiją, mat apsuptas praturtėti 
geidžiančių gobšuolių ir grynų reksnių, respublikos gelbėjimą jis 
laiko jam vienam lemties skirta gyvenimo užduotimi. Kaip šventa 
misija žmonijos labui jam regisi būtinybė įgyvendinti būtent savąją 
respublikos, revoliucijos, dorovės ir net dievybės koncepciją. Šis 
Robespjero nepaslankumas yra sykiu ir jo charakterio grožis, ir sil- 
pnybe. Mat apsvaigęs savo paties nepaperkamumu, susižavėjęs dog- 
matišku griežtumu, jis bet kokią kitą nuomonę laiko ne tik kitoniš- 
ka, bet 1r tiesiog išdavyste, todel lediniu eretikų teisėjo kumščiu 
kiekvieną kitamanį kaip eretiką stumia į naujoviškąjį laužą — į giljo- 
tiną. Be abejo, 1794 metais Robespjero širdyje gyvuojanti idėja yra 
didi ir tyra. Tačiau, tiksliai kalbant, ši idėja negyvuoja, Robespjero 
širdyje ji sustingusi. Nei toji idėja gali visiškai atitrūkti nuo Ro- 
bespjero, nei jis įstengia visiškai atitrūkti nuo jos (visų dogmatiškų 
sielų lemtis), ir dėl tokio dalytis linkusios šilumos, kitus įkvepiančio 
humanizmo stygiaus jo darbams pritrūksta tikrosios gyvybę tei- 
kiančios galios. Jo stiprybė — vien stingulys, jo galia — vien rūstybė: 
diktatoriaus elgesys jam tapęs gyvenimo prasme ir forma. Tad arba 


jis įstengs užspausti savojo Aš antspaudą revoliucijai, arba tasai Aš 


turės sudužti. Toks Žmogus nepakenčia jokio prieštaravimo, jokios 
kitos nuomonės dvasios klausimais, jis nepakenčia nė vieno greta 
savęs, o juo labiau — priešais save. Žmones jis gali ištverti tik tol, 
kol jie lyg veidrodis atspindi jo paties pažiūras, kol jie yra tokie jo 
sielos vergai kaip Sen- Žiustas arba Kutonas; visus kitus nuožmus jo 
tulžingo temperamento tirpalas iškart atmeta. Tačiau vargas tiems, 
kurie ne tik nukrypo nuo jo nuomonės (tuos Robespjeras irgi per- 
sekiojo), bet net susikirto su jo valia, neparodė dėramos pagarbos 
jo neklaidingumui. Taip dabar štai padare Zozefas Fušė. Jis nieka- 
dos neklausė Robespjero patarimo, niekados nesilankstė buvusiam 
draugui, drąsiai peržengė Robespjero nubrežtas vidutiniško, atsar- 
gaus socializmo ribas, propaguodamas komunizmą ir ateizmą. Ta- 
čiau iki šiol Robespjeras rimtai juo nebuvo užsiėmęs; Fušė jam re- 
gėjosi pernelyg menkas. Jam šitas deputatas — ne kas kitas, o tik ku- 
nigų seminarijos mokytojėlis, matytas dar su sutana, o paskui mėgi- 


nęs pirštis jo seseriai, smulkus, niekingas garbetroška, vienodai su- 
laužęs ištikimybę ir savajam Dievui, ir sužieduotinei. Robespjeras 
niekina Fušė su visa grupine stingulio neapykanta lankstumui, su vi- 
sa išlygų nepripažįstančio Žmogaus neapykanta sėkmės vaikymussi, 
su religinės prigimties įtarumu profaniškai prigimčiai; tačiau ši ne- 
apykanta kol kas buvo nukreipta ne į Fušė asmenį, o į to asmens at- 
stovaujamą padermę. Pasikėlęs puikyben, Robespjeras iki šiol į Žo- 
zefą Fuše nekreipė dėmesio: kam čia vargintis dėl tokio intriganto, 
kurį bet kada gali sutrempti koja? Tik todel, kad taip 1lgai Fušė 
niekino, Robespjeras iki šiol jį tik stebėjo, bet rimtai su juo neko- 
vojo. 

Tačiau dabar abu pamato, kaip smarkiai klydo, vertindami kits 
kitą. Fuše suvokia, kokią kraupią galią, jam išvykus iš Paryžiaus, yra 
sukaupęs Robespjeras: Robespjerui pavaldžios visos žinybos, ka- 
riuomene, policija, teismas, komitetai, Konventas ir jakobinai. At- 
rodo, beviltiška su juo grumtis. Tačiau Robespjeras priverte Fušė 
stoti į grumtynes, ir šis žino, kad pralaimėjus jam bus galas. Visiš- 
koje neviltyje visados dar randas: paskutinių jėgų, tad Fuše, likus 
dviem Žžingsniams ligi prarajos, staiga puola savo persekiotojui 
priešpriešiais, kaip galutinai nuvarytas briedis, apimtas desperatiš- 
kos drąsos, iš paskutinės tankynės užpuola medžiotoją. 


irmą priešišką žingsnį žengia Robespjeras. Kol kas jis nori išsi- 
šokėlį tik pamokyti, perspėti, paspirti koja. Dingstį tam duoda toji 
įžymioji gegužės šeštosios kalba, kuria visi dvasingieji respublikos 
Žmonės raginami „pripažinti aukštesniosios esybės egzistavimą ir 
nemirtingumą kaip visatą valdančią galybę“. Dar niekados Robesp- 
jeras nebuvo pasakęs gražesnės, pakilesnės kalbos už šitą, kurią neva 
rašęs Žano Žako Ruso sodyboje: čia dogmatikas tampa kone po- 
etu, miglotas idealistas — mąstytoju. Atskirti tikėjimą nuo netikėji- 
mo, o kita vertus, nuo prietarų, sukurti religiją, kuri vienodai pasi- 
kylėtų ir virš kaimiškos, paveikslus garbinančios krikščionybės, ir 
virš tuščio materializmo bei ateizmo, taigi ir čia išlaikyti vidurį, ku- 
rio Robespjeras visados, visais dvasios klausimais megina siekti, — 
tokie apmatai šios kalbos, kuri, nepaisant perdėtos frazeologijos, 
yra kupina nuoširdaus etoso, aistringo troškimo pakylėti žmoniją 

aukštyn. Tačiau net ir šiose aukštesniosiose sferose ideologas Ro- 
bespjeras neįstengia atsisakyti politikos, net į mintis apie amžinuo- 
sius dalykus jo tulžinga pagieža įterpia išpuolių prieš konkrečius as- 
menis. Jis piktai primena numirėlius; kuriuos pats pakišo po giljoti- 
nos peiliu, o savosios politikos aukas, Dantoną ir Šometą, tyčioda- 
masis pateikia kaip paniekos verto amoralumo ir bedievystės pavyz- 
džius. Ir staiga, vienu dūriu perverdamas širdį, Robespjeras užsi- 
puola vienintelį jo rūstybę dar pergyvenusį ateizmo skelbėją — Žo- 
zefą Fuše. „Pasakyk mums, kas tau patikėjo misiją skelbti liaudžiai, 
kad nėra jokios dievybės! Ko tikiesi įkalbinėdamas žmogų, kad jo 
lemtį lemianti akla galybė, atsitiktinai užklumpanti čia dorybę, čia 
ydą, ir kad jo siela yra vien skystas kvapas, užgęstąs ties kapų var- 
tais! Nelaimingasis sofiste, kas tau davė teisę išplėšti nekaltybei iš 
rankų proto skeptrą ir patikėti jį nedorybei? Mirties šydu uždengti 
prigimtį, nelaimę daryti dar beviltiškesnę, teisinti nusikaltimą, men- 
kinti dorybę ir žeminti žmoniškumą!.. Tik nusikaltėlis, niekinąs 
pats save ir atgrasus kitiems, gali tikėti, kad prigimtis mums neįsten- 
gia dovanoti nieko gražesnio už nebūtį.“ 

Begaliniai plojimai palydi didingąją Robespjero kalbą. Konven- 
tas ūmai pasijunta pasikėlęs iš kasdieninių vaidų žemumos ir vienu 
balsu nusprendžia įvesti Robespjero pasiūlytą šventę aukščiausiajai 
esybei pagerbti. Tik Žozefas Fušė nieko nesako ir kramto lūpą. 


„ Priešininkui šitaip triumfuojant, privalu tylėti. Fuše žino, kad viešu- 


moje negali rungtyniauti su tuo retorikos meistru. Išblyškęs, nė žo- 
džio netardamas kenčia jis šį antausį viso Susirinkimo akivaizdoje, 
vien širdyje ryždamasis atsikeršyti ir atsiteisti. 

Kelias dienas, net kelias savaites nieko apie jį negirdėti. Robesp- 
jeras tariasi jį pribaigęs; matyt, bus pakakę paspirti išsišokelį koja. 
Tačiau kai Fuše nematyti ir nieko apie jį negirdėti, vadinasi, jis kaip 
tik darbuojasi po žemėmis, — kantriai, planingai, lyg kurmis. Jis lan- 
kosi komitetuose, mezga pažintis su deputatais, maloniai, bičiuliš- 
kai elgiasi čia su vienu, čia su kitu, visus stengdamasis palenkti į savo 
pusę. Daugiausiai sukiojasi tarp jakobinų, kur vertinamas mitrus, 
lankstus žodis ir kur jis pelnęs šiek tiek palankumo savaisiais dar- 
bais Lione. Niekas aiškiai neperpranta, ko siekia, ką planuoja, ką 
yra sumanęs tasai be galo užsiėmęs, visur vaikštinėjantis, visur gijas 
rezgantis neišvaizdus vyras. 

Ir staiga viskas paaiškėja, niekam, o jau ypač Robespjeru: visai 


tokių dalykų nesitikint: prerialio aštuonioliktą dieną didele balsų 
dauguma Žozefas Fušė išrenkamas jakobinų klubo pirmininku. 


obespjeras krūpteli: tikrai niekas nebūtų pamanęs, kad tokia 
įžūli drąsa yra įmanoma. Tik dabar jis suvokia, su kokiu 
klastingu ir nutrūktagalviu priešininku susidūrė, prasidėjęs su Fušė. 
Jau dvejus metus nebuvo atvejo, kad žmogus, viešai Robespjero už- 
pultas, dar drįstų nepasiduoti. Vos pajutę į save įbestą jo žvilgsnį, 
visi išsyk dingdavo; toks Dantonas spruko į savo dvarą kaime, ži- 
rondistai gelbėjosi, bėgdami į provinciją, kiti kiūtojo namie, ir nie- 
ko apie juos nebuvo girdeti. O štai šis, tas išsišokelis, į kurį jis Na- 
cionaliniame susirinkime pirštu bedė kaip į susiteršusį, — šis ieško 
priebegos šventykloje, švenčių švenčiausioje revoliucijos vietoje, ja- 
kobinų klube, ir dar geba išsikaulyti aukščiausią patriotui suteikia- 
mą titulą? Mat nevalia pamiršti ir privalu priminti, kokia neapsako- 
ma moraline galia kaip tik paskutiniaisiais revoliucijos metais buvo 
susitelkusi šio klubo rankose. Pačią galutiniausią gryno aukso prabą 
gauna patriotas, kai tik jakobinų klubas suteikia jam garbę, priim- 
damas į savo narius; o tas, kurį klubas vėlei išstumia, tas, kurį klubas 
atmeta, jau paženklintas gulti po kirviu. Generolai, liaudies vadai, 
politikai, — visi nulenkę galvas stojasi prieš šį teisejo krėslą kaip 
prieš aukščiausią, bemaž kunigiškąją pilietinio sąmoningumo ins- 
tanciją. Šis klubas — tai lyg ir kokie revoliucijos pretorionai, šventų- 
jų namų gvardija ir sargyba. Ir šitie pretorionai, tie griežčiausi, gar- 
bingiausi, nepalaužiamiausi respublikonai išsirinko savo vadu tokį 
menkystą, kaip Žozefas Fušė! Robespjero įniršis stačiai beribis. 
Mat tasai niekšas vidury baltos dienos įsibrovė į jo valdas, į jo vieš- 
patiją, — ir dar kaip tik toje vietoje, kur jis pats kaltina savo priešus, 
kur jis išmėgintų bendražygių aplinkoje grūdina savo jėgas. O da- 
bar jis, panorėjęs pasakyti kalbą, turės prašyti Žozefą Fušė leidimo, 
jis, Maksimiljanas Robespjeras, tures taikytis prie vienokios ar kito- 
kios kažkokio Žozefo Fušė nuotaikos? 

Robespjeras išsyk įtempia visas jėgas. Už šį pralaimėjimą turi bū- 
ti atsiteista krauju. Šalin jį, tučtuojau šalin, — ir ne tik iš prezidento 
kreslo, bet ir apskritai iš patriotų bendrijos! Robespjeras tučtuojau 
užsiundo ant Fuše kelis jį kaltinančius Liono miestiečius, o kai šis, 


kaip visados bejėgis atvirame žodžių mūšyje, pradeda negrabiai gin- 
tis, pats įsikiša ir perspėja jakobinus, kad tie „nesiduotų suklaidina- 
mi apgavikų“. Jau tuo pirmuoju smūgiu jam beveik pavyksta nuvers- 
ti Fušė. Tačiau Fušė rankose tebera prezidento valdžia, o sykiu — ir 
priemone pirma laiko užbaigti debatus. Be galo negarbingai jis nu- 
traukia diskusijas ir vėl sprunka į tamsą ruošti naujo puolimo. 

Tačiau dabar Robespjeras jau viską žino. Jis perprato Fuše kovos 
būdą; jis žino, kad šis vyras nestoja į dvikovą, bet vis skubiai trau- 
kiasi ir taikosi iš užuoglaudos slapta kirsti smūgį po smūgio į nuga- 
rą. Tokį atkaklų intrigantą negana paprasčiausiai nuginti botagu ša- 
lin ir prikulu, jį reikia persekioti iki pačios paskutines priebėgos ir 
ten sutrinti koja. Privalu išspausti iš jo paskutinį kvapą, galutinai ir 
amžiams padaryti nekenksmingą. 

Todel Robespjeras dar kartą jį energingai puola. Pakartoja savo 
viešus kaltinimus jakobinų klube, reikalauja, kad Fuše atvyktų į kitą 
posėdį ir pasiaiškintų. Fuše, be abejo, to posėdžio vengia. Žinoda- 
mas, kuo yra stiprus ir kuo silpnas, jis nenori, kad Robespjeras vie- 
šai triumfuotų, kad akis į akį pažemintų jį, trims tūkstančiams žmo- 
nių regint. Verčiau nerti atgal į patamsį, verčiau leistis nugalimam ir 
laimėti laiko, labai brangaus laiko! Todel Fušė mandagiai atsirašo 
jakobinams, girdi, apgailestaująs, bet turįs atmesti raginimą viešai 
aiškintis; tegu jakobinai atidedą jo teismą, iki abu komitetai įvertin- 


"Sią jo elgesį. 


S; laišką Robespjeras stveria kaip tikrą laimikį. Štai dabar laikas 
jį prigriebti, laikas galutinai sutriuškinti Žozefą Fušė. Kalba prieš 
Fuše, kurią Robespjeras anuomet pasako mesidoro dvidešimt trečią 
dieną (birželio vienuoliktąją), yra nuožmiausias, pavojingiausias ir' 
tulžingiausias išpuolis iš visų jo darytų prieš savo priešininkus. 

Jau iš pačių pirmųjų žodžių justi, kad Robespjeras priešą trokšta 
ne šiaip sau, bet mirtinai sužeisti, kad jis Fušė taikosi ne tik paže- 
minti, bet ir sunaikinti. Kalbos pradžia apsimestinai rami. Pirmasis 
teiginys skamba dar vangokai, — girdi, „individas“ Fuše Robespje- 
rui visai nerūpįs: „Galbūt anksčiau buvau su juo šiek tiek susijęs, nes 
laikiau jį patriotu, ir dabar čia jį kaltinu ne tiek del padarytų nusi- 
kaltimų, kiek del to, kad jis slapstosi, taikydamasis dar ir kitų pada- 
ryti, be to, ir todel, kad laikau jį sąmokslo, kurį mes privalome su- 
naikinti, vadovu. Skaitau mūsų ką tik gautą laišką ir tvirtinu, jog jis 
parašytas žmogaus, kuris apkaltintas vengia aiškintis savo bendrapi- 


liečių akivaizdoje. Šitaip kuriama tironijos sistemos pradžia, nes 
žmogus, vengiąs pateikti aiškinimus liaudies bendrijai, kuriai pats 
priklauso, kesinasi į tos bendrijos autoritetą. Tiesiog stebetina, kad 
kaip tik tas, kuris anksčiau visais būdais ieškojo visuomenes palan- 
kumo, vos apkaltintas, nebenori tos visuomenės gerbti ir, regisi, 
šaukiasi Konvento pagalbos prieš jakobinus'. Ir dabar ūmai prasi- 
veržia asmeninė Robespjero neapykanta, net fizinis Fušė bjaurumas 
jam yra palanki dingstis pažeminti priešą. „Gal jis, — tyčiojasi Ro- 
bespjeras, —-bijosi liaudies akių ir ausų, gal bijosi, kad nyki jo iš- 
vaizda pernelyg akivaizdžiai atskleis jo nusikaltimą? Kad šeši tūks- 
tančiai į jį nukreiptų žvilgsnių pamatys jo akyse visą sielą, nors pri- 
gimtis ją taip klastingai yra paslepusi? Gal jis bijosi, kad jo kalba iš- 
duos kaltojo blaškymąsi ir prieštaringumą? Kiekvienas protingas 
Žmogus turi suprasti, kad baimė yra vienintelė tokio jo elgesio prie- 
žastis, o kiekvienas, kuris bijosi savo bendrapiliečių akių, yra kaltas. 
Kviečiu čia Fuše į teismą. Tegu jis pasiaiškina ir pasako, ar jis, ar 
mes oriau saugojome liaudies atstovų teises, ar jis, ar mes drąsiau 
triuškinome bet kokį partinį skaldymąsi.“ Paskui dar Robespjeras 
vadina Fuše „menku ir paniekos vertu apgaviku , kurio elgesys reiš- 
kiąs prisipažinimą, kad jis esąs kaltas, klastingomis užuominomis 
kalba apie „žmones, kurių rankos pilnos prisiplėšto grobio ir nusi- 
kaltimų“, ir užbaigia grėsmingais žodžiais: „Fušė pats save pakanka- 
mai apibūdino, aš šias pastabas išdėsčiau tik todėl, kad sąmoksli- 
ninkai kartą ir visiems laikams žinotų, jog nepaspruks nuo liaudies 
budrumo“. 

Nors šie žodžiai aiškiai byloja apie artėjantį mirties nuosprendį, 
susirinkimas paklūsta Robespjerui. Ir jakobinai nedvejodami pašali- 
na savo buvusį prezidentą iš klubo. 


abar jau Žozefas Fušė paženklintas giljotinuoti, lyg medis 
nukirsti. Pašalinimas iš jakobinų klubo yra tarsi gedos įdagas, Ro- 
bespjero kaltinimas, ir dar toks tūžmingas, dažniausiai reiškia be- 
veik neabejotiną pasmerkimą. Dabar Fušė vidur baltos dienos vaikš- 
to su įkapėmis. Visi, o labiausiai jis pats, jau laukia, kad bet kada 
gali būti suimtas. Jau seniai Fuše, bijodamas, kad žandarai jį kaip 
Dantoną ar Demuleną nakčia paims iš namų, nenakvoja savame pa- 

tale. Glaudžiasi pas kelis drąsius bičiulius, nes tikrai reikia drąsos 
duoti prieglobstį tokiam aiškiai už įstatymo ribų paskelbtam žmo- 
gui. Drąsos reikia net viešai su tokiu žmogumi kalbėtis. Kiekvieną 
Fušė žingsnį, mindama ant kulnų, seka Robespjero vadovaujama 
Saugumo komiteto policija, pranešinėdama, su kuo jis bendrauja, 
pas ką lankosi. Jis apsuptas nematomų šnipų, visi jo judesiai suvar- 
žyti, jam jau parengtas peilis. 

Ir tikrai — iš visų septynių šimtų deputatų Fuše tuo metu iškilusi 
didžiausia grėsmė, ir visai nematyti, kaip jis galėtų išsisukti. Jis dar 
kartą pamėgino ko nors įsitverti; įsiterpė tarp jakobinų, bet nuožmi 
Robespjero ranka išplėšė jį iš tos draugijos, ir dabar jo galva tik lai- 
kinai ant pečių. Ko gi jis gali tiketis iš Konvento, iš tos bailių, įsi- 
bauginusių avinų bandos, kantriai bliaunančios „taip“, vos Komite- 
tas pareikalauja kurį nors iš jų gretų atiduoti giljotinai? Deputatai, 
vien bijodami priešinimusi atkreipti dėmesį į save, nesiginčydami 
atidavė revoliucijos tribunolui visus buvusius savo vadus — Danto- 
ną, Demuleną, Vernjo; tai kodel gi turėtų neatiduoti Fuše? Nuščiu- 
vę, įsibaiminę, suglumę sėdi kitados tokie drąsūs ir tokios aistros 
pagauti vyrai savuosiuose kresluose. Atgrasūs, nervus ardantys, sielas 
niokojantys baimės nuodai paralyžiavę jų valią. 

Tačiau nuodų paslaptis visados esti ta, kad dirbtinai juos desti- 
liavus ir koncentravus jų slaptąsias galias jie tampa gydomąja prie- 
mone. Tad ir čia — nors paradoksalu — kaip tik bijojimas Robesp- 
jero gali tapti išsigelbėjimu nuo Robespjero. Žmogus, kuris ištisas 
savaites ir mėnesius be atvangos verčia kitus baimintis, kuris netik- 
rumu ardo jų sielas ir paralyžiuoja valią, negali tikėtis atlaidumo; 
niekados žmonija ar jos dalis, paskira grupė, negali ilgai pakelti vie- 
no žmogaus diktatūros, nepradėdama jo nekęšti. Ir ši pavergtųjų 
neapykanta nepastebimai tvenkiasi visuose sluoksniuose. Penkiasde- 
šimt, šešiasdešimt deputatų, kurie, kaip ir Fušė, nebedrįsta nakvoti 
namie, sukanda dantis, Robespjerui einant pro šalį, daugelis, džiū- 
gavimais pritardami j jo kalboms, gniaužia už nugaros kumščius. Juo 
rūsčiau ir ilgiau viešpatauja nepaperkamasis, juo labiau auga nepasi- 
tenkinimas pernelyg įsitvirtinusia jo valia. Pamažele Robespjeras 
užgavo ir įskaudino juos visus: dešinį sparną, pasiųsdamas į ešafotą 
žirondistus, kairįjį sparną — sukišdamas maišan ekstremistų galvas, 
Gerovės komitetą — primesdamas jam savąją valią, pinigų besigvie- 
šiančius — keldamas grėsmę jų sandėriams, garbetroškas — pastoda- 


mas jiems kelią, pavyduolius — viešpataudamas, o pakančiuosius — 
nesidėdamas prie jų. Jeigu tik pavyktų šią šimtagalvę neapykantą, šią 
pasklidą baimės gausybę sutelkti į bendrą valią, sukoncentruoti į 
smaigalį, kuris įsmigtų Robespjerui į širdį, tuomet visi jie būtų iš- 
gelbeti, — 1r Fuše, ir Bara, ir Taljenas, ir Karno, ir apskritai visi slap- 
ti Robespjero priešai. Kad tai pasidarytų įmanoma, pirma reikėtų 
tai daugybei silpnadvasių charakterių įteigti, jog Robespjeras jiems 
kelia grėsmę; reikėtų dar smarkiau išplėsti baimės ir įtarumo sferą, 
dirbtinai padidinti Robespjero skleidžiamą įtampą. Reikėtų pa- 
siekti, kad Robespjero kalbų keliama švininė tvankuma, neapibrež- 
tumo slogutis dar labiau užgultų kiekvieno paskiro deputato ner- 
vus, reiketų dar pakraupinti kraupumą, pabaisinti baimę; tada gal- 
būt mase įgytų pakankamai drąsos užpulti šitą vienišių. 

Čia ir prasideda tikroji Fušė veikla. Nuo ankstyvo ryto iki velaus 
vakaro jis slankioja nuo vieno deputato prie kito, užuominomis 
murmėdamas apie paslaptingus naujus konskripcinius sąrašus, ku- 
riuos rengiąs Robespjeras. Ir kiekvienam skyrium vis kužda: „Tu esi 
sąraše“ arba: „Kitą kartą bus tavo eile“. Požeminė paniška baimė iš 
tikrųjų pamaži visus apninka, nes tokio Katono, tokio absoliučiai 
nepaperkamo vyro, akivaizdoje tik nedaugelis deputatų jaučiasi esą 
visai švarios sąžinės. Vienas gal pernelyg aplaidžiai elgėsi su pini- 
gais, kitas vieną sykį paprieštaravo Robespjerui, trečias per daug 
mėgo moterų draugiją (šio respublikono ir puritono akyse tai vis 
nusikaltimai), ketvirtas galbūt kitados draugavo su Dantonu ar ku- 
riuo kitu 1š šimto penkiasdešimties pasmerktųjų, penktasis buvo pa- 
smerktąjį priglaudęs po savo stogu, šeštasis gavęs laišką iš emigran- 
to. Žodžiu, visi dreba, kiekvienas mano galįs būti užpultas, ne vie- 
nas nesijaučia toks tyras, kad įstengtų visiškai atitikti Robespjero 
keliamus perdėtai griežtus pilietinio dorovingumo reikalavimus. O 
Fušė, regzdamas vis naujas gijas, nerdamas vis naujas akis, vis labiau 


įtraukdamas deputatus į šį nepasitikėjimo ir įtarumo voratinklį, vis 


šaudo nuo vieno prie kito, lyg šaudyklė audimo staklese. Tačiau jis 
žaidžia pavojingą žaidimą, nes juk mezga tiktai voratinklį, ir vienas 
vienintelis smarkus Robespjero krustelėjimas, vienas išdavikiškas 
žodis gali sudraskyti visą jo mezginį. 

Šis paslaptingas, desperatiškas, pavojingas ir klastingas Fušė vaid- 
muo sąmoksle prieš Robespjerą daugumoje aprašymų nepakanka- 
mai pabrėžiamas, o paviršutiniškesniuose — dažnai išvis neminimas. 


Istorija dažnai rašoma remiantis tuo, kas akivaizdu, tad anas jaudu- 
lingas dienas vaizduojančių aprašymų autoriai paprastai perteikia 
tik dramatiškai patetišką gestą Taljeno, tribūnoje mosikuojančio 
durklu, kuriuo jis ketinąs perverti sau krūtinę, kariuomenę sutelku- 
sio Bara šiurkščią energiją, kaltinamąją Burdono kalbą; žodžiu, ne- 
pastebėdami Fuše, jie vaizduoja tik termidoro devintąją atsiskleidu- 
stos didžiosios dramos veikėjus, jos aktorius. Fuše tomis dienomis 
iš tikrųjų nepasirodė Konvento scenoje. Šiame nutrūktagalviškai 
pavojingame vaidinime jis tūnojo gilumoje, dirbo sudėtingesnį re- 
žisieriaus, spektaklio vadovo, darbą. Jis surikiavo scenas, išmankšti- 
no aktorius, repetavo su jais, diktavo jiems svarbiausius žodžius, — 
patamsiuose, kurie juk visados buvo jo tikroji veiklos sritis. Nors 
vėlesnieji istorikai ir neatkreipė dėmesio į Fušė vaidmenį, būta vie- 
no asmens, kuris jau anuomet numanė ir nujautė, kad Fuše darbuo- 
jasi, - Robespjero, vidury baltos dienos pavadinusio Fušė tikruoju 
vardu: chef de la conspiration, sąmokslo galva. 


at šis niekuo nepasitikįs, įtarus protas jaučia, kad slapčio- 
mis kažkas prieš jį rengiama. Jaučia iš staiga pradėjusio reikštis prie- 
šinimosi komitetuose, o gal dar aiškiau — iš perdėto mandagumo ir 
„nuolankumo kai kurių deputatų, kurie, kaip jis žino, yra jo priešai. 
Robespjeras jaučia planuojant kažkokį smūgį iš patamsių; jis Žino 
ir tai, kieno ranka tą smūgį turėtų suduoti, žino, kas yra cbef de la 
conspiration, ir saugosi jo. Atsargiai tiesia Robespjeras savuosius čiup- 
tuvus: sava policija, vien jam pavaldūs šnipai Žirigsnis po žingsnio. 
pranešinėja Robespjerui; kur vaikšto, su kuo susitikinėja, apie ką 
kalbasi Taljenas, Fuše ir kiti sąmokslininkai; anoniminiai laiškai 
perspėjinėja jį arba kursto skubiai griebtis diktatūros 1r parblokšti 
žemėn priešus, kol šie dar nespėję susiburti krūvon. O mėgindamas 
savo ruožtu sujaukti priešų planus ir juos suklaidinti, Robespjeras 
staiga užsideda politinei valdžiai visiškai abejingo žmogaus kaukę. 
Nebesirodo nei Konvente, nei Komitete. Lydimą didžiulio niu- 
faundlendų veisles šuns, žmonės jį mato vieną, su knyga rankoje, 
vaikštinėjantį gatvėmis arba po apylinkių miškus, neva atsidėjusį 
vien pamegtiems filosofams 1r abejingą valdžiai. Tačiau vakarais, 
grįžęs į kambarį, Robespjeras valandų valandas taiso ir pertaisinėja 


savo didžiąją kalbą. Triūsia prie jos be galo ilgai, ir rankraštyje ma- 
tyti gausybė pakeitimų bei papildymų, nes ši didi, lemiama kalba, 
kuria jis ketina vienu kirčiu sutriuškinti visus savo priešus, turi būti 
išsitraukta netiketai ir aštri kaip kirvis, kupina retorinio patoso, 
žvilganti įžvalga ir gerai nugludinta į neapykantos akmenį. Su šiuo 
ginklu jis ketina ūmai užklupti priešus pirmiau, nei šie įstengs susi- 
burti ir susitarti. Robespjerui dar vis negana galąsti ir nuodais tepti 
tos kalbos ašmenis, o kol jis taip kraupiai triūsia, bėga ilgos, be ga- 
lo brangios dienos. 

Tačiau daugiau nebegalima gaišti, nes šnipai vis primygtiniau 
kalba apie slaptus susiejimus. Termidoro penktąją Robespjerui į 
rankas patenka seseriai adresuotas Fušė laiškas, kuriame mįslingai 
rašoma: „Man nera ko bijoti Maksimiljano Robespjero šmeižtų 
(...) netrukus išgirsi, kuo baigesi šis reikalas, kuris, kaip viliuosi, iš- 
eis į naudą respublikai . Vadinasi, netrukus: Robespjeras perspėtas. 
Jis šaukiasi pas save bičiulį Sen-Žiustą ir užsidaro su juo rue Šaint- 
Honorė mansardoje. Ten apgalvojama puolimo diena ir metodas. 
Termidoro aštuntąją Robespjeras turės savąja kalba netiketai už- 
klupti ir paralyžiuoti Konventą. O termidoro devintąją Sen-Žius- 
tas pareikalaus jo priešų galvų: Komiteto priešgynų galvų, pirmiau- 
siai — Žozefo Fušė galvos. 


tampa beveik nebepakeliama, ir sąmokslininkai jaučia debesyse 
susitvenkusius žaibus. Bet jie vis tebedelsia užpulti didingiausią, 
galingąjį Prancūzijos vyrą, savo rankose sutelkusį visas galias, — 
"miesto savivaldybę, kariuomenę, jakobinus, liaudį ir nepriekaištingo 
vardo šlovę bei jėgą. Sąmokslininkai, regisi, vis dar nera tikri, dar 
nepakankamai gausūs, nepakankamai ryžtingi stoti į atvirą mūšį su 


tuo revoliucijos milžinu, kai kurie jau atsargiai suka į šalį, kalba apie 


traukimąsi ir taikymąsi. Per vargus sulipdytas sąmokslas gresia iširti. 

Tą akimirką lemtis, genialesnė už visus poetus ir rašytojus, pade- 
da į siūbuojančias svarstykles galutinai jas pakreipusį svorį. Kaip tik 
Fušė skirta uždegti minos dagtį. Mat tomis dienomis šį visais šuni- 
mis pjudomą vyrą, virš kurio nuolatos grėsmingai pakibęs kirvis, 
greta visų politinių nesekmių, ištinka dar ir paskutine, didžiausia as- 
meninio gyvenimo neganda. Rūstus, šaltas, linkęs į intrigas, nešne- 

kus viešumoje ir politikoje, šis keistas žmogus namie yra tiesiog jau- 
dinamai rūpestingas vyras, be galo švelnus šeimos tėvas. Jis karštai 
myli savo bauginamai negražią žmoną, o pirmiausiai — tą mergytę, 
kurią Žmona jam pagimdė prokonsulavimo dienomis ir kurią jis sa- 
vomis rankomis Nevero rinkos aikštėje pakrikštijo Nievrės vardu. 
Tas mažutis, gležnutis, išblyškęs kūdikis, jo numylėtinė, tomis ter- 
midoro dienomis staiga smarkiai suserga, ir rūpestį dėl savo paties 
gyvybės dabar jam dar kraupiai padidina nauja baimė del dukters. 
Žiauriausias išmėginimas: žinodamas, kad silpnutė, džiovos pakirs- 
ta, mylima būtybė miršta ant žmonos rankų, jis, Robespjero perse- 
kiojamas, nedrįsta naktimis sedeti prie mirtinai sergančios dukters 
patalo ir turi slapstytis svetimuose būstuose bei palėpėse. Užuot rū- 
pinęsis dukrele ir klausęsis jos gęstančio alsavimo, jis, lyg Žžarijomis 
žengdamas, turi bėgioti nuo vieno deputato prie kito, turi meluoti, 
maldauti, įkalbinėti, ginti savo gyvastį. Sutrikusiomis juslėmis, plyš- 
tančia širdimi Žozefas Fušė nenuilsdamas klaidžioja tomis tvankio- 
mis liepos dienomis (tokių karščių jau metų metus nėra buvę) čia 
vienur, čia kitur, negalėdamas būti šalia tuo metu, kai jo mylimas 
kūdikis kenčia ir miršta. 

Termidoro penktąją ar šeštąją šis išmėginimas baigiasi. Fušė pa- 
lydi karstelį į kapines: kūdikis mire. Tokie išmėginimai užgrūdina 
žmogų. Prieš akis teberegėdamas mirusį kūdikį, Zozefas Fuše nebe- 


„bijo nė pats mirti. Nauja drąsa, nevilties drąsa paverčia jo valią į 


plieną. Ir dabar, sąmokslininkams vis dar tebedvejojant ir tebemegi- 
nant atidėti grumtynes, jis, Fušė, tas, kuris, be gyvybės, nieko dau- 
giau šioje Žemėje nebegali prarasti, pagaliau taria lemiamą Žodį: 
„Rytoj turime kirsti smūgį“. Ir tas žodis pasakomas termidoro sep- 
tintąją. | 

Išaušta termidoro aštuntosios rytas — reikšminga pasaulio istori- 
jos diena. Jau nuo ankstaus, visiškai giedro ryto liepos tvankuma 
slūgso viršum nieko nenutuokiančio miesto. Ir tik Konvente pirma 
laiko viešpatauja keistas jaudulys: deputatai grupelėmis stoviniuoja 
ir kuždasi pakampiuose; dar niekados koridoriuose nebuvo matyti 
tokios daugybės prašalaičių ir smalsuolių. Paslaptinga įtampa tary- 
tum bekūne šmekla klaidžioja po rūmus, nes nežinia kaip pasklido 
gandas, kad šiandien Robespjeras atsiskaitysiąs su savo priešais. Gal 
kas slapčiomis pasiklausė Sen-Ziusto ir pasekė jį, vakare grįžtantį iš 
uždarojo kambario, — o Konvente juk pernelyg gerai žinoma, ką 


reiškia tokie slapti pasitarimai. O gal, kita vertus, Robespjerą pasie- 
kė Žinia apie jo priešininkų kovos planus? 

Visi sąmokslininkai, visi, kurie Žino, kad jiems iškilusi grėsme, 
baimingai tyrinėja savo kolegų veidus: gal kuris jų — ir kuris? — iš- 
plepėjo pavojingąją paslaptį? Ar Robespjeras įstengs jiems užbeg- 
ti už akių, ar jie įstengs jį prispausti, nespėjusį gauti žodžio? Ir ar 
toji nepatikima, baili daugumos masė — le marais — juos išduos, ar 
stos jų ginti? Visi svyruoja, visi įsibaiminę. Miestą prislėgus: švi- 
no žydrumo dangaus tvankuma, o Susirinkimą — grėsmingas dva- 
sinis nerimas. 

Ir tikrai — vos paskelbus posėdžio pradžią, Robespjeras paprašo 
žodžio. Jis apsirengęs tais pačiais iškilmingais apdatais kaip ir an- 
dai, per aukščiausiajai esybei skirtą šventę, jis vilki jau istoriniu ta- 
pusį dangaus žydrumo drabužį, mūvi balto šilko kojines ir taip pat 
lėtai, pabrežtinai iškilmingai, dabar lipa tribūnon. Tik šįkart jis lai- 
ko rankose ne deglą kaip anąkart, o spaudžia, lyg liktorius kirvio 
kotą, apvalainą ir storą popieriaus ritinį: savąją kalbą. Sužinoti, kad 
tuose susuktuose lakštuose paminėtas jo vardas, kiekvienam paski- 
ram deputatui reiškia tikrą pragaištį, todėl šnekos ir šurmulys krės- 
luose ūmai ščiūte nuščiūva. Iš sodo, iš tribūnų deputatai pustekiniai 
skuba sėstis į savo vietas suoluose. Kiekvienas baimingai tyrinėja net 
per daug gerai pažįstamą liesąjį veidą. Tačiau Robespjeras ledine 
mina, užsisklendęs, nepasiekiamas smalsuoliams, dabar iš lėto vy- 
nioja savo kalbą tribūnoje. Prieš pradėdamas trumpažiūrėmis aki- 
mis ją skaityti, jis pirma, norėdamas padidinti įtampą, pakelia 
žvilgsnį ir lėtai, šaltai bei grėsmingai apmeta juo iš dešinės į kairę ir 
iš kairės į dešinę, iš apačios aukštyn ir iš viršaus žemyn lyg narkoti- 
kų apsvaigintą Susirinkimą. Stai sėdi jie: negausus pulkelis draugų, 
daugybė neapsisprendelių ir baili gauja sąmokslininkų, tykančių, 
kaip jį pražudžius. Akis į akį žvelgia į juos Robespjeras. Tik vieno 


nemato tarp jų. Vieno vienintelio priešo nėra salėje šią lemtingą 


valandą: Žozefo Fušė. 

Tačiau keistas dalykas: tik tas vienas šio salėje nesančio žmogaus 
vardas, tik Žozefo Fušė vardas paminimas per debatus. Ir kaip tik 
del to vardo užsiplieskia paskutiniosios, lemiamosios grumtynės. 

Robespjeras kalba ilgai, daugžodžiauja ir vargina klausytojus; 
kaip nuo seno yra įpratęs, jis vis neapibrežtai mosuoja kirviu viršum 
deputatų galvų, kalba apie sąmokslus ir konspiratorius, apie nedorė- 

lius ir nusikaltėlius, apie išdavikus ir rezgamas klastas, tačiau vardų 
nemini. Jam pakanka hipnotizuoti Susirinkimą: tegu rytoj Sen- 
Žiustas suduos mirtiną smūgį paralyžiuotoms aukoms. Tris valan- 
das jis vis tęsia ir tęsia tuštumon s4vo miglotą ir daugelyje vietų 
pernelyg puošniom frazėm išmargintą kalbą, o kai pagaliau baigia, 
Susirinkimas veikiau sudirgęs, o ne išsigandęs. 

Iš pradžių nekrusteli ne viena ranka. Viršum visų tvyro nežinia. 
Niekas negalėtų pasakyti, ar ši tyla yra pralaimėjimo, ar pergalės 
ženklas: viskas bus nulemta tik per debatus. 

Galiausiai vienas satelitų pasiūlo Konventui nuspręsti, kad kalba 
turi būti spausdinama, ir šitaip išreikšti jai savo pritarimą. Niekas 
neprieštarauja. Baili ir vergiška dauguma, tarytum lengviau atsikvep- 
dama, kad šiandien iš jos nieko daugiau nebuvo pareikalauta — jo- 
kių naujų galvų, naujų areštų, naujų susivaržymų, — palaiko šį siūly- 
mą. Ir čia, pačią paskutinę akimirką, pasisakydamas prieš kalbos 
spausdinimą, į kovą puola vienas sąmokslininkų — jo vardas privalo 
būti minimas pasaulio istorijoje: Burdonas de I Uazas. Ir tas vienas 
balsas atpalaiduoja visus kitus. Bailiai pamaži susiburia draugėen, su- 
s:mesdami į desperatiškai narsią gaują; vienas po kito visi ima kal- 
tinti Robespjerą, kad jis savo pareiškimus ir grasinimus formuluojąs 
pernelyg neaiškiai, tegu jis, girdi, aiškiai pasakąs, kuriuos iš tikrųjų 
kaltinąs. Per ketvirtį valandos scena visiškai pasikeitusi: Robespje- 


ras, pradėjęs puolimą, dabar užspeistas ir priverstas gintis; užuot 


dar labiau aštrinęs, jis švelnina savo kalbą, pareikšdamas, kad nė vie- 
no nekaltinęs ir nereikalavęs traukti atsakomybėn. 

Tą akimirką, prieštaraudamas Robespjerui, pasigirsta spigus kaž- 
kokio smulkaus nereikšmingo deputato balsas: Er Fouchbė? — O Fušė? - 
Vardas paminėtas — paminėtas vardas žmogaus, kurį Robespjeras 
jau anksčiau išvadino sąmokslo vadeiva, revoliucijos išdaviku. Dabar 
Robespjeras galėtų, tiesiog privaletų kirsti. Tačiau keistas, nepaaiš- 
kinamai keistas dalykas, kad Robespjeras atsako išsisukinėdamas: 
„Nenoriu dabar apie jį kalbėti, aš klausau tik savo pareigos balso“. 

is išsisukinejamas atsakymas yra viena tų Robespjero paslap- 
čių, kurias jis nusinešė į kapą. Kodel jis, jausdamas, kad vyksta 
žūtbūtinė kova, pasigaili pikčiausio priešo? Kodel jo neparbloškia, 


kodel neužpuola to, kurio vienintelio nera saleje? Kodėl jis šitaip 
neišvaduoja nuo slogučio visų kitų, kurie jaučiasi įbauginti 1r, gelbe- 
damiesi patys, Fuše tikrai paaukotų? Tą patį vakarą — kaip tvirtina 
Sen-Žiustas — Fušė dar kartą megino susitikti su Robespjeru. Ar tai 
tik gudrybe, ar tiesa? Ne vienas tvirtina matęs Fušė tomis dienomis 
sėdintį ant suolo su Šarlote Robespjer, savo buvusia sužadėtine; ar 
jis tą senstančią panelę dar sykį mėgino įkalbeti, kad ši užtartų prieš 
brolį? Ar tikrai nevilties apimtas Fuše, gelbėdamas savo galvą, keti- 
no išduoti sąmokslininkus? O gal jis, norėdamas nuraminti Ro- 
bespjerą ir pridengti sąmokslą, mėgino apsimesti atgailaująs ir esąs 
Robespjerui visiškai atsidavęs? Ar šis visų didžiausias dviveidis ir šį- 
kart, kaip tūkstantį kitų kartų, lošė dvigubomis kortomis? Ir ar ne- 
paperkamasis ir taip pat pavojuje atsidūręs Robespjeras, meginda- 
mas išsilaikyti ant kojų, tą valandą buvo pasiryžęs pagaileti neken- 
čiamiausio priešo? Ar šis vengimas apkaltinti Fušė buvo slapto susi- 
tarimo, ar tik išsisukinėjimo ženklas? To niekas nežino. Robespjero 
pavidalą ir šiandien, praėjus tokiai daugybei metų, tebegaubia pa- 
slapties šešelis, istorija niekados iki galo neatspės, ką mąstė šis ne- 
perprantamas žmogus. Niekados nesužinosime jo paskutiniųjų min- 
čių: ar jis iš tikrųjų troško tik sau naudingos diktatūros, ar respubli- 
kos visiems, ar jis geidė revoliuciją išgelbėti, ar ją paveldeti kaip Na- 
poleonas. Niekam nežinomos buvo jo slapčiausios mintys, mąsty- 
tos tą paskutiniąją naktį iš termidoro aštuntosios į devintąją. 


at tai jo paskutinė naktis, tą naktį viskas nulemiama. Alsi- 
namoje liepos tvankumoje mėnesienos nušviesta lyg šmekla dūluoja 
giljotina. Ar jos šalti ašmenys rytoj perkirs sprandą trilapiam dobi- 
lui: —- Taljenui, Bara 1r Fušė, — ar Robespjerui? Ne vienas iš šešių 
šimtų deputatų tą naktį nesudeda akių, abi pusės ruošiasi galuti- 
nėms kautynėms. Robespjeras iš Konvento puolė pas jakobinus; 
plevenančių vaško žvakių šviesoje, drebėdamas iš susijaudinimo, 
skaito jis ten deputatų atmestą savąją kalbą. Dar kartą, jau paskuti- 
nį, jis ten sutinkamas pameklišku džiūgavimu ir aplodismentais, ta- 
čiau, apimtas karčios nuojautos, nesiduoda suklaidinamas tų trijų 
aplink jį susispietusių 1r šūkaujančių tūkstančių ir vadina kalbą savo 
testamentu. Tuo metu jo antspaudo sergėtojas Sen-Žiustas Komi- 

tete iki pat paryčių desperatiškai grumiasi su Kolo, Karno ir kitais 
sąmokslininkais, o Konvento koridoriuose rezgasi tinklas, rytoj tu- 
rįs supančioti Robespjerui rankas ir kojas. Du tris kartus, lyg šau- 
dyklė staklese, gijos nutįsta iš dešinės į kairę, iš Kalno partijos pas 
senąją reakciją, iki pagaliau apyaušriu iš jų susimezga tvirtas, nebe- 
sutraukomas sandėris. Čia staiga vėlei išnyra Fušė, nes naktis — tai 
jo gaivalas, intriga — jo tikroji sfera. Švino spalvos, iš baimės dar 
baltai lyg kalkėmis nusidažęs jo veidas pamekliškai šmėžuoja pus- 
tamsiuose kambariuose. Fuše kužda, pataikauja, žada, baugina, gąs- 
dina ir grasina, jis be atvangos vaikšto nuo vieno prie kito, iki san- 
deris sudaromas. Antrą ryto visi priešininkai galiausiai vieningai su- 
taria pribaigti visų bendrą priešą — Robespjerą. Tik dabar Fuše gali 


eiti atilsio. 


r termidoro devintosios posėdyje Fušė nedalyvauja. Tačiau da- 
bar jam valia ilsėtis ir nedalyvauti, nes jo darbas atliktas, tinklas 
sumnazgytas ir dauguma pagaliau pasiryžusi nebeleisti, kad tas, kuris 
pasidarė pernelyg stiprus ir pernelyg pavojingas, ištrūktų gyvas. 
Vos Sen-Žiustui, Robespjero ginklanešiui, pradėjus parengtąją 
mirtiną kalbą prieš sąmokslininkus, Taljenas jį pertraukia, nes vaka- 
rykščiai buvo susitarta neduoti žodžio pasakyti nė vienam iš di- 
džiųjų kalbėtojų — nei Sen-Žiustui, nei Robespjerui. Jiedu turi būti 
pasmaugti, nespėję nė prabilti, nespėję pažerti kaltinimų, taigi da- 
bar, sumaniai vadovaujant klusniam Susirinkimo pirmininkui, kal- 
bėtojai vienas po kito veržiasi į tribūną, o Robespjerui mėginant 
gintis, jo balsas nuslopiniamas riksmais, šauksmais ir bilsmais, — še- 
šių šimtų netikrumo iškamuotų sielų tramdytas bailumas, savaitėmis 
ir mėnesiais tvenkusis neapykanta ir pavydas dabar užgriūva Žmogų, 
prieš kurį jie kiekvienas skyrium drebėjo. Šeštą vakaro viskas jau nu- 
lemta, Robespjeras paskelbtas už įstatymo ribų ir išvestas į kalėji- 
mą; veltui jo draugai, tikrieji revoliucionieriai, besižavintys juo, kaip 
rūsčia ir aistringa revoliucijos siela, išvadavę imasi ginti jį Rotušėje: 
naktį Konvento kariuomenė šturmu užima šią revoliucijos tvirtovę, 
ir antrą valandą ryto, praėjus dvidešimt keturioms valandoms nuo 
to momento, kai Fuše su saviškiais sudarė sandėrį jį sunaikinti, 
Maksimiljanas Robespjeras, Fuše priešas ir dar vakar visų galingiau- 


sias Prancūzijos vyras, paplūdęs kraujais, sutraiškytu žandikaulių 
guli skersai patiestas ant dviejų kreslų Konvento prieangyje. Didy- 
sis Žveris sumedžiotas, Fuše išgelbetas. Kitą popietę vežimas jau 
darda egzekucijų aikštėn. Teroras baigesi, bet užgeso ir ugningoji 
revoliucijos dvasia, atėjo herojiškosios eros galas. Dabar stoja Įpė- 
dinių valanda, laimės riterių ir lošimo laimėtojų, grobstytojų ir dvi- 
lypių sielų, generolų ir piniguočių valanda, naujosios gildijos valan- 
da. Dabar stoja, kaip galėtum manyti, ir Žozefo Fušė valanda. 


ežimui su Maksimiljanu Robespjeru ir jo šalininkais rue Saint- 
Honorė, tragiškuoju Liudviko XVI, Dantono, Demuleno ir nesu- 
skaičiuojamos gausybės kitų aukų keliu iš lėto riedant giljotinos 
linkui, džiugaus įkarščio pagauta, aikštėn plūsta smalsybė. Egzeku- 
cija dar kartą pavirto į liaudies šventę. Veliavos ir vimpelai plevė- 
suoja ant stogų, džiūgavimo šūksniai veržiasi pro visus langus, 
džiaugsmo banga šniokščia per Paryžių. Robespjero galvai nukritus 
į krepšį, milžinišką aikštę lyg griausmas sudrebina vienas vienintelis, 
džiaugsmingai ekstaziškas šūksnis. Sąmokslininkai stebisi: kodel 
liaudis taip aistringai džiaugiasi, kad įvykdyta mirties bausmė žmo- 
gui, kurį Paryžius ir visa Prancūzija dar vakar garbino kaip Dievą? 
Ir dar labiau jie, Taljenas ir Bara, stebisi del to, kad dabar, prie 
Konvento vartų įsiaudrinusi liaudies minia susižavėjimo kupinais 
šūksniais sveikina juos kaip tirono nugalėtojus, kaip kovotojus prieš 
terorą. Jie stebisi, nes pasiųsdami į aną pasaulį šį už visus pranašesnį 
vyrą jie juk norėjo tiktai atsikratyti neparankiu, pernelyg atidžiai 
juos persekiojusiu doruoliu, — tačiau nė vienas neketino baigti tero- 
ro, leisti, kad giljotina imtų rūdyti. Bet dabar, pamatę, kokios ne- 
mėgiamos pasidariusios masinės egzekucijos ir kokie mėgiami jie 
| patys gali pasidaryti, savo asmeninį kerštą imdami grįsti humaniz- 
mo motyvais, jie skubiai nusprendžia pasinaudoti šiuo nesusiprati- 
mu. Visas revoliucijos smurtas slegiąs vien Robespjero sąžinę, ims 
jie nuo šiolei tvirtinti (mat iš kalkių duobės niekas negali atsikirsti), 
o jie visados buvę atlaidumo apaštalai, priešinęsi visokiam perdėtam 
Žiaurumui. 
Ne Robespjero nukirsdinimas, o tik ši baili 1r melaginga jo įpė- 
dinių nuostata suteikia termidoro devintajai tą prasmę, kurią ši die- 

na turi pasaulio istorijoje. Mat iki tos dienos revoliucija reikalavo 
sau visų teistų, ramiai ėmėsi visos atsakomybės, — o nuo tos dienos 
ji baimingai prisipažįsta padariusi: ir neteisingų dalykų, ir vadai pra- 
deda jos išsižadėti. Tačiau kiekvieno dvasinio tikėjimo, kiekvienos 
pasaulėžiūros vidinė galia iškart palūžta, vos tokia pasaulėžiūra ima 
neigti savo besąlygišką teisumą, savo neklystamumą. Tad liūdnieji 
nugalėtojai Taljenas ir Bara, paniekinamai vadindami savo didžiųjų 
pirmtakų Dantono ir Robespjero palaikus žmogžudžių maitomis ir 
baikščiai sėsdamies: į dešiniųjų suolus greta nuosaikiųjų, greta slap- 
tų respublikos priešų, išduoda ne tik istoriją ir revoliucijos dvasią, 
bet ir patys save. 

Visi tikisi greta jų išvysti ir Fuše, pagrindinį sąmokslininką, nuo- 
žmiausią Robespjero priešą. Juk jis, kaip buvęs didžiausiam pavoju- 
je, kaip chef de la conspiration, turėtų teisę į itin sultingą grobio kąsnį. 
Bet keistas dalykas — Fušė sėdasi ne drauge su kitais į dešiniųjų suo- 
lus, bet į savo senąją vietą „kalne“, šalia radikalų, ir sėdi ten nepra- 
verdamas burnos. Pirmą kartą (tiesiog negali atsistebėti) jis neside- 
da prie daugumos. 


odel gi Fušė taip neįprastai elgiasi? — klausė ne vienas ir anais 
laikais, ir vėliau. Atsakymas visai paprastas: todel, kad 

jis protingesnis ir toliaregiškesnis už kitus, kad už kitus pranašesnis 
jo politinis protas giliau įžvelgia susiklosčiusią padėtį nei menkos 
Taljeno ir Bara galvelės. Šiems tik pavojus įkvėpė trumpaamžės 
energijos. Fušė, buvęs fizikos profesorius, išmano kūnų judėjimo 
dėsnį, teigiantį, kad banga negali sustingusi pakibti ore. Banga, kaip 
žino Fuše, turi plūsti arba pirmyn, arba atgalios. Tad jeigu dabar, 
vadinasi, prasideda atoslūgis, reakcija, tai jos tėkme nesustos lygiai 
taip pat kaip pirma revoliucijos; kaip ir revoliucija, reakcija plūs iki 
pat ribos, iki savo kraštutinumo, iki smurto. Bet tada ši paskubom 
sudaryta sąjunga neišvengiamai iširs, ir jeigu laimės reakcija, visi uo- 
liausi revoliucionieriai bus žuvę. Mat drauge su naujomis idėjomis 
keičiasi 1r vakarykščių darbų matas. Tai, kas vakar laikyta respubli- 
koniška dorybe ir pareiga — pavyzdžiui, kartečės ugnimi sunaikinti 
tūkstantį šešis šimtus žmonių arba plešti bažnyčias, — būtinai bus 
pradeta laikyti nusikaltimu, vakarykščiai kaltintojai rytoj bus kalti- 


namieji. Fuše, kurio sąžinę slegia visokie darbai, nenori daryti tos 
pačios baisingos klaidos, kurią daro kiti termidoristai (dabar taip 
vadinami tie, kurie pašalino Robespjerą), baimingai kabindamiesi į 
reakcijos ratą; Fuše žino, kad iš to nebus jokios naudos: sykį įsisiū- 
bavusi, reakcija visus nusineš su savimi. Vien vadovaudamasis protu 
ir gebėdamas numatyti ateitį, Fuše lieka ištikimas kairiajai pusei, ra- 
dikalams, nes jaučia, kad netrukus kaip tik patys narsiausi bus pa- 
stverti už gerklės. 

Ir Fušė teisus. Geisdami pasidaryti mėgiami, pateikti niekados 
nebūto humanizmo įrodymų, termidoristai paaukoja energingiau- 
sius prokonsulus: jie leidžia nukirsdinti Karjė, prigirdžiusį Luaroje 
šešis tūkstančius žmonių, Araso tribūną Žozefą Leboną ir Fukjė- 
Tenvilį. Pataikaudami dešiniajai pusei, jie grąžina į Konventą sep- 
tyniasdešimt tris išvytuosius Žirondos narius, per vėlai pastebeda- 
mi, kad reakcijai šitaip sustiprėjus dabar patys pasidaro nuo jos pri- 
klausomi. Dabar jau jiems tenka klusniai kaltinti savo pačių pagal- 
bininkus kovoje prieš Robespjerą — Vareną ir Kolo d Erbua, Fušė 
kolegą Lione. Reakcija vis labiau taikosi sugriebti už gerklės Fušė. 
Šįkart jis dar išsigelbsti, bailiai neigdamas buvęs Liono įvykių ben- 
drininkas (nors kartu su Kolo yra pasirašęs kiekvieną lakštą) ir ly- 
giai taip pat melagingai tvirtindamas, girdi, tironas Robespjeras 
persekiojęs jį vien už pernelyg didelį atlaidumą. Taip įžūlusis mela- 
gis iš tikrųjų valandžiukę apgauna Konventą. Jam valia neliečiamam 
pasilikti savajame krėsle, o Kolo atiduodamas „sausajai giljotinai“, 
kitaip tariant, išsiunčiamas į Vest Indijos salas, kur jau po kelių mė- 
nesių nusigaluoja nuo karštinės. Tačiau Fušė pernelyg protingas, 
kad šitaip atrėmęs pirmą puolimą jau ir pasijustų saugus; jis Žino, 
kokios nepermaldaujamos esti politinės aistros, supranta, kad reak- 
cija lygiai taip pat kaip ir revoliucija tol nepasisotindama ryja žmo- 
nes, kol jai išmušami dantys; keršto godulio apimta reakcija tol ne- 
stiliaus, kol paskutinis jakobinas bus pašauktas stoti prieš teismą ir 
respublika bus sugriauta. Taigi Fuše mato tik vieną išsigelbėjimą re- 
voliucijai, su kuria jis nebeatskiriamai susirišęs pralieto kraujo kalte: 
ją reikia atnaujinti. Ir Fušė mato tik vieną būdą pačiam išsigelbėti: 
reikia nuversti vyriausybę. Ir vel, kaip lygiai prieš šešis mėnesius, at- 
sidūręs didesniame pavojuje nei bet kuris kitas, jis vienas stoja į 
desperatišką kovą už savo gyvastį, ryždamasis grumtis su kur kas 
pranašesne galybe. 

tekiant valdžios ir kovojant už savąją gyvastį, visados atsisklei- 
džia itin įstabios Fuše galios. Jis mato, kad legaliu keliu ne- 
beįmanoma sukliudyti Konventui persekioti buvusių teroristų, tai- 
gi lieka toji vienintelė priemone, kuri jau tiek kartų pasiteisino 
per revoliuciją: teroras. Kartą, pasmerkiant žirondistus, pasmer- 
kiant karalių, bailūs 1r atsargūs deputatai (tarp jų — ir anuomet 
dar konservatorius Žozefas Fušė) buvo įbauginti, mobilizuojant 
prieš parlamentą gatvę, pasitelkiant iš priemiesčių darbininkų ba- 
talionus su visa jų proletariška galia, su jų neįveikiamu įkarščiu, ir 
iškeliant viršum Rotušės raudoną maišto vėliavą. Kodel gi šios iš- 
megintos revoliucijos gvardijos, kodel gi Bastilijos šturmuotojų ir 
rugpjūčio dešimtosios vyrų dar sykį nemetus prieš bailių pulku 
virtusį Konventą, kodel gi tų vyrų kumščiais nepamėginus sudau- 
žyti tos pranašesnes galybes? Tik ūmi maišto, proletarinio įtūžio 
baime galetų įbauginti termidoristus, — taigi Fušė ir nusprendžia 
sukurstyti Paryžiaus liaudį, plačiąsias mases, ir mesti jas prieš savo 
priešus, prieš savo kaltintojus. 
Tiesa, Fuše pernelyg atsargus, kad pats eitų į priemiesčius, sa- 
kytų ten liepsningas revoliucines kalbas arba, kaip Maratas, rizi- 
kuodamas gyvybe, platintų liaudyje kiršinamąsias brošiūras. Fušė 


. nemėgsta atsiskleisti, jis verčiau vengia atsakomybės: jo meistriškai 


įvaldytasis menas yra ne balsios, uždegančios kalbos, o pakuždų, 
slapstymosi už kito nugaros menas. Ir šįsyk Fuše randa tinkamą 
vyrą, kuris, narsiai ir ryžtingai žengdamas priekin, pridengia jį sa- 
vo šešėliu. | 

Paryžiuje tuo metu persekiojamas ir gniuždomas klaidžioja 
garbingas, aistringas respublikonas, Fransua Babefas, pats save va- 
dinąs Grakchu Babefu. Per kraštus besiliejanti širdis, vidutiniškas 
protas. Proletaras iš pačių apačių, buvęs matininkas ir spaustuvi- 
ninkas, jis turi, teisybe, nedaug ir tik primityvių idėjų, tačiau puo- 
selėja jas su vyriška aistra ir kaitina jas tikrai respublikoniškų ir 
socialistinių įsitikinimų žaizdre. Buržuaziniai respublikonai ir net 
Robespjeras socialistines, o kartais ir bolševikinės Marato idėjas 
apie turtinę lygybę atsargiai atidėjo į šalį; jie buvo linkę daug, net 
labai daug kalbeti apie laisvę, daug — ir apie brolybę, bet mažai — 
apie lygybę, siejant ją su pinigais ir nuosavybe. Babefas perima 


kone sutremptas Marato idėjas, įpučia jas savo alsavimu ir leidžia- 
si lyg deglą nešti per Paryžiaus proletarų kvartalus. Ši liepsna gali 
ūmai plykstelėti aukštyn, per kelias valandas praryti visą Paryžių 
ir kraštą, nes liaudis pamaži pradeda suprasti, kad termidoristai, 
siekdami asmeninės naudos, išduoda jų proletarinę revoliuciją. 
Tad už to Grakcho Babetfo ir stojasi Fuše. Nesirodo viešai susiki- 
bęs su juo už parankių, bet slapčiomis ir pakuždomis skatina jį 
judinti liaudį. Įkalbinėja jį rašyti kurstomas brošiūras ir pats taiso 
korektūras. Mat, mąsto Fuše, tik tada, kai darbininkai išeis į gat- 
ves, kai priemiesčiai vel leisis žygiuoti su ietimis ir būgnais, šis 
bailus Konventas susimąstys. Tik teroru, tik baimės kurstymu ir 
bauginimu galima išgelbėti respubliką, tik energingu postūmiu 
kairėn galima išlyginti šį pavojingą pasvirimą į dešinę. O tam nu- 
trūktagalviškam, iš tikrųjų gyvastį galinčiam kainuoti stumtelėji- 
mui Fušė nuostabiai parankus toks doras, tyras, lengvatikis, tiesus 
lyderis: už jo proletariškos nugaros galima gerai pasislepti. Kita 
vertus, Babefas, išdidžiai vadinąs pats save Grakchu ir liaudies tri- 
būnu, jaučiasi didžiai pagerbtas, kad jam patarinėja įžymusis de- 
putatas Fuše. Taip, tai dar paskutinis garbingas respublikonas, 
mąsto jis sau, vienas tų, kurie liko sedėti Kalno suoluose, kuris ne- 
sideda su jeunesse dorėe ir kariuomenės tiekėjais. Babefas noriai lei- 
džiasi patarinėjamas ir tos miklios rankos iš nugaros stumiamas 
puola į kovą su Taljenu, termidoristais ir vyriausybe. 

Tačiau tik šį geraširdį ir tiesaus būdo vyrą Fuše įstengia suklai- 
dinti. Vyriausybė netrunka atpažinti ranką, kuri taiso į ją nukreiptą 
šautuvą, ir atvirame posėdyje Taljenas apkaltina Fuše, kad šis esąs 
Babefo rėmėjas. Kaip visados, Fušė nedvejodamas išsižada savo 5ą- 
jungininko (lygiai kaip Šometo pas jakobinus, lygiai kaip Kolo 
Liono byloje), — ne, Babefą jis tik menkai pažįstąs, smerkiąs jo per- 
dėjimus, žodžiu, Fušė kuo skubiausiai traukiasi. Ir vėl atsakomasis 
smūgis tenka išstumtajam į priekį: netrukus Babefas bus suimtas, ne- 
trukus jis bus ir sušaudytas kareivinių kieme (už Fušė žodžius ir po- 
litiką visados savo krauju moka kas kitas). 

Šis narsus atsakomasis kirtis Fušė nepasisekė, jis nieko nepasiekė, 
tik vel atkreipė į save dėmesį, o tai buvo negerai. Mat dabar iš nau- 
jo prisimenamas Lionas ir krauju permirkę Broto laukai. Reakcija 
nesiliauja su dviguba energija telkusi kaltintojus iš Fušė valdytų 
provincijų. Vos jam vargais negalais atsimušus nuo puldinėjimų iš 

Liono, jau prisistato Neveras ir Klamensi. Vis garsiau, vis triukš- 
mingiau Žozefas Fušė prie Konvento kalbetojų barjero kaltinamas 
terorizmu. Jis teisinasi klastingai, energingai ir gana sekmingai; net 
Taljenas, jo priešininkas, dabar stengiasi Fušė ginti, nes ir jam pa- 
čiam nejauku darosi, regint tokią reakcijos galybę, nes ir jam prade- 
da darytis baisu del savo galvos. Bet jau per vėlu: 1795 metų termi- 
doro dvidešimt antrą dieną, praėjus metams ir dvylikai dienų nuo 
Robespjero žlugimo, po ilgų debatų Zozefui Fušė iškeliamas kalti- 
nimas del teroro veiksmų. O termidoro dvidešimt trečiąją nuspren- 
džiama jį suimti. Pirma Dantono šmėkla tiesė ranką į Robespjerą, 
o dabar Robespjero šmekla tiesia ranką į Fušė. 


ačiau — ir tai gudrusis politikas teisingai apskaičiavo — dabar 
jau rašomas ketvirtųjų, o ne trečiųjų respublikos metų.termidoras. 
1793 metų apkaltinimas reiške įsakymą suimti, o suėmimas — mirtį: 
vakare atgabentas į Konsjeržeri, kitą rytą žmogus būdavo tardo- 
mas, O popietę jau sėdėdavo vežime. Bet 1794 metais teismo va- 
džių jau nebelaiko plieninė „nepaperkamojo“ ranka; įstatymai 
pasidare laisvesni, lanksčiam Žmogui tarp jų įmanoma prasmukti. 
O Fuše nebūtų Fuše, jeigu, jau tiek sykių buvęs pavojingai įsipai- 
niojęs, nepranertų pro tokį skylėtą tinklą. Visaip gudraudamas ir 
naudodamasis užpakalinėmis durimis, jis pasiekia, kad nebūtų iš 
karto suimtas, kad jam būtų duota laiko parengti atsakymui, atkir- 
čiui, pasiteisinimui: o laikas tuo metu yra viskas. Tik nunirk pa- 
tamsin ir būsi užmirštas, tik tupek tyliai, kol kiti rekauja, ir niekas 
tavęs nepastebės! Naudodamasis įžymiuoju Sijeso receptu, žmo- 
gaus, kuris visus teroro metus nepraverdamas burnos prasėdėjo 
Konvente, o vėliau paklaustas, ką visą tą laiką veike, šypsodamasis 
pateikė tiesiog genialų atsakymą: Jai vėcu, „Aš gyvenau“, Fušė da- 
bar, kad nebūtų pasiųstas mirti, kaip ir kai kurie gyvūnai, apsimeta 
mirusiu. Tik dabar dar, tik tą trumpą pereinamąjį laiką, išsaugoti 
gyvastį, — ir jau būsi išsigelbėjęs. Mat įgudęs vėjo uodikas jaučia, 
kad visa šito Konvento didybė ir galybė tvers tik kelias savaites, 
gal porą mėnesių. 
Taip Fuše ir išsaugo gyvastį, o tai anais laikais labai didelis daly- 
kas. Tiesa, jam lieka tik plika gyvastis, ne vardas, ne padėtis, nes į 


naująjį Susirinkimą jis nebeišrenkamas. Veltui visos didžiulės pa- 
stangos, vien tuščias švaistymas buvo visa toji aistros ir klastos, įžū- 
lumo ir išdavysčių gausybe: išgelbėti pavyksta tik pliką gyvastį. Jis — 
nebe Josepb Fouchė de Nantes, nebe liaudies deputatas, nebe oratoriumo 
mokytojas, jis — tik visų užmirštas, paniekintas, visai nereikšmingas 
žmogus be padeties ir be turtų, tik apgailėtinas šešėlis, susigūžęs pa- 
tamsyje. 
Ir trejus metus Prancūzijoje jo vardo daugiau niekas nebemini. 

r kas nors jau sukūrė himną tremties, tos lemtį perkurtančios 
galybės, kuri išaukština puolantį žmogų, rūsčia vienatvės prievarta 
naujai ir kitokia tvarka surikiuodama sukrėstos sielos galias? Meni- 
ninkai visados tremtį vien apraudojo kaip tariamą kilimo trukdį, 
kaip nenaudingą intervalą, kaip žiaurų pertrūkį. Tačiau prigimties 
ritmas reikalauja tokių primestų cezūrų. Mat tik tas, kas nusimano 
apie gilumas, pažįsta visą gyvenimą. Tik atbloškimas atgal suteikia 
žmogui visą jo puolamąją galią. Pirmiausiai tokia priverstinė vienat- 
vė reikalinga genijui, kad jis iš nevilties gilumos, per atstumtojo at- 
stumą galetų įvertinti savo tikrosios užduoties horizontą ir aukštį. 
Reikšmingiausi žmonijai paskelbtieji dalykai atėjo iš tremties, visi 
didžiųjų religijų kūrėjai - Moze, Kristus, Mahometas, Buda — turė- 
jo pirma pasitraukti dykumos tylon, pabūti ne tarp žmonių, iki 
įstengė tarti lemiamą žodį. Miltono aklumas, Bethoveno kurtumas, 
Dostojevskio katorga, Servanteso kalėjimas, Liuterio užsidarymas 
Vartburge, Dantės tremtis ir Nyčės savanoriškas užsisklendimas le- 
diniame Engadine, — visa tai buvo budriajai žmogaus valiai priešin- 
gi, bet slapčiomis geisti savojo genijaus reikalavimai. Tačiau ir že- 
mesniajame, žemiškajame, ir politikos pasaulyje laikinas pasitrauki- 
mas nuošalėn suteikia valstybės vyrui naują ir šviežią žvilgsnį, gali- 


„ mybę geriau permąstyti ir apskaičiuoti politikos jėgų žaismą. Tad 


karjerai negali nutikti nieko geresnio už jos laikiną pertrūkį, nes 
tam, kuris pasaulį visą laiką regi tiktai iš viršaus, iš imperatoriaus pa- 
debesių, iš valdžios dramblio kaulo bokšto aukštybių, pažįstamos 
tik nuolankiųjų šypsenos ir jų pavojingas paslaugumas: tas, kuris lai- 
ko saiką rankoje, pamiršta jo tikrąjį svorį. Niekas taip labai nenusil- 
pnina menininko, karvedžio, valdžios vyro, kaip nepaliaujama sek- 
me, kada ir kaip tik jis užsinori; tik patyręs nesėkmę menininkas su- 
vokia savo tikrąjį santykį su kūriniu, tik patyręs pralaimėjimą karve- 
dys pamato savąsias klaidas, tik nemalonen patekęs politikas iš tik- 
rųjų geba aprėpti politinę situaciją. Nesiliaujantys turtai išpaikina, 
nesiliaujantys aplodismentai atbukina žmogų; tik pertrūkis tuščiąja 
eiga besisukančiam ritmui suteikia naujos įtampos ir kūrybinio 
stangrumo. Tik nelaime leidžia giliai ir plačiai pažvelgti į pasaulio 
tikrovę. Rūstus mokslas, bet mokslas ir mokymasis yra tremtis: 
minkštakūniui ji iš naujo sutvirtina valią, dvejotoją daro ryžtingą, o 


rūstų — dar rūstesnį. Visados tikrai stipriai asmenybei tremtis yra 
ne jo galių sumenkėjimas, o padidėjimas. 

Zozefo Fušė tremtis truko ilgiau nei trejus metus, o vienišoji, ne- 
svetingoji sala, į kurią jis išsiunčiamas, vadinama neturtu. Dar vakar — 
prokonsulas, dalyvaująs lemiant revoliucijos likimą, jis nuo aukš- 
čiausių valdžios pakopų krinta į tokias tamsybes, į tokį purvyną ir 
dumblyną, kad jo pėdsakų nebeįmanoma aptikti. Vienintelis tais 
laikais jį matęs žmogus, Bara, pateikia sukrečiamą paveikslą apgaile- 
tinos pastogės, tiesiog urkšto po pačiu dangumi, kur Fušė glaudžia- 
si su savo bjauriąja pačia ir dviem mažais, nesveikais rudaplaukiais 
vaikais, reto bjaurumo albinosais. Šeštame aukšte, nešvariame, tvan- 
kiame, saulės prikaitintame kambarelyje slepiasi sužlugelis, kurio 
žodžiai vertė drebėti dešimtis tūkstančių ir kuris po kelerių metų, 
kaip Otranto hercogas, stovės prie Europos lemties šturvalo, o da- 
bar nežino, už ką kitą dieną nupirks vaikams pieno, kaip sumokės 
skurdžią nuomą ir sykiu — kaip apgins šią vargingą gyvastį nuo ne- 
suskaičiuojamų neregimų priešų, nuo Liono kerštininkų. 

Niekas, net pats nuodugniausias, tiksliausias jo biografas Madele- 
nas, neįstengia išsamiai nurodyti, kokiomis lešomis per tuos nedalios 
metus Žozefas Fušė palaikė savo egzistenciją. Deputato algos jis ne- 
gauna, šeimos turtas pražuvo per maištą San Dominge, niekas nedrįs- 
ta mitrailleur de Lyon viešai priimti tarnybon ar duoti jam kokio darbo, 
visi draugai jį paliko, visi jo vengia. Veikiausiai bus ėmęsis keisčiausių, 
nenuspėjamiausių verslų — tikrai turbūt ne pasaka, kad vėlesnysis Ot- 
ranto hercogas verčiasi penėdamas kiaules. Bet netrukus jis renkasi 
dar nešvaresnį amatą — stoja tarnauti šnipu pas Bara, kuris vienintelis 
iš naujųjų valdžios vyrų, suimtas keistos užuojautos sužlugeliui, vis 
dar jį prisileidžia. Tiesa, ne ministerijos audiencijų kambaryje, o kur 
nors patamsiuose; ten Bara Zozefui Eušė, nenuilstančiam elgetai, ret- 
sykiais vis numeta kokį smulkų, purviną darbeliūkštį, kokią progelę 
užsidirbti iš kariuomenės tiekimų, kokią inspekcinę kelionėlę, vis to- 
kias menkutes galimybes gauti pajamų, ir vėl leidžiančių įkyruoliui 
prasilaikyti bent porą savaičių. Tačiau išmėginęs ir šį, ir tą Bara atran- 
da tikrąjį Fuše talentą. Mat Bara jau anuomet turi visokių politinių 
planų ir nepasitiki kolegomis, tad jam gali labai praversti asmeninis 
šnipas, pogrindinis žinių rinkėjas ir skleidėjas, lyg ir koks privatus 
seklys. Tam Fušė itin tinkamas. Jis moka nugirsti ir klausytis, jis įsi- 
brauna į namus pro užpakalinius laiptus, uoliai peša iš visų pažįsta- 

mų kasdieninius plepalus, o šiuos purvinus viešuomenės glitėsius 
slapčiomis tiekia Bara. Ir juo didesne garbetroška Bara apima, juo 
godžiau jo planai taikosi į valstybės perversmą, juo būtinesnis jam 
darosi Fušė. Jau seniai jam Direktotijoje (penkių asmenų taryboje, 
dabar valdančioje Prancūziją) kliudo du padorūs vyrai, ypač Karno, 
tiesiausias Prancūzijos revoliucijos veikėjas, ir jis kuria planus jais 
atsikratyti. Tačiau tam, kuris planuoja valstybės perversmą ir rengia 
sąmokslus, visų pirma reikia skrupulų nekamuojamų perbegėlių iš 
vienos pusės į kitą, vyrų 4 tout faire, tokių, kuriuos italai vadina bravo 
ir bulo, žmonių, viena vertus, neturinčių charakterio, tačiau, antra 
vertus, vis delto patikimų; tam Fuše kaip niekas kitas tinkamas. 
Tremtis tampa jo būsimosios karjeros mokykla, ir toje mokykloje 
atsiskleidžia jo, kaip policijos meistro, talentas. 


agaliau, pagaliau, po ilgos ilgos nakties, praleistos gyvenimo 
šaltyje, neturto patamsiuose, Fušė užuodžia rytmečio dvelksmą. Kraš- 
te atsirado naujas viešpats, gimsta nauja galybė, ir Fušė nusprendžia 
stoti josios tarnybon. Si naujoji galybė yra pinigai. Vos Robespjeras 
ir jo šalininkai atgulė ant kietosios lentos, visagaliai pinigai prisikėlė 
iš nebūties 1r šit vel turi tūkstančius pataikūnų rūmininkų ir tarnų. 
Gražiai iššukuotų, naujais pakinktais žvilgančių arklių traukiami eki- 
pažai vel važinėjasi gatvėmis, o juose, pusnuogės lyg graikų deivės, se- 
di kerinčios moterys, vilkinčios prabangia tafta ir muslinais. Bua jodi- 
nėja jeunesse dorėe aptemtomis balto nankino kelnėmis, geltonais, ru- 
dais, raudonais frakais. Žieduotose rankose jie laiko elegantiškus rai+ 
telių rimbus aukso rankenomis, kurių nevengia pakelti ir prieš buvu- 
sius teroristus; klesti parfumerijos krautuvių ir juvelyrų verslas, staiga 
atsiranda penki šimtai, šeši šimtai, tūkstantis šokių salių ir kavinių, 
statomos vilos ir perkami namai, vaikštoma į teatrą, spekuliuojama ir 
kertama lažybų, perkama ir parduodama, ir lošiama iš tūkstantinių su- 
mų už damastinių Palais Royal užuolaidų. Pinigai vel įsitvirtino — pa- 
tenkinti savimi, įžūlūs ir linkę į avantiūras. 

Bet kurgi jie, kur tie pinigai buvo Prancūzijoje 1791-1795 metais? 
Jie visados buvo, tik slapstėsi. Lygiai kaip Vokietijoje ir Austrijoje 
Igig-aisiais, kai bijodami komunistų turtingi žmonės staiga apsime- 
te mirusiais ir vilkedami skarmalais įniko aimanuoti, nes Robespje- 


ro laikais tas, kuris pakentė šalia savęs nors menkiausią prabangą, 
kuris prie jos bent mėgino artintis, laikytas (Fušė žodžiais tariant) 
mauvais ricbe, įtartinu: būti laikomam turtingu darėsi nejauku. O 
šiandien vel šio to vertas tik tas, kas turtingas. Ir, laime, dabar atei- 
na nuostabūs laikai (kaip visados, kilus chaosui) prasimanyti pinigų. 
Mat turtai keliasi iš vienų rankų į kitas; parduodami dvarai: iš to ga- 
lima uždirbti. Iš varžytynių leidžiama emigrantų nuosavybė: iš to 
galima uždirbti. Konfiskuojamas mirti pasmerktųjų turtas: iš to ga- 
lima uždirbti. Asignacijų kursas kasdien krinta, kraštą krečia pašelu- 
si infliacijos karštinė: iš to galima uždirbti. Iš visko galima uždirbti, 
jeigu tik turi miklias, įžūlias rankas ir ryšių vyriausybėje. Tačiau vie- 
na versmė trykšta tiesiog nepalyginamai puikiau už visas kitas: ka- 
ras. Jau 1791 metais, pačioje pradžioje, vienas kitas (lygiai kaip vie- 
nas kitas ir 1914-aisiais) padarė atradimą, kad iš žmones niokojan- 
čio, vertybes griaunančio karo galima turėti ir pelno, bet anuomet 
nepaperkamieji Robespjeras su Sen-Žiustu nuožmiai stvėrė už ger- 
klės tokius accapareurs. O dabar, kai tiedu Katonai, dekui Dievui, 
pribaigti ir giljotina rūdija sandėlyje, sukčiai ir kariuomenės tiekėjai 
pajunta atėjus aukso laikus. Dabar galima ramiai tiekti už didelius 
pinigus prastus batus, prisižerti pilnas kišenes iš gaunamų avansų ir 
rekvizicijų. Tiesa, su ta sąlyga, kad tau paskiriami tiekimai. Todel 
tokiems sanderiukams visados reikalingas geras tarpininkas, aukštą 
postą turįs ir vis delto sukalbamas kelio skynėjas, kuris spekulian- 
tams atvertų užpakalines kūtes duris, taip leisdamas jiems prieiti 
prie gausiai prikrautų valstybės ir karo edžių. 

Tokiems nešvariems sandėriams Žozefas Fušė dabar yra tiesiog 
idealus vyras. Skurdas galutinai nušveitė nuo jo paskutinius respub- 
likono sąžinės likučius, neapykanta pinigams išgaravo per kaminą, 
šį pusalkanį žmogų galima pigiai nupirkti. Kita vertus, jis turi „kuo 
geriausių ryšių , juk (kaip šnipas) kada tinkamas lankosi Direktori- 
jos prezidento Bara prieškambaryje. Taip radikalus 1793 metų ko- 
munistas, primygtinai reikalavęs kepti „lygybės duoną“, tampa ką 
tik iškeptų naujųjų respublikos bankininkų patikėtiniu ir už gerus 
procentus tenkina visus jų pageidavimus bei tvarko visus reikalus. 
Pavyzdžiui, sukčiui Engerlo, vienam įžūliausių ir itin mažai skrupu- 
lų turinčiam respublikos piniguočiui (Napoleonas jo tiesiog nuož- 
miai nekentė), kaip tik gresia pavojus būti nemaloniai apkaltintam; 
jis truputėlį per daug įžūliai sukčiavo, vykdydamas kariuomenės tie- 

kimus, ir pernelyg meiliai žerė sau pinigus į kišenes. Dabar jam virš 
galvos pakibęs procesas, galįs kainuoti daug pinigų, o gal net ir pa- 
čią galvą. Kas tokiais atvejais (ir anuomet, ir šiandien) daroma? Ogi 
kreipiamasi į žmogų, turintį gerų ryšių „viršuje“, politinės ar asme- 
ninės įtakos, ir galintį „sutvarkyti tokį nesmagų reikalą. Taigi krei- 
piamasi į Fušė, Bara informatorių, kuris tučtuojau pasipustęs padus 
skuodžia pas visagalį (laiškas išspausdintas Bara memuaruose); ir 
tikrai — nešvari afera patyliukais ir be skausmo numarinama. Už tai 
Engerlo priima jį kariuomenės tiekimų, biržos sandėrių dalininku, 
ir Uappėtit vient en mangeant. 1797 metais Fušė pajunta, kad pinigų kva- 
pas kur kas malonesnis nei 1793-1ųjų kraujo kvapas, ir, naudodama- 
sis savaisiais ryšiais, viena vertus, su stambiaisiais finansininkais, o 
antra vertus, su korumpuota vyriausybe, įsteigia naują Šererio ka- 
rtiuomenės tiekimo kompaniją. Šauniojo generolo kareiviai gaus 
prastus batus ir šals vilkėdami skystučius apsiaustus, jie bus sumušti 
Italijos lygumose, tačiau svarbiausias dalykas: Fuše-Engerlo kompani- 
ja, o greičiausiai ir pats Bara gauna gerą pelną. Pradingęs koktėjimasis 
„niekinguoju ir pragaištinguoju metalu“, kurį vos prieš trejus metus 
taip iškalbingai trimitavo ultrajakobinas ir superkomunistas Fuše, pa- 
miršti ir neapykantos proveržiai prieš „nedorėlius turčius“, pamiršta, 
kad „geram respublikonui nereikia nieko daugiau, tik duonos, gele- 
žies ir keturiasdešimt ekiu per dieną : dabar atėjo laikas ir pačiam pa- 


galiau vieną kartą praturtėti. Mat tremtyje Fuše įžvelgė pinigų valdžią 


ir tarnauja jai kaip kiekvienai kitai valdžiai. Pernelyg ilgai, pernelyg 
skaudžiai jis kentė apačias, šlykštų visų niekinamų ir nuolatinio sty- 
giaus kamuojamų apačių gyvenimą, — dabar jis įtempia visas jėgas, mė- 
gindamas pasilypėti aukštyn, užkopti į tą pasaulį, kur už pinigus per- 
kama valdžia, o iš valdžios velei spaudžiami pinigai. Iškasta pirma 
štolnė į tą neišsemiamiausią kasyklą, žengtas pirmas žingsnis fantas- 
tiškuoju keliu iš šešto aukšto palėpės į hercogo rezidenciją, iš nieko — 
į dvidešimties milijonų frankų turtą. 


abar, nuodugniai nusimetęs nuo kupros nemalonų revoliuci- 
nių principų balastą, Fušė pasidare paslankesnis: ir per naktį jis jau 
vėl įkišęs koją balnakilpėn. Jo draugužis Bara įsileidęs ne tik į tam- 
sias pinigines transakcijas, bet ir į nešvarius politinius sandėrius. 


Patyliukais jis taikosi už hercogo titulą ir gerą kapšą pinigų par- 
duoti respubliką Liudvikui XVIII. Tą padaryti jam trukdo tik to- 
kie padorūs, respublikoniškai nusistatę kolegos, kaip Karno, vis dar 
tebetikį respublika ir nenorį suprasti idealus egzistuojant vien tam, 
kad iš jų galėtum uždirbti. Ir per valstybės perversmą fruktidoro aš- 
tuonioliktąją, išvadavusį Bara nuo tokių įkyrių sargų, Fuše, be abejo, 
ardomąja veikla smarkiai pagelbėjo savajam verslo bendrui, nes vos 
jo protektorius Bara dabar tampa neribotu penketo tarybos, atnau- 
jintosios Direktorijos, viešpačiu, šviesos nemėgstąs jo parankinis 1Š- 
syk audringai veržiasi į priekį, reikalaudamas savojo atlygio. Tegu 
Bara įtaisąs jį kur nors, — politikoje, kariuomenėje, tegu duodąs jam 
kokią nors vietą, tegu skiriąs jam kokią nors misiją, leidžiančią kie- 
tai prisikimšti kišenes ir atsigauti nuo skurdo metų. Bara, kuriam šis 
žmogus yra reikalingas, savo tamsiųjų darbelių pagalbininkui nela- 
bai gali atsakyti, bet vis delto Fuše, Liono skerdiko, vardas dar per- 
nelyg dvokia pralietu krauju, kad per patį reakcijos medaus mėnesį 
galėtum viešai kompromituoti save, susidėdamas su juo Paryžiuje. 
Tad Bara siunčia Fušė iš pradžių vyriausybės atstovu į kariuomenę 
Italijon, o paskui — vesti slaptų derybų į Batavų respubliką Olandi- 
joje. Mat dabar jau Bara iš patirties žino, kad Fušė — tikras slaptojo 
intrigų Žaidimo meistras; netrukus jis gaus tatai dar nuodugniau pa- 
tirti 1r savo kailiu. 

Taigi 1798 metais Fušė yra Prancūzijos Respublikos pasiuntinys: 
jo koja ir vėlei balnakilpeje. Lygiai kaip kitados, vykdydamas kruvi- 
nąją misiją, jis dabar ir diplomatinę misiją atlieka su ta pačia ledine 
energija; ypač Olandijoje jis žaibiškai pasiekia puikių rezultatų. 
Tragiškos patirties susendintas, audringų laikų subrandintas, rūsčia- 
me skurdo žaizdre užgrūdintas, Fušė demonstruoja senąjį savo veik- 
lumą, o sykiu — ir naują atsargumą. Netrukus ten, viršuje, naujieji jo 
ponai pastebi: tai toks vyras, kuris gali praversti, kuris šoka pagal 
kiekvieną muziką, kuris už pinigus viską padarys, kuris pataikauja 
tiems, kas viršuje, ir be jokios atodairos tvarkosi su apačiomis, — tie- 
siog puikus ir'sumanus jūrininkas, kai jūra smarkiai banguoja. O ka- 
dangi vyriausybės laivas vis pavojingiau siūbuoja ir, plaukdamas ne- 
tvirtu kursu, bet kada gresia sudužti, Direktorija 1799 metų termi- 
doro trečią dieną priima netikėtą sprendimą: Žozefas Fušė, atliekąs 
slaptą misiją Olandijoje, staiga iš po nakties paskiriamas Prancūzi- 
jos Respublikos policijos ministru. 

ozefas Fuše — ministras! Paryžius krūpteli lyg nuo patrankos 
salves. Nejau dar kartą prasidės teroras, kad nuo grandi- 
nės paleidžiamas toks kraugerys šuva, Liono skerdikas, ostijų niekin- 
tojas ir bažnyčių plešikas, anarchisto Babefo draugužis? Nejaugi — 
sergėk Dieve! — dabar dar iš karštligės krečiamų Gajanos salų bus 
sugrąžinti ir Kolo d' Erbua su Bilo, o giljotina vėlei pastatyta Res- 
publikos aikštėje? Nejaugi galiausiai vel bus pradeta kepti „lygybės 
duona“, įvesti filantropiniai komitetai, atiminėsią pinigus iš turtin- 
gų žmonių? Paryžius su visais tūkstančiu penkiais šimtais šokių sa- 
lių, su tviskančiomis krautuvėmis, su savąja jeunesse dorėe, jau seniai 
apsiraminęs, kraupte pakraupsta — ir turtingieji, ir miestiečiai vėl 
dreba kaip ir 1792 metais. Patenkinti tik jakobinai, paskutinieji res- 
publikonai. Pagaliau, po siaubingų persekiojimų, vienas jų vėlei val- 
džioje, drąsiausias, radikaliausias, nepalaužiamiausias; pagaliau reak- 
cija bus sustabdyta, respublika apvalyta nuo rojalistų ir sąmoksli- 
ninkų! Bet keistas dalykas — ir vieni, ir antri po kelių dienų ima 
klausti patys save: ar šitas policijos ministras iš tikrųjų vardu Žoze- 
fas Fuše? Ir vėlei pasitvirtino išmintingi Mirabo žodžiai (dar ir 
šiandien taikytini socialistams), kad ministrais tapę jakobinai nebe- 
ra ministrai jakobinai: mat, tik pažiūrėkit, lūpos, kitados aptekusios 
kraujais, dabar lyg sviestu tepa pačiais taikingiausiais žodžiais. 
Tvarka, ramybė, saugumas, — tokios frazės nuolat kartojasi ekstero- 
risto policijos proklamacijose, o kova su anarchija — jo pirmasis šū- 
kis. Spaudos laisvė turinti būti suvaržyta, laikas padaryti galą nesi- 
baigiančioms kurstomosioms kalboms. Tvarka, tvarka, ramybe ir 
saugumas — joks Meternichas, joks Zeldnickis, joks Austrijos impe- 
rijos ultrareakcionierius nerašo konservatyviškesnių dekretų už Zo- 
zefą Fuše, vadinamą mitrailleur de Lyon. 

Miestiečiai lengviau atsikvepia: koks Paulius radosi iš to Sauliaus! 
Tačiau tikrieji respublikonai savo susirinkimų salėse nesitveria pasi- 
piktinimu. Jie mažai tepasimokeė per tuos metus, dar vis tebesako 
nuožmias kalbas, — kalbas, vis kalbas, Plutarcho citatomis grasinda- 
mi Direktorijai, ministrams ir konstitucijai. Jie siautėja taip audrin- 
gai, lyg Dantonas ir Maratas tebebūtų gyvi, lyg ir dabar, kaip anuo- 
met, pavojaus varpais galėtų iš priemiesčių sutelkti šimtus tūkstančių 
žmonių. Siaip ar taip, jų įkyrus bruzdesys galiausiai priverčia Direk- 


toriją sunerimti. Ką čia dabar daryti? — klausinėja kolegos ką tik iš- 
rinktą policijos ministrą. 

„Uždaryti klubą“, — atsako nesutrikdomasis. Kiti, negalėdami 
patikėti savo ausimis, sužiūra į jį ir klausia, kada jis ketinąs imtis tos 
be galo rizikingos priemonės. „Rytoj“, — atsainiai atsako Fušė. 


r tikrai, kitą vakarą Fušė, buvęs jakobinų klubo prezidentas, lei- 
džiasi į rue du Bac esantį radikalų klubą. Šiame pulke visus tuos 
metus plake revoliucijos širdis. Tai tie patys vyrai, kuriems aistrin- 
gas kalbas sakė Robespjeras, Dantonas ir Maratas, o galiausiai — ir 
pats Fušė; nuvertus Robespjerą, pralaimėjus Babefui, tik Maniežo 
klube dar gyvi prisiminimai apie audringąsias revoliucijos dienas. 

Tačiau sentimentai — ne Fušė reikalas, panorėjęs jis gali kraupiai 
sparčiai pamiršti savo praeitį. Buvęs oratoriečių matematikos profe- 
sorius visada paiso tik realiųjų jėgų paraleliogramos. Jis žino, kad 
respublikoniškosioms idėjoms atejo galas, kad geriausieji vadai, 
veiklos vyrai, po žemėmis: tad visi tie klubai seniai nusmukę ir pa- 
virtę smagių pasiplepėjimų sambūriais, kur visi kartoja vieni kitų 
frazes. Anno 1799 Plutarcho citatų ir patriotiškų žodžių kursas nu- 
kritęs drauge su asignacijų kursu: per daug prikalbėta tuščių frazių ir 
per daug prispausdinta banknotų. Prancūzijai (kas gali tai žinoti 
geriau už policijos ministrą, kontroliuojantį viešąją nuomonę!) pa- 
bodę advokatai, kalbėtojai ir atnaujintojai, pabodę dekretai ir įsta- 
tymai, ji trokšta tiktai ramybes, tvarkos, taikos ir aiškių finansų; 
kaip po kelerių metų karo, taip ir po kelerių metų revoliucijos, po 
kiekvienos visuotinės ekstazės, visados vėlei įsitvirtina nesutramdo- 
mas paskirų individų ir šeimos egoizmas. 

Vienas tų seniai nurašytų respublikonų kaip tik skelia ugningą 
kalbą, kai durys atplėšiamos, ir vidun su ministro uniforma, lydimas 
žandarų, įžengia Fušė. Lediniu žvilgsniu jis apmeta iš nuostabos 
pašokusį sambūrį: kokie apgailėtini priešininkai! Veikos vyrai, TeVO- 
liucijos dvasios didieji, jos didvyriai ir patrakėliai seniai dingę: likę 
vien plepiai, o plepiams įveikti užtenka ryžtingo gesto. Fuše nedve- 
Jjodamas užkopia į tribūną, ir jakobinai pirmą kartą po šešerių metų 
vel girdi jo šalčiu dvelkiantį, sausą balsą, bet dabar, jau ne taip kaip 
anksčiau, nebe šaukiantį juos laisvėn, nebe kurstantį juos nekęsti ti- 

ronų; liesas vyras trumpai drūtai paskelbia, kad klubas uždaromas. 
Nustebimas toks didis, jog niekas nesipriešina. Jakobinai nesiautėja, 
nepuola, kaip visados prisiekinėjo, su durklais rankose laisvės nio- 
kotojo. Jakobinai tik kažką lemena, sliūkina atbuli ir priblokšti ei- 
na iš salės. Fušė teisingai apskaičiavo: su vyrais reikia kovoti, o ple- 
piai sutriuškinami vienu gestu. 

Salė tuščia, ir jis dabar ramiausiai žengia prie durų, užrakina jas ir 
įsikiša raktą kišenen. Ir tuo rakto pasukimu, tiesą sakant, baigiasi 
Prancūzijos revoliucija. 


okia nors tarnyba visados yra tik tai, kuo ją paverčia pareigas 

einąs vyras. Perimdamas Policijos ministeriją, Žozefas 

Fušė gauna perdėm antraeilę funkciją, lyg ir kokią žemesniojo ran- 
go Vidaus reikalų ministerijos prefektūrą. Jo pareiga — stebėti ir in- 
formuoti, būti vežėju, gabenančiu daiktan vidaus ir užsienio politi- 
kai reikalingą medžiagą, iš kurios paskui Direktorijos ponai stato 
savuosius rūmus. Bet praeina vos trys menesiai nuo tos dienos, kai 
valdžia atsiduria Fuše rankose, ir jo globėjai su išgąsčiu pastebi, kad 
jis stebi ne tik apačias, bet ir viršūnes, kad policijos ministras kon- 
troliuoja kitus ministrus, Direktoriją, generolus, visą politiką. Jo 


„tinklas apraizgęs visas Žinybas ir visas kompetencijos sritis, į jo ran- 


kas suplaukia visos žinios, jis varo politiką greta kitų politikos, ka- 
riauja karą greta kitų karo, visose srityse jis tol plečia savo įgalioji- 
mų ribas, kol Taleiranas galiausiai suirzęs turi iš naujo apibrežti 
policijos ministro padetį: „Policijos ministras yra tas žmogus, kuris. 
pirmiausiai rūpinasi visais jam priklausomais reikalais, o paskui vi- 
sais tais, kuriais rūpintis jam nepriklauso“. 

Įstabiai sukonstruota toji sudėtinga mašina, šis universalus viso 
krašto kontrolės aparatas. Tūkstančiai naujienų kasdien suplaukia į 
namus Voltero krantinėje, nes po kelių menesių šis meistras visame 
krašte jau turi šnipų, slaptųjų agentų ir informatorių. Tačiau nerei- 
kia vaizduotis, kad tie šnipeliai — tai tik įprastiniai nevėkšlos smul- 
kūs detektyvai, renkantys kasdienius tauškalus, slapčiomis klausyda- 
miesi, kas kalbama pas durininkus, vyninese, bordeliuose ir bažny- 
čiose; Fuše agentai dėvi ir aukso antpečius, diplomatų surdutus, ir 
plonytelaičių nėrinių suknias, jie šnekučiuojasi Sen Žermeno prie- 


miesčio salonuose ir, antra vertus, persirengę patriotais, smelkiasi į 
slaptus jakobinų posėdžius. Mokamų Fušė agentų sąraše aptiksi 
markizų ir hercogienių skambiausiais Prancūzijos vardais, jis gali 
net pasigirti (neįtikėtinas faktas!), kad jam tarnauja pirmoji valsty- 
bės ponia Žozefina Bonapart, būsimoji imperatorienė. Velesniojo 
pono ir imperatoriaus kanceliarijoje Fušė parsidavęs sekretorius, 
Anglijoje, Hartvele, Fušė papirktas karaliaus Liudviko XVIII virė- 
jas. Pranešami visi plepalai, atplešiamas kiekvienas laiškas. Kariuo- 
menėje, pas pirklius, pas deputatus, vyninėje ir susirinkime — visur 
neregimas drauge klausosi ir policijos ministras, o visi tie tūkstan- 
čiai pranešimų kasdien plaukia jo rašomojo stalo link. Ten iš dalies 
teisingi ir svarbūs pranešimai, iš dalies — vien plepalai tikrinami, si- 
jojami ir lyginami, kol iš tūkstančių ženklų gaunama aiški Žinia. 
Mat žinios yra viskas, — ir karo, ir taikos metu, ir politikos, ir fi- 
nansų srityse. 1799 metais Prancūziją valdo nebe teroras, o tiktai Ži- 
nios. Žinios apie kiekvieną iš tų apgailetinų termidoristų, — kiek pi- 
nigų jis ima, kas jį papirkinėja, už kiek jis parsiduoda, — kad galė- 
tum jį šantažuoti ir šitaip viršininką paversti į valdinį; Žinios apie 
sąmokslus, — kad galėtum vienus slopinti, o kitus skatinti, ir šitaip 
visados laviruoti teisinga kryptimi politikoje; išankstinės Žinios 
apie įvykius karo lauko arenoje ir taikos derybas, — kad galėtum su 
paslaugiais finansų pasaulio vyrais veikti biržoje ir pagaliau vieną 
sykį išmesti inkarą turto uoste. Taigi Fušė rankose Žinių mašina 
nuolatos gamina pinigus, o pinigai savo ruožtu yra tepalas, lei- 
džiantis mašinai be garso suktis. Iš lošimo namų, iš bordelių, iš 
bankų jo rankon plaukia diskretiška milijonų vertės duoklė, pavirs- 
dama joje kyšiais, o kyšiai leidžia kaupti informaciją; šitaip visą lai- 
ką be trikdžių ir prastovų veikia toji kraupi, rafinuota policijos ma- 
šinerija, kurią savo neįtikėtinu darbingumu 1r psichologiniu genia- 
lumu per kelis menesius iš nieko sukūrė paskiras žmogus. Tačiau ge- 
nialiausias šios neprilygstamos Fušė mašinos bruožas yra štai koks: 
ji veikia tik vienose ir tik tose vienintelese rankose. Kažkur joje yra 
įsuktas varžtelis; vos jį išsukus, gaudesys iškart tyla. Nuo pačios pir- 
mosios akimirkos Fušė rūpinasi, kas bus, jeigu pateks nemalonėn. 
Jis žino, kad, jį atleidus, vienu rankos krustelėjimu visą jo sukonst- 
ruotą mašiną bus galima išvesti iš rikiuotės. Mat šis valdžią megstąs 
žmogus savąjį mechanizmą kuria ne valstybei, ne Direktorijai, ne 
Napoleonui, o tik pats sau. Fuše anaiptol neketina visų žinių che- 

minį distiliatą, išgautą jo retortoje, pareigingai pateikinėti virši- 
ninkams; be jokios atodairos jis egoistiškai toliau perduoda tik 
tai, ką nori perduoti; kam gi leisti tiems Direktorijos kvaišoms 
būti nuovokesniems, kam gi rodyti jiems savąsias kortas? Iš savo 
laboratorijos Fuše leidžia išeiti vien tiems dalykams, kurie jam 
naudingi, kurie būtini jo paties labui, o visas kitas strėles, visus ki- 
tus nuodus rūpestingai laiko asmeniniame arsenale 1r naudojasi 
jais asmeniniam kerštui bei klastingam politinių priešininkų nai- 
kinimui. Fušė visados žino daugiau, nei Direktorijoje žinoma, kad 
jam Žinoma, ir taip jis pasidaro visiems sykiu ir pavojingas, ir ne- 
pakeičiamas. Jis žino, kad Bara veda derybas su rojalistais, kad Bo- 
napartas taikosi į karūną, žino, kokių keslų turi čia jakobinai, čia 
reakcionieriai, tačiau niekados tų paslapčių neatskleidžia, vos jas 
patyręs, o praneša apie jas tik tą akimirką, kai jam paslapties pa- 
viešinimas regisi naudingas. Kartais jis sąmokslus skatina, kartais 
slopina, kartais dirbtinai juos kursto, kartais juos triukšmingai at- 
skleidžia (sykiu perspėdamas jų dalyvius laiku susirasti saugią vie- 
tą); visados Fuše lošia dvigubą, trigubą, keturgubą lošimą, ir visų 
pusių apgaudinėjimas bei vedžiojimas už nosies, sukčiavimas prie 
visų stalų pamaži tampa jo aistra. Tiesa, tam reikia skirti visą 
energiją ir laiką: tų dalykų Fuše, galįs dirbti po dešimtį valandų 
per dieną, netaupo. Jis verčiau linkęs nuo ryto iki vakaro sėdėti 


„kabinete, tikrinti visus raštus ir pats tvarkyti kiekvieną paskirą do- 


kumentą, nei leisti kam nors kitam mesti akį į policijos paslaptis. 
Kiekvieną svarbų kaltinamąjį jis pats tardo savo kabinete už užda- 
rų durų, kad jis, tik jis, 1r net ne kuris nors jo Žemesniųjų valdi- 
ninkų sužinotų svarbiausias smulkmenas, ir pamažu šito neprašyto. 
visos šalies nuodėmklausio rankose atsiduria daugybės žmonių 
paslaptys. Ir vėl jis valdo teroru, kaip ir kitados Lione, tačiau da- 
bar jis tūkstančiams paskutinį kvapą išspaudžia nebe šiurkščiu, 
girgždančiu, mirtinai žemyn smingančiu kirviu, o sielą graužian- 
čiais nuodais — baimės, kaltės suvokimo, jausmo, kad esi sekamas, 
ir supratimo, kad esi demaskuotas, nuodais. Giljotina, mašina, iš- 
rasta 1792 metais bet kokiam priešinimuisi valstybės valdžiai slo- 
pinti, yra šiurkštus instrumentas, palyginti su rafinuota ir dvasiniu 
pranašumu pagrįsta 1799 metų Žozefo Fušė policijos mašinerija. 


uo instrumentu, kurį pats sau pasigamino, Fušė naudojasi 
kaip tobulas menininkas. Jam žinoma didžiausia valdžios paslaptis: 
ja privalu mėgautis slapčiomis, ja dera naudotis taupiai. Praėję Lio- 
no laikai, kai nuožmūs revoliucijos gvardijos kareiviai apnuogintais 
durtuvais niekam neleido įžengti į visagalio buveinę. Dabar Fuše 
prieškambaryje būriuojasi ir mielai priimamos damos iš Sent Zer- 
meno priemtesčio. Fušė žino, ko jos pageidauja. Viena prašo iš- 
braukti giminaitį iš emigrantų sąrašų, kita norėtų parūpinti pusbro- 
liu: gerą tarnybą, trečia — užgniaužti nemalonų procesą. Fušė su vi- 
somis elgiasi vienodai maloniai. Kodel turėtum darytis nemėgiamas 
kuriai nors partijai, ar jakobinams, ar rojalistams, nuosaikiesiems ar 
bonapartistams, kol dar nežinia, kam rytoj atiteks vairininko štur- 
valas? Taigi visus bauginęs teroristas vaidina kerimai sukalbamą 
žmogų; tiesa, viešai, kalbomis ir proklamacijomis jis baisingai griau- 
dėja, smerkdamas rojalistus ir anarchistus, bet slapčiomis, delnu pri- 
dengęs burną, juos perspėjinėja arba papirkinėja. Fušė vengia garsių 
procesų, nuožmių kruvinų nuosprendžių: tenkinasi smurto gestu ir 
nesigriebia smurto, tenkinasi tikrąja nematoma valdžia valstybėje ir 
nesivaiko tuščios iškamšos, kuria, užsivožę plunksnomis puoštas 
skrybeles, džiaugiasi Bara ir jo kolegos. 

Taip tad atsitinka, kad per kelis mėnesius Fušė, nuo kurio visi 
šaukėsi Dievo pagalbos, pavirsta į visų numylėtinį, nes kurgi visais 
laikais ir visuose kraštuose rasi labiau Žmonių mėgstamą ministrą ir 
valstybės veikėją už tą, su kuriuo galima susitarti, kuris atsainiai lei- 
džia ar net padeda užsidirbti pinigų ar gauti kokią tarnybelę, kuris 
visiems nuolaidžiauja ir bičiuliškai primerkia griežtas akis, jeigu tik 
pernelyg smarkiai nekaišioji nosies į politiką ir nekliudai jo paties 
planams? Argi ne geriau, užuot rikiavus patrankas, žmonių įsitikini- 
mus pirkti arba pataikavimu laimėti jų palankumą? Argi negana, 
užuot iš tikrųjų vykdžius mirties nuosprendžius, šauktis karštas gal- 
vas į slaptąjį kabinetą ir ten joms tuos nuosprendžius parodyti pa- 
sirašytus ir laikomus stalčiuje? Tiesa, tikram maištui bekylant, seno- 
ji rūsčioji ranka jį negailestingai pasmaugia. Tačiau tam, kuris tyliai 
sau kiūto ir nešiaušia šerio, senasis teroristas rodo dar seniau išmok- 
tąjį kunigo pakantumą. Jam gerai žinomos žmogaus silpnybės — pi- 
nigai, prabanga, menkos ydelės, asmeniniai pasismaginimai; gerai, 

babeant! Tik tegu ramiai sau tupi! Didieji bankininkai, iki šiol res- 
publikos metais visaip pjudyti, dabar gali nekliudomi sukčiauti ir 
kalti pinigą. Fuše jiems pakiša Žinių, o jie už tai atsilygina pelno 
dalimi. Spauda, Marato ir Demuleno laikais buvusi aršiu ir kraujo 
ištroškusiu šunimi, ak, kaip meiliai ji dabar vizgina jam uodegą pa- 
lei kojas, jai duona su cukrumi irgi mielesnė už botagą. Visai neil- 
gai trunka, ir privilegijuotųjų patriotų triukšmą pakeičia vien čepsė- 
jimo trikdoma tyla, Fušė kiekvienam numetė po kaulą arba keliais 
tvirtais kirčiais nuginė neklusniuosius kampan. Ir dabar jau jo kole- 
gos, dabar jau visos partijos žino, kad ir malonu, ir naudinga, kai 
Fušė yra tavo bičiulis, ir kad labai nesmagiai baigiasi, jeigu jį supyk- 
dai ir priverti parodyti aksominėse letenose slepiamus nagus; taip 
šis visų labiausiai niekintas vyras (del to, kad viską žino ir kad visi 
jam turi būti dėkingi už tylėjimą) staiga įsigyja begales draugų. Su- 
sprogdintasis miestas prie Ronos dar ne neatstatytas, o Liono sker- 
dynės jau pamirštos, Fušė jau visų megiamas. 

Apie viską, kas dedasi valstybėje, Žozefas Fušė gauna pirmiausias 
ir patikimiausias Žinias: niekas kitas negali naudotis tokiu tūkstan- 
čio galvų ir tūkstančio ausų budrumu, niekas negali taip tiksliai pa- 
žvelgti į visas įvykių klostes, niekas kitas geriau už šį šaltų nervų, 
viską skaičiuojantį stebetoją, įsitaisiusį prie savojo registracijos apa- 
rato ir fiksuojantį menkiausius politikos virptelėjimus, nežino, kuri 
partija stipri, o kuri — silpna. 

Tad praeina vos kelios savaitės, keli mėnesiai, ir Žozefas Fušė 
aiškiai pamato: Direktorija: ateina galas. Tie penki vyrai nesutaria 
tarpusavy, vienas žaidžia savus žaidimus kitam už nugaros ir tik lau- 
kia palankios sekundės nustumti jį į šalį. Armijos sumuštos, finansai 
be jokios tvarkos, kraštas apimtas neramumų — taip toliau nebegali 
tęstis. Fušė užuodžia, kad vėjas greit keisis. Agentai jį informuoja, 
kad Bara jau slapčiomis veda derybas su Liudviku XVIII, norėda- 
mas už hercogo karūną parduoti respubliką Burbonų dinastijai. Jo 
kolegos savo ruožtu flirtuoja su Orleano hercogu arba svajoja apie 
Konvento atkūrimą. Bet visi, visi jie supranta: taip toliau nebegali 
tęstis. Mat tautą drebina vidaus sukilimai, asignacijos virsta bever- 
čiais popierėliais, kareiviai jau pradeda bruzdėti; jeigu nauja galia 
nesutelks daiktan visų pasklidusių galių, respublika žlugs. 

Išgelbėti gali tiktai diktatorius, ir visų žvilgsniai, ieškodami to- 
kio, krypsta į tuštumą. „Mums reikalingi galva ir kardas“, —- sako 


Bara Žozefui Fušė, slapčiomis laikydamas save galva ir dairydamasis 
tinkamo kardo. Tačiau pergalingieji Ošas ir Žuberas labai ne laiku 
mirė del savo karjeros, Bernadotė dar pernelyg jakobiniškai skery- 
čiojasi, o vienintelį, kuris, kaip visi žino, būtų sykiu 1r kardas, ir gal- 
va, Bonapartą, Arkolio ir Rivoli didvyrį, — tą, baimės pagauti, jie 
pasiuntė toliau nuo savo galvos, tas šiuo metu be tikslo manevruoja 
Egipto dykumų smėlynuose. Apie jį, esantį kažin kur už mylių, — 
mąsto Direktorijos vyrai, — nera ko galvoti. 

Iš visų ministrų tik vienas Fušė jau tuo metu žino, kad tasai gene- 
rolas Bonapartas, kurį kiti taria dar tebesantį piramidžių paunksme- 
je, yra visai ne už kažin kokių mylių ir netrukus išsikels į Prancūzi- 
jos krantą. Direktorijos vyrai jį, pernelyg didelį garbetrošką, perne- 
lyg populiarų, valdingą vyrą, išsiuntė už kelių tūkstančių mylių nuo 
Paryžiaus; galbūt jie slapčiomis net lengviau atsikvepe, kai Nelsonas 
prie Abukiro sunaikino laivyną, nes ką gi intrigantams ir politikams 
reiškia keli šimtai Žuvusiųjų, jeigu tik konkurentas pašalintas. Dabar 
jie apsiraminę miega, žinodami, kad jis prirakintas prie armijos, ir 
jau tikrai neketina šaukti jo atgalios. Ne akimirkos jie nedrįsta įtar- 
ti, kad tam vyrui galėtų užtekti drąsos savavališkai perduoti vadova- 
vimą kitam generolui ir išversti juos iš minkštų patalų; Direktorijos 
nariai spėlioja apie visokias galimybes, tik jau ne apie šitą. 

O Fušė žino daugiau, — ir iš patikimiausio šaltinio. Mat toji, kuri 
jam viską išduoda, kuri praneša jam apie visus laiškus, visus žings- 
nius, — toji geriausia, daugiausiai žinanti, ištikimiausia iš visų jo ap- 
mokamų šnipių yra ne kas kita, o paties Bonaparto žmona, Zozefi- 
na Bearnė. Korumpuoti šią lengvapėdę kreolę savaime nera kažin 
koks ypatingas laimėjimas, nes toji šauni švaistūnė nuolatos stokoja 
pinigų, ir nors Napoleonas jai itin dosniai skiria šimtus tūkstančių 
iš valstybės kasų, tos sumos išgaruoja moteriškės rankose lyg van- 
dens lašas ant karštų akmenų: ji per metus perkasi tris šimtus skry- 
bėlių ir septynis šimtus suknelių, ji nemoka taupyti nei pinigų, nei 
savojo kūno, nei gero vardo ir jai, be to, šią akimirką kaip tik ne 
itin smagu. Dievuleliau tu mano, kol mažasis karštakraujis genero- 
las, būtinai geidęs pasiimti ją į nuobodųjį mameliukų kraštą, sto- 
vyklauja kažkur kovos laukuose, ji permiegojo su tokiu simpatišku 
dailučiu Šarliu, o gal ir dar su keliais kitais, greičiausiai net vėl su sa- 
vo senu mylimuoju Bara. Kvaišos intrigantai broliukai Žozefas ir 
Liusjenas už tai supyko ir viską karštosiomis pranešė jos ūmiam ir 

lyg turkas pavydžiam sutuoktiniui. Tad Žozefinai reikalingas Žmo- 
gus, kuris jai padėtų ir imtųsi sekti broliukus šnipus, kuris patikrin- 
tų visą susirašinėjimą. Už tai ir dar už kelis ritinėlius dukatų — jis 
pats memuaruose tiesiai sako: už tūkstantį luidorų — būsimoji impe- 
ratorienė pranešineja Fušė visas paslaptis, pirmiausiai — pačią svar- 
biausią ir pavojingiausią paslaptį, kad Bonapartas netrukus grįš. 

Fušė pakanka būti informuotam. Be abejo, savo viršininkų infor- 
muoti pilietis policijos ministras nė neketina. Iš pradžių jis tik su- 
tvirtina savąją draugystę su pretendento žmona, naudojasi žiniomis 
ir, kaip visados gerai pasirengęs, be to, dabar jau Žinodamas, kad 
laukti reikės nebeilgai, Žiūri, kaip viskas išsispręs. 


| / O O metų spalio vienuoliktą dieną Direktorija 


paskubomis siunčia pašaukti Fuše. Veidrodinis telegrafas praneša 
neįtikėtiną žinią: Bonapartas savavališkai, nebūdamas iškviestas, grį- 
žo iš Egipto ir išlipo į krantą Frežiu. Ką dabar daryti? Ar tučtuojau 
suimti generolą, kuris, negavęs įsakymo, kaip dezertyras paliko savo 
armiją, ar mandagiai jį sutikti? Fuše, apsimesdamas dar labiau nuste- 
bęs nei kiti iš tikrųjų, pataria laikytis nuolaidžiai. Palaukti! Palaukti! 
Mat jis dar neapsisprendė, ar bus už, ar prieš Bonapartą, jis pirma 


. nori ramiai pasižiūrėti, kaip klostysis įvykiai. Tačiau, penkioms be- 


galvems Direktorijos galvoms dar uoliai diskutuojant, ar Bonapar- 
to, nors ir palikusio veliavą, reikėtų pasigailėti, ar privalu būtų jį su- 
imti, liaudies balsas jau seniai taręs savąjį žodį. Avinjonas, Lionas, 
Paryžius. sutinka jį kaip triumfatorių, visi miestai jo kelyje iliumi- 
nuojami, teatruose džiūgaujantiems žiūrovams žinia skelbiama iš 
scenų: grįžta ne valdinys, o valdovas, didi galybė. Vos jam grįžus 
Paryžiun, į savo būstą rue Chantereine (netrukus ši gatvė jo garbei bus 
pavadinta rue Victoire), pas jį veržte veržiasi visi bičiuliai, o sykiu ir 
tie, kurie mano būsiant naudinga kuo greičiau būti laikomiems jo 
bičiuliais. Generolai, deputatai, ministrai, net Taleiranas reiškia kar- 
do vyrui kuo nuolankiausią pagarbą, tad neilgai tetrukus ir pats po- 
licijos ministras susiruošia į kelią. Važiuoja į rue Chantereine ir prašo, 
kad apie jo atvykimą būtų pranešta Bonapartui. Tačiau šiam tasai 
ponas Fušė regisi esąs visai nesvarbus ir nereikšmingas lankytojas. 


Tad Napoleonas verčia jį lyg įkyrų prašytoją gerą valandą laukti 


prieškambaryje. Fušė — tasai vardas jam nedaug tesako; asmeniškai 
Napoleonas jo nepažįsta, galbūt nebent prisimena, kad žmogus to- 
kia pavarde siaubingaisiais metais suvaidino liūdną vaidmenį Lione; 
galbūt tą smulkų policijos šnipelį, nuskarusį ir nusmurgusį, Napole- 
onas kada nors ir buvo sutikęs savo draugužio Bara prieškambaryje. 
Trumpai drūtai: visai nereikšmingas žmogelis, kažkoks smulkus spe- 
kuliantėlis, dabar gudrybėmis gavęs menkutę ministeriją. Toks tegu 
palaukia už durų. Ir tikrai, Žozefas Fušė kantriai visą valandą laukia 
generolo prieškambaryje ir būtų, ko gera, dar antrą ir trečią valandą 
prasėdejęs tenai kresle, paduotame jam užuojautos suimto tarno, 
jeigu Realis, vienas Napoleono bendrininkų būsimajame valstybės 
perversme, atsitiktinai nebūtų pamatęs, kad visagalis, pas kurį au- 
diencijos plūsta visas Paryžius, paliktas taip varganai kiurksoti. Išsi- 
gandęs del tokio nelemto nusižengimo, Realis puola į generolo ka- 
binetą, susijaudinęs aiškina jam, kokia neapsakoma klaida versti taip 
užgauliai laukti kaip tik šį vyrą, vienu rankos spustelėjimu galintį 
lyg bombą susprogdinti visą jų sulipdytąjį sąmokslą. Ir Bonapartas 
tučtuojau skubinasi prieškambarin, labai mandagiai ir primygtinai 
kviečiasi Fušė pas save, atsiprašo ir kalbasi su juo dvi valandas prie 
keturių akių. 

Pirmą kartą tie du Žmonės stovi vienas prieš kitą: abu atidžiai 
tikrina ir tyrinėja kits kitą, svarstydami, ar antrasis gali būti naudin- 
gas jų asmeniniams tikslams siekti. Matydamas neregėtą šio valdin- 
go vyro dinamizmą, Fušė išsyk supranta, kad prieš jį - nenugalimas 
valdžios genijus, o savuoju godžiai stveriančiu plėšrūno žvilgsniu 
Bonapartas išsyk pamato, kad Fušė — tai naudingas, visur pritaiko- 
mas, viską mikliai perprantąs ir energingai darbais paversti gebąs 
pagalbininkas. Niekas jam anuomet — pasakoja Napoleonas Sven- 
tosios Elenos saloje — taip glaustai ir aiškiai neperteikęs visos situa- 
cijos, kurioje atsidūrusi Prancūzija ir Direktorija, kaip Fušė per tą 
dviejų valandų pašnekesį. O tai, kad Fušė, tarp kurio dorybių atvira- 
širdiškumas šiaip jau ypatingai nežėri, pretendentui į sostą išsyk pa- 
sako teisybę, yra ženklas, kad 1r jis buvo pasiryžęs stoti Napoleono 
tarnybon. Jau pačią pirmą valandą pasidalijami vaidmenys: ponas ir 
tarnas, pasaulio formuotojas ir savojo meto politikas; dabar jiedu 
gali pradėti vaidinti drauge. 

ušė neįprastai noriai jau per pirmąjį jųdviejų susitikimą patiki 
savo likimą Bonapartui. Bet vis delto: galutinai į Bonaparto rankas 
jis neatsiduoda. Fuše viešai nedalyvauja sąmoksle, turinčiame nu- 
versti Direktoriją ir Bonapartą padaryti vienvaldžiu valdovu; tam 
Fušė per daug atsargus. Jis pernelyg griežtai, pernelyg ištikimai lai- 
kosi savo gyvenimo principo: tol niekados galutinai neapsispręsti, 
kol pergalė nėra nulemta. Atsitinka tikrai keistas dalykas: artimiau- 
siomis savaitėmis šiaip jau tokių gerų ausų ir tokių skvarbių akių 
Prancūzijos policijos ministrą ištinka atgrasi negalia: jis pasidaro 
aklas ir kurčias. Visai negirdi gandų, pakuždomis sklindančių mies- 
te apie būsimą valstybės perversmą, nemato jam į rankas kište kiša- 
mų laiškų. Visos jo šiaip jau nepriekaištingai patikimos informaci- 
jos regisi magiškai išsekusios, ir tuo metu, kai iš penkių Direktorijos 
narių du jau visai, o vienas pusiau prisidėjęs prie perversmininkų, 
policijos ministras nė jauste nenujaučia, — arba veikiau apsimeta nė 
jauste nenujaučiąs, — kad karinio sąmokslo esama. Kasdieniuose jo 
pranešimuose Direktorijai nėra ne eilutės apie generolą Bonapartą 
tr jau nekantriai kardais žvanginančią kliką; tačiau, teisybė, ir kita 
pusė, ir Bonapartas, negauna nė eilutės, ne vieno jo ranka rašyto 
žodžio. Direktoriją Fuše išduoda vien tylėjimu, vien tylėjimu jis 


"palaiko Bonapartą ir vis lūkuriuoja, vis lūkuriuoja. Tokiomis įtam- 


pos kupinomis akimirkomis, dviem: minutėms likus iki lemiamo 
momento, amfibine Fušė prigimtis jaučiasi smagiau nei bet kada. 
Žinoti, kad tavęs abi pusės bijo, matyti, kaip abi pusės tau gerinasi, 
ir-sykiu savo ranka justi, kaip virpa svarstyklių rodyklė, — tatai šiam 
aistringam intrigantui visados bus didžiausia saldybe. Nuostabiau- 
sias visų Žaidimų, įtampos mastu nepalyginamas su lošimu prie ža- 
liojo stalo ar eroso žaismu, — tos sekundės, kai lošimas pasaulio are- 
noje tuoj tuoj bus nulemtas! Tokiomis minutėmis žinoti, kad gali 
įvykius paspartinti arba sulėtinti, ir vis delto — kaip tik todel, kad 
žinai, — susitvardyti ir, nors labai niežti nagai įsikišti, nieko nedary- 
ti, tik stebėti viską su jaudulingu, mėgavimosi kupinu, tiesiog nuo- 
dėmingu psichologo smalsumu, — tik tokia smagybė uždega šią le- 
dinę dvasią, tik ji viena sujudina šį drumstą, skystą, kone pavande- 
nijusį kraują. Tik šios rūšies psichologiniu požiūriu iškrypeliška 
dvasios smagybe gali apsvaiginti tokį blaivų, nervų visai neturintį 


vyrą, kaip Žozefas Fušė. Ir tokiomis nepaprastos įtampos kupino- 
mis sekundėmis prieš lemiamą šūvį jį, šiaip jau niauriai rimtą, pagau- 
na lyg 17 koks žiaurus, ciniškas linksmumas. Mat kaipgi kitaip dva- 
stos smagybe gali išsilieti, jeigu ne linksmumu, geranorišku arba 
nuožmiu pokštu. Tad Fušė ir pokštauja kaip tik tada, kai kiti atsi- 
dūrę didžiausiame pavojuje, lyg „Raskolnikovo“ tardytojas jis 
pokštauja kuo šmaikščiausiai ir tiesiog velniškai, kai kaltajam jau 
šiurpuliai bėgioja po nugarą. Kaip tik tokiomis sekundėmis Fušė 
mėgsta mistifikacijas, tad ir šįkart jis pačiu pavojingiausiu momentu 
sumano dailutę komediją, kurios scenos lentos, sakytumei, suklotos 
ant parako statinės. Likus kelioms dienoms iki valstybės perversmo 
pradžios (Fuše, be abejo, žino, kada tai įvyks), jis surengia nedidelį 
pobūvį. Į šį intymų soirėe pakviečiamas Bonapartas, Realis ir kiti są- 
mokslininkai, ir staiga, sedėdami prie stalo, svečiai pamato, kad čia 
dalyvauja visas jų sąrašas, taigi kad Direktorijos policijos ministras 
pasišaukė į savo namus visus iki vieno prieš Direktoriją sąmokslą 
rengiančios kamarilės narius. Ką tai reiškia? Bonapartas ir jo ben- 
drai sunerimę žvalgosi vieni į kitus. Gal už durų jau stovi žandarai, 
pasirengę iškart susemti visą valstybės sąmokslo lizdą? Galbūt vie- 
nas ar kitas prisimena iš pasaulio istorijos pragaištingąją puotą, ku- 
rią Petras Didysis surengė šauliams ir per kurią budelis vietoje de- 
serto patiekė menen jų galvas? Tačiau Fušė atveju tokių Žiaurybių 
visai nenutinka — priešingai, kai nustebindamas sąmokslininkus ga- 
liausiai pasirodo dar vienas svečias, ir ne bet kas (pokštas tikrai vel- 
niškai sumanytas!), o kaip tik tas prezidentas Goje, prieš kurį są- 
mokslas rengiamas, visi tampa įstabaus pašnekesio liudininkais. Pre- 
zidentas teiraujasi policijos ministrą apie naujausius įvykius. „Ak, 
vis tas pat, — atsainiai kilstelėjęs vokus ir žvilgsniu nekliudydamas 
nė vieno svečio, atsako Fuše, — vis tos pačios šnekos apie sąmokslus. 
Bet aš jau žinau, ką apie tai dera manyti. Jeigu sąmokslas tikrai būtų 
rengiamas, mes netrukus turėtume įrodymų Revoliucijos aikštėje.“ 

Si švelni užuomina apie giljotiną išsigandusiems sąmokslinin- 
kams lyg šaltas peilis perveria nugarą. Jie nežino: ar Fušė krečia 
pokštus su jais, ar su prezidentu. Ar jis vedžioja už nosies juos, ar 
Direktorijos galvą? Jie to nežino, o greičiausiai to nežino nė pats 
Fuše, nes šioje žemėje jam visados tik vienas dalykas tikrai teikia 
pasitenkinimą: smaginimasis dviprasmybe, deginančia dvigubo žai- 
dimo pagunda ir kutenančiu tokio žaidimo pavojaus jausmu. 

o tokio guvaus pokšto policijos ministras vėlei iki pat sąmoks- 
lo pradžios nugrimzta į keistą letargo miegą, lieka aklas ir kurčias, 
nors pusė Senato jau papirkta, nors kariuomenė jau palaiko 5ą- 
mokslininkus. Ir įstabus daiktas — šiaip garsėjąs tuo, kad visados 
anksti keliasi, kaip tik briumero aštuonioliktosios, kaip tik Napo- 
leono surengto valstybės perversmo dienos rytą Fušė miega tie- 
siog puikiai, be galo giliai. Užvis labiausiai jam norėtųsi pramie- 
goti visą dieną, tačiau du Direktorijos pasiuntiniai išverčia jį iš 
patalo ir praneša nustebusiam policijos ministrui, kad Senate de- 
dasi keisti dalykai, kad telkiama kariuomenė ir jau akivaizdžiai 
vyksta valstybės perversmas. Žozefas Fušė trinasi akis ir, kaip ir 
dera jo pareigų Žmogui, yra didžiai priblokštas (nors dar praeitą 
vakarą ilgai šnekėjosi su Bonapartu). Bet dabar jis, deja, nebegali 
ilgiau miegoti ar apsimesti miegąs. Policijos ministras turi rengtis 
ir vykti į Direktoriją, kur prezidentas Goje, nebeleisdamas toliau 
vaidinti apstulbimo komedijos, pasitinka jį šiurkščiais žodžiais. 
„Jūsų pareiga buvo, — užrinka jis ant policijos ministro, — praneš- 
ti mums apie tokį sąmokslą, ir nera abejonės, kad jūsiškė policija 
būtų galėjusi apie jį sužinoti.“ Fušė ramiai išklauso šitų šiurkšty- 
bių 1r tokiu tonu, lyg būtų visų ištikimiausias tarnas, teiraujasi, 
kokie bus prezidento įsakymai. Tačiau Gojė griežtai atsisako jo 
paslaugų; girdi, jeigu Direktorija ir turinti kokių įsakymų, tai 
duosianti juos tiems, kurie esą verti jos pasitikėjimo. Fušė širdyje 
šypsosi: tai kvailys, juk jis dar nežino, kad jo Direktorija seniai 
niekam nebegali įsakinėti, kad du iš penkių jos narių jau atsimetę, 
o trečias — papirktas. Bet kam meginti kvailius atvesti į protą? Fu- 
še šaltai lenkiasi ir eina į savo postą. 

Tiesa, kol kas jis dar tiksliai nežino, kur tasai jo postas; jis bus 
arba senosios, ar naujosios vyriausybės policijos ministras, — destis, 
kuri pusė pasieks pergalę. Tik per artimiausias dvidešimt keturias 
valandas išsispręs Direktorijos ir Bonaparto grumtynės. Pirmoji 
diena, teisybe, buvo palanki Bonapartui: senatas, gerai pakurstytas 
pažadais, o dar geriau pateptas pinigais, įvykdo visus Bonaparto pa- 
geidavimus, paskiria jį vyriausiuoju kariuomenės vadu, o Žemųjų 
Rūmų, Penkių šimtų tarybos, posedį perkelia į Sen Klu, kur nėra 


nei darbininkų batalionų, nei viešosios nuomonės, nei „liaudies“, 


kur yra tik gražus parkas, kurį galima hermetiškai atitverti dviem 
kuopomis grenadierių. Tačiau lošimas taip dar nėra laimėtas, nes 
tarp tų penkių šimtų dar esama kelių tuzinų įkyrių vyrukų, kurie 
nesiduoda nei paperkami, nei įbauginami, o gal, kas ten juos žino, 
koks vienas net toks, kuris imsis durklu ar pistoletu ginti respub- 
liką nuo pretendento į sostą. Vadinasi, privalu suvaldyti nervus, 
nesiduoti išmušamam iš vėžių, viena vertus, tam tikrų simpatijų, o 
kita vertus, tokių smulkmenų, kaip sulaužyta priesaika, vadinasi, 
privalu laikytis tylutėliai, lūkuriuoti, būti pasirengus, iki viskas ga- 
lutinai išsispręs. 

Ir Fušė nepraranda nervų. Vos Bonapartas savo kavalerijos prie- 
šakyje išvyksta į Sen Klu, vos jam įkandin karietomis nudarda di- 
dieji sąmokslininkai Taleiranas, Sijesas ir dar pora tuzinų kitų, po- 
licijos ministro įsakymu ties Paryžiaus ribomis švilpdami nusilei- 
džia šlagbaumai. Išskyrus policijos ministro pasiuntinius, niekam 
nevalia nei išvykti iš miesto, nei į miestą įžengti. Taigi, išskyrus šitą 
ryžtingą vyrą, daugiau niekas iš aštuonių šimtų tūkstančių žmonių 
neturi sužinoti, ar sąmokslas pavyko, ar žlugo. Pasiuntiniai kas pus- 
valandį pranešinėja jam, kaip klostosi įvykiai, kaip vyksta perver- 
smas, o Fuše dar vis nedaro jokių sprendimų. Jeigu Bonapartas lai- 
mės, Fušė, be abejo, šįvakar bus jo ministras ir ištikimas tarnas; bet 
jeigu pralaimės, jis liks ištikimas Direktorijos tarnas, mielu noru ir 
lediniu veidu pasirengęs suimti „maištininką“. Fušė gaunamos ži- 
nios skamba viltingai, nes tuo metu, kol Fušė tiesiog nuostabiai ge- 
ba suvaldyti savo nervus, didesnis už jį Bonapartas visai jų nebeten- 
ka; tiesiog likimo ironija: ši briumero aštuonioliktoji, padovanojusi 
Bonapartui teisę vienam valdyti Europą, lieka, ko gera, didžiausio 
silpnumo diena šio didžio vyro asmeniniame gyvenime. Ryžtingai 
stojąs prieš patrankas, Bonapartas visados sutrinka, kai turi mėginti 
žodžiais palenkti žmones į savo pusę; jau daugelį metų įpratęs ko- 
manduoti, jis nemoka agituoti. Bonapartas gali pastverti vėliavą ir 
pasileisti raitomis pirma savo grenadierių, jis geba triuškinti armijas. 
Bet iš tribūnos įbauginti kelis respublikoniškai nusiteikusius advo- 
katus tam plieno kariui nesiseka. Daugybę kartų aprašinėta scena, 
kaip nenugalimasis karvedys, deputatams užpylus jį priešiškų riksmų 
liūtimi, susierzinęs ima lementi tokias naivias ir tuščias frazes, kaip 
„Kautynių dievas su manimi...“, ir nusilemena taip apgailėtinai, 
kad draugams tenka jį kuo skubiausiai traukti žemėn nuo tribūnos. 

Arkolio ir Rivoli didvyrį nuo gėdingo pralaimėjimo pulkeliui 
triukšmingų advokatų išgelbsti tik jo kareivių durtuvai. Tik tada, 
kai jis, kaip valdovas ir diktatorius, vėlei sėda ant žirgo ir įsako savo 
kariams užimti ir patuštinti salę, iš kardo rankenos į jo sukrėstą sie- 
l4 vėl plūsteli galybe. 

Septintą vakaro viskas jau nulemta, Bonapartas jau konsulas ir 
vienvaldis Prancūzijos valdovas. Jeigu jis būtų buvęs nugalėtas ar 
įveiktas deputatų balsais, — Fušė būtų iškart visas Paryžiaus sienas 
nukabinėjęs patetiškomis proklamacijomis: „Atskleistas niekšiškas 
sąmokslas ir t.t.“ Bet dabar, Bonapartui nugalėjus, jis skubiai pasisa- 
vina pergalę. Ir ne iš Bonaparto, o iš policijos ministro Fuše kitą 
dieną Paryžius sužino apie tai, kad respublika iš esmes baigesi, kad 
prasideda Napoleono diktatūra. „Policijos ministras praneša ben- 
drapiliečiams, — sakoma tame melagingame pareiškime, — kad, Ta- 
rybai susirinkus Sen Klu aptarti respublikos interesų, generolas Bo- 
napartas, atvykęs į Penkių šimtų tarybą atskleisti revoliucinių ma- 
chinacijų, vos netapo žudiko auka. Tačiau respublikos genijus išgel- 
bėjo generolą. Tegu visi respublikonai nusiramina.... nes jų troški- 
mai dabar išsipildys... tegu nusiramins silpnieji, jie yra drauge su 
stipriaisiais... o baimintis privalo tik tie, kurie kursto neramumus, 
jaukia viešąją nuomonę ir kuria netvarką. Imtasi visų priemonių to- 
kiems sutramdyti.“ 

Ir vėlei Fuše kuo gražiausiai išvertė kailį. Jo perėjimas nugalėto- 
jo pusen vyksta taip įžūliai, taip atvirai, vidury skaisčiausios die- 
nos, kad pamažu ir platesniuosiuose sluoksniuose Fušė pradeda- 
mas pažinti. Po kelių savaičių, visų suprasta, visų džiūgavimais su- 
tikta, viename Paryžiaus priemiesčio teatre pasirodo smagi kome-- 
dija „Sen Klu vetrunge“, kurioje, tik vos vos pakeitus vardus, kuo 
linksmiausiai parodijuojamas jo išverstakailiškas ir sykiu vis delto 
atsargus elgesys. Fuše, kaip cenzorius, be abejo, būtų galėjęs už- 
drausti taip tyčiotis iš savo asmens, tačiau jis, laimė, turėjo ir pa- 
kankamai nuovokos nesigriebti tokių priemonių. Fušė visai nesle- 
pia savo charakterio arba, teisingiau, visai neslepia, kad charakte- 
rio neturi; priešingai, jis net viešai demonstruoja savo nepastovu- 
mą ir nenuspėjamumą, nes jie apgaubia jį ypatinga aureole. Tegu 
žmonės sau iš jo juokiasi, — su sąlyga, kad jam paklūsta, su sąlyga, 


kad jo bijosi. 


onapartas — šios dienos nugaletojas, Fuše — slaptasis pagalbi- 
ninkas ir perbegelis, o tikroji auka — Bara, Direktorijos viešpats. 
Jam ši diena duoda stačiai pasaulio istorijon įrašytiną nedėkingumo 
pamoką. Juk abu šie vyrai, dabar jį drauge nuvertę, davę jam milijo- 
ninės vertės arbatpinigių ir pasiuntę lyg įkyrų elgetą traukti savais 
keliais, prieš dvejus metus buvo jo paties kūriniai, iš nebūties jo pri- 
kelti padarai; privalą jam būti dėkingi. Geraširdis, lengvabūdis Bara, 
gyvenimu smaguriauti linkęs bon bormme, mielai leidžiąs kiekvienam 
pasiimti savąją dalį, šitą mažutį, iš kariuomenės išvytą ir kone trem- 
tin išsiųstą artilerijos karininkelį alyvuogių spalvos vėidu tiesiogine 
šio žodžio prasme iš gatves pakylėjo į aukštybės, prisegdamas jam 
generolo antpečius prie sulopytos ir dar neapmokėtos milinės; Bara 
jį visiems kitiems per galvas pernakt padarė Paryžiaus komendantu, 
perleido jam savo meilužę, pripyle jam pilnas kišenes pinigų, išrei- 
kalavo jam Italijon siunčiamos armijos vyriausiojo vado pareigas, 
taigi nutiesė jam tiltą į nemirtingumą. Lygiai taip pat Bara ištraukė 
Fušė iš pridvisusios šeštojo aukšto mansardos, išgelbėjo jo galvą 
nuo giljotinos, vienintelis padėjo jam vaduotis nuo bado tuo metu, 
kai visi kiti buvo nuo jo nusigręžę, o galiausiai irgi pasodino į bal- 
ną ir prikrovė kišenes pinigų. O dabar tiedu, skolingi jam gyvastį, 
po dvejų metų susimeta draugėen ir išmeta jį į tą patį purvyną, iš ku- 
rio Bara juodu ištraukė, — iš tikrųjų pasaulio istorija, anaiptol ne 
koks moralės kodeksas, vargu bau žino ryškesnį visiško nedekingu- 
mo pavyzdį už Napoleono ir Fuše elgesį su Bara briumero aštuo- 
nioliktąją. | 
Tačiau Napoleono nedėkingumas savajam protektoriui pateisi- 
namas bent jau tuo, kad tai — genijaus nedekingumas. Genijaus ga- 
lybe suteikia jam ypatingą teisę, nes jo kelias, krypstąs į žvaigždes, 
iš bėdos gali eiti ir per žmonių galvas, naudotis menkais, efemeriš- 
kais reiškiniais, idant įgyvendintų giliau slypinčią prasmę, neregimą 
istorijos liepimą. O Fuše nedekingumas yra ne kas kita, kaip tasai 
nepalyginamai dažnesnis absoliutaus imoralisto nedekingumas, 
imoralisto, kuris visiškai naiviai jaučia tik pats save ir tai, kas jam 
naudinga. Fušė panorėjęs gali stulbinamai 1r kraupiai greitai užmirš- 
ti visą savo praeitį, ir tolesnioji jo karjera pateiks vis įstabesnių to- 
kio ypatingo gebėjimo pavyzdžių. Praėjus vos dviem savaitėms, jis 

Bara, vyrui, jį patį apsaugojusiam nuo sausosios giljotinos ir išgel- 
bėjusiam nuo tremties, siunčia formalų įsakymą vykti tremtin ir įsa- 
ko atimti iš jo visus popierius: greičiausiai ten būta ir paties Fušė el- 
getiškų prašymų bei šnipo pranešimų. 

Bara, mirtinai įskaudintas, sukanda dantis; dar ir šiandien girdim 
tų dantų griežimą jo memuaruose, vos paminėjus Napoleono ir Fu- 
šė vardus. Tik vienas dalykas Bara teikia paguodos: kad Bonapartas 
pasiima Fušė pas save. Bara pranašiškai nujaučia, jog vienas jų atker- 
šys antrajam už jį. Ilgai jiedu nebus bičiuliai. 


š pradžių, teisybė, pirmaisiais bendros veiklos mėnesiais, pilietis 
policijos ministras be galo atsidavęs tarnauja piliečiui konsului. 
Mat tarnybiniuose dokumentuose tuo metu dar vis teberašoma „pi- 
lietis; Bonaparto garbetroška dar tenkinasi tuo, kad jis yra pirma- 
sis respublikos pilietis. Susidūrus su neapsakomai: sunkia, bet kurio 
kito jėgas viršijančia užduotimi, tais metais atsiskleidžia visa jo jau- 
natviško genijaus gausybė ir įvairiapusiškumas; Bonaparto figūra 
niekados nepasirodo didingesne, kūrybingesnė ir humaniškesnė nei 
tą pertvarkos epochą. Paversti revoliuciją įstatymais, išsaugoti jos 
laimėjimus ir sykiu sušvelninti jos perdėjimus, užbaigti karą pergale 


„ir energingai garbinga taika suteikti tai pergalei tikrąją prasmę, — 


štai toji iškili idėja, kuriai atsideda naujasis herojus sykiu ir su geni- 
jui būdinga skvarbia perspektyvos įžvalga, 1r su kantria, uolia de- 
šimtį valandų per dieną triūsiančio aistringo darbininko energija. 
Ne tie metai, kuriuos visados mini legendos, nuolatos žygdarbiais: 
laikančios tiktai kavalerijos atakas, o laimėjimais — tik užkariautus 
kraštus, ne Austerlicas, ne Eilau ir ne Valjadolidas yra Napoleono 
Heraklio žygiai, o tie metai, per kuriuos iširusi, partinių rietenų 
plėšoma Prancūzija vėl susiformuoja ir virsta gyvybinga valstybe, 
bevertės asignacijos užleidžia vietą tikriems pinigams, o ką tik su- 
kurtasis Code Napolėon teisei ir papročiams suteikia iš plieno lietą ir 
vis delto žmogišką formą, metai, per kuriuos šis politikos genijus, 
pademonstruodamas vienodą tobulumą visose valdymo srityse, at- 
gaivina valstybę ir sukuria taiką Europoje. Tie, o ne karo metai yra 
tikrai kūrybingas Napoleono laikas, ir niekados jo ministrai nesi- 
darbavo jam prie šalies doriau, veikliau ir ištikimiau kaip tą visą 


epochą. Ir Fuše yra jam tobulas tarnas, visai pritariąs jo nuomonei, 
kad pilietinį karą verčiau baigti derybomis ir nuolaidumu, o ne smur- 
tinemis egzekucijomis ir galvų kapojimu. Per kelis menesius Fušė at- 
kuria krašte visišką rimtį, sunaikina paskutinius ir teroristų, ir rojalistų 
lizdus, apvalo gatves nuo užpuolikų, ir jo smulkiais paskirais klausi- 
mais itin tiksliai veikianti energija klusniai taikosi prie didžiųjų poli- 
tinių Bonaparto planų. Dideli ir gerovę nešantys darbai visados žmo- 
nes vienija; tarnas rado savąjį poną, o ponas — tinkamą tarną. 


ad ir keista, dienos, net valandos tikslumu galima nustatyti, 

kada prasideda Bonaparto nepasitikėjimas Fušė, nors šis 

epizodas anais įvykių gausybės net kimšte prikimštais metais beveik 
visados liko paslėptas nuo žmonių akių; tik Balzakas sakališka psi- 
chologo akimi, išlavinta menkuose dalykuose įžvelgti esminius, pa- 
matyti, kad petit detail būna didelių padarinių akstinu, ištraukė tą 
epizodą į dienos šviesą (teisybe, iškart jį šiek tiek poetiškai pagra- 
žindamas). Toji menkutė scena įvyksta per karo žygį Italijon, tu- 
rintį nulemti Austrijos ir Prancūzijos santykius. 1800 metų sausio 
dvidešimtą dieną ministrai ir svarbiausieji patarėjai posėdžiauja 
keistai nusiteikę. Pasiuntinys iš Marengo kautynių lauko atgabeno 
blogų naujienų; jis praneša, kad Bonapartas triuškinamai sumuštas, 
kad prancūzų armija visu frontu traukiasi. Visiems posedžio daly- 
viams slapčiomis išsyk topteli ta pati mintis: sumušto generolo ne- 
įmanoma palikti I konsulu, visi jie išsyk pradeda galvoti apie galimą 
įpėdinį. Taip ir liko nežinoma, kaip aiškiai paskiri pasitarimo daly- 
viai- prasitarė apie šią būtinybę, tačiau apie pasirengimus perversmui, 
be jokios abejonės, patyliukais kalbėta, ir Napoleono broliai tatai 
pastebėjo. Drąsiausiai turbūt pasisakė Karno, skubiai panorėjęs at- 
gaivinti senąjį Saugumo komitetą; o jei kalbėsime apie Fušė, tai, 
bent turint galvoje jo charakterį, labiausiai tikėtina, kad jis, užuot 
ištikimai rėmęs tariamai nugaletą konsulą, nepratarė nė žodžio, kad 
prireikus galėtų pasilikti arba greta senojo pono, arba, aplinkybėms 
kitaip susiklosčius, prisišlieti prie naujojo. Bet jau rytojaus dieną at- 
vyksta antras pasiuntinys; jis praneša visai priešingą Žinią — apie 
puikią pergalę prie Marengo: paskutinę minutę, kaip ir nujautė ge- 
niali karinė Bonaparto intuicija, į pagalbą atėjo generolas Deze, pa- 

versdamas pralaimėjimą tikru triumfu. Dabar Bonapartas, I konsu- 
las, artimiausiomis dienomis grįžta šimtąkart tvirtesnis, nei leidosi į 
žygį, dabar jis jau gali visiškai kliautis savąja galybe. Be abejo, jis iš- 
kart sužinojo, kad visi jo ministrai ir patikėtiniai, gavę pirmąją Ži- 
nią apie pralaimėjimą, išsyk išmetė jį už borto, ir pirmoji auka, ku- 
riai tenka už tai atkenteti, yra pernelyg drąsiai išsišokęs Karno: jis 
netenka ministerijos. Kiti, taip pat ir Fuše, lieka savo postuose: ne- 
įmanoma įrodyti, kad šis itin atsargus vyras pasirodė esąs neištiki- 
mas; teisybe, nera ir jo ištikimybės įrodymų. Fušė nesusikompromi- 
tavo, bet ir nepateisino pasitikėjimo, taigi ir vėl pasirodė esąs toks, 
koks visados buvo: patikimas sekmeje, nepatikimas atėjus nesėkmei. 
Bonapartas jo neatleidžia, jam nepriekaištauja, jo nebaudžia. Ta- 
čiau nuo tos dienos juo nebepasitiki. 


V 


is menkutis, epochos istorijoje beveik visai šešėlyje atsidūręs 
epizodas turėjo ir šiaip visokių psichologinių padarinių. Mat 
jis be galo aiškiai primena, kad vien kardu ir pergalėmis paremta 
valdžia visados žlunga sulig pirmuoju pralaimėjimu ir kad kiekvie- 
nas valdovas, neturįs prigimtinės kraujo ir protėvių legitimacijos, 
būtinai ir laiku privalo ją iš naujo susikurti. Pats Bonapartas, su- 


„vokdamas savąją galią, kupinas to nepalaužiamo optimizmo, kuris 


visados būdingas aukštyn kylantiems genialios prigimties žmonėms, 
galbūt ir buvo linkęs pamiršti tokį tylų persergėjimą; bet jo broliai 
to nepamiršo. Mat — visi aprašymai pernelyg dažnai neatkreipia į 
tai deramo dėmesio — Napoleonas į Prancūziją atkako ne vienas, o: 
apspistas alkano, valdžios ištroškusio šeimos klano. Iš pradžių mo- 
tušei ir keturiems postų neturintiems broliams dar pakako, kad jų 
kelio skynėjas, jų Napolione, veda turtingo fabrikanto dukterį ir 
galės seserims įtaisyti kelias sukneles. Bet dabar, jam taip netiketai 
atsidūrus pačiose valdžios aukštybėse, jie visi skubomis nagais kabi- 
nasi į jį, kad jis ištemptų aukštyn visą šeimą; jiems irgi norisi į viršū- 
nes, į tviskesį, jie trokšta paversti paveldimu ir nedalomu Bonapartų 
šeimos turtu visą Prancūziją, o vėliau — net visą pasaulį; ir ta nešvari, 
nepasotinama, nė šešeliu genijaus nepateisinama didžiulė piratų 
šutvė smarkiai remia prie sienos brolį, kad jis imtųsi visų priemonių 
ir pasirūpintų nuo liaudies malones priklausomą savąją valdžią pa- 


versti nepriklausoma ir tvaria, paveldima karalyste. Šeima reikalauja, 
kad Bonapartas įkurtų viešpatiją jiems visiems, kad taptų karalium 
arba imperatorium; jie nori, kad jis išsiskirtų su Žozefina ir vestų 
Badeno princesę, — apie caro seserį arba Habsburgo dukterį kol kas 
niekas nedrįsta ne pagalvot! Ir savo nepaliaujamomis intrigomis jie 
vis toliau stumia Napoleoną nuo senųjų bendražygių, nuo senųjų jo 
idėjų, nuo respublikos į reakciją, nuo laisves į despotizmą. 

Tam be atvangos ausis ūžiančiam, nepasotinamam, nesimpatiš- 
kam klanui: viena ir gerokai bejėgė priešinasi tik Žozefina, konsulo 
žmona. Ji žino, kad kiekvienas žingsnis į aukštybes, į vienvaldystę, 
tolina Bonapartą nuo jos, nes karaliui arba imperatoriui ji negali 
duoti to, ko, kaip pirmojo ir vienintelio privalomo darbo, iš jos 
reikalauja pati dinastijos 1dėja: sosto įpėdinio, garantuojančio val- 
džios pastovumą. Iš Bonaparto patarėjų tik vienas kitas palaiko jos 
pusę (mat ji, pati amžinai paskendusi skolose, negali dalyti pinigų), 
tr ištikimiausias tarp jų šiuo metu yra Fuše. Jau seniai jis, apimtas 
įtarumo, stebi, kaip drauge su nė jauste nenujausta sekme į nenu- 
jaustas aukštybės kyla ir Bonaparto garbetroška, kaip nuosekliai jis 
kiekvieną nuoširdžiai respublikoniškų pažiūrų Žmogų stumia šalin 
ir reikalauja persekioti kaip anarchistą ir teroristą. Fušė savo skvar- 
biomis, įtariomis akimis mato, kad, pasak Hugo, dėja Napolėon pergait 
sous Bonaparte, kad už generolo grėsmingai kyšo imperatorius, už pi- 
liečio — valdovas ir cezaris. O pats Fuše, balsavęs prieš karalių ir to- 
del nebeatskiriamai susijęs su respublika, yra be galo suinteresuotas, 
kad respublika ir respublikoniškoji valstybės forma išliktų. Todel 
jis bijo bet kokių monarchijos apraiškų, todel jis slaptai ir viešai 
kovoja Žozefinos pusėje. 

Klanas jam to neatleidžia. Ir su korsikietiška neapykanta klanas 
seka kiekvieną Fušė žingsnį, geisdamas šį neparankų, jo reikalus 
trukdantį vyrą sulig pirmu slystelėjimu išsyk nustumti į griovį. 


lanas laukia ilgai ir nekantraudamas. Staiga atsiranda proga 
kyštelti koją Fušė. 1800 metų gruodžio dvidešimt ketvir- 

tą dieną Bonapartas važiuoja į operą pasižiūrėti Paryžiuje rengia- 
mos Haidno „Pasaulio sukūrimo“ premjeros, ir staiga ankštoje rue 
Nicaise, vos jo karietai pravažiavus, ištrykšta toks kraupus sprogme- 

nų, parako ir kapotų kulkų geizeris, kad sprogimo nuolaužomis 
nužeriami net keli namai: atentatas, nelemtai pagarsėjusi pragaro 
mašina. I konsulą išgelbėjo tik tai, kad jo vežėjas, pasak gandų, vi- 
sai girtas, lekė pašėlusiu greičiu, tačiau keturiasdešimt į gabalus su- 
draskytų ir kraujais plūstančių žmonių kūnų guli gatvėje, o karie- 
ta, oro bangos pameteta aukštyn, lyg sužeistas Žveris stojasi pies- 
tu. Išblyškęs, marmuriniu veidu Bonapartas toliau važiuoja į operą 
pademonstruoti entuziazmo pagautai publikai, koks jis šaltakrau- 
jis. Nervų priepuolio ištiktai Žozefinai šalimais neįstengiant pa- 
slėpti ašarų, jis abejingu, sustingusiu veidu klausosi švelnių tetušio 
Haidno melodijų ir prisiverstinai abejingai dėkodamas atsako į 
audringus sveikinimus. 

Tačiau netrukus, jam sugrįžus iš operos, Tiuilri rūmuose minist- 
rai ir valstybės patarėjai gauna patirti, kokiu mastu šis šaltakraujiš- 
kumas buvo tik suvaidinta teatro scena. Ir pirmiausiai Bonaparto 
įniršis užgriūva Fuše; lyg patrakęs jis puola tą išblyškusį, sustingusį 
vyrą: girdi, būdamas policijos ministras, jis seniai privalėjęs užtikti 
tokio sąmokslo pėdsakus, tačiau nusikalstamai atlaidžiai tausojąs sa- 
vo bičiulius, buvusius nusikaltimų bendrininkus, jakobinus. Fušė ra- 
miai jam paprieštarauja, iki šiol, girdi, anaiptol nesą įrodyta, kad 
atentatą surengę jakobinai, o jis pats esąs įsitikinęs, kad pagrindinį 
vaidmenį čia suvaidinę sąmokslininkai rojalistai ir anglų pinigai. 


„ Tačiau šis ramus prieštaravimas dar labiau įsiutina I konsulą: „Cia 


buvo jakobinai, teroristai, niekšai, nuolatos ir sutartinai kurstą 
maištus prieš kiekvieną valdžią. Tai tie patys piktadariai, kurie, 
trokšdami nužudyti mane, nesidrovi paskersti tūkstančių nekaltų 
aukų. Bet aš parodysiu jiems tokį teisingumą, kad jis iš kažin kur“ 
bus matyti“. Fušė išdrįsta dar kartą pareikšti savo abejones. Tada 
karštakraujis korsikietis kone kumščiais puola savąjį ministrą, ir Žo- 
zefina, priversta įsikišti, sugriebia vyrą už rankoves. Tačiau Bona- 
partas išsivaduoja ir pratrūkęs žodžių tvanu ima vardyti Fušė visas 
jakobinų žmogžudystes ir nusikaltimus — gruodžio dienas Paryžiu- 
je, respublikonų vestuves Nante, belaisvių skerdynes Versalyje, — 
duodamas mitrailleur de Lyon aiškiai suprasti, kad labai gerai prisime- 
na ir jo paties praeitį. Bet juo smarkiau Bonapartas rekia, juo labiau 
užsispirdamas tyli Fuše. Ne raumenelis nevirpteli jo plieninėje kau- 
kėje tuo metu, kai ant jo žyra kaltinimų liūtis, kai Napoleono bro- 
liai 1r rūmininkai pašaipiai markstydamiesi žvelgia į policijos mi- 


nistrą, prie kurio pagaliau radosi dingstis prikibti. Lediniu, akmeni- 
niu veidu Fušė atremia visus įtarinėjimus, lediniu, akmeniniu veidu 
jis išeina iš Tiuilri rūmų. 

Jo žlugimas regisi neišvengiamas, nes Napoleonas neleidžia 
Žozefinai nė žodeliu užtarti Fušė. „Argi jis pats nebuvo jų vadei- 
va? Argi aš nežinau, ko jis pridarė Lione ir prie Luaros? Tik del 
Liono ir Luaros galiu suprasti, kodel Fušė šitaip elgiasi“, — rekia 
jis piktindamasis. Jau prasideda speliones, kas būsiąs naujasis po- 
licijos ministras, rūmininkai jau pradeda gręžtis šalin nuo nema- 
lonėn patekusiojo, jau (kaip tiek sykių) regisi, kad Žozefas Fušė 
galutinai pražuvęs. 


rtimiausiomis dienomis situacija nesitaiso. Bonapartas nesi- 
duoda perkalbamas ir nekeičia savo nuomones, kad šį atentatą sure- 
žisavo jakobinai, jis reikalauja drausminamųjų priemonių, griežtų 
bausmių. O Fušė, jam ir kitiems užsimenąs, kad eina kitais pėdsa- 
kais, sutinkamas patyčiomis ir panieka. Visi kvailiai tyčiojasi ir kva- 
tojasi iš policijos ministro, kuris, girdi, nenorįs aiškintis šios vi- 
stems akivaizdžios bylos; visi priešai triumfuoja, kad jis taip užsi- 
spyrėliškai laikosi savo klaidingos nuomonės. Fušė ne vienam jų 
nieko neatsako. Jis nesiginčija, jis tyli. Tyli visas tas dvi savaites, ty- 
li ir nesipriešindamas paklūsta net tada, kai jam įsakoma pateikti są- 
rašą šimto trisdešimties radikalų 17 buvusių jakobinų, numatytų iš- 
siųsti į Gajaną, taigi atiduoti sausajai giljotinai. Nė nemirkteldamas 
jis parengia dekretą, kuriuo iškeliama byla paskutiniesiems montap- 
nards, paskutiniesiems Kalno nariams, jo bičiulio Babefo moki- 
niams, — Topinui ir Arenai, kurie nusikaltę nebent tuo, kad viešai 
sakė, girdi, Napoleonas Italijoje pasiglemžęs kelis milijonus ir norįs 
už juos nusipirkti vienvaldystę. Būdamas visai kitaip įsitikinęs, Fuše 
ramiai žiūri, kaip vieni deportuojami, o kitiems vykdoma mirties 
bausme; jis tyli lyg kunigas, kuris, saistomas išpažinties paslapties, 
nepraverdamas lūpų žiūri, kaip pasmerkiamas nekaltas žmogus. Mat 
Fušė jau seniai užčiuopęs pėdsaką, ir, kitiems iš jo tyčiojantis, net 
pačiam Bonapartui kasdien ironiškai prikaišiojant jam tokį paiką 
užsispyrimą, jo neprieinamame kabinete kaupiasi paskutiniai ir ga- 
lutiniai įrodymai, kad atentatą iš tikrųjų surengė šuanai, karaliaus 

šalininkai. Valstybės taryboje ir Tiuilri prieškambariuose demonst- 
ruodamas šaltą, atsainų abejingumą visiems jam daromiems priekaiš- 
tams, slaptajame savo kambaryje Fuše karštligiškai darbuojasi, pasi- 
telkdamas pačius geriausius agentus. Gausybė pinigų siūloma kaip 


"premija, visi Prancūzijos šnipai ir šnipeliai pakeliami ant kojų, visas 
P J J P P P jų 


miestas pasitelkiamas į liudininkus. Jau atpažinta į šimtus gabalų su- 
plešyta kumelė, kuri buvo pakinkyta į pragaro mašiną, jau nustaty- 
tas jos buvęs savininkas, jau tiksliai aprašyti vyrai, tą kumelę nupir- 
kę, jau, naudojantis meistriškai sudaryta biograpbie chbouannigue (paties 
Fušė sumanytu žinynu, kuriame kaupiami visų emigrantų ir rojalis- 
tų, visų „šuanų“, asmens aprašai), nustatyti pasikėsinimą rengusiųjų 
vardai, — o Fuše vis tebetyli. Fušė vis dar herojiškai kenčia patyčias, 
o jo priešai triumfuoja. Vis sparčiau, vis sparčiau razgosi gijos, pa- 
virsdamos nebesupleėšomu tinklu; jau tetrūksta kelių dienų, ir nuo- 
dingasis voras bus juo sugautas. Dar tik tos kelios dienos! Mat Fušė 
savigarba užgauta, jo išdidumas pažemintas, ir jis trokšta ne kokios 
menkutes ar vidutiniškos pergales prieš Bonapartą ir visus tuos, ku- 
rie priekaištauja, kad jam stingą informacijos, — jis irgi trokšta Ma- 
rengo, visiško, triuškinamo triumfo. 


r staiga, po dviejų savaičių, Fuše kerta savąjį smūgį. Sąmokslas ga- 

lutinai atskleistas, visi pėdsakai akivaizdūs. Lygiai taip, kaip ir 
pranašavo Fušė, pasikėsinimo vadovas buvo Kadudalis, baisingiau- 
sias iš visų šuanų, o jo parankiniai — prisiekę rojalistai, papirkti an- 
glų pinigais. Lyg perkūnas iš giedro dangaus šis pranešimas užgriū- 
va Fuše priešus. Mat jie pamato: be reikalo ir neteisingai buvo nu- 
teisti šimtas trisdešimt žmonių, pernelyg jau įžūliai tyčiotas: iš to 
neperprantamo vyro; sustiprėjęs, labiau gerbiamas, labiau bijomas 
nei bet kada neklaidingasis policijos ministras iškilo viešuomenės 
akyse. Apimtas sykiu nirtulio ir susižavėjimo, žvelgia Bonapartas į 
tą plieninį aritmetikos meistrą, štai ir vėl įrodžiusį, kad jo šaltakrau- 
jiški apskaičiavimai yra teisingi. Prieš savo paties valią Bonapartas 
priverstas pripažinti: „Fušė vertinimai buvo teisingesni nei daugelio 
kitų. Jis teisus. Privalu akylai stebeti sugrįžusius emigrantus, šuanus 
ir visus tos partijos šalininkus“. Tačiau šia afera Fušė pelno tik di- 
desnę Bonaparto pagarbą, bet ne meilę. Mat autokratai niekados 


nebūna dekingi žmonėms, atkreipusiems dėmesį į jų padarytą klai- 
dą.ar neteisybę, ir nemirtinga liks Plutarcho istorija apie kareivį, 
kuris, mūšyje išgelbėjęs gyvybę pavojun patekusiam karaliui, nepa- 
klauso gero išminčiaus patarimo iškart pabegti ir, užuot sulaukęs 
karaliaus dėkingumo, padeda galvą. Karaliai nemėgsta žmonių, rege- 
jusių juos silpnumo akimirką, despotiškos prigimties valdovai ne- 
megsta patarėjų, tegu nors vieną vienintelį kartą pasirodžiusių pro- 
tingesnių UŽ juos pačius. 


rauroje policijos srityje Fuše dabar pasiekė visų didžiausią įma- 
nomą triumfą. Bet koks menkas jis buvo palyginti su Bonapar- 
to triumfais per paskutiniuosius dvejus Konsulato metus! Visą virti- 
nę pergalių diktatorius apvainikavo pačia gražiausia, — galutine tai- 
ka su Anglija, konkordatu su Bažnyčia: savo veiklumu, savo planin- 
gu ir kūrybingu pranašumu Bonapartas pasiekė, kad abi galingiau- 
sios pasaulio galybės dabar jau nebebuvo Prancūzijos priešės. Kraš- 
tas aprimęs, finansai sutvarkyti, partinis skaldymasis baigtas, prieš- 
taravimai nebe tokie smarkūs: vėl pradeda klestėti turtai, iš naujo 
vystosi pramonė, atbunda menai, prasidėjo tikra Augusto era, ir jau 
nebetoli toji valanda, kai Augustui bus valia pasivadinti Cezariu. 
Fuše, gerai pažįstąs kiekvieną Bonaparto nervą ir gebąs perskaityti 
kiekvieną jo mintį, aiškiai pastebi, kurion pusen suka korsikiečio 
garbetroška: Bonapartui jau nebepakanka pirmojo vaidmens res- 
publikoje, Bonapartas trokšta šį savo išgelbėtą kraštą iki gyvos gal- 
vos ir visiems amžiams įsigyti kaip savo ir savo šeimos nuosavybę. 
Viešai jis, respublikos konsulas, apie tokius nerespublikoniškus ir 
garbetroškiškus planus niekados nekalba, tačiau patyliukais duoda 
savo patikėtiniams suprasti, kad Senatas galėtų pareikšti jam padė- 
ką ypatingu pasitikėjimo aktu, tėmoignage čclatant. Širdies gilumoje jis 
trokšta turėti savąjį Marką Antonijų, patikimą, ištikimą tarną, kuris 
pareikalautų jam imperatoriaus karūnos, ir klastingasis, lankstusis 
Fuše dabar galėtų visiems laikams pelnyti Bonaparto dekingumą. 
Tačiau Fušė kratosi to vaidmens — arba veikiau viešai jo nesikra- 
to. Tik iš patamsių, apsimesdamas esąs itin paslaugus, Fuše mėgina 
sukliudyti tokius kėslus. Jis stoja prieš brolius, prieš Bonapartų kla- 
ną, jis remia Žozefiną, kuri, apimta baimės ir rūpesčio, dreba, kad 

tik jos vyras nežengtų šio paskutinio žingsnio monarchijos lin- 
kui, nes žino: tada ji nebe ilgai bus jo žmona. Fušė perspėja ją 
viešai nesipriešinti. „Laikykitės ramiai, — sako jis Žozefinai. — Jūs 
be reikalo stojatės savo vyrui skersai kelio. Jūsų rūpesčiai jam įgri- 
sę, 0 mano patarimai jį tik įžeistų.“ Taigi Fušė, kaip ir dera jo bū- 
dui, mėgina verčiau iš po Žemių niekais paversti tokius ambicingus 
troškimus, ir Bonapartui vis dar del apsimestinio kuklumo atvirai 
nieko nesakant, o Senatui, kita vertus, vis dėlto ketinant pasiūlyti 
tėmoignage čclatant, Fušė yra tarp tų, kurie pakuždomis aiškina Sena- 
tui, girdi, didysis vyras, būdamas ištikimas respublikonas, negei- 
džiąs nieko daugiau, jis trokštąs tiktai vieno dalyko: kad I konsu- 
lo postas jam būtų paliktas dar dešimčiai metų. Senatoriai, įsiti- 
kinę, kad šitaip pagerbs ir pradžiugins Bonapartą, iškilmingai pri- 
ima šį sprendimą. Tačiau Bonapartas, perpratęs intrigų Žaismą ir 
aiškiai įžvelgęs, kas čia viską verda, net apsiputoja iš įtūžio, kai 
jam atnešama toji nepageidauta elgetiška dovana. Šaltais žodžiais 
jis išleidžia pasiuntinius traukti iš kur atejusius. Tam, kuris jau 
smilkiniais jaučia šaltą imperatoriaus karūnos auksą, kažkokia nie- 
kinga dešimtis metų vien tuščias riešuto kevalas, paniekinamai su- 
traiškomas koja. 

Dabar Bonapartas galiausiai nusimeta kuklybės kaukę ir tiesiai 
šviesiai pareiškia savo valią: Konsulatas iki gyvos galvos! O pro 
plonytį šių žodžių šydą nuovokiam žmogui jau prasišviečia būsi- 
moji imperatoriaus karūna. Ir toks stiprus anuomet jau pasidaręs 
Bonapartas, kad liaudis milijonine balsų dauguma paverčia jo pa- 
geidavimą įstatymu, išrinkdama jį valdovu (kaip žmonės ir jis pats 
mano) visam likusiam jo gyvenimui. Respublika baigėsi, prasidėjo 
monarchija. 

Kad Žozefas Fušė nekantriajam pretendentui į sostą kelyje į 
karščiausio troškimo išsipildymą mėgino paspęsti tokius spąstus, — 
to jam broliukų ir sesučių šutvė, korsikietiškasis šeimos klanas, neat- 
leidžia. Tad jie nekantraudami remia Bonapartą prie sienos: kam 
dabar, kai jis taip tvirtai lyg plieninis sedįs balne, dar pasilikti įky- 
rųjį balnakilpes laikytoją? Kam dar, kai kraštas taip sutartinai paro- 
dė sutinkąs suteikti Bonapartui konsulystę iki gyvos galvos, kai 
prieštaravimai sėkmingai išspręsti, kai nesutarimai pašalinti, reika- 
lingas toks perdėtai uolus sargybinis, sergstįs ne tik kraštą, bet ir jų 
pačių tamsius darbelius? Taigi šalin jį! Pašalinti jį, atleisti tą amžiną 


gudrautoją ir kliūčių kūrėją! Neatlyždamas, nekantraudamas, klanas 
atkakliai įkalbinėja vis dar svyruojantį brolį. 

Bonapartas iš esmės yra tos pačios nuomonės. Ir jam šis pernelyg 
daug žinąs ir vis dar šį tą sužinoti geidžiąs vyras, tasai pilkas šešėlis, 
slenkąs įkandin jo šviesybės, yra tikras kliuvinys. Tačiau atleisti 
kaip tik tą ministrą, kuris turi tokių ypatingų nuopelnų, kuriam 
kraštas reiškia neribotą pagarbą, — tam reikėtų kokios nors dings- 
ties. Be to, tasai vyras sustiprėjo drauge su juo: užtat verčiau jo ne- 
paversti savo atviru priešu. Jis čiupinėjęs rankomis visas paslaptis, 
pavojingai gerai Žino visas — ne itin švarias — intymiąsias korsikie- 
čių klano smulkmenas, todel negerai būtų jį šiurkščiai užgauti. Tai- 
gi sumaniai išrandama atsargi išeitis, kad Fušė atleidimas neatrody- 
tų pasauliui kaip nemalonės ženklas: ne ministras Žozefas Fušė iš- 
vejamas, o pareiškiama, kad jis taip tobulai, taip meistriškai tvarkėsi 
su savąja tarnyba, jog dabar piliečių priežiūros žinyba, Policijos 
ministerija, pasidariusi visiškai nebereikalinga. Taigi ne ministras 
atleidžiamas, o atsikratoma Policijos ministerijos, jo tarnybos, o 
sykiu nepastebimai — ir jo paties. 

Kad smūgis, kuriuo jis su visu krėslu išgenamas už durų, nebūtų 
jautruoliui toks skaudus, atleidimas rūpestingai suvyniojamas į va- 
tą. Posto netekimas Žozefui Fušė kompensuojamas vieta Senate, 
o laiške, kuriame Bonapartas praneša apie šį atleistojo ministro 
paaukštinimą, pažodžiui šitaip sakoma: „Pilietis Fušė, policijos 
ministras sudetingiausiomis sąlygomis, savo talentu ir veiklumu, 
savo lojalumu vyriausybei visados atitiko įvykių raidos keliamus 
reikalavimus. Ir vyriausybe, suteikdama jam vietą Senate, žino, kad 
tuo atveju, jeigu kitiems laikams stojus vel būtų reikalingas polici- 
jos ministras, ji nerastų kito, labiau verto josios pasitikėjimo“. Be 
to, Bonapartas, pastebėjęs, kaip nuoširdžiai buvęs komunistas su- 
sitaikęs su savo senuoju priešu, su pinigais, pastatydina Zozefui 
Fuše didingą aukso tiltą į atsargą. Kai ministras atsiskaitydamas 
kaip likviduoto policijos turto likutį perduoda jam du milijonus 
ir keturis šimtus tūkstančių frankų, Bonapartas pusę sumos, taigi 
milijoną du šimtus tūkstančių frankų, iškart dovanoja pačiam mi- 
nistrui. Be to, atsiverteliui pinigų niekintojui, dar prieš dešimtme- 
tį kalbose siautėjusiam prieš „purviniausią ir žmogų tvirkinantį 
metalą“, drauge su senatoriaus titulu atiduodamos ir senatoriaus 
pajamos, gaunamos iš Eiso, mažutės kunigaikštystės, siekiančios 

nuo Marselio iki Tulono, kurios vertinamos dešimtimi milijonų 
frankų. Bonapartas pažįsta šį vyrą; jis žino, kad Fušė turi nenustygs- 
tančias, lošimą pamegusias intriganto rankas; kadangi neįmanoma 
jų surišti, verčiau jas prislegti auksu: Todel istorijos tėkmėje retai 
kada ministras buvo atleistas su didesne pagarba ir atsargumu nei 
Žozefas Eušė. 


PENKTAS SKYRIUS 


mperatoriaus 
ministras 


I804—1811 


118 


| 5 ()2 metais Žozefas Fušė, arba, ne - Jo Ekscelen- 


cija ponas senatorius Žozefas Fušė, I konsului švelniai, bet primyg- 
tinai pageidaujant, pasitraukia į privataus gyvenimo sferą, iš kurios 
jis prieš dešimtmetį iškilo. Neįtikėtinas, daugybę žmonių pražudęs 
1r lemtingas, pasaulį pakeitęs ir gyvybei pavojingas dešimtmetis, — 
tačiau Žozefas Fušė gebėjo tokiais laikais gerai pasinaudoti. Dabar 
jis — nebe taip, kaip 1794 metais, — traukiasi ne į nešildomą, apgai- 
letiną pastogės mansardą, o nusiperka gražius, puikiai įrengtus na- 
mus 74e Cerutti, kitados greičiausiai priklausiusius kuriam nors 
„niekšui aristokratui“ arba „nelemtam turčiui“. Ferjere, būsimojoje 
Rotšildų rezidencijoje, jis įsitaiso prabangią vasaros buveinę, o jo 
kunigaikštyste Provanse, Eiso senatoriaus sritis, stropiai jam siunčia 
pajamas. Ir šiaip Žozefas Fušė pavyzdingai išmokęs taurųjį alchemi- 
kų meną iš visko daryti auksą. Jo globotiniai biržoje priima jį san- 
dėrių bendrininku, jis sumaniai plečia savąsias žemės valdas, — pra- 
eis dar keleri metai, ir pirmojo komunistinio manifesto autorius 
bus antrasis pagal turtingumą Prancūzijos pilietis, didžiausias žem- 
valdys visame krašte. Liono tigras pavirto į dorą žiurkėną, į protin- 
gą ir taupų kapitalistą ir procentais žongliruojantį fokusininką. T'a- 
čiau šie fantastiniai politinio iškilėlio turtai ne kiek nekeičia jo 
įgimto, o paskui griežtoje vienuolyno aplinkoje kantriai puoseleto 
gebėjimo tenkintis menku. Turėdamas penkiolika milijonų, Zoze- 
fas Fušė gyvena ne ką kitaip nei tada, kai vargais negalais sukrapšty- 
davo savo mansardoje po penkiolika su per dieną; jis nerūko, nege- 
ria, nelaido pinigų moterims ar tuštybėms. Visai lyg koks doras 
kaimo dvarininkas jis taikiai traukia su vaikais — įkandin dviejų, del 
nepriteklių mirusių, jam gimė dar trys, — pasivaikščioti po savąsias 
pievas, retkarčiais pasikviečia nedidelį pulkelį svečių, klausosi, kaip 
žmonos draugai muzikuoja, skaito knygas ir mėgsta protingus pa- 
šnekesius; be galo giliai, pačiose nepasiekiamose to blaivaus, pra- 
kaulaus biurgerio gelmėse, slypi jo demoniškas azartiškų politikos 
lošimų, pasaulio žaismės įtampų ir pavojų pomėgis. Kaimynai to vi- 
sai nepastebi, jie mato tik dorą dvaro valdytoją, pavyzdingą šeimos 
tevą, švelnų vyrą. Ir nė vienas tų, kurie jo nepažįsta iš tarnybos lai- 
kų, nė nenujaučia, kad už giedro nekalbumo vis neramiau tvenkiasi 
aistra vėlei prasimušti į priekį ir įsikišti į lošimą. 


O medūzai prilygstąs valdžios žvilgsnis! Tas, kuris bent kartą pa- 
žvelgė jai į akis, nebegali nukreipti nuo jos žvilgsnio, lieka apžavė- 
tas ir pakerėtas. Tas, kuris bent kartą paragavo valdžios ir viešpata- 
vimo svaigalų, niekados jų nebeatsižadės. Perverskite pasaulio isto- 
riją ir paieškokite savanoriško atsižadėjimo pavyzdžių: be Sulos ir 
Karolio V, tarp tūkstančių ir dešimčių tūkstančių vargu bau aptiksi- 
te bent tuziną tokių, kurie pasisotinusia širdimi ir blaiviu protu at- 
sižadėjo kone nuodėmingos smagybės vaidinti milijonų lemtį. Kaip 
lošėjas neįstengia nelošti, girtuoklis — negerti, brakonierius — neme- 
džioti, taip Žozefas Fušė negali atsisakyti politikos lošimo. Ramy- 
be jį kankina, ir tuo metu, kai jis giedru veidu, gabiai apsimesdamas 
esąs viskam abejingas, megdžioja paskui plūgą žengiantį Cincinatą, 
jam jau niežti nagai ir visi nervai trūkčioja, taikantis vėlei prisiliesti 
prie politikos kortų. Kad ir atleistas iš tarnybos, jis savo noru to- 
liau eina policininko pareigas ir rūpindamasis, kad nebūtų galutinai 
pamirštas, kas savaitę siuntineja slaptas žinias I konsului. Tai jam 
teikia pramogą, tai vis šiokia tokia, tegu ir neprivaloma proto 
mankšta intrigantui, tačiau tikro pasitenkinimo ji neteikia, ir taria- 
mas Fušė stovėjimas nuošalyje tera vien karštligiškas laukimas, kada 
jam pagaliau vel pavyks pastverti vadžias į rankas, kada jis vel pajus 
malonumą valdyti žmones, valdyti pasaulio lemtį, kad jis vel bus 
valdžioje! 

Bonapartas iš daugybės ženklų mato, kaip nekantriai Fuše sten- 
giasi prasisiekti, tačiau maloningai teikiasi to nepastebėti. Kol tik 
galės šį kraupiai protingą, kraupiai darbštų vyrą laikyti atokiau nuo 
savęs, tol paliks jį tūnoti patamsiuose; pamatęs, kokia savavališka 
galybė slypi tame požemių žmoguje, niekas tol neima Fuše į tarny- 
bą, kol jis nepasidaro tiesiog būtinai reikalingas — ir reikalingas pa- 
tiems pavojingiausiems darbams. Konsulas visaip jam reiškia savąjį 
prielankumą, naudojasi jo paslaugomis tvarkant visokius reikalus, 
dekoja jam už gerai parengtą informaciją, retsykiais kviečiasi jį į ka- 
rūnos tarybą, o pirmiausiai jam leidžia užsidirbti ir lobti, kad tik jis 
laikytųsi ramiai; tačiau kol tik įmanoma, vieno dalyko Bonapartas 
tiesiog įnirtingai vengia: vėlei pakviesti Fušė į tarnybą ir atgaivinti 
Policijos ministeriją. Kol Bonapartas stiprus, kol jis nedaro klaidų, 
toks įtartinas ir pernelyg jau protingas tarnas jam nereikalingas. 
Tačiau, Fuše laimei, Bonapartas padaro klaidų. Pirmiausiai — pasau- 
lio istorijai lemtingą ir neatleistiną klaidą: kad jam negana būti Bo- 

napartu, kad jis, nesitenkindamas tuo, jog yra pats savimi tikras, ne- 
sittenkindamas savojo unikalumo triumfu, geidžia ir blankaus legiti- 
macijos, titulo puošmenų spindesio. Tas, kuriam vien del savo galy- 
bės, dėl nepakartojama: didingos asmenybės, niekados nereikėjo 
patirti baimės, bijosi praeities šešėlių, bejėgiškos ištremtųjų Burbo- 
nų aureolės. Tad jis duodasi Taleirano prikalbinamas nusižengti 
tautų teisei, pasiųsti žandarus, parsigabenti Angijeno hercogą iš 
neutralios teritorijos ir jį sušaudyti, — tai darbas, apie kurį Fušė pa- 
sakė sparnuotuosius žodžius: „Tai buvo daugiau nei nusikaltimas, 
tai buvo klaida“. 

Ši egzekucija sukuria aplink Bonapartą beorę baimės ir siaubo, 
bjaurėjimosi ir neapykantos erdvę. Ir greitai jam pasirodys pravartu 
vėlei trauktis į tūkstančiaakio Arguso priedangą, į policijos prie- 
globstį. 

O paskui — ir tai visų svarbiausia: 1804 metais konsului Bonapar- 
tui, sumaniusiam keltis į pačias aukštybės, vėlei reikalingas sumanus 
ir skrupulų nepaisantis pagalbininkas. Jam vel reikalingas žmogus, 
kuris palaikytų balnakilpę. To, kas prieš dvejus metus Bonapartui 
regėjosi didžiausios garbėtroškos patenkinimas, — konsulo postas 
tki gyvos galvos, — jam, visų sėkmės sparnų vis aukščiau, vis aukščiau 
keliamam, vėlei regisi negana. Dabar jis jau nori būti ne tik pirmasis 
pilietis tarp piliečių, jis geidžia būti valdinių valdovas ir viešpats, 


jam maga auksiniu imperatoriaus karūnos lanku atvėsinti sukaitusius 


smilkinius. Tačiau tam, kuris panūsta būti Cezaris, reikalingas An- 
tonijus, ir nors Fušė ilgą laiką vaidino Bruto (anksčiau net Katili- 
nos) vaidmenį, dabar, išbadėjęs po dvejų politinio pasninko metų, 
jis kuo mieliausiai imasi sužvejoti tą karūną į balą pavirtusiame Se-. 
nate. Meškerės jauku Fušė naudoja pinigus ir gražius pažadus, ir pa- 
saulis išvysta keistą spektaklį, kuriame buvęs jakobinų klubo prezi- 
dentas ir dabartinis Ekscelencija Senato koridoriuose įtartinai 
spaudžia čia vienam, čia kitam ranką ir tol pašnekovą mygia ir kaž- 
ką jam kužda, kol galiausiai keli paslaugūs bizantiečiai pateikia siū- 
lymą, kad „būtų sukurta institucija, kuri, garantuodama valdžios pa- 
tvarumą ir po vadovo gyvos galvos, visiems laikams sugriautų s4- 
mokslininkų viltis“. Perpjovę tuščią šios frazės pompastiką, aptiksi- 
me branduolį — ketinimą iki gyvos galvos konsulu paskirtąjį Bona- 
partą paversti į imperatorių Napoleoną su teise perduoti karūną sa- 
vo įpėdiniams. Ir veikiausiai iš po Fuše plunksnos (aliejumi rašan- 


čios ne prasčiau nei krauju) radosi toji šuniškai nuolanki Senato 
peticija, raginanti Bonapartą „užbaigti savąjį darbą, suteikiant jam 
nemirtingą pavidalą“. Nedaug buvo tokių, kurie uoliau darbavosi 
kastuvu, rausdami galutinį kapą respublikai, nei Josepb Fouchbė de Nan- 
tes, buvęs Konvento deputatas, buvęs jakobinų klubo prezidentas, 
mitrailleur de Lyon, kovotojas su tironais, kitados didesnis respubliko- 
nas net bet kuris kitas. 

Atlygio jam netenka ilgai laukti. Kaip kitados pilietis konsulas 
Bonapartas pilietį Fušė, taip dabar, 1804-aisiais, po dvejų auksinės 
tremties metų, Jo Didenybe imperatorius Napoleonas Jo Ekscelen- 
ciją poną senatorių Fuše vel paskiria ministru. Penktą kartą Fušė 
duoda melagingą ištikimybės priesaiką — pirmąją jis davė anuomet 
dar karaliaus valdžiai, antrąją — respublikai, trečiąją — Direktorijai, 
ketvirtąją — Konsulatui. Tačiau Fuše dar tik keturiasdešimt penkerių 
metų: kiek laiko dar lieka naujoms priesaikoms, naujai ištikimybe: ir 
neištikimybei! Ir jis su atgautomis jegomis puola į nuo seno pamėg- 
tą vėjo ir bangų gaivalą, priesaika įsipareigojęs naujajam imperato- 
riui, tačiau iš tikrųjų ištikimas vien savo neramiam potroškiui. 


abar pasaulio istorijos scenoje — ar veikiau tos scenos gilu- 
moje — šios dvi figūros, Napoleonas ir Fušė, visą dešimtmetį stovi 
viena prieš kitą, lemtingai surakintos viena grandine, nors linkusios 
aiškiaregiškai viena kitai priešintis. Napoleonas nemėgsta Fuše, o 
Fušė nemegsta Napoleono, — kupini slapto neprielankumo vienas 
kitam, jiedu naudojasi vienas kitu, jungiami vien priešiškų polių tar- 
pusavio traukos. Fušė kuo puikiausiai mato didingą ir sykiu pavo- 
jingą Napoleono demonizmą; jis žino, kad pasaulis ir per dešimt- 
mečius nepagimdys antro tokio iškilaus genijaus, kuriam būtų taip 
verta tarnauti. Napoleonas, savo ruožtu, žino, kad niekas jo taip 
žaibiškai nesupras, kaip šios blaivios, skaidrios, aiškiai lyg veidrodis 
jo mintis atspindinčios šnipo akys, kaip tas darbingas, visokiems — 
ir geriausiems, ir pikčiausiems — darbams tinkamas politikos talen- 
tas, kuris būtų tiesiog tobulas tarnas, jeigu jam nestigtų tos vienin- 
teles savybės: besąlygiško atsidavimo, ištikimybės. 
Mat Fušė niekados ir niekam nebus tarnas, o juo labiau — lioka- 
jus. Fušė niekados svetimam reikalui iki galo neaukoja savo dvasinio 

savarankiškumo, savo savivalės. Priešingai: juo labiau senieji respub- 
likonai, dabar pasipuošę naujosios diduomenės apdarais, pasiduoda 
1mperatoriaus aureolės spindesiui, juo žemiau jie smunka, iš patarė- 
jų virsdami seiletais pataikautojais, juo labiau tvirtėja ir tiesiasi Fušė 
stuburas. Teisybė, atviro prieštaravimo, tiesiai šviesiai dėstomos 
priešingos nuomonės valdingajam, vis labiau į cezarį virstančiam 
imperatoriui nebeįmanoma reikšti, nes atlapaširdiški bičiuliški san- 
tykiai, laisvas piliečio kalbėjimasis su piliečiu iš Tiuilri rūmų yra iš- 
guiti; imperatorius Napoleonas, reikalaująs, kad senieji kovų drau- 
gai ir net (kaip jie slapčiomis turėjo šypsotis!) broliai, kreipdamiesi 
į jį, būtinai sakytų Sire, ir, išskyrus žmoną, jokiai mirtingai būtybei 
nebeleidžiąs savęs tujinti, nepageidauja, kad ministrai būtų jo pata- 
rėjai. Dabar jau nebe taip kaip ankstesniais laikais, taigi nebe palai- 
du žabo ir atlapa apykakle, nebe smagiu žingsniu pilietis ministras 
Fuše eina pas pilietį konsulą Bonapartą, — ne, dabar ministras Žo- 
zefas Fuše žengia lyg ir į audienciją pas imperatorių Napoleoną su 
skrybele rankoje, su kaklą ankštai apspaudusia stačia ir aukšta, auksu 
siuvinėta apykakle, apsidaręs pompastiška rūmų uniforma, juodomis 
šilko kojinėmis ir lyg veidrodis atspindžius žarstančiais bateliais, 
visas apsikarstęs ordinais: „ponas“ Fušė pirmiausiai privalo pagar- 
biai nusilenkti buvusiam sąmokslo bendrininkui ir bendražygiui ir 
tik tada gali kreiptis į jį žodžiais „Jūsų Didenybe“. Lankstydamasis 


"jis privalo ateiti, lankstydamasis — ir atsisveikinti, privalo, nepriešta- 


raudamas ir nesileisdamas į intymesnius aptarinėjimus, klausytis 
šiurkščiu tonu duodamų įsakymų. To audringiausio iš visų valios 
vyrų nuomonei nepasipriešinsi. 

Bent jau atvirai. Fuše pernelyg gerai pažįsta Napoleoną, kad, va- 
lios nuomonėms išsiskyrus, mėgintų primesti jam savąją. Fušė lei- 
džiasi įsakinėjamas, komanduojamas kaip ir visi kiti pataikūnai ir 
nuolankūs imperijos laikų ministrai; mažutis skirtumas tik tas, kad 
Fušė tų įsakymų ne visados klauso. Gavęs pavedrmą areštams, ku- 
riems pats nepritaria, jis liepia patyliukais iš anksto įspėti tuos, ku- 
riems iškilęs pavojus, o jeigu jau turi juos bausti, tai visur pabrėžia, 
kad daro tai vien imperatoriaus įsakymu, o ne savo paties valia. Kita 
vertus, malonius palankumo ženklus Fušė visados dalija kaip savo 
paties malones. Juo valdoviškiau reiškiasi Napoleonas — ir iš tikrųjų 
stebėtina, kaip jo nuo pat pradžių valdingas temperamentas, val- 
džiai vis plečiantis, darosi vis mažiau tramdomas ir vis autokratiš- 


kesnis, — juo malonesne, sukalbamesnė yra Fušė laikysena. Ir šitaip, 
nė žodeliu imperatoriui neprieštaraudamas, vien menkais gestais, 
šypsenelėmis ir tylėjimu jis yra vienintelė regima ir vis delto nieka- 
dos neįrodoma opozicija naujajam viešpačiui iš Dievo malonės. 
Piršti tiesą pačiam Napoleonui, — to pavojingo triūso Fušė seniai 
nebesiima; jis žino, kad imperatoriai ir karaliai, net jeigu jie kitados 
buvo pavarde Bonapartas, tokiais dalykais nesinaudoja. Tik iš po 
skverno Fušė retsykiais kaip kontrabandą piktdžiugiškai įterpia į 
savo kasdieninius pranešimus vieną kitą nuoširdų žodelį. Užuot sa- 
kęs „manau“, „esu įsitikinęs“ ir už tokią savavališką nuomonę ir įsi- 
tikinimus buvęs išplūstas, Fušė savo raportuose rašo „žmonės kal- 
ba“ arba „vienas pasiuntinys neva sakęs'; šitaip jis bėveik visados į 
kasdieninį pikantiškų naujienų triufelių paštetą įberia ir vieną kitą 
pipiriuką, susijusį su imperatoriaus šeimyna. Pabalusiom lūpom Na- 
poleonas priverstas pateikiamą kaip „piktavališkus gandus“ skaityti 
visą purvą, visą bjaurastį apie savo sesutes, o sykiu ir gerai atseikėtus 
piktus žodžius apie save patį, skaudžius, deginte deginančius prane- 
šimus, kuriais įgudusi Fušė ranka tyčia pagardina biuletenį. Pats ne- 
tardamas ne žodžio, atgrasusis tarnas vaišina nemalonųjį poną ne- 
pageidaujama teisybe ir mandagiai bei abejingai stovėdamas greta 
stebi, kaip toji teisybė stringa skaitančiam ponui gerklėje. Šitaip 
Fuše bent šiek tiek atsikeršija leitenantui Bonapartui, kuris pats ap- 
sivilkęs 1mperatoriaus mundurą reikalauja, kad buvę patarėjai stovė- 
tų prieš jį tik drebėdami ir trilinki susirietę. 


aip matyti, atmosfera tarp tų dviejų vyrų ne iš smagiųjų. Fušė 
nera Napoleonui malonus tarnas, O Napoleonas nėra 
malonus ponas Fuše. Ne kartelio jis atsainiai ir pasitikėjimo kupinu 


tonu nepaliepia dėti ant stalo policijos pranešimo. Ieškodamas 


bent menkiausios klaidelės, bent smulkiausio apsirikimo, sakalo aki- 
mis jis tikrina skyrium kiekvieną eilutę: o radęs įninka griaudėti, vi- 
siškai pasiduodamas valdytis nelinkusiam korsikiečio temperamen- 
tui, plūsta savo ministrą lyg mokinuką. Durininkai, visi, kas mėgo 
žvalgytis pro rakto skylutę, kolegos ministrai sutartinai pasakoja, 
kad kaip tik Fuše šaltakraujiškas priešinimasis dar labiau piktinęs 
imperatorių. Tačiau tai būtų aišku ir be jų liudijimo (mat visus tų 

laikų memuarus privalu skaityti su lupa), nes rūstus, šaižus, koman- 
duoti įpratęs balsas skardena orą net laiškuose: „Manau, kad polici- 
ja nepakankamai griežtai prižiūri spaudą , pamokslauja Napoleo- 
nas senam prityrusiam savojo amato meistrui arba tiesiog jį bara: 
„Galima pamanyti, kad Policijos ministerijoje sėdi beraščiai; ten vi- 
siškai niekuo nesirūpinama . Arba: „Raginu Jus laikytis savo veiklos 
ribų ir nesikišti į užsienio reikalus . Iš šimtų pranešimų žinoma, 
kad Napoleonas trenka jam galvą ir liudininkų, adjutantų bei Vals- 
tybės tarybos narių akivaizdoje, o įniršio putoms pasirodžius ant 
lūpų, nevengia jam priminti ne Liono, teroristinės praeities, išva- 
dinti jį karaliaus žudiku ir išdaviku. Tačiau Fušė, tasai šaltas kaip le- 
das stebėtojas, per dešimtį metų perpratęs visą tokių įniršio protrū- 
kių klaviatūrą, žinąs, kad jie kartais karštajam vyrui nesuvaldomai 
prasiveržia, kraujui mušus į galvą, bet kad Napoleonas juos kartais 
ir suvaidina, įterpia visiškai blaivia sąmone, — Fušė nesiduoda taip 
įbauginamas nei tikrųjų, nei teatrinių perkūnijų, kaip, pavyzdžiui, 
Austrijos ministras Kobenclis, tiesiog krūptelėjęs ir ėmęs drebėti, 
imperatoriui trenkus jam po kojų brangią porceliano vazą; Fušė ne- 
siduoda sutrikdomas nei dirbtinai siautulingos tariamos imperato- 
riaus rūstybės, nei tikrojo nirtulio. Bereikšmiu lyg kauke kalkių 
spalvos veidu, net akių kampučių nekrusteldamas, nė vienu nervu 
neišsiduodamas, kad jaudinasi, Fušė ramiai sau stovi po tokia ant jo 


krintančių žodžių liūtimi — nebent, jau einant iš kabineto, jo plo- 


nas lūpas vos vos perkreipia ironiškas ar piktas šypsnys. Fuše nesu- 
dreba net tada, kai imperatorius užrinka ant jo: „Jūs išdavikas, turė- 
čiau įsakyti Jus sušaudyti; ne, Fušė, nesuteikdamas balsui jokio 
ypatingo akcento, dalykiškai atsako: „Aš taip nemanau, Sire“. Šim- 
tus kartų jis išklauso riksmus, kad yra atleidžiamas, grasinimus, kad 
būsiąs ištremtas ar išvytas iš pareigų, ir vis tiek ramiu Žingsniu eina 
iš kabineto, nes yra visiškai tikras, kad imperatorius rytojaus dieną 
jį vel pasikvies. Ir jis niekados neapsirinka. Mat nors nepasitikėda- 
mas, nors niršdamas ir slapčiomis nekęsdamas, Napoleonas ištisą 
dešimtmetį iki pat paskutinės valandos neįstengia visiškai atsikraty- 
ti Fuše. 

Tačiau ši Fuše valdžia Napoleonui, buvusi tikra mįslė visiems 
jųdviejų amžininkams, anaiptol nėra susijusi su magija ar hipnoze. 
Tai įsigyta, darbštumu, apsukrumu ir sistemingu stebėjimu apskai- 
čiuota, užsidirbta valdžia. Fuše daug, net per daug žino. Ne tik dėl 


:mperatoriaus šnekumo, bet ir prieš jo paties valią Fušė Žino visas 
imperatoriaus paslaptis ir savo absoliučiu, kone magišku informuo- 
tumu verčia savęs saugotis ne tik visą šalį, bet ir josios valdovą. Iš 
paties imperatoriaus žmonos Žozefinos Fušė žino intymiausias Su- 
tuoktinių patalo detales, iš Bara — kiekvieną Bonaparto žingsnelį 
įvijais iškilimo laiptais; naudodamasis savo ryšiais su finansininkais, 
Fušė kontroliuoja visus privačius imperatoriaus turtinius santykius, 
pro jo akis neprasprūsta ne vienas iš didžiulės daugybės nešvarių 
Bonapartų šeimos reikaliukų — nei brolių aferos lošimo namuose, 
nei mesaliniški Polinės nuotykiai. Ne paslaptis Fušė ir tie atvejai, 
kai jo ponas išsuka iš tiesaus šeimyninės doros kelio. Kiekvieną kar- 
tą, kai Napoleonas vienuoliktą valandą vakaro, apsisiautęs svetimą 
apsiaustą ir kone iki pat akių užsidangstęs, pro slaptas Tiuilri rūmų 
duris sėlina pas meilužę, Fuše jau kitą rytą žino, kur karieta važiavo, 
kiek laiko imperatorius tuose namuose užsibuvo, kada sugrįžo, o 
sykį net gali sugėdinti pasaulio valdovą žinia, kad ši išrinktoji jį, 
Napoleoną, apgaudinėja su ne per geriausiai nusižiūrėtu scenos ple- 
vėsa. Kiekvieno iš imperatoriaus kabineto išeinančio svarbesnio raš- 
to nuorašas, padedant papirktam sekretoriui, keliauja pas Fušė, ir ne 
vienas Žemesnio ir aukštesnio rango liokajus kas mėnesį gauna pa- 
pildomą atlygį iš slaptosios policijos ministro kasos už patikimus 
pranešimus apie viską, kas kalbama rūmuose: dieną ir naktį, prie sta- 
lo 1r patale stebi Napoleoną jo pernelyg uolus tarnas. Nuo jo ne- 
įmanoma nuslepti jokios paslapties; taigi imperatorius norom ne- 
norom priverstas savąsias paslaptis jam pats patikėti. Ir tiktai šios 
žinios apie visut viską suteikia Fuše tą valdžią žmonėms, kuria taip 
žavėjosi Balzakas. | 

Tačiau lygiai taip kruopščiai, kaip sergsti visus imperatoriaus rei- 
kalus, planus, mintis ir žodžius, Fušė stengiasi nuslėpti nuo jo sa- 
vuosius. Nei imperatoriui, nei kam nors kitam Fuše niekados nepa- 
sakoja apie savo tikruosius ketinimus ir darbus; iš milžiniško žinių 
srauto jis pateikia tik tai, ką pats nori pateikti. Visa kita lieka užra- 
kinta policijos ministro rašomojo stalo stalčiuje; į šią paskutinę ci- 
tadelę Fušė niekam neleidžia dirstelti, su visa — vienintele — aistra 
jis mėgaujasi tuo nuostabiai saldžiu jausmu, kad lieka neperpranta- 
mas, neįžvelgiamas, nenumatomas, kad yra toks dydis, kurio niekas 
negali įtraukti į savo sąskaitas. Tad veltui mėgina Napoleonas jo 
pėdomis pasiųsti kelis šnipus — Fuše juos mulkina ar net naudojasi 

jais, per juos persiųsdamas apgautajam užsakovui visiškai klaidingas 
ir kompromituojamas žinias. Metams begant šis abipusis šnipų Žai- 
dimas darosi vis klastingesnis ir įnirtingesnis, abiejų laikysena tie- 
siog atvirai nenuoširdi — ne, kas rie, tai ne, tikrai ne skaidri, ne 
giedra atmosfera susidarius: tarp tų dviejų vyrų, kurių vienas perne- 
lyg trokšta būti ponas, o kitas pernelyg kratosi tarno vaidmens. 

Už tokio asmeninio priešiškumo pamažu iškyla ir visa milžiniš- 
ka, nuolat didėjanti epochos įtampa. Mat kasmet Prancūzijoje vis 
labiau ryškėja dvi priešingos valios: kraštas trokšta pagaliau sulaukti 
taikos, o Napoleonas geidžia vis naujų ir naujų karų. 1800-ųjų metų 
Bonapartas, revoliucijos paveldėtojas ir tvarkytojas, dar visiškai su- 
tarė su savo kraštu, savo tauta, savo ministrais; 1804-ųjų metų Napo- 
leonas, naujojo dešimtmečio imperatorius, seniai nebegalvoja apie 
savąjį kraštą, savąją tautą, jo mintyse — tiktai Europa, pasaulis, ne- 
mirtingumas. Meistriškai susidorojęs su jam patikėta užduotimi, ku- 
pinas jegų pertekliaus, jis pats kelia sau vis naujas, sunkesnes užduo- 
tis, ir tasai, kuris chaosą pavertė tvarka, dabar tempte tempia savo 
sukurtąją tvarką, savo darbų rezultatą, atgalios į chaosą. Šitaip mes 
anaiptol nesakome, kad jo protas, skaidrus ir aštrus lyg deimantas, 
būtų susijaukęs: kad ir kokio demonizmo pagauto Napoleono ma- 
tematiškai kruopštus ir tikslus intelektas išlieka didingai budrus iki 
pat tos paskutinės sekundės, kai jis, gulėdamas mirties patale, dre- 
bančia ranka rašo testamentą, šį visų savo veikalų veikalą. Tačiau šis 
protas jau seniai atitrūkęs nuo žemiškų mastų, — o ir kaip galėjo bū- 
ti kitaip, kai tiek kartų pildėsi tiesiog neįtikėtini lūkesčiai! Kaipgi 
po tokių visas pasaulinio lošimo taisykles sulaužiusių neregėtų lai- 
mėjimų sielos, įpratusios statyti ant kortos tokias begalines sumas, 
nesuims troškimas neįtikėtinus darbus pranokti dar labiau neįtiketi- 
nais? Net leisdamasis į labiausiai patrakeliškas avantiūras, Napoleo- 
nas tiek pat menkai tėra netekęs proto kaip ir Aleksandras, Karolis 
XII arba Kortesas. Jis tiktai, lygiai kaip ir anie, nuo neregetų perga- 
lių nebeteko gebėjimo pasverti, kas dar įmanoma, ir kaip tik šis 
siautėjimas visiškai šviesiu protu, šis didingas dvasios gaivalų pro- 
trūkis, įstabus kaip mistralio viesulas, kai dangus visiškai giedras, pa- 
skatina tuos darbus, kurie sykiu yra ir vieno žmogaus nusikaltimas 
šimtams tūkstančių, ir vis delto legendinis žmonijos praturtinimas. 
Aleksandro žygis iš Graikijos ligi pat Indijos — dar ir šiandien at- 
rodąs kaip pasaka, — Korteso kelione, Karolio XII maršas iš Švedi- 


jos iki Poltavos, šešių šimtų tūkstančių žmonių karavanas, kurį Na- 
poleonas nuo Ispanijos velka iki Maskvos: šie sykiu ir didingos, ir 
patrakeliškos narsos darbai mūsiškėje naujųjų laikų istorijoje yra tas 
pat, kas Prometėjo ir titanų kovos su dievais graikų mituose: iššūkis 
ir didvyriškumas, šiaip ar taip — jau tikrai nuodėmingas visų šioje 
žemėje pasiekiamų dalykų maksimumas. Ir Napoleonas, vos smilki- 
niais pajutęs imperatoriaus karūną, nesulaikomai siekia šio kraštuti- 
nio masto. Drauge su sskmėmis didėja ir jo tikslai, su pergalėmis — 
nutrūktagalviškas ryžtas, su triumfais prieš lemtį — geismas mesti jai 
vis labiau pašelusius iššūkius. Tad nėra natūralesnio daikto, kad 
tuos jį supančius žmones, kuriems ausų neužtrenkusios pergalės pra- 
nešimų fanfaros, kurių neapakino sekmės, — taigi kad tuos žmones, 
kurie sykiu 1r protingi, ir apdairūs, kaip, pavyzdžiui, Taleiranas su 
Fušė, pradeda krėsti šiurpas. Jie mąsto apie epochą, apie dabartį, 
apie Prancūziją, - o Napoleonas vien apie būsimąsias kartas, apie 
legendą, apie istoriją. 

Ši proto ir aistros, logiškų ir demoniškų charakterių priešprieša, 
amžinai besikartojanti istorijoje, Prancūzijoje, vos prasidėjus nau- 
jam šimtmečiui, netrunka pavirsti ir apibrėžtų veikėjų priešprieša. 
Karas padarė Napoleoną didį, iškelė jį iš nebūties į imperatoriaus 
sostą. Tad visai natūralu, kad jis geidžia vis naujų karų ir vis dides- 
nių, galingesnių priešininkų. Jau vien skaičiais jo telkiamos pajėgos 
dideja iki fantastiškų mastų. 1800 metais mūšį prie Marengo laimė- 
jęs su trisdešimčia tūkstančių žmonių, po penkerių metų mūšio lau- 
ke jis jau rikiuoja tris šimtus tūkstančių, o dar po penkerių metų iš 
nukraujavusios, nuo karų pavargusios šalies išplėšia visą milijoną 
ginkluotų vyrų. Paskutiniam jo gurguolės pastumdeliui, kvailiausiam 
kaimo bernui pirštais skaičiuodamas galėtum įrodyti, kad tokia pu- 
erromanie ir courromanie (tai Stendalio žodžiai) galiausiai turi baigtis 
katastrofa, ir Fušė kartą, kalbėdamasis su Meternichu, penkerius 
metus prieš Maskvą pranašiškai pasako: „Kai jis jus sumus, liks tik 
Rusija 1r Kinija“. Tik vienas to nesupranta arba ranka dangstosi 
akis — Napoleonas. Tas, kuris patyrė Austerlico sekundę, o paskui — 
Marengo ir Eilau akimirkas, šitaip vis į dvi valandas suspaustą pa- 
saulio istoriją, nebejus įtampos ar pasitenkinimo, per rūmų balius 
priiminėdamas uniformuotus pataikūnus, sėdėdamas šventiškai pa- 
puoštoje Operoje, klausydamasis nuobodžių deputatų kalbų, — ne, 
jau seniai jis nervų virpulį junta tiktai tada, kai skubiais Žygiais savo 

kariuomenės priekyje užima vieną kraštą po kito, kai triuškina armi- 
jas, kai atsainiu piršto krustelėjimu lyg šachmatų figūras kilnoja iš 
vietų karalius, jų vieton dėdamas kitus, kai Invalidų katedra virsta 
šniokščiančiu vėliavų mišku, o naujai įkurtasis lobynas vis pildosi 
brangaus grobio iš visos Europos. Napoleono mintyse jau vien pul- 
kai, armijų korpusai, armijos, jis seniai jau Prancūziją, visą kraštą, 
net visą pasaulį laiko vien savo ant kortos statomu turtu, be jokių 
apribojimų jam priklausančia nuosavybe (La France c'est moi). Tačiau 
kai kurie jo aplinkos vyrai širdyje įsikibę laikosi požiūrio, kad 
Prancūzija pirmiausiai priklauso pati sau, kad jos žmonės, jos pilie- 
čiai, neturi būti naudojami Korsikos klanui daryti karaliais, o visai 
Europai — Bonapartų giminės paveldimomis valdomis. Vis labiau 
nepatenkinti jie mato, kaip kasmet prie miestų vartų kalami kon- 
skripciniai sąrašai, kaip aštuoniolikamečiai, devyniolikamečiai plė- 
šiami iš namų, o paskui žūva Portugalijos pasienyje ar Lenkijos ir 
Rusijos sniegynuose, — visai beprasmiškai ar bent del tokios pra- 
smės, kurios nebeįmanoma suvokti. Taip tarp Napoleono, žvel- 
giančio vien į savąsias žvaigždes, ir tų blaivaus požiūrio vyrų, kurie 
regi, koks nekantrus darosi nualintas kraštas, randas: vis nuožmė- 
janti priešprieša. Kadangi jo valdinga tapusi, autokratiška dvasia ne- 
klauso nė pačių artimiausių Žmonių patarimų, jie slapčiomis prade- 
da sukti galvas, kaip būtų įmanoma sustabdyti šį pašelusiai įsisukusį 


„ratą ir išgelbėti jį nuo neišvengiamo kritimo į pragarmę. Mat turi 


ateiti akimirka, kai protas ir aistra galutinai išsiskirs ir atvirai susig- 
rums, kai prasidės Napoleono ir protingiausio jo tarno grumtynės. 


V 


is slaptas priešinimasis Napoleono kariavimo aistrai ir saiko 
nepaisymui galiausiai suveda draugėn net didžiausius priešus 

tarp jo patarėjų: Fušė ir Taleiraną. Tie du gabiaus: Napoleono mi- 
nistrai, psichologiniu požiūriu įdomiausi jo epochos žmonės, ne- 
megsta vienas kito — greičiausiai todel, kad yra pernelyg į kits kitą 
panašūs. Abu jiedu mąsto blaiviai, aiškiai ir realistiškai, abu jiedu — 
cinikai ir jokios atodairos nepripažįstą Makiavelio mokiniai. Abu 
jiedu baigę Bažnyčios mokyklą ir audringą revoliucijos universitetą, 
abu šalrakraujai ir nekamuojami sąžinės, kai reikalas susijęs su pini- 
gais ar garbe, abu taip pat neištikimai, taip pat be jokių skrupulų 


tarnauja respublikai, Direktorijai, Konsulatui, 1mperijai ir karaliui. 
Šie du charakteriniai nepastovumo artistai nuolatos susiduria toje 
pačioje pasaulio istorijos scenoje; ir kaip tik todel, kad abu yra tos 
pačios dvasinės padermės ir abiem skirtas tas pats diplomato vaid- 
muo, jiedu šaltai ir blaiviai perpratę kits kitą 1r kupini kits kitam 
tikros varžovų neapykantos. 

Abu jie priklauso tam pačiam amoraliam tipui; tačiau, nors pa- 
našaus charakterio, jiedu skiriasi savo kilme. Taleiranas, kaip Peri- 
goro hercogas, kaip Oteno arkivyskupas, yra senas kraujo didikas, 
tikras kunigaikštis, ir, kaip dvasinis visos prancūzų provincijos va- 
dovas, devi violetinę togą jau tuo metu, kai menkas, suvargęs pirklio 
sūnus Žozefas Fušė dar kaip visų niekinamas sutanotas profeso- 
riūkštis už kelis su per mėnesį kemša į tuzino savųjų vienuolyno 
mokinių galvas matematikos ir lotynų kalbos pagrindus. Taleiranas 
jau Prancūzijos reikalų patikėtinis Londone ir garsus Generalinių 
luomų oratorius, o Fuše dar tik pataikavimais ir veiklumu mėgina 
klubuose susižvejoti mandatą. Taleiranas į revoliuciją nusileidžia iš 
viršaus, jis, sveikinamas pagarbių džiūgavimo šūksnių, lyg valdovas 
nužengia kelias pakopas iki trečiojo luomo iš savosios karietos, o 
Fušė per vargus ir intrigas dar tik ropščiasi į tą luomą. Del tokio 
kilmės skirtingumo abiem ta pati pagrindinė savybe kiekvienu atveju 
įgyja vis kitokį atspalvį. Taleiranas, plačių mostų vyras, į savo tarnybą 
žvelgia abejingai, šaltai ir iš aukšto kaip tikras didžponis, o Fušė — su 
prasimušti trokštančio valdininko uolumu ir uždaru stropumu. Tais 
bruožais, kuriais jie į kits kitą panašūs, jiedu sykiu ir skirtingi, ir nors 
abu mėgsta pinigus, Taleiranas juos vis delto kaip tikras aristokratas 
švaisto, plačiu srautu ir dosniai leidžia jiems srūti prie lošimo stalų ir 
su moterimis, o Fuše, pirklio sūnus, — spaudžia iš jų procentus ir tau- 
piai krauna krūvon. Taleiranui valdžia tėra priemonė patirti malonu- 
mą, ji suteikia jam geriausią ir tauriausią progą pasiekti, kad jam taptų 
pavaldūs visi jusliniai šios žemės dalykai — visokia prabanga, mote- 
rys, menas ir prašmatnios vaišės, o Fušė, ir būdamas keleriopas milijo- 
nierius, vis tiek lieka spartietiškas ir vienuoliškas šykštuolis. Abu nega- 
li visiškai išsivaduoti nuo savo socialinės kilmės: niekados, net šiur- 
piausio teroro dienomis, Perigoro hercogas, Taleiranas, netampa tik- 
ru liaudies sūnumi ir respublikonu, niekados, net kaip ką tik iškeptas 
Otranto hercogas, net vilkėdamas auksu žvilgančią uniformą, Žozefas 
Fušė netampa tikru anistokratu. 


An 


120 


130 


Daugiau akinamų kerų aplink save skleidžia, gal net ir reikšmin- 
gesnis iš jųdviejų yra Taleiranas. Būdamas senos mūzinės kultūros 
suformuotos, šmaikštaus aštuonioliktojo šimtmečio išlavintos dva- 
stos, diplomatinį žaidimą jis mėgsta kaip vieną iš daugybės kitų, 
įtampos kupinų būties Žaidimų, tačiau dirbti tiesiog nekenčia. La- 
bai nenoromis rašo laiškus savo ranka, užvis mieliausiai tasai tikras 
lėbautojas, rafinuotas smaguris, visą vežėjo triūsą palieka kitiems, o 
pats paskui siaura, žiedais apmaustyta ranka tik atsainiai pasiglem- 
žia rezultatus; jam pakanka intuicijos, vienu žvilgsniu lyg žaibas 
peržvelgiančios net pačias sudėtingiausias situacijas. Būdamas apsi- 
gimęs ir išsimokslinęs psichologas, jis, kaip Napoleonas sako, kiau- 
rai regi visas mintis ir nedalydamas patarimų skatina kiekvieną da- 
ryti tai, ko šis širdyje geidžia. Jo darbas — tai drąsūs posūkiai, grei- 
tos koncepcijos, lankstūs vingiai visomis pavojingomis akimirko- 
mis, jis su panieka atsisako gilintis į smulkmenas, kantriai plūktis ir 
prakaitą lieti. Iš tokio minimalizmo, koncentruočiausios proto 
sprendimų formos, pomėgio randasi ir ypatingas Taleirano gebėji- 
mas žarstyti tiesiog akinamai šmaikščias frazes, aforizmus. Jis nera- 
šo ilgų pranešimų, vienu vieninteliu, itin aštriai nugludintu žodžiu 
nusako situaciją ar žmogų. O Fuše, savo ruožtu, visiškai stinga to- 
kio greitos pasaulio vizijos gebėjimo, lyg bitelė, pasitelkdamas be- 
galinę daugybę mažučių žmogeliukų, uoliai šmirinėdamas čia vie- 
nur, čia kitur, jis susineša krūvon tūkstančių tūkstančius paskirų pa- 
stebėtų dalykų, iš kurių paskui, sudėtų daiktan ir deramai vienas 
prie kito priderintų, gaunami sąžiningi ir nenuneigiami rezultatai. 
Fušė metodas yra analitinis, o Taleirano — vizinis; Fušė talentas — 
stropumas, Taleirano — proto greitumas; joks menininkas negalėtų 
išgalvoti geresnės priešininkų poros, net istorija, šias dvi figūras, 
tingųjį ir genialųjį improvizatorių Taleiraną ir tūkstančio budrių 
akių nenuleidžiantį Fušė, pastačiusi greta Napoleono, greta tobulo 
genijaus, susiejančio savyje šias abejas savybes — gebėjimą įžvelgti ir 
tolimus, ir artimus dalykus, aistrą ir uolumą, pasaulio pažinimą ir 
pasaulio viziją. 

Tačiau nėra nuožmesnės neapykantos už dviejų tos pačios pa- 
dermės individų neapykantą vienas antram. Todel, vadovaudamiesi 
giliausiu instinktu, kuo puikiausiai iki kaulų smegenų kits kitą pa- 
žindami, Taleiranas ir Fuše bjaurisi vienas kitu. Nuo pat pirmosios 
dienos didžponiui tasai darbštus 1r smulkmeniškas darbininkas, ži- 


nių rinkėjas, naujienų nešiotojas, tasai šaltakraujis šnipas Fušė yra 
tiesiog atgrasus, O Fuše, kita vertus, piktinasi Taleirano lengvapė- 
dyste, švaistūniškumu, niekinamai aristokratišku ir tingiai moterišku 
atsainumu. Tad jiedu apie kits kitą kalba vien smaigstydami kits ki- 
tą užnuodytais durklais. Taleiranas šaiposi: „Fušė todel taip nieki- 
na žmones, kad pernelyg gerai pažįsta save“. Fušė savo ruožtu ty- 
čiojasi, Taleiraną paskyrus vicekancleriu: II ne lui manguait gue ce vice- 
li. Jeigu tik įstengia, jiedu kuo stropiausiai kaišioja kits kitam paga- 
lius į ratus, jeigu tik gali, naudojasi pačia pirma proga kits kitam 
pakenkti. Del to, kad jiedu, mikluolis ir stropuolis, šitaip papildo 
kits kito savybes, Napoleonui jie svarbūs kaip ministrai, o tai, kad 
jtedu vienas kito taip nuožmiai nekenčia, imperatoriūi kaip tik pa- 
ranku, nes del tos neapykantos jiedu vienas kitą sergsti geriau, nei 
įstengtų net šimtas uoliausių šnipelių. Apie kiekvieną Taleirano ko- 
rupcijos atvejį, apie kiekvieną jo lebavimą ar aplaidumą Fuše stro- 
piai pranešinėja Napoleonui, o Taleiranas jam kuo skubiausiai pa- 
teikia žinias apie kiekvieną Fušė mėginimą kaišioti nosį, kur jam ne- 
reikia, apie kiekvieną naują Fušė avantiūrą; tad Napoleonas jaučiasi 
šios keistos poros sykiu ir aptarnaujamas, ir saugomas. Būdamas iš- 
kilus psichologas, Napoleonas kuo sėkmingiausiai naudojasi abiejų 
ministrų varžymusi tarpusavyje, savo ruožtu galėdamas jiedviem ir 
sušerti botagu, ir prilaikyti už apynasrio. 


V 


ittomis įnirtingomis varžovų grumtynėmis metų metus smagi- 

nasi visas Paryžius. Lyg scenos iš Moljero dramų stebimi be- 
galiniai šios komedijos variantai sosto papėdėje, ir visiems smagu 
matyti, kaip tiedu valdovo tarnai vis baksnoja, vis persekioja kits ki- 
tą šmaikščiais ir užgauliais žodeliais, o jų ponas su olimpine ramybe 
stebi šiuos jam naudingus vaidus. Tačiau pačiam imperatoriui ir vi- 
stems kitiems tikintis, kad šie rafinuoti artistai ir toliau linksmins 
visus, riedamiesi lyg šuo su kate, jiedu staiga pakeičia vaidmenis ir 
pradeda rimtai lošti drauge. Pirmą kartą jųdviejų abiejų piktinima- 
sis valdovu pasidaro stipresnis už varžovų neprielankumą. Rašomi 
1808 metai, ir Napoleonas vėlei pradeda karą, nenaudingiausią, be- 
prasmiškiausią iš visų savo karų, — žygį Ispanijon. 1805 metais jis 
nugalėjo Austriją ir Rusiją, 1807-aisia1s sutriuškino Prūsiją, vokiečių 

ir italų valstybės dabar jam pavaldžios, ir nėra nė menkiausios 
dingsties pyktis su Ispanija. Tačiau naivusis broliukas Žozefas (po 
kelerių metų Napoleonas pats prisipažins „aukojęsis vardan kvai- 
lių“) irgi norėtų karūnos, o kadangi panašu, kad laisvos šiuo metu 
kaip tik ir nėra, nutariama, pažeidžiant tautų teises, tiesiog atimti ją 
iš ispanų dinastijos; ir vel trata būgnai, vel žygiuoja batalionai, vel 
1 kasų srūva vargais negalais sukrapštyti pinigai, o Napoleonas velei 
svaiginasi pavojinga pergalių saldybe. Šis nežabotas karo šurmulys 
palengva pradeda regėtis pernelyg jau patrakęs net tiems, kurių oda 
visų storiausia; nei Fušė, nei Taleiranas nepritaria iš piršto laužtam 
karui, del kurio Prancūzija dar septynerius metus plūs kraujais, o 
kadangi imperatorius nesiklauso nei vieno, nei antro, jiedu nepaste- 
bimai suglaudžia gretas. Abu žino, kad jų laiškus, jų patarimus im- 
peratorius piktai suglamžęs sviedžia į kampą, politikai jau seniai 
niekaip negali pasipriešinti maršalams, generolams, kardų žvangin- 
tojams, o ypač — Korsikos padermei, kurios kiekvienas narys kuo 
skubiau stengiasi šermuonėlių kailiais pridengti varganą praeitį. 
Tad jiedu mėgina viešai protestuoti, o kadangi žodžio negauna, 
nusprendžia surengti politinę pantomimą, tikrą teatrinį sąmokslą: 
demonstratyviai susivienyti. 

Nera žinoma, kuris iš jųdviejų dramaturginiu požiūriu taip pui- 
kiai surežisavo šią sceną, — ar Taleiranas, ar Fuše. Įvyksta štai kas: 
Napoleonui kovojant Ispanijoje, Paryžiuje šurmuliuoja nesibai- 
giančios šventės ir pramogos, — žmones prie kasmetinių karų jau 
pripratę kaip prie Žiemos sniego ar vasaros audrų, — o rue Saint-Flo- 
rentin, didžiojo kanclerio namuose, vieną 1808 metų gruodžio vakarą 
(Napoleonas tuo metu kažkokioje purvinoje būstinėje prie Valja- 
dolido rašo įsakymus armijai) irgi mirguliuoja tūkstančiai žvakių ir 
groja tyki muzika. Gražios moterys, taip mėgstamos Taleirano, 
rinktinė draugija, aukšti Valstybės tarybos nariai ir užsienio pa- 
siuntiniai. „Visi guviai šnekučiuojasi, šoka ir linksminasi. Staiga viso- 
se pakampėse pasigirsta tylus murmesys ir kuždesys, šokis nutrūksta, 
svečiai nustebę buriasi krūvon: į namus įžengė žmogus, kurio čia 
mažiausiai galetum tikėtis, liesasis Kasijus, Fušė, kurio, kaip visi ži- 
no, Taleiranas nuožmiai nekenčia, kurį Taleiranas niekina ir kuris 
dar niekados nėra peržengęs šių namų slenksčio. Bet — tik pažvelki- 
te! — užsienio reikalų ministras šlubčiodamas be galo mandagiai pa- 
sitinka policijos ministrą, kuo maloniausiai sveikinasi su juo kaip su 


mielu svečiu ir bičiuliu, meiliai ima jį už parankės. Viešai ir atvirai 
jam meilikaudamas, Taleiranas vedasi Fuše per salę, o paskui jiedu 
nueina į gretimą kambarį, susėda į šezlongą ir ima kalbėtis pusbal- 
siu, žadindami tiesiog begalinį visų svečių smalsumą. Kitą rytą visas 
Paryžius jau Žino sensacingą naujieną. Visur tik ir kalbama vien 
apie tą staigų ir taip akivaizdžiai demonstruojamą susitaikymą, ir 
visi gerai supranta jo prasmę. Kai šuo su kate taip audringai vienija- 
si, jie gali būti susimokę tik prieš virėją; Fušė ir Taleirano bičiulystė 
reiškia atvirą ministrų nepritarimą savajam ponui, Napoleonui. Visi 
šnipai, iškart pašokę, mėgina patirti, ko tokiu sąmokslu iš tikrųjų 
siekiama. Visose pasiuntinybėse krebžda plunksnos, ruošdamos 
skubius pranešimus tiesiai valstybių galvoms, Meternichas su grei- 
tuoju kurjeriu siunčia žinią į Vieną, kad „šis susitaikymas atitinkąs 
nepaprastai nualintos nacijos troškimus“; tačiau ir Napoleono bro- 
liukai su sesutėmis skelbia aliarmą ir savo ruožtu su greitaisiais kur- 
jeriais siunčia žinią apie šį pašelusį nutikimą Napoleonui. 


u greituoju kurjeriu žinia lekia Ispanijon, bet Napoleonas, lyg 
botagu perlietas, ko gera, dar greičiau švilpia Paryžiun. Gavęs 
laišką, jis nesikviečia į kabinetą net pačių artimiausių patikėtinių. 
Tik susičiaupia, prikanda lūpą ir tučtuojau duoda nurodymą ruoštis 
kelionei į Prancūziją: toks Taleirano ir Fušė suartėjimas išgąsdina jį 
labiau nei pralaimėtas mūšis. Jis grįžta tiesiog patrakusiu tempu: 
septynioliktąją išvyksta iš Valjadolido, aštuonioliktąją pasiekia 
Burgosą, devynioliktąją — Bajoną, niekur ne nestabteli, mirtinai už- 
plakti žirgai kuo skubiausiai keičiami, dvidešimt antrąją jis lyg vie- 
sulas įsiveržia į Tiuilri rūmus, o dvidešimt trečiąją atsako į sąmojin- 
g3ją Taleirano komediją tokia pat dramatiška scena. Statistais su- 
šaukiama visa auksu galionuota rūmininkų kariuomenė, ministrai ir 
generolai: tegu visi viešai pamatys, kaip imperatorius kumščio smū- 
giu užgniaužia bet kokį priešinimąsi savo valiai. Fuše jis jau vaka- 
rykščiai buvo pasišaukęs ir už uždarų durų ištrinkęs jam galvą, kurią 
tasai, prie tokių dušų pripratęs, sustingęs palaiko atkištą, atsipraši- 
nėdamas ir sykiu vikriai išsisukinedamas aptakiais žodžiais. Tam 
nuolankiam žmogeliui, mąsto imperatorius, pakaks ir koja įspirti; 
tačiau Taleiranas, kaip tik todel, kad laikomas stipresniuoju, galin- 

gesniuoju, turės viešai už savo pokštus atsiteisti. Toji scena daug kar- 
tų vaizduota, o istorijos dramaturgijoje geresnių nedaug ir tera. Iš 
pradžių imperatorius tik abstrakčiais žodžiais smerkiama: kalba apie 
paskirų žmonių klastas, kai jis išvykstąs, bet paskui, suerzintas vėsiai 
abejingos laikysenos, šiurkščiai pasigręžia į Taleiraną, kuris nejudeda- 
mas, ranka pasirėmęs į atbrailą, atsainia poza tebestovi prie marmuro 
židinio. Ir dabar iš pradžių planuotoji teatrališka pamoka visų rūmų 
akivaizdoje pavirsta tikru nirtuliu, imperatorius įninka šlykščiausiais 
žodžiais plūsti už save vyresnį patyrusį vyrą; vadina jį vagimi, priesai- 
kos laužytoju, atsimetėliu, parsidavėliu, pasirengusiu už pinigus ir sa- 
vo tikrą tėvą parduoti, jam suverčia kaltę už Angijeno hercogo nužu- 
dymą ir karą su Ispanija. Jokia skalbėja, namų tarpduryje plūstanti sa- 
vo kaimynę, nesidrovi mažiau už Napoleoną, taršantį Perigoro her- 
cogą, revoliucijos veteraną, pirmąjį Prancūzijos diplomatą. 

Klausytojai net sustingsta. Visiems darosi nebejauku. Visi jaučia: 
:(mperatorius šią akimirką negražiai elgiasi. Tik Taleiranas, kuris 
puldinėjamas regisi toks neperprantamai abejingas ir storaodis, kad 
pasakojama, jog jis kartą užmigo, skaitydamas prieš save nukreiptą 
pamfletą, — tik Taleiranas nė nevypteli, nes yra pernelyg išdidus to- 
kius plūdimus dar laikyti įžeidimu. Audra: atlėgus, jis tylomis nu- 
šlubuoja blizgančiu parketu prie durų, o paskui prieškambaryje tik 
tarsteli vieną tų savo nuodingų frazių, kurios mirtinesnės už visą 
griausmingą trankymą kumščiais: „Kaip gaila, kad toks didis vyras 
taip prastai auklėtas“, — sako jis abejingai, kol tarnas jam padeda 
apsivilkti apsiaustą. 

Tą patį vakarą Taleiranas jau nebetekęs kamerhero titulo, ir visi, 
kurie neprielankūs Fušė, artimiausiomis dienomis vis skaito Moniteur, 
tikėdamiesi valstybės žinių skyriuje rasti pranešimą, kad ir jis atleis- 
tas. Tačiau jie apsirinka. Fuše lieka poste. Kaip visados, kirsdamas 
savo smūgį, jis, atsistojęs stipresniajam už nugaros, pasinaudojo juo 
kaip žaibolaidžiu, — Kolo, drauge su juo rengęs skerdynes Lione, 
išvežamas į tropikų salą, o Fušė lieka, Babefas, jo bendras grumty- 
nese su Direktorija, sušaudomas, o Fuše lieka. Jo globėjas Bara turi 
palikti šalį, o Fušė lieka. Keičiasi vyriausybes, valstybės formos, 
nuomonės ir žmonės, viską verčia aukštyn kojom, viską nuneša pra- 
gaištin šis siautulingas šimtmečių sandūros viesulas, tik vienas Žmo- 
gus visados lieka toje pačioje vietoje, kad ir kam tarnaudamas, kad 
ir kokioms pažiūroms viešpataujant: Žozefas Fušė. 


uše lieka valdžioje, net dar daugiau: kaip tik tai, kad protin- 
giausiam, lanksčiausiam ir nepriklausomiausiam Napoleono patarė- 
jui buvo nusiųsta šilko virvele ir jis pakeistas paprastu įsakymų vyk- 
dytoju, — kaip tik tai iš esmes sustiprina Fuše įtaką. Bet dar svarbiau 
yra tai, kad iš savo vietos pasitraukia ne tik varžovas Taleiranas, bet 
kurį laiką — ir pats tiek rūpesčių pridarąs ponas. Mat rašomi 1809 
metai, Napoleonas, kaip kasmet, ir vėl pradėjęs naują karą, šįkart — 
su Austrija. 

Kai Napoleonas išvykęs iš Paryžiaus ir pasitraukęs nuo reikalų, — 
Fušė tiesiog negali būti geresnio laiko. Ir juo toliau, juo geriau, juo 
ilgiau, juo smagiau, — Austrijon, Ispanijon, Lenkijon; užvis labiau- 
siai Fušė patiktų, jeigu imperatorius vėlei atsidurtų Egipte. Mat per- 
nelyg ryški jo šviesa visus aplinkinius nustumia į šešėlį, jo visus pra- 
nokstanti ir kūrybinga artuma savo valdingu pranašumu paralyžiuo- 
ja visų kitų valią. O kai Napoleonas yra už šimto mylių, komanduo- 
ja kautynėms, kuria karo žygių planus, namuose likęs Fušė gali ret- 
sykiais ir pats pavaidinti valdovą bei lemtį, neprivalėdamas būti 
vien šios griežtos, energingos rankos tampoma marionete. 

Tokiam vaidmeniui Fušė pagaliau šit vėlei atsiranda proga, paga- 
liau, pirmą kartą! 1809 metai Napoleonui: yra lemtingi. Nepaisant 
akivaizdžių išorinių laimėjimų, jo karinė padėtis niekados nebuvo 
tokia pavojinga. Nugalėtoje Prūsijoje, vargais negalais tramdomoje 
Vokietijoje paskirose įgulose laikomos dešimtys tūkstančių beveik 
beginklių prancūzų, turinčių saugoti šimtus tūkstančių, laukiančių 
vien tos akimirkos, kada bus pašaukti prie ginklų. Tegu tik austrams 
pavyks laimeti dar vieną tokią pergalę kaip prie Asperno, ir nuo El- 
bės iki Ronos kils maištas, visos tautos sukilimas. Italijoje reikalai 
irgi ne kokie: šiurkštus susidorojimas su popiežium taip pat sujudi- 
no visą Italiją kaip. Prūsijos pažeminimas — Vokietiją, be to, ir pati 
Prancūzija nualinta. Jeigu dabar pavyktų šitai visoje Europoje nuo 
Ebro iki Vyslos pasiskleidusiai karinei imperatoriaus galybei su- 
duoti dar vieną smūgį, kas Žino, ar jis nepargriautų smarkiai supur- 
tyto geležinio koloso. O tokį smūgį planuoja mirtini Napoleono 
priešai anglai. Kol imperatoriaus kariuomene pasidalijus: stovi prie 
Asperno, Romos ir Lisabonos, anglai nusprendžia veržtis tiesiai į 
Prancūzijos širdį, pirma pasiglemžti Diunkircheno uostą, o paskui 

užimti Antverpeną ir priversti sukilti belgus. Napoleonas, sampro- 
tauja jie, su kariauti pajėgiomis armijomis, su savaisiais maršalais ir 
patrankomis yra toli; prieš juos plyti beginklis kraštas. 

Tačiau Fušė pasirengęs — tas pats Fušė, kuris 1793 metais, Kon- 
vento laikais, jau išmokęs, kaip per kelias savaites surinkti dešimtis 
tūkstančių rekrūtų. Nuo to meto jo energija nesumažėjo, tačiau 
veikti galėjo tiktai patamsiuose, turėjo tenkintis smulkiomis klasto- 
mis ir avantiūrėlėmis. Tad jis aistringai imasi užduoties, leidžian- 
čios dabar bent sykį parodyti nacijai ir visam pasauliui, kad Žoze- 
fas Fušė nėra vien Napoleono už virvelės tampoma marionete, kad 
prireikus jis geba veikti taip pat ryžtingai ir tikslingai kaip pats impe- 
ratorius. Juk turi būti pagaliau bent kartą tvirtai ir aiškiai įrodyta, — 
nuostabi, tiesiog iš dangaus nukritusi proga! — kad visa karinė ir 
moraline lemtis nera susijusi vien su tuo vyru. Įžūliai drąsiai savo 
proklamacijose Fuše pabrėžia šį Napoleono nebūtinumą: „Įrodyki- 
me Europai, kad nors Napoleono genijus ir teikia spindesį Prancū- 
zijai, jis vis dėlto nėra būtinas priešui atblokšti“, — rašo jis burmist- 
rams ir darbais patvirtina tuos drąsius, pasitikėjimo savimi kupinus 
žodžius. Mat, vos rugpjūčio trisdešimt pirmą dieną sužinojęs apie 
anglų išsilaipinimą Valšereno saloje, Fuše, kaip policijos ir vidaus 
reikalų (šias pareigas jis eina laikinai) ministras, pareikalauja pašauk- 
ti tarnybon Nacionalinės gvardijos karius, nuo revoliucijos dienų 
ramiai sau besidarbuojančius kaimuose siuvėjais, kalviais, batsiuviais 
ir ūkininkais. Kitus ministrus suima siaubas. Kaipgi čia, negavus im- 
peratoriaus leidimo, savo atsakomybe griebtis tokios didelių pada- 
rinių galinčios tureti priemones? Už visus labiausiai kaip įmanyda- 
mas priešinasi karo ministras, didžiai piktindamasis dėl to, kad civi- 
lis, įgaliojimų neturįs pašalietis, mėgina kištis į jo švenčiausiąją sritį: 
girdi, pirma privalu prašyti, kad Šėnbrunas duotų leidimą skelbti 
mobilizaciją. Tačiau paštas pas imperatorių ir atgalios, kaip papras- 
tai, keliauja dvi savaites, o Fušė nebijo sukelti krašte neramumų. Ar- 
gi to paties nedaro ir Napoleonas? Sirdies gelmėje Fušė geidžia ne- 
ramumų, geidžia maišto. Tad ryžtingai kraunasi visą atsakomybę 
sau ant sprando. Provincijose, kurioms iškilusi grėsme, būgnai ir 
įsakymai imperatoriaus vardu šaukia tučtuojau stoti gynybon kiek- 
vieną vyrą, — nors pats imperatorius apie visas šias priemones nė ne- 
nutuokia. Paskui Fušė žengia dar ir antrą drąsų Žingsnį: vyriausiuo- 
ju šios improvizuotos Siaurinės armijos vadu paskiria Bernadotę, iš 


visų generolų kaip tik tą vyrą, kurio Napoleonas, nors būdamas jo 
brolio svainis, nekenčia labiau nei bet ko, kurį imperatorius paže- 
mino ir išsiuntė tremtin. Iš tos tremties Fušė parsikviečia Bernado- 
tę, nepaisydamas nei imperatoriaus, nei ministrų, nei visų savo prie- 
šų; Jam nerūpi, ar imperatorius pritars tokioms priemonėms. Svarbu 
tik kad sekmė visiems parodytų, jog jis elgėsi teisingai. 

Tokia nutrūktgalviška drąsa lemiamomis sekundėmis suteikia Fu- 
še tikros didybės atšvaitą. Ši nervinga, darbinga dvasia nerimsta ir 
trokšta didžių užduočių, o jai keliamos vien menkutės, su kuriomis 
ji susidoroja lyg žaisdama. Tad visai natūralu, kad jėgų perteklius 
ieško progų laisvai išsilieti, leisdamasis į piktas ir dažniausiai be- 
prasmiškas intrigas. Tačiau tokią akimirką, kai šiam žmogui — lygiai 
kaip Lione, o vėliau, Napoleonu: žlugus, Paryžiuje — iškyla pasau- 
lio istorijai tikrai reikšminga, jo jėgas atitinkanti užduotis, jis 
meistriškai su ja susidoroja. Flisingeno miestas, paties Napoleono 
laiškuose vadintas nepaimamu, kaip Fušė ir pranašavo, po kelių die- 
nų atsiduria anglų rankose. Tačiau be jokio leidimo Fušė sufor- 
muotoji armija turėjo pakankamai laiko parengti gynybai Antver- 
peną, ir šis anglų įsibrovimas baigiasi visišku ir labai brangiai kaina- 
vusiu pralaimėjimu. Pirmą kartą nuo tos akimirkos, kai valdžios vai- 
rą laiko Napoleonas, ministras šiame krašte išdrįso savarankiškai iš- 
kelti vėliavą, sutraukti bures, laikytis savo kurso, ir kaip tik tuo sava- 
rankiškumu lemtingą akimirką išgelbėjo Prancūziją. Nuo tos dienos 
Fušė įgyja naują rangą ir naujo pasitikėjimo savimi. 

Tuo tarpu Senbruną vienas po kito pradejo pasiekti kanclerio ir 
karo ministro raštai, nesibaigiantys skundai dėl to, ką sau leidžiąs 
tasai civilis ministras. Girdi, jis sukėlęs ant kojų Nacionalinę gvardi- 
ją, paskelbęs krašte karo padėtį! Visi viliasi, kad Napoleonas Fušė 
už tokį kelimąsi į puikybę nubaus ir atleis iš pareigų. Tačiau, kad ir 
keista, dar nė negalėdamas žinoti, kaip puikiai pasiteisino Fušė 
priemonės, imperatorius, nuvildamas visus kitus, pritaria jo ryžtin- 
giems, skubiems ir energingiems veiksmams. Kancleris šiurkščiai 
gauna per snapą: „Esu pasipiktinęs, kad Jūs tokiomis aplinkybėmis 
taip menkai tesinaudojote savo įgaliojimais. Būtumėte privalėjęs 
tučtuojau pašaukti tarnybon dvidešimt, keturiasdešimt ar penkias- 
dešimt tūkstančių Nacionalinės gvardijos vyrų“; o karo ministrui 
Napoleonas pažodžiui šitaip rašo: „Matau, kad tik vienas ponas 
Fušė, pajutęs, kad nedera, pavojinga ir negarbinga tūnoti nieko ne- 

veikiant, padarė tai, ką galėjo. Taigi baikščiuosius, atsargiuosius ir 
negabiuosius kolegas Fušė ne tik aplenkė, — juos dar įbaugino ir 
Napoleono pritarimas. Tad, nepaisant Taleirano ir kanclerio, Fušė 
dabar Prancūzijoje yra pats pirmas. Jis vienintelis parode, kad geba 
ne tik paklusti, bet ir įsakinėti. 

Fušė atveju visados matome tą patį paveikslą: jis puikiai geba 
veikti pavojaus akimirką. Pastatykite jį akis į akį su sunkiausia situa- 
cija — jis, kupinas šaltos, blaivios, veiklios energijos, visada susido- 
ros. Duokite jam kad ir kaip susipainiojusį mazgą — jis atmazgys. 
Tačiau nors taip šauniai gebėdamas reikalą stverti, jis, deja, visiškai 
nesupranta giminingojo, visų politinių menų meno: laiku jį vėl pa- 
leisti. Kur nors įkišęs ranką, Fušė jos niekaip neįstengia ištraukti. Ir 
kaip tik tada, kai mazgas jau atmazgytas, velniškas lošėjo potroškis 
verčia Fuše jį vel iš naujo dirbtinai sumazgyti. Taip ir šįkart. Savo 
spartumu, gebėjimu vikriai sutelkti jėgą ir kirsti smūgį, jis atrėmė 
klastingą ataką į flangą. Patyrę kraupių gyvosios jėgos ir medžiagi- 
nių nuostolių, o dar daugiau praradę prestižo, anglai susikrovė savo 
armijas atgal į laivus ir iškeliavo, iš kur atkakę. Dabar galima nusira- 
minti ir trimituoti kautynių pabaigą, padekoti pašauktiesiems Na- 
cionalinės gvardijos kariams, apdovanoti juos Garbės legiono kry- 
žiais ir išsiųsti namo. Tačiau Fuše garbetroška paragavusi kraujo. 
Taip nuostabu buvo vaidinti imperatorių, būgnais sukelti ant kojų 


tris provincijas, įsakinėti, rašyti atsišaukimus, sakyti kalbas, kaišioti 


kumštį silpnadvasiams kolegoms po nosimi. Ir dabar tie puikūs lai- 
kai turės baigtis? Jau dabar, kai kasdien jutai, kaip smagiai kasdien, 
net kas valandą skleidžiasi tavo veiklumas? Ne, Fušė taip visai ne- 
mano. Verčiau jis toliau žais karą ir gynybą, nors priešą ir tektų 
prasimanyti. Tik toliau tratinti būgnais, kelti ant kojų kraštą, kurti 
neramumus, audringą sujudimą. Tad jis, neva anglams ruošiantis iš- 
silaipinti prie Marselio, vėl įsako skelbti mobilizaciją. Visiems ste- 
bintis, Nacionalinė gvardija pašaukiama prie ginklų Pjemonte, Pro- 
vanse ir net Paryžiuje, nors kiek akys užmato, nei krašte, nei pa- 
krantese priešų nematyti, — vien todėl, kad Fušė pagautas svaigulio, 
seniai nepatirtos saldybės organizuoti 1 mobilizuoti, kad jo širdyje 
ilgai slopintas, ilgai tramdytas veiklos žmogus dabar, kai pasaulio 
valdovo nėra šalia, pagaliau sykį gali išsisiautėti. 

Tačiau prieš ką telkiamos visos tos armijos? — vis labiau stebėda- 
masis, klausia pats save visas kraštas. Anglai nesirodo. Pamažėle ir 


jam prielankius kolegas suima įtarumas: ko gi tokiomis pašelusiomis 
mobilizacijomis siekia tasai neperprantamas žmogus? Jie nesuvokia, 
kad šitaip savo pačios veiklumu tiktai svaiginasi slaptoji Fušė lošėjo 
aistra. Kadangi net durtuvo smaigalio, kadangi jokio priešo, prieš 
kurį būtų telkiamos tokios kasdien vis didėjančios pajėgos, niekur 
nematyti, kolegos nejučiomis ima vaizduotis Fušė turint itin ambi- 
cingų planų; vieni mano, kad jis ruošiąs sukilimą, kiti, kad tuo atve- 
ju, jeigu imperatorius patirtų antrąjį Asperną arba jeigu kitam ko- 
kiam Frydrichui Štapsui pasikėsinimas labiau pasisektų, jis ketinąs 
išsyk paskelbti senąją respubliką; ir dabar jau laiškas po laiško skrie- 
ja į Šėnbruną, į Vyriausiąją būstinę, girdi, Fuše arba pakvaišęs, arba 
tapęs sąmokslininku. Dabar ir Napoleonas, nors iki šiol buvęs prie- 
lankus, pagaliau sutrinka. Imperatorius mato, kad Fušė pernelyg iš- 
sikerojo, kad jį vel reikia prikirpti. Iš laiškų ūmai padvelkia visai ki- 
tos krypties vėjas. Napoleonas bara Fušė, vadina jį „donkichotu, ko- 
vojančiu su vėjo malūnais“, ir senu rūsčiu tonu rašo: „Visuose mane 
pasiekiančiuose pranešimuose kalbama apie Nacionalinę gvardiją, 
pakeltą ant kojų Pjemonte, Langedoke, Provanse, Dofine. Ką, po 
velnių, su visa ja ketinama daryti, juk nėra jokios būtinybės ir be 
mano įsakymo ji neturi būti šaukiama!“ Tad Fuše kartelio apimta 
širdimi turi liautis vaidinęs valdovą, atiduoti Vidaus reikalų minis- 
teriją ir — pažaidei, ir bus gana! — vėl trauktis į kampą, vel vaidinti 
šlovės spinduliuose grįžtančio, pernelyg anksti grįžusio savojo po- 
no policijos ministrą. 

Vis delto, kad ir persistenge, Fušė vienintelis iš įsibauginusių mi- 
nistrų, tevynei atsidūrus didžiuliame pavojuje, laiku ėmėsi teisingų 
veiksmų. Tad Napoleonas nebegali ilgiau delsti ir turi suteikti jam 
tą garbę, kurią jau anksčiau iš jo rankų gavo tokia daugybe kitų. 
Dabar, kai krauju patręštoje Prancūzijos žemėje užauginta naujoji 
diduomenė, kai visų generolų, ministrų ir parankinių vardai pasida- 


rė aukštakilmiai, ir Žozefui Fušė, senam aristokratų priešui, ateina 


laikas tapti aristokratu. 

Grafo titulas jam jau anksčiau patylomis buvo primatuotas. T'a- 
čiau senajam jakobinui tomis ore pakibusiomis titulų kopėtėlėmis 
lemta pasilypėti dar aukščiau. 1809 metų rugpjūčio penkioliktą die- 
ną Jo Apaštališkosios Didenybės, Austrijos 1mperatoriaus, rūmuose, 
prabangioje Šėnbruno menėje, buvęs leitenantelis iš Korsikos pasi- 
rašo ir antspaudu patvirtina buvusiam komunistui ir iš vienuolyno 

pabėgusiam mokytojui išduotą viską iškenčiančią asilo odą, o tame 
pergamente parašyta, kad Žozefas Fušė nuo šiolei — prašyčiau dau- 
giau pagarbos! — turi teisę vadintis Otranto hercogu. Tiesa, jis ne- 
kovojo prie Otranto, jo akys niekados neregėjo to Pietų Italijos 
krašto, tačiau kaip tik toks aptakus, svetimais atgarsiais aidįs didiko 
vardas kuo puikiausiai tinkamas paslėpti buvusį karštą respublikoną, 
nes pakankamai skambiai jį ištarus galima pamiršti, kad šio hercogo 
vardu dangstosi Liono budelis, vienybės duoną kepęs ir turto kon- 
fiskacijas organizavęs senasis Fuše. O kad jis ir visai pasijustų kaip 
tikras riteris, jam suteikiama dar 1r hercogystės insignija: net žvil- 
gantis naujumu herbas. 

Bet keistas dalykas: ar pats Napoleonas norėjo tokios pavojingos 
užuominos, ar pasamdytasis heraldikos specialistas leido sau iškrėsti 
šį psichologinį pokštą? Šiaip ar taip, Otranto hercogo herbo cen- 
tre matyti aukso kolona — tikrai derama aistringajam aukso megėjui. 
O apie tą aukso koloną apsivijusi gyvatė — greičiausiai irgi švelni 
užuomina apie diplomatišką naujojo hercogo lankstumą. Napoleo- 
no tarnyboje tikrai turėjo būti itin nuovokių heraldikos žinovų, 
nes būdingesnio herbo Žozefui Fušė nė negalima buvo išgalvoti. 

idis pavyzdys visados sugadina arba išaukština visą kartą. 
Pasirodžius epochoje tokiai asmenybei, kaip Napoleonas Bonapar- 
tas, visiems jo artumoje esantiems Žmonėms tenka rinktis: arba susi- 
gūžti prieš jį ir pradingti be pėdsakų, užgožtiems jo didybės, arba, 
lygiuojantis į jį, iki begalybės įtempti savo jegas. Napoleono aplin- 
kos vyrai gali tapti tik jo vergais arba varžovais: šalia tokio iškilaus 
vyro vidutiniški mastai ilgesnį laiką nepakenčiami. 

Fušė yra vienas tų, kuriuos Napoleonas išmušė iš pusiausvyros. 
Bonapartas užnuodijo jam sielą pavojingu negalėjimo niekuo ten- 
kintis pavyzdžiu, demoniška būtinybe nuolatos pranokti patį save: 
ir Fušė dabar, lygiai kaip jo ponas, trokšta be paliovos plėsti ir 
skėsti savo valdžios ribas, ir jam tylus bei ramus tvėrimas, tykus pa- 
sitenkinimas gyvenimu pasidaręs nebe;manomas. Todėl tad — kokį 
nusivylimą atnešė dienos, kai Napoleonas vel kaip triumfatorius 
orįžta iš Šėnbruno ir pats suima vadžias į rankas! Kokie puikūs bu- 
vo tie menesiai, kai galėjai sau tvarkytis kaip tiktai tinkamas, būgnų 
tratėjimu telkti armijas, leisti proklamacijas, per baikščių kolegų 
galvas griebtis drąsių priemonių, pagaliau bent kartą būti krašto 
viešpačiu, žaidėju prie didžiojo pasaulio lemties stalo! O dabar 
Zozefui Fušė teks vel būti tiktai policijos ministru, prižiūrėti nepa- 


„tenkintuosius ir laikraščių rašeivas, iš šnipų pranešimų kas dieną 


durstyti savo nuobodų biuletenį, rūpintis tokiais niekniekiais kaip, 
pavyzdžiui, tuo, su kokia moterimi susimetęs Taleiranas ir kas vakar 
buvo kaltas dėl rentos kurso kritimo biržoje. Ne, nuo to meto, kai 
šis neramus, įvykių godus protas pasijuto įkišęs ranką į pasaulio: 
vyksmą, palaikęs joje didžiosios politikos vairą, jam visa tai — vien 
smulkmenos ir paniekos vertas kuitimasis po popierius. Tas, kuris 
kartą galėjo statyti ant kortos tokias dideles sumas, nebesitenkina 
niekučiais. Verčiau dar kartą parodyti, kad ir greta Napoleono esa- 
ma erdves didiems darbams, — ši mintis jo vis neapleidžia. 

Bet ką gi dar galima nuveikti greta žmogaus, kuris jau viską nu- 
veikęs, kuris parbloškė žemėn Rusiją, Vokietiją, Austriją, Ispaniją ir 
Italiją, kuriam seniausios Europos dinastijos imperatorius duoda į 
pačias erchercogaitę, kuris nuvertė popiežių ir tūkstantmetę Romos 
valdžią, įkurdamas iš Paryžiaus rikiuojamą pasaulinę Europos impe- 
riją. Nervingai, karštligiškai, pavydžiai Fušė garbetroška žvalgosi į 


visas puses, dairydamasi užduoties. Ir iš tikrųjų: pasaulinės viešpati- 
jos pastate trūksta tiktai paskutinio viršutiniojo kuoro, taikos su 
Anglija, — tik tada statyba bus baigta. Ir šį paskutinį europinio 
masto darbą Žozefas Fušė nori nuveikti vienas, be Napoleono ir 
prieš Napoleono valią. 

Anglija — 1809 metais lygiai taip pat kaip ir 1795-aisiais — yra visų 
priešų priešas, pavojingiausias Prancūzijos priešininkas. Prie Akono 
vartų, prie Lisabonos apkasų, — visuose pasaulio pakraščiuose Na- 
poleono valia atsitrenkė į šaltakraujišką, gerai apskaičiuotą, meto- 
dišką anglosaksų galybę, ir kol Bonapartas užkariavo visą Europos 
sausumą, anglai išplėšė iš jo antrąją pasaulio pusę — jūrą. Nei Napo- 
leonas jų, nei jie Napoleono negali prigriebti, abi pusės jau dvi de- 
šimtis metų plūkiasi, vis iš naujo megindamos viena kitą pribaigti. 
Abi tame neprotingame kare kraupiai nusilpusios ir abi, nors balsiai 
neprisipažįsta, truputį pavargusios. Anglams užsmaugus prekybą, 
Prancūzijos, Antverpeno ir Hamburgo bankai bankrutuoja; kita ver- 
tus, Temzeje kaupiasi vis daugiau laivų su neparduotomis prekėmis, 
vis labiau smunka anglų ir prancūzų renta, ir abiejuose kraštuose pir- 
kliai, bankininkai, protingi žmonės ragina taikytis ir labai nedrąsiai 
patyliukais pradeda derybas. Tačiau Napoleonui rodosi svarbiau, kad 
jo silpnaprotis broliukas Žozefas išlaikytų Ispanijos karaliaus karūną, 
o sesutė Karolina — Neapolį; tad jis nutraukia per didelius vargus, tar- 
pininkaujant Olandijai, pradetas taikos derybas ir geležiniu kumščiu 
tranko savuosius sąjungininkus, versdamas juos neįsileisti anglų laivų 
ir versti jų prekes jūron; jau ir Rusijon eina grėsmingi laiškai, reika- 
laujantys irgi laikytis žemyninės blokados. Velei aistra užgožia protą 
ir iškyla pavojus, kad karas truks amžinai, jeigu tik taikos šalininkų 
partija įsidrąsinusi nesiims ryžtingų Žygių. 

Prie tų pirma laiko nutrauktų derybų su Anglija pirštus prikišęs 
ir Fuše. Imperatoriui ir Olandijos karaliui jis parūpino tarpininką, 
prancūzų finansininką, šis — olandų, o tas savo ruožtu — anglų fi- 
nansininką; patikimuoju aukso tiltu — kaip 1r visais laikais, per kiek- 
vieną karą — vyko slapti vyriausybių mėginimai susikalbėti. Bet da- 
bar imperatorius ūmai įsakė derybas nutraukti. Fušė tai nepatinka. 
Kodel gi toliau nesiderejus? Deretis, rengti sandėrius, žadėti ir ve- 
džioti už nosies — juk tai jo didžiausia aistra. Taigi Fušė sumano 
pramuštgalvišką planą. Nusprendžia — teisybė, neva imperatoriaus 
pavestas — savo rizika toliau vesti derybas, taigi ir toliau leisti 1r sa- 

vo paties agentams, ir anglų žinybai būti tvirtai įsitikinusiems, kad 
per juos taikos siekia imperatorius, nors iš tikrųjų gijas savo rankose 
laiko tiktai Otranto hercogas. Tai jau pašėlusi išdaiga, įžūlus pik- 
tnaudžiavimas imperatoriaus vardu ir savo paties, kaip ministro, pa- 
dėtimi, tiesiog negirdėtas įžūlumas visoje pasaulio istorijoje. Tačiau 
tokios paslaptys, tokie dviprasmiški ir labirintiški žaidimai, kai vie- 
nu metu už nosies vedžiojamas ne vienas, o du ar net keturi partne- 
riai, yra juk tiesiog ypatinga apsigimusio ir prisiekusio intriganto 
Žozefo Fušė aistra. Lyg mokinukas, rodantis grimasas mokytojui 
per petį, jis mėgsta savavaliauti imperatoriui už nugaros, ir lygiai 
kaip tasai išdykęs berniūkštis vien del malonumo iškrėsti įžūlų 
pokštą, ką nors pergudrauti, mielu noru rizikuoja gauti pylos arba 
būti sudraustas. Simtus kartų, kaip matėme, jis smaginasi tokiais po- 
litiniais gudravimais, — tačiau dar niekados nebuvo sumanęs drąses- 
nio, savavališkesnio ir pavojingesnio darbo, kaip neva imperatoriaus 
vardu, o iš tikrųjų prieš imperatoriaus valią derėtis su Anglijos už- 
sienio reikalų žinyba del taikos tarp Prancūzijos ir Anglijos. 
Intriga genialiai parengta. Tam reikalui Fušė pasitelkia į pagalbą 
vieną iš savo abejotinos reputacijos finansininkų, bankininką Uvra- 
rą, jau kelis sykius brūkštelėjusį kakta kalėjimo sieną. Napoleonas 
koktisi tuo prastai pagarsėjusiu, nedoru vyruku, tačiau tai menkai 
tekliudo Fušė su juo bendradarbiauti biržoje. Tuo vyru jis gali pa- 
sitiketi, nes kelis kartus padėjo jam išsikapanoti iš balos ir tvirtai 


laiko jį už pakarpos. Taigi tąjį Uvrarą Fušė siunčia pas olandų ban- 


kininką de Labušerą, itin įtakingą vyrą, o šis, nieko neįtardamas, 
kreipiasi į savo uošvį, Londono bankininką Beringą, kuris jį savo 
ruožtu suveda su Anglijos ministrų kabinetu. Ir'taip pašelęs ratas . 
užšidaro: Uvraras, be abejo, įsitikinęs, kad Fušė veikia imperatoriaus 
pavedimu, ir savo pranešimą oficialiai perduoda Olandijos vyriau- 
sybei. Šios garantijos savo ruožtu pakanka anglams, kad jie į dery- 
bas žiūrėtų visiškai rimtai. Tad Anglija tariasi vedanti derybas su 
Napoleonu, o derasi tik su Fuše, kuris, žinoma, kuo apdairiausiai 
vengia informuoti imperatorių apie slaptųjų derybų eigą. Fušė nori, 
kad visas reikalas gražiai nunoktų, o paskui nelyg deus ex macbina 
stoti prieš imperatorių ir prancūzų tautą, išdidžiai pranešdamas: 
„Štai taika su Anglija! Tai, ko visi norėjo ir troško, kas nepavyko 
nė vienam jūsų diplomatui, aš, Otranto hercogas, pats vienas nuvei- 
kiau kaip stropus mokinys papildomą namų užduotį. 


et deja! Menkas kvailas atsitiktinumas sutrikdo šią įstabiai jau- 
dinamą šachmatų partiją. Napoleonas su jaunąja žmona Marija 
Luiza išvyko į Olandiją aplankyti brolio Liudviko. Per šurmulingą 
priėmimą politika pamirštama. Tačiau vieną dieną, per atsitiktinį 
pašnekesį, Napoleono brolis karalius Liudvikas, be abejo, kaip ir vi- 
si kiti tardamas, kad slaptosios derybos su Anglija vyksta su impe- 
ratoriaus pritarimu, ima ir pasiteirauja, ar tose derybose esama pa- 
žangos. Napoleonas apstulbsta. Jis žaibiškai prisimena nekenčiamą- 
jį Uvrarą kaip tik sutikęs Antverpene. Kas čia vyksta? Ką reiškia tas 
šmirinėjimas tarp Anglijos ir Olandijos? Tačiau Napoleonas neišsi- 
duoda esąs nustebintas, tiktai visai atsainiai paprašo brolį, kad šis 
jam progai pasitaikius parodytų olandų bankininko koresponden- 
ciją. Šis prašymas tučtuojau patenkinamas, ir grįždamas iš Olandi- 
jos į Paryžių Napoleonas turi progą laiškus perskaityti: iš tikrųjų 
derybos, apie kurias jis nė nutuokti nenutuokia. Be galo įtūžęs jis 
iškart nujaučia, kad čia velei Otranto hercogas brakonieriauja sveti- 
mose valdose. Tačiau, per tą klastūną ir pats išmokęs klastauti, Na- 
poleonas, rūpindamasis, kad apsukrusis ministras nieko neįtartų ir 
negalėtų išsisukti, savo įtarimus iš pradžių slapsto suktu mandagu- 
mu. Paslaptį patiki tik savo žandarmerijos komendantui, Rovigo 
hercogui, įsakydamas jam skubiai ir nepastebimai suimti bankininką 
Uvrarą 1r konfiskuoti visus jo laiškus. 

Tik tada, birželio antrąją, praslinkus trims valandoms nuo šio 
įsakymo, Napoleonas sukviečia savo ministrus į Sen Klu, o ten 
šiurkščiai ir be užuolankų klausia Otranto hercogą, ką jis Žinąs apie 
kokias nors bankininko Uvraro keliones, galų gale, — ar tai jis siun- 
tęs Uvrarą į Amsterdamą. Fušė, netikėtai užkluptas, bet dar toli gra- 
žu nenujausdamas, kad pateko į spąstus, elgiasi kaip visados, kai jį 
"kas sugriebia už rankovės; lygiai kaip kadaise, revoliucijos laikais, is- 
torijoje su Šometu, o Direktorijos laikais — su Babefu, jis mėgina iš- 
stvaduoti tiesiog nusikratydamas bendrininko. Ak, Uvraras, jis esąs 
toks įkyruolis, vis mėginąs kištis į visokius dalykus, be to, visas rei- 
kalas esąs juk absoliučiai nereikšmingas, vien vaikų žaidimas. Bet 
Napoleono gniaužtai kieti, jis taip lengvai Fuše nepaleidžia. „Visai 
ne kažin kokios nereikšmingos intrigelės, — kirste kerta jam Napo- 
leonas, — o neregėtas savo pareigos išsižadėjimas yra krašto valdo- 


145 


vui už nugaros derėtis su priešu sąlygomis, kurių valdovas nežino ir 
kurioms veikiausiai nepritartų. Tai toks nusižengimas pareigai, ko- 
kio nė pati silpniausia valdžia nepakęstų. Uvrarą privalu tučtuojau 
suimti.“ Dabar Fuše jau pasidaro nejauku. Tik to ir trūko — suimti 
Uvrarą! Juk jis viską išplepės! Taigi Fuše, visaip išsisukinėdamas, 
megina atkalbėti imperatorių, kad šis nesigriebtų tokios priemonės. 
Tačiau imperatorius, žinodamas, kad kaip tik šią valandą jo paties 
policininkas jau uždaręs bankininką į šaltąją, tiktai tyčiodamasis 
klausosi demaskuoto ministro kalbų. Dabar imperatoriui jau žino- 
mas tikrasis šios įžūlios intrigos kurstytojas, o iš Uvraro kontiskuo- 
ti dokumentai labai greitai atskleidžia visą Fušė sumanytąjį žaidimą. 

Nepasitikėjimo debesys ilgai tvenkėsi, ir pagaliau trenkė žaibas. 
Kitą dieną, sekmadienį, Napoleonas po mišių (nors prieš kelerius 
metus ir drįsęs suimti popiežių, dabar, tapęs Apaštališkosios Dide- 
nybės žentu, imperatorius vėlei pasidaręs itin maldingas) susikviečia 
visus ministrus ir aukštuosius pareigūnus į rytinį priėmimą. Trūksta 
tik vieno: Otranto hercogo. Nors ir ministras, jis į priėmimą nepa- 
kviestas. Imperatorius susisodina savąją tarybą aplink stalą ir prade- 
da kalbą netiketu klausimu: „Ką jūs manote apie ministrą, kuris pik- 
tnaudžiauja pareigomis ir be valdovo žinios užmezga ryšius su sve- 
tima valstybe? Kuris veda derybas vien savo paties sumanytais pa- 
grindais ir šitaip užtraukia pavojų krašto politikai? Kokia bausmė 
numatyta mūsų įstatymų knygose už tokį nusižengimą pareigai?“ 
Po tokio griežto klausimo imperatorius apžvelgia patarėjus, be abe- 
jo, tikėdamasis, kad dabar jie, jo paties rankų kūriniai, puls.siūlyti 
tremtį ar šiaip kokią kitą priemonę, užtraukiančią viešą negarbę. Bet 
še tau = ministrai, nors iškart supratę, į ką nutaikyta ši strėlė, ne- 
smagiai tyli. Iš esmės jie visi mano, kad Fušė, energingai siekdamas 
taikos, elgėsi teisingai, be to, kaip tikri tarnai džiaugiasi, kad auto- 
kratui iškrėstas toks įžūlus pokštas. Taleiranas (nebe ministras, bet 
kaip aukštas didikas pakviestas į šį svarbų pasitarimą) patylomis 
šypsosi į ūsą, prisimindamas savąjį pažeminimą prieš dvejus metus, 
ir tiesiog mėgaujasi tuo, kad 1 Napoleonas, ir Fušė, abu jo nemė- 
giami, atsidūrė tokioje keblioje padetyje. Galiausiai didysis kancle- 
ris Kambaseras pertraukia tylą, tardamas: „Be abejo, tai nusižengi- 
mas, vertas griežtos bausmes, nebent kaltininkas šią klaidą būtų pa- 
daręs iš per didelio uolumo“. „Per didelis uolumas!“ — piktai pašo- 
ka Napoleonas; toks atsakymas jam nepatinka, nes jis geidžia ne 


Fušė išteisinimo, o nori pademonstruoti griežtą pavyzdį, kad visi 
akivaizdžiai pamatytų, kaip baudžiama už bet kokį savarankiškumą. 
Imperatorius susijaudinęs pasakoja, kaip viskas vyko, ir ragina susi- 
rinkusiuosius siūlyti, kas galįs būti Fušė įpėdinis. 

Bet čia ir vėl: nė vienas ministras neskuba prabilti tokiu kebliu 
reikalu — labiau nei Fušė jie bijo tik paties Napoleono. Galiausiai 
Taleiranas kaip visados, kai atsiduria sudetingoje situacijoje, gelbs- 
tisi, paleisdamas vieną iš savo vinklių šmaikštybių. Pasisukęs į kai- 
myną, jis pusbalsiu sako: „Ponas Fuše, be abejo, padare klaidą, bet 
jeigu turėčiau skirti ir skirčiau jam įpėdinį, tas įpėdinis būtų ne kas 
kitas, o pats ponas Fušė“. Nepatenkintas ministrais, kuriuos pats 
pavertė automatais ir bailiais mameliukais, Napoleonas baigia pose- 
dį ir pasišaukia į kabinetą kanclerį. „Tikrai neverta klausti tų ponų 
nuomones. Matote, kokių naudingų pasiūlymų iš jų galima tikėtis. 
Bet juk nemanote, kad rimtai ketinau juos apklausti, pats visko ne- 
nusprendęs. Esu jau pasirinkęs, policijos ministras bus Rovigo her- 
cogas.“ Ir dar tą patį vakarą, neleisdamas Rovigo hercogui: net pasa- 
kyti, ar jis linkęs, ar ne perimti tokią nemalonią įpėdinystę, impera- 
torius su juo sveikinasi tiesmuku įsakymu: „Jūs — policijos ministras. 
Duokite priesaiką 1r imkitės darbo!“ 


uše atleidimas iškart tampa viešų pašnekesių tema, ir visa vie- 
šuomenė ūmai stojasi jo pusėn. Niekas tam dvilypiam ministrui ne- 
pelnė tiek simpatijų, kaip būtent jo priešinimasis beribei lyg caro ir 
jau nebepakenčiamai prie laisvės pripratusiai prancūzų padermei 
per revoliuciją iškilusio vyro valdžiai. Be to, niekas nenori pripažin- 
ti, kad baustinas nusikaltimas buvo ir prieš įsismarkavusio kariauti 
imperatoriaus valią galiausiai siekti taikos su Anglija. Visos partijos, 
rojalistai, respublikonai ir jakobinai, taip pat ir užsienio pasiunti- 
niai vienu balsu apgailestauja, kad paskutinio laisvai mąstyti geban- 
čio ministro atleidimas yra akivaizdus taikos idėjos pralaimėjimas, 
ir net savo paties rūmuose, net savo miegamajame, Napoleonas, ly- 
giai kaip pirmosios Žmonos, Žozefinos, dabar į jau ir antrosios, Ma- 
rijos Luizos, atveju priverstas kęsti Fuše advokatą. Vienintelis žmo- 
gus josios aplinkoje, kurį jai tėvas, Austrijos imperatorius, nurodęs 
kaip vertą pasitikėjimo, dabar esąs atleistas, sako Marija Luiza su- 

glumusi. Niekas taip aiškiai nerodo, kokios nuotaikos iš tikrųjų 
viešpatavo to meto Prancūzijoje, kaip ta aplinkybe, kad imperato- 
riaus nemalonė didina žmogaus autoritetą viešuomenės akyse; o 
naujasis policijos ministras Savari pribloškiamą įspūdį, kurį padarė 
Fušė atleidimas, perteikia itin būdingais žodžiais: „Manau, kad ži- 
nia apie marą nebūtų paskleidus: daugiau baimės nei pranešimas, 
kad esu paskirtas policijos ministru“. Tikrai nenuginčysi, kad per 
tuos dešimtį metų drauge su imperatoriumi išaugo ir Fuše galybe. 
Nera žinoma, kokiu keliu šių padarinių arbalsis pasiekė 17 Napo- 
leoną. Mat jis, vos ištrenkęs Fušė iš tarnybos, dabar skubinasi užsi- 
tempti pirštinę ant kumščio. Atleidimas, lygiai kaip ir pirmasis, 
1802 metais, kad ir pavėluotai dar paauksuojamas ir maskuojamas 
lyg skyrimas į kitą vietą. Otranto hercogui, netekusiam Policijos 
ministerijos, suteikiamas Valstybės tarybos nario garbės titulas ir 
jis skiriamas monarchijos pasiuntiniu Romoje. Niekas taip gerai 
neperteikia tarp baimės ir įniršio, priekaišto ir dėkingumo, piktini- 
mosi ir taikingumo svyruojančios imperatoriaus nuotaikos, kaip 
vien asmeniniam naudojimui skirtas atsisveikinimo laiškas. „Pone 
Otranto hercoge, žinau, kiek jūs man pasitarnavote, ir tikiu Jūsų iš- 
tikimybe mano asmeniui bei uolumu mano tarnyboje. Vis dėlto 
nebegaliu palikti Jūsų ministro poste, nes tai būtų jau per didelis 
nuolaidžiavimas. Policijos ministro postą užimančiu žmogumi tu- 


riu visiškai, be jokių išlygų pasitiketi, tačiau toks pasitikėjimas ne- 


beįmanomas nuo to momento, kai Jūs svarbiame reikale rizikavote 
mano ir krašto ramybe, o to, mano nuomone, negalima pateisinti 
net ir girtinais ketinimais. Jūsų keistas požiūris į policijos ministro 
pareigas nesuderinamas su valstybes gerove. Neabejodamas Jūsų at-. 
sidavimu ir ištikimybe, vis delto turėčiau rūpintis nuolatine ir vargi- 
nama Jūsų priežiūra, o to iš manęs negalima reikalauti. Prižiūrėti 
Jus būtų privalu dėl daugybės dalykų, kuriuos Jūs darote savo nuo- 
žiūra, nežinodamas, ar jie atitinka mano valią ir ketinimus (...) Ne- 
galiu tikėtis, kad pakeisite savo veiklos būdą, nes jau daug metų aki- 
vaizdūs mano nepritarimo ženklai nepaskatino Jūsų pasikeisti. Įsiti- 
kinęs savųjų ketinimų tyrumu, Jūs nenorėjote suprasti, kad ir su ge- 
rais ketinimais galima pridaryti daug bloga. Mano pasitikėjimas Jū- 
sų gabumais ir ištikimybe lieka nesusvyravęs. Viliuosi greitai rasiąs 
progą tą pasitikėjimą įrodyti, pasinaudodamas Jūsų gabumais ir išti- 
kimybe naujose tarnybose mano asmeniui.“ Šis laiškas lyg koks 


slaptas raktas atveria pačią Napoleono santykių su Fušė esmę, ir 
verta pasivarginti, dar kartą perskaitant šį mažutį šedevrą, idant pa- 
justume, kaip čia kiekviename sakinyje kertasi dvi priešingos valios, 
pripažinimas ir neprielankumas, baime ir slapta pagarba. Autokra- 
tui reikalingas vergas, ir jis piktinasi, kad sutiko savarankišką žmo- 
gų. Jis norėtų to žmogaus atsikratyti, bet vis delto bijosi padaryti jį 
savo priešu. Apgailestaudamas, kad to žmogaus nebetenka, Napole- 
onas sykiu laimingas, kad jo nebebus šalimais. 


ačiau sykiu su Napoleono pasitikėjimu savimi milžiniškais 
mastais padidėjo ir jo ministro pasitikėjimas savąja galybe, o visuo- 
tinė simpatija dar labiau sutvirtina stuburą Žozefui Fušė. Ne, taip 
paprastai Otranto hercogas nebesiduoda išvaromas. Tegu Napole- 
onas pamato, kaip atrodo jo Policijos ministerija, paliepus Zozefui 
Fušė užverti duris iš lauko, o jo įpėdinis tegu įsitikina, kad drąsuo- 
lis, besitaikąs pakeisti Žozefą Fušė, sėdasi ne į ministro krėslą, o 
tiesiai į širšių lizdą. Tik jau ne kažin kokiam ūsuotam nugrubnagiui 
Savari, ne tokiam diplomatijos naujokui, Žozefas Fušė per dešimtį 
metų sukūrė šį puikiai suderintą instrumentą, ne tam, kad šis ne- 
mokša su juo nevykeėliškai toliau knebinetųsi, kaip savo nuopelnus 
pateikdamas tai, ką nepailstamai dieną ir naktį triūsdamas sumąstė 
jo pirmtakas, Ne, toks paprastas, kaip aniedu vaizduojasi, jo atleidi- 
mas tai jau nebus. Tegu jiedu abu, ir Napoleonas, i ir Savari, įsitiki- 
na, kad Žozefas Fušė geba net tik kaip visi kiti lankstytis, bet ir 
dantis parodyti. 

Fušė pasiryžęs neišeiti palenkta galva. Jis nenori taikos su per di- 
delėm nuolaidom, nenori atsainiai kapituliuoti. Tiesa, jis nėra ir 
toks paikas, kad imtų atvirai priešintis, be to, tai ir ne jo būdui. Fu- 
še ketina tik pasidaryti mažutę pramogelę, iškrėsti menkutį, smagų, 
dailų pokštelį, pralinksminsiantį Paryžių ir pamokysiantį Savari, 
kad Otranto hercogo valdose esama prispęstų nuostabių spąstų. 
Nuolatos tenka priminti tą keistąjį, velniškąjį Žozefo Fušė charak- 
terio bruožą, kad kaip tik didžiausia nuoskauda sukelia jam nuož- 
mų troškimą pokštauti, kad drąsos antplūdis daro jį ne vyrišką, o 
virsta groteskišku ir pavojingu valiūkavimu. Kai kas nors užmina 
jam ant nuospaudos, jis niekados nevožia kumščiu, — ne, jis visados 

ir kaip tik skaudžiausiai užgautas, visados kerta juokdario botage- 
liu, tiktai, Žinia, taip, kad tas botagelis kvailiu paverčia kitą. Visi 
aistringieji šio uždaro, slapukauti linkusio žmogaus instinktai to- 
kiomis progomis putodami verčiasi per kraštus, ir tokie rūstybės 
apimto Žozefo Fušė tariamos linksmybės momentai drauge yra ir 
tie, per kuriuos geriausiai atsiskleidžia karšta, demoniška ir šeto- 
niška jo prigimtis. 

Vadinasi, reikia iškresti piktą pokštą įpėdiniui! Jį nebus sunku 
sugalvoti, ypač kai įpėdinis toks nieko nė neįtartantis žioplys. 
Taigi Otranto hercogas, pasitikdamas ministerijos perimti atvyks- 
tantį įpėdinį, velkasi paradinę uniformą ir nutaiso itin mandagią 
miną. Ir tikrai — vos Savari, Rovigo hercogui, pasirodžius, Fušė 
tiesiog pilte apipila jį meiliausiais žodžiais. Ne tik sveikina jį su 
didžiai garbingu imperatoriaus pasirinkimu, bet tiesiog dekoja, 
kad Savari paėmė šios tarnybos naštą, labai jį varginančią ir jau 
pernelyg ilgai slegiančią jo pečius. Ak, Fušė esąs toks laimingas, 
toks patenkintas, kad dabar galės truputėlį atsikvepti nuo tokios 
gausybės darbo. Mat darbo, tiesiog nedekingo darbo, šioje minis- 
terijoje esanti gausybe, — hercogas tatai netrukus pats pamatysiąs, 
ypač kad nėra prie jo pratęs. Trumpai kalbant, Fuše mielu noru 
padarysiąs jam paslaugą ir pasistengsiąs šiek tiek aptvarkyti gerokai 
sujauktą ministeriją — juk atleidimas užklupęs jį gana netikėtai. Tie- 
sa, tam reikesią kelių dienų, bet jeigu tik Rovigo hercogas nepriešta- 
raująs, jis, Fušė, mielai dar to vargo imsiąsis, O per tą laiką jo Žmona, 
Otranto hercogienė, galėsianti ramiai sau pasirūpinti persikraustymu. 
Geraširdis Savari, Rovigo hercogas, nepajunta, kad. čia į medų įmaišy- 
ta'pipirų. Savari tik džiugiai nustebęs, kad su juo taip maloniai kalba- 
si žmogus, apie kurį visi šneka, esą jis piktas 1r slapukas, Savari net 
mandagiai padėkoja Otranto hercogui už tokį nepaprastą paslaugu- 
mą. Be abejo, šis galįs pasilikti kiek tinkamas; Savar: lenkiasi ir spau- 
džia ranką dorajam, pernelyg piktai apkalbėtam Fušė. 

Kaip gaila, kad nebuvo įmanoma pamatyti ir nupiešti Žozefo 
Fušė veido tą akimirką, kai durys užsivere įkandin jo apgautojo 
įpėdinio. Kvaily, nejau iš tikrųjų manai, kad aš del tavęs dar tvar- 
kysiuosi ir parankiai sudeliotas į aplankalus, gerai apžvelgiamas 
atiduosiu į tavo negrabias letenas paskutiniąsias paslaptis, per de- 
šimties metų vargą ir triūsą sudurstytas iš smulkiausių nuotrupė- 
lių? Kad dar sutepsiu ir išvalysiu tau savo įstabiai išmąstytą maši- 


ną, kurios dantračiai ir ratukai taip puikiai, be jokio garso, neregi- 
mai siurbia ir apdoroja žinias iš visos imperijos? Kvaily, tau dar iš- 
šoks akys ant kaktos! 

Ir tučtuojau prasideda pašelęs triūsas. Pagalbon pasitelkiamas 
patikimas bičiulis. Kabineto durys kuo stropiausiai užrakinamos, 
ir dabar iš bylų imami plėšyti visi svarbūs ir slapti dokumentai. 
Visus, galinčius kada nors dar praversti kaip ginklas, visus kaltina- 
muosius ir išdavikų surašytus dokumentus Fušė išsigabena priva- 
čiam naudojimui, o kiti be jokios atodairos deginami. Kam ponas 
Savari turi žinoti, kas tarnauja šnipais ištaigingame Faubourę Saint- 
Germain priemiestyje, kas kariuomenėje, kas rūmuose? Tai jam per- 
nelyg palengvintų darbą. Taigi — į ugnį tuos sąrašus. Tik visai be- 
verčių žinianešių ir skundikų, namų sargų ir paleistuvių, iš kurių 
vis tiek: jokių svarbių Žinių nepatirsi, vardus, — tuos tegu sau turisi. 
Kartoninės dėžės žaibiškai ištuštėja. Dingsta be galo brangūs už- 
sienyje gyvenančių rojalistų, slaptųjų korespondentų sąrašai, visur 
netvarka dar tyčia padidinama, registratūra suardoma, ant bylų ra- 
šomi neteisingi numeriai, šifrai keičiami vietomis, o sykiu dar 
svarbiausieji būsimojo ministro valdininkai verbuojami slaptais 
agentais, kad ir toliau tarnautų buvusiam ir tikrajam viršininkui. 
Varžtą po varžto atsukinėja ir trauko Fušė iš milžiniškosios maši- 
nos, kad dantračiai niekaip nebesukibtų ir mechanizmas nieko 
nenutuokiančio įpėdinio rankose visiškai užstrigtų. Rusai, Napo- 
leonui artinantis, sudegina savo šventąjį Maskvos miestą, kad jis 
ten nerastų jaukaus prieglobsčio, o Fuše lygiai taip pat griauna ir 
gadina savo paties numyletąjį kūdikį. Keturias dienas ir naktis 
rūksta dūmai iš židinio, keturias dienas ir naktis trunka šis velniš- 
kas darbas. Ir niekam iš aplinkinių ničnieko nenujaučiant imperi- 
jos paslaptys, pavirtusios nebesugriebiama medžiaga, išlekia per 
kaminą arba dingsta Ferjero namų spintose. 

O tada dar belieka itin mandagiai, itin maloniai nusilenkti nieko 
nenutuokiančiam įpėdiniui: prašom, štai jūsų vieta! Rankos spuste- 
lėjimas ir sukta mina išklausoma padėka. Tiesą sakant, dabar Otran- 
to hercogas greitąja pašto karieta turėtų skubintis į savo pasiunti- 
nybę Romoje. Tačiau jis verčiau pirma keliauja į savo pilį Ferjere. 
O ten laukia, net drebėdamas iš smagumo ir nekantros, kada pasi- 
girs pirmasis, įtūžio kupinas apmulkinto įpėdinio riksmas, kada šis 
pastebės, kokį smagų pokštą jam iškrėte Žozefas Fušė. 

rgi ne puikiai sumanyta komedija, argi ne rafinuotai ir įžū- 
liai ji suvaidinta iki pat galo? Tik gaila, kad Fušė, griebdamasis šios 
smagios mistifikacijos, padarė menkutę logikos klaidą. Mat jis ma- 
no pokštaująs su nepatyrusiu, ką tik iškeptu hercogu, su kūdikiu mi- 
nistro kresle. Tačiau pamiršta, kad šį menkystą ministro vieton pa- 
sodino ponas, neleidžiąs su savimi pokštauti. Jau ir šiaip Napoleo- 
nas įtariu žvilgsniu stebi Fuše laikyseną. Jam nepatinka ilgas delsi- 
mas perduoti ministeriją, begalinis kelionės į Romą atidėliojimas. 
Be to, tiriant Uvraro, Fuše parankinio, bylą, paaiškėjo netikėtas re- 
zultatas: kad Fušė jau 1r anksčiau kitam tarpininku: buvo įdavęs An- 
glijos ministrų kabinetui adresuotą notą. O pokštavimas su Napo- 
leonu iki šiol dar niekam nebuvo į sveikatą. Staiga, birželio septy- 
nioliktą dieną, lyg botago kirtis į Ferjerą nuskrieja šaižus laiškutis: 
„Pone Otranto hercoge, prašyčiau persiųsti man tą pranešimą, kurį 
jūs, zonduodamas lordą Velslį, įdavete tokiam ponui Faganui, par- 
gabenusiam Jums iš minėto lordo atsakymą, apie kurį aš nieko nesu 
girdėjęs“. Toks spigus fanfarų signalas galetų prikelti net numirėlį. 
Bet Fuše, visiškai apsvaigęs nuo grožėjimosi savimi ir savo valiūkiška 
narsa, neskuba į šį laiškutį atsakyti. Tuo tarpu Tiuilri rūmuose 
šliūkštelima alyvos į ugnį. Savari aptiko, kad Policijos ministerija 
apiplėšta, ir priblokštas pranešė apie tai imperatoriūi. Tučtuojau į 
Fušė pilį švilpia antras ir trečias laiškutis, reikalaujantys „nedel- 
stant“ atiduoti „visą ministro portfelį“. Kabineto sekretorius pats 
nugabena įsakymą, jam pavesta tučtuojau atsiimti iš Otranto herco- 
go neteisėtai pasisavintus dokumentus. Pokštai baigėsi, prasideda 
grumtynės. 


okštai baigėsi, tikrai baigėsi, ir Fušė turėtų tatai suvokti. Tačiau 
atrodo, lyg kipšas jį gundytų visai rimtai susigrumti su Napoleonu, 
galingiausiuoju pasaulio vyru. Mat Fuše, į akis meluodamas, pareiš- 
kia pasiuntiniui, girdi, jis labai apgailestaująs, bet neturįs jokių do- 
kumentų. Jis viską sudeginęs. Be abejo, tokiais Fušė žodžiais netiki 
niekas, o jau ypač — Napoleonas. Imperatorius įsako perspėti Fušė 
dar kartą, rūsčiau, primygtiniau: juk visiems gerai žinoma, koks Na- 


poleonas nekantrus. Tačiau dabar neapgalvoti veiksmai tampa užsi- 
spyrimu, užsispyrimas — įžūlumu, įžūlumas — iššūkiu. Mat Fušė kar- 
toja, kad nebeturįs ne lapelio, o šį tariamą asmeninių imperatoriaus 
dokumentų sunaikinimą aiškina taip, jog tai virsta tikru šantažu. 
Imperatorius, sako Fušė tyčiodamasis, pagerbęs jį tokiu pasitikėji- 
mu, kad, kuriam nors broliui sukelus Jo Didenybės nepasitenkini- 
mą, pavesdavęs priminti nusižengėliui jojo priedermes. O kadangi 
kiekvienas brolis savo ruožtu tada ėmęs dėstyti savuosius skundus, 
jis, Fuše, laikęs pareiga tokių laiškų nesaugoti. Be to, ir Jo Dideny- 
bės seserys ne visados buvusios apsaugotos nuo šmeižtų, ir pats 1m- 
peratorius, parodydamas didžiulį pasitikėjimą, pranešdavęs apie vi- 
sus tuos gandus ir liepdavęs jam išsiaiškinti, kokie neprotingi žings- 
niai galėję duoti jiems dingstį. Tokios kalbos aiškios, net pernelyg 
aiškios: Fuše užuominomis sakosi imperatoriui daug žinąs ir neketi- 
nąs leistis, kad su juo būtų elgiamasi kaip su liokajumi. Pasiuntinys 
supranta šantažą ir grasinimus, tad veikiausiai turėjo bėdos, kol su- 
galvojo, kokia forma perduoti tokį įžūlų atsakymą savo viešpačiui. 
Dabar jau imperatorius nebesivaldo. Siautėja taip smarkiai, kad 
Masos hercogas gauna jį raminti ir tikėdamasis pagaliau užbaigti 
nelemtąjį reikalą siūlosi pats paraginsiąs užsispyrėlį atiduoti pasisa- 
vintus dokumentus. Dar vieną raginimą pasiunčia naujasis policijos 
ministras, Rovigo hercogas. Tačiau į visus raginimus Fuše atsako ly- 
giai taip pat mandagiai ir tvirtai: deja, deja, deja, bet perdėtai rū- 
“ pindamasis diskrecija jis dokumentus sudeginęs. Pirmą kartą Pran- 
cūzijoje atsiranda Žmogus, atvirai priešgyniaująs imperatoriui. 


o jau per daug. Prieš dešimtį metų Napoleonas neįstengė de- 
ramai įvertinti Fuše, o dabar Fušė padarė tą pačią klaidą, manyda- 
mas, kad gali įbauginti imperatorių nediskretiškų kelių menkniekių 
pagarsinimu. Priešgyniauti jam visų ministrų akivaizdoje, — jam, ku- 
riam caras Aleksandras, Austrijos imperatorius ir Saksonijos kara- 
lius siūlė savo dukteris, prieš kurį lyg mokinukai dreba visi vokiečių 
ir italų karaliai! Jam, kuriam neįstengė pasipriešinti visos Europos 
kariuomenės, nenori paklusti šita išblyškusi mumija, šitas perkaręs 
intrigantas dar vos padevėta hercogo mantija. Ne, jeigu jau esi Na- 
poleonas, tai tokių pokštų krėsti neleisi. Imperatorius tučtuojau 

šaukiasi asmeninės policijos viršininką Diubua ir tūžmingiausiais 
žodžiais lieja jam savo įtūžį ant to „apgailetino niekšo Fušė“. 
Griežtais, skardžiai aidinčiais žingsniais vaikšto jis piktas pirmyn ir 
atgal, o paskui ūmai ima rėkti: „Bet tegu jis nesitiki, kad galės su 
manimi tvarkytis taip, kaip pasitvarke su savuoju Dievu, Konventu 
ir Direktorija, kuriuos visus kaip tikras niekšas išdavė ir pardave. 
Mano akys geresnės už Bara, su manim jis taip lengvai nepažais, bet 
patariu jam pasisaugoti. Žinau, kad jis turi mano notų ir instrukci- 
jų, ir reikalauju, kad tuos dokumentus grąžintų. Jeigu atsisakys, iš- 
kart atiduokite jį dešimčiai žandarų, tegu jie nuveda jį į kalėjimą, o 
tada, prisiekiu Dievu, aš jam jau parodysiu, kaip greitai galima už- 
baigti procesą 

Dabar jau reikalas darosi grėsmingai karštas. Net Fušė pajunta 
po nosimi degėsių kvapą. Atvykus Diubua, Fušė priverstas kęsti, kad 
buvęs valdinys antspauduoja visus jo, Otranto hercogo, buvusio 
policijos ministro raštus, — tai būtų pavojinga, jeigu tik, žinoma, at- 
sarguolis seniai nebūtų pačių tikrųjų ir svarbiųjų padėjęs deramon 
vieton. Bet vis delto jis pradeda pamaži susivokti, kad atsitrenkė 
kakta į sieną. Skubių skubiausiai jis dabar rašo laišką po laiško, vie- 
ną — imperatoriui, kitus — paskiriems ministrams, ir skundžiasi, kad 
taip nepasitikima juo, garbingiausiu, nuoširdžiausiu, tvirčiausio cha- 
rakterio, ištikimiausiu ir atsidavusių ministru, o viename laiške tie- 


'siog ypatingas malonumas skaityti šį žavingą sakinį: II n'est pas dans 


mon caractėre de cbanger (tikrai, tikrai, juodu ant balto, charakterio 
chameleonas Fuše savo ranka parašė šiuos žodžius). Ir lygiai kaip 
prieš penkiolika metų, susigrūmęs su Robespjeru, jis viliasi skubiu 
susitaikymu dar užbėgti pragaiščiai už akių. Seda karieton ir va- 
žiuoja į Paryžių asmeniškai pateikti imperatoriui savo pasiaiškinimų 
ar veikiau dabar jau atsiprašymų. 

Bet per velu. Fuše per ilgai užsižaidė, per ilgai pokštavo, dabar 
nebebus jokio susitaikymo, jokio susitarimo geruoju; tas, kuris vie- 
šai meta iššūkį Napoleonui, turi būti viešai ir pažemintas. Jam nu- 
siunčiamas laiškas, toks raumeningai griežtas ir aštrus kaip peilis, 
kokio Napoleonas turbūt nė vienam savo ministrų daugiau nera ra- 
šęs. T'as laiškas, tas spyris visai trumputis: „Pone Otranto hercoge, 
Jūsų paslaugos man nebegali būti malonios. Privalote per dvidešimt 
keturias valandas išvykti į savo senatoriaus sritį . Daugiau nė žo- 
džiu nebeužsimenama apie paskyrimą pasiuntiniu Romoje; tai jau 


grynas brutalus atleidimas iš pareigų ir dar ištrėmimas. Sykiu nauja- 
sis policijos ministras gauna įsakymą pasirūpinti, kad šis ediktas bū- 
tų tučtuojau įvykdytas. 


tampa buvo pernelyg didele, žaidimas pernelyg nutrūktgalviš- 

kas, dabar nutinka netikėtas dalykas: kaip lunatikas, kuris nieko 
nenujausdamas karstosi stogais, o paskui, griežto šūksnio staiga pa- 
žadintas, iš baimes, kad atsidūrė tokioje neįtiketinoje padėtyje, 
krinta apačion, taip ir Fuše visiškai palūžta. Tas pats vyras, kuris 
per du žingsnius nuo giljotinos liko blaivus ir gebėjo aiškiai mąsty- 
ti, nuo Napoleono kirčio apgailetinai suglemba. 

Toji 1810 metų birželio trečia diena yra Žozefo Fušė Vaterlo. Jo 
nervai neišlaiko, jis galvotrūkčiais bėga pas ministrą prašyti užsie- 
nio paso ir, kiekvienoje stotyje keisdamas žirgus, nesustodamas le- 
kia iki pat Italijos. Ten, kaip pakvaišusi žiurkė ant karštos viryklės, 
puldinėja iš vienos vietos į kitą. Užuot, kaip liepta, vykęs į savąją 
senatoriaus sritį, jis čia Parmoje, čia Florencijoje, čia Pizoje, čia Li- 
vorne. Tačiau panika jį pernelyg smarkiai pagavusi. Tik būti nepa- 
stekiamam Napoleono, tik atsidurti ten, kur toji kraupi ranka nega- 
li pastverti! Net Italijoje Fuše jaučiasi nepakankamai saugus, juk tai 
vis dar Europa, o visa Europa pavaldi baisingajam vyrui. Tad Livor- 
ne Fušė samdosi laivą, ketindamas persikelti į Ameriką, į saugiąją 
laisvės šalį, tačiau audra, jūros liga ir anglų kreiserių baimė pargena 
jį atgalios, taigi dabar pamišėlis velei karieta zigzagais šmaižioja iš 
vieno uosto į kitą, iš miesto į miestą, maldauja pagalbos Napoleo- 
no seseris, valdovus, bičiulius, dingsta, vel pasirodo, piktindamas 
policijos pareigūnus, ieškančius ir vis pametančius jo pėdsaką, žo- 
džiu, elgiasi lyg patrakęs, visai pasimaišęs iš baimės; pirmą sykį jis, 
nervų neturįs vyras, yra tiesiog klinikinis visiško nervų pakrikimo 
pavyzdys. Niekados Napoleonas vienu vieninteliu mostu, vien tren- 
kęs kumščiu, nebuvo smarkiau sutriuškinęs priešininko nei to drą- 
siausio ir šaltakraujiškiausio iš visų savo tarnų. Šis slapstymasis, ret- 
sykiais vis pasirodant, šis karštligiškas blaškymasis iš vienos vietos į 
kitą trunka dienas, trunka savaites, ir neįmanoma tiksliai atspėti (to 
nežino net jo meistriškasis biografas Madlenas, o greičiausiai — nė 
jis pats), ko jis tuo metu siekė ir kur norėjo patekti. Atrodo, tik rie- 

dančioje karietoje Fušė jaučiasi saugus nuo įsikalbėto Napoleono 
keršto, nes šis, be abejo, jau seniai nebesirūpina rimtai prigriebti ne- 
sutramdomąjį tarną. Napoleonui rūpėjo tiktai atgauti savo doku- 
mentus ir šitaip sykiu parodyti, kad jo valia nenugalima, o tai jis kaip 
tik ir parode. Mat kol isterijos pagautas Fuše blaškosi it pakvaišęs, 
visuose Italijos miestuose mirtinai nuvarydamas arklius, jo Žmona 
Paryžiuje elgiasi kur kas protingiau. Ji kapituliuoja Fušė vardu. Ne- 
gali būti jokios abejonės, kad Otranto hercogiene, gelbėdama savo 
vyrą, anuomet diskretiškai grąžino Napoleonui Fuše klastingai pasi- 
laikytus dokumentus, nes ne vienas tų intymių lakštų, apie kuriuos 
šantažuodamas užsiminė buvęs policijos ministras, niekados nepate- 
ko į viešumą. Lygiai kaip ir Bara, iš kurio imperatorius dokumentus 
išpirko, atveju, lygiai kaip ir kitų neparankių Napoleono karjeros ke- 
lio patikėtinių atvejais, rašytinis Fušė turtas, susijęs su Napoleonu, 
pradingo be pėdsakų. Arba pats Napoleonas, arba vėliau Napoleonas 
III visus dokumentus, nepalankius oficialiajam Napoleono paveiks- 
lui, galutinai sunaikino. 

Pagaliau Fušė gauna maloningą leidimą grįžti į savąją senatoriaus 
sritį, į E1są. Didžioji audra praslinko, žaibas tik sukretė nervus, ne- 
pasiekdamas šerdies. Rugsejo dvidešimt penktą dieną likimo blaš- 
kytasis pagaliau parsiranda į savo dvarą, „išblyškęs ir nusikamavęs, 
nerišliomis mintimis ir kalbomis išsiduodamas, kad jo protas visiš- 


"kai susijaukęs“. Tačiau jam bus duota į valias laiko nervams atsigau- 


ti, nes tas, kuris kartą pamėgino viešai maištauti prieš Napoleoną, 
ilgai liks nušalintas nuo visų viešųjų reikalų. Garbėtroškai teks bran- 
giai sumokėti už savo niaurųjį pokštą: trejus metus Fušė lieka be 
tarnybos ir pareigų: prasideda jo trečioji tremtis. | 

rasidėjo trečioji Žozefo Fušė tremtis. Puikioje Eiso pilyje rezi- 
duoja iš pareigų atleistasis valstybės ministras, Otranto hercogas, 
lyg suverenus kunigaikštis. Dabar jam penkiasdešimt dveji metai, jis 
iki dugno išgėręs taurę, patyręs visas įtampas ir išmėginęs visus loši- 
mus, regėjęs visokiausias politiko gyvenimo sekmes ir keblumus, 
amžinąją potvynių ir atoslūgių kaitą lemties bangų Žaismėje. Jis pa- 
žino galingųjų malonę ir atstumties neviltį, buvo ir toks skurdžius, 
kad turėjo rūpintis kasdienės duonos kriaukšle, ir nebeaprėpiamai 
turtingas, mėgiamas ir nekenčiamas, garbstomas ir niekinamas, — 
dabar jam — hercogui, senatoriui, ekscelencijai, valstybės ministrui, 
valstybes tarybos nariui, multimilijonieriui, priklausomam vien nuo 
savęs paties — pagaliau valia pailsėti aukso pakrantėje. Jis ramiai sau 
važiuoja pasivažinėti livrėjuoto vežėjo vadelėjama ištaiginga karieta, 
lanko diduomenės namus, priiminėja garsius savo provincijos 
garbstymus ir slapta, pakuždomis reiškiamas Paryžiaus simpatijas; 
jis išgelbetas nuo atgrasaus vargo kasdien plūktis su gvėromis valdi- 
ninkais ir despotišku ponu. Jeigu būtų valia kliautis tokia patenkin- 
to Žmogaus laikysena, tai Otranto hercogas procul negotiis jaučiasi 
kuo puikiausiai. Tačiau koks apgaulingai apsimestinis yra šis pasi- 
tenkinimas gyvenimu, rodo (be abejones, tikra) jo (šiaip labai daug 


„abejonių keliančių) memuarų vieta“: „Į kūną ir kraują įsigėręs įpro- 


tis viską Žinoti manęs neapleido, o visai malonios, bet monotoniš- 
kos tremties nuobodybėje tik dar labiau mane persekiojo“. Ir charme 
de sa retraite, kaip pats prisipažįsta, jam teikia ne malonus Provanso 
kraštovaizdis, o Žinučių iš sostinės ir šnipų pranešimų dėstinėjimas.. 
„Patikimų bičiulių ir atsidavusių pasiuntinių padedamas susikūriau 
slaptą susirašinėjimo tinklą, kurį palaikė reguliariai gaunami prane- 
šimai iš kelių vienas kitą papildančių Paryžiaus šaltinių. Trumpai 


* Šioje studijoje 1824 m. Paryžiuje išleistais Otranto hercogo memuarais bemaž 
niekur nesirėmiau, nes jie, be jokios abejonės, sudaryti svetimų rankų, tiesa, 
iš dalies naudojantis autentiška medžiaga. Kokiu mastu, juos rengiant, amžinasis 
dviveidis pats prikišo nagus, mokslas dar ir šiandien beviltiškai aiškinasi, ir kol kas 
tebegalioja apie juos pasakyti šmaikštūs Heinricho Heinės žodžiai apie 
„pagarsėjusį sukčių Fušė“, kad šis „buvo taip įsismaginęs sukčiauti, jog dar 


ir po savo mirties sugebėjo paskelbti melagingus memuarus". 


kalbant, Eiso srityje aš turėjau savo asmeninę policiją.“ Tuo, kuo 
jam neleidžiama užsiimti kaip tarnyba, nenurimstantis Fušė dabar 
užsiiminėja kaip sportu, nes jam, nors ir neturinčiam teisės per- 
žengti ministerijų slenksčio, vis tiek magėte maga bent svetimomis 
akimis pasižvalgyti pro raktų skylutes, svetimomis ausimis dalyvauti 
posėdžiuose ir pirmiausiai atidžiai klausytis, ar pagaliau nepasitai- 
kys proga vel pasiūlyti savo paslaugas, vėl įsibrukti prie epochos is- 
torijos lošimų stalo. 

Tačiau Otranto hercogui dar ilgai teks laukti nuošalėje, nes 
Napoleonui jis nereikalingas. Napoleonas dabar pačioje savo ga- 
lybės viršūnėje, pavergęs visą Europą, tapęs Austrijos imperato- 
riaus žentu, jis — o tai visų didžiausio troškimo išsipildymas! — jau 
1 Romos karaliaus tėvas. Visi vokiečių ir italų valdovai nuolan- 
kiai vizgina prieš jį uodegas, dėkingi už malonę, kad jis teikėsi 
jiems palikti jų karūnas ir karūneles; jau svyruoja ir dvejoja pasku- 
tinysis ir vienintelis priešas — Anglija. Tasai vyras pasidarė toks 
galingas, kad jam vieni juokai išsiversti be tokių apsukrių ir tokių 
nepatikimų pagalbininkų kaip Žozefas Fušė; tik dabar, kai į jam 
duota tokia gausybe laiko ramiai ir be skubos pamąstyti, galbūt 
Otranto hercogas suvokia, kokia pamišeliška puikybė vertė jį var- 
žytis su tuo galingiausiu pasaulio vyru. Imperatorius nesuteikia 
jam net garbės būti nekenčiamam, — iš neapsakomos aukštybės, 
kurion jį pastatė ir svieste užsviedė lemtis, imperatorius net nepa- 
stebi to smulkaus, kandžiotis linkusio vabalo, kitados susisukusio 
lizdą jo kailiniuose ir vienu vieninteliu smarkiu krestelėjimu iš- 
purtyto žemen. Ar Fuše visai nesirodytų, ar įkyriai pirštųsi, — im- 
peratorius į jį visai nekreipia dėmesio, Fuše jam jau galutinai pra- 
eitis. Ir nėra parblokštajam aiškesnio ženklo, kaip menkai dabar 
jo paiso ir bijo Napoleonas, už galiausiai gaunamą leidimą grįžti 
į savąją Ferjero pilį, esančią už dviejų valandų kelio nuo Pary- 
žiaus. Arčiau, tiesa, imperatorius jo neprisileidžia, Paryžiaus ir 
Tiuilri rūmų vartai užverti vyrui, išdrįsusiam jam priešgyniauti. 

Tiktai vieną vienintelį kartą per tuos dvejus tuščius metus Žoze- 
fas Fušė šaukiamas į rūmus. Napoleonas ruošiasi karui su Rusija: ka- 
dangi visi kiti jį atkalbinėja, šį vienintelį kartą ir Fušė prašomas pa- 
reikšti savo nuomonę. Fušė, jeigu galima tiketi jo žodžiais, pareiškia 
ją, kuo karščiausia: perspėdamas, net įteikia imperatoriui tą memo- 
randumą (jeigu jis tik nėra post festum suklastotas), kurį galime rasti 

jo memuaruose; tačiau Napoleonas jau seniai geidžia, kad būtų pa- 
tvirtinama jo valia, pageidauja vien aklo pritarimo savo žodžiams. 
Tas, kuris įkalbinėja jį nepradėti karo, atrodo abejojąs jo didybe. 
Tad Fušė šaltai išsiunčiamas atgalios į savąją pilį, į savo dykąją 
tremtį, o imperatorius su šešiais šimtais vyrų leidžiasi į drąsiausią ir 
baisiausiai patrakusį savo žygį Maskvos linkui. 


avotiškas ritmas valdo šį keistą ir permainingą Žozefo Fušė 

gyvenimą. Kol jis kyla, jam viskas sekasi; kai krinta, 17 lemtis 
atsigręžia prieš jį. Dabar, kai jis, susikrimtęs, apkartusia širdimi, ne- 
malonės unksmėje, savo nuošalioje pilyje anapus tos įvykių ribos, 
kurią peržengti jam užginta, priverstas tik laukti ir nieko neveikti, 
kaip tik dabar, kai jo nusivylimui būtų reikalinga psichologinė pa- 
rama, galimybė nuoširdžiai išsikalbėti, švelnus paguodos žodis, — 
kaip tik dabar Žozefas Fušė netenka to vienintelio ž žmogaus, kuris, 
įkvėpdamas j jam naujų jėgų, dvi dešimtis metų meiliai 1r kantriai ly- 
dėjo jį visais pavojingais keliais: Žozefas Fušė netenka žmonos. Per 
pirmąją tremtį, anoje mansardoje, mirė du pirmieji vaikai, kuriuos 
jis mylėjo labiau už viską pasaulyje, per trečiąją tremtį jį palieka gy- 
venimo bendražygė. Ši netektis tariamai bejausmį vyrą sukrečia iki 
pat sielos gelmių. Mat šis neperprantamas Žmogus, neištikimas ir 
užgaidus visų partijų ir idėjų atžvilgiu, buvo kuo švelniausiai atsida- 


vęs savo bjauriajai žmonai, atidžiausias gyvenimo draugas, rūpestin- 


giausias tėvas; po sauso kabinetų žmogaus kauke čia slepiasi nervin- 
gas, intrigas pamėgęs proto lošėjas, o po pavojingo ir nepatikimo 
politiko i išore drovus ir neregimas gyvuoja ištikimas prancūzų pro- 
vincijos sutuoktinis, doras biurgeris, vienišas žmogus, kuriam saugu 
ir gera tiktai siauriausiame savo šeimos rate. Visus gerumo ir doru- 
mo lobius, labai giliai slypinčius šio sukto diplomato širdyje, jis 
vogčiomis ir su slepiama meile atidavė šiai bendrakeleivei, kuri buvo 
vien juo gyva, niekados nesirodė rūmų šventėse, banketuose ir pri- 
emimuose, niekados nesikišo į jo pavojingus žaidimus. Visiškai pa- 
sislėpusi neprieinamose privataus Žozefo Fušė gyvenimo valdose, 
čia veikė atsvara, lengvinanti jo išskydusios, nuolat kintančios, į lo- 
šimą panašios egzistencijos naštą; ir toji atspara pradingsta kaip tik 
dabar, kai jam labiausiai reikalinga parama. Pirmą kartą pajuntame, 
kad šis šaltas kaip akmuo Žmogus yra iš tikrųjų sukrėstas, pirmą kar- 


tą jo laiškuose girdime labai šiltą, labai nuoširdžią, labai žmogišką 
intonaciją. Draugams spiriant, kad, jo įpėdiniui, Rovigo hercogui, 
padarius kraupią kvailystę, per juokingą puspročio pučą bejėgiškai 
leidusis įkalinamam ir apsijuokus viso Paryžiaus akivaizdoje, Fušė 
vėl rūpintųsi gauti Policijos ministeriją, šis atsisako bet kokių mėegi- 
nimų grįžti į politikos pasaulį: „Mano širdis nebetrokšta visų tų 
žmogiškų paikysčių. Valdžia manęs nebevilioja, dabartinėje mano 
situacijoje ramybė yra ne tik vienintelė derama, bet ir būtina būklė. 
Viešieji reikalai man regisi vien bruzdesio, sumaišties ir pavojų pa- 
veikslas '. Pirmą kartą atrodo, kad išėjęs skausmo mokyklą protin- 
gasis vyras pasidarė tikrai protingas. Tiek laiko be galo vaikiusis be- 
prasmiškų garbetroškiškų užmačių, dabar, pamačius šalia savęs mirš- 
tančią dviejų dešimčių kraupių metų bendrakeleivę, senstantį vyrą 
apėmė gilus ramybės, vidinio atsipalaidavimo poreikis. Atrodo, kad 
šita tiek blaškiusis, be atvangos geismo ginta dvasia visiems laikams 
pamiršus: potraukį regzti intrigas, kad jai būdingas valdžios troški- 
mas pagaliau, pagaliau palaužtas. 

Bet — štai kur tragiška ironija! Šį vienintelį ir pirmą kartą, kai Fu- 
še, šiaip jau niekaip nenurimstąs, geidžia vien ramybės ir nenori jo- 
kios tarnybos, lošimo priešininkas Napoleonas ją tiesiog priversti- 
nai jam užkrauna. 


e iš meiles, ne iš prielankumo, ne todel, kad labai Fušė pasi- 
tikėtų, Napoleonas dar kartą kviečia jį savo tarnybon, o todel, kad 
juo nepasitiki, kad yra apimtas ūmaus netikrumo jausmo. Pirmą 
kartą imperatorius sugrįžo į namus nugaletas. Ne savo armijų prie- 
šakyje, ne aukštai ant žirgo, ne vėliavų miške skęsdamas, įjoja jis pro 
Triumfo arką į Paryžių, bet kailinių apykakle prisidengęs smakrą, 
kad niekas jo nepažintų, slapčiomis parsiranda naktį. Pati puikiau- 
sioji armija iš visų jo sutelktųjų sušalusi guli Rusijos sniegynuose, o 
pradingus nenugalimumo aureolei, paspruko ir visi bičiuliai. Visi 
imperatoriai ir karaliai, dar vakar ir užvakar trilinki prieš jį lankstę- 
si, nugaletojo imperatoriaus akivaizdoje nemaloniai sparčiai prisi- 
mena beturį savigarbą. Ginklais pasišiaušęs pasaulis stojasi prieš sa- 
vo rūstųjį valdovą. Nuo Rusijos puses traukia raiti kazokai, iš Šve- 
dijos kaip priešas veržiasi senasis varžovas Bernadotė, savasis uošvis 

imperatorius Pranciškus telkia pajėgas Čekijoje, apiplėštoji, paverg- 
toji Prūsija kyla, apimta entuziastingo geismo keršyti, — daugybės 
lengvabūdiškų karų pasėtoji drakono sekla dabar kalasi iš išdegu- 
sios, išdraskytos, iškamuotos Europos žemės ir šį rudenį subrandins 
derlių Leipcigo laukuose. Per visus kampus braška ir siūbuoja gi- 
gantiškasis statinys, dešimtį metų statytas vienos vienintelės pasau- 
linės valios; iš Ispanijos, Vestfalijos, Olandijos 1r Italijos sprunka 
išvyti Bonaparto broliai. Dabar Napoleonui atėjo metas sukaupti 
visą turimą energiją. Įstabiai, aiškiaregiškai numatydamas būsimus 
įvykius, su dešimteriopai padidėjusiu darbingumu jis viską ruošia 
paskutiniajam lemiamam mūšiui. Visi, kas tik dar Prancūzijoje gali 
panešti kareivio kuprinę arba nusedi ant žirgo, šaukiami į tarnybą; 
iš visur — iš Ispanijos, iš Italijos — atitraukiami kovose užgrūdinti 
daliniai, meginant kompensuoti tas pajėgas, kurias lediniais žandi- 
kauliais malte sumalė Rusijos žiema. Fabrikuose dieną ir naktį tūks- 
tančiai darbininkų triūsia, gamindami kardus ir patrankas, iš slaptų- 
jų lobynų aukso kaldinamos monetos, semiamos Tiuilri rūmų juo- 
dai dienai laikytos santaupos, taisomos tvirtovės, o sykiu, armijoms 
sunkiu žingsniu iš Rytų ir Vakarų pajudėjus Leipcigo linkui, į visas 
puses mėtomi diplomatijos tinklai. Nevalia, kad šioje spygliuotos 
plieno vielos aptvare, turinčiame apriesti Prancūziją, liktų bent ko- 
kia spraga, bent kokia silpna ar nepatikima vietelė; privalu apgalvoti 
visas galimybes, be to, stiprinamas turi būti ne tik frontas, bet ir 
užnugaris. Mat nevalia leisti, kad koks nors kvailys ar piktavalis dar 
kartą, kaip per Rusijos kampaniją, supurtytų ar sutrikdytų tautos 
pasitikėjimą Napoleonu. Nevalia, kad krašte liktų bent vienas nepa- 
tikimas, kad be priežiūros liktų bent vienas pavojingas veikėjas. 
"Prieš tą paskutinį lemiamą mūšį imperatorius apmąsto visus ga- 
lios veiksnius, visas galimybes, visus įmanomus pavojus. Tad mąsto 
ir apie tą vieną, kuris galetų pasidaryti pavojingas, — apie Žozefą 
Fušė. Kaip matome, imperatorius jo nepamiršo, tiktai, kol pats bu- 
vo stiprus, nekreipė į jį dėmesio. Dabar, pradėjęs nebe taip kliautis 
savo galybe, Napoleonas velei priverstas apsidrausti. Nevalia, kad 
užnugaryje, Paryžiuje, liktų bent vienas galimas priešas. O kadangi 
Fuše Napoleonas nelaiko savo draugu, tai nusprendžia: Fuše turi 
dingti 1š Paryžiaus. 
Tiesa, suimti jį ir uždaryti tvirtoven, kad ši nerami, intrigas regz- 
ti mėgstanti dvasia nebegalėtų pinti jokių klastų, — tam nėra jokios 


apčiuopiamos dingsties. Tad geriausia bus lošti kirbete kirbančias 
jo rankas pririšti prie kokios nors tarnybos, jei tik įmanoma — kuo 
tolimesnės nuo Paryžiaus. Vyriausiojoje būstinėje, Drezdene, rei- 
kalų ir karinių pasirengimų šurmulyje veltui ieškoma tokio posto, 
kuris sykiu ir atrodytų garbingas, ir leistų apsidrausti; tasai postas 
niekaip nenori taip skubiai rastis. Bet Napoleonas jau nekantrauja 
šį šešėlį pamėgusį vyrą atitolinti nuo Paryžiaus. Kadangi tarnybos 
Žozefui Fušė surasti nepavyksta, ji išgalvojama, jam paskiriamas 
postas iš fantazijos pasaulio: valdyti užimtąsias Prūsijos sritis. 
Skambios pareigos, be abejo, garbinga, pirmarūše tarnyba, turinti, 
deja, vieną trūkumą, kad yra priklausoma nuo menkučio „jeigu“, ki- 
taip sakant, tą trūkumą, kad Fušė regentyste gales prasideti tik tuo 
atveju, jeigu Napoleonas Prūsiją užims. O karo įvykiai iki šiol to 
nelabai teleidžia nujausti, nes Bliucheris jau įtartinai spaudžia im- 
peratoriaus flangą Saksonijoje, tad grynas juokas yra skyrimas į to- 
kį lyg muilo burbulas postą, kai imperatorius gegužės dešimtąją ra- 
šo Otranto hercogui: „Pavedžiau Jums pranešti, kad ketinu Jus tuč- 
tuojau, vos įžengęs į Prūsijos karaliaus valdas, pasišaukti pas save ir 
paskirti to krašto vyriausybės vadovu. Apie tai Paryžiuje neturi bū- 
ti nė žodžiu užsimenama. Turi atrodyti, kad Jūs išvykstate į savąjį 
užmiesčio dvarą, nors iš tikrųjų jau būsite Čia, o visi manys, kad esa- 
te tevyneje. Apie Jūsų išvykimą žino tik imperatorienė. Džiaugiuosi 
proga, kad netrukus vėlei galėsiu naudotis Jūsų paslaugomis ir patir- 
ti naujų Jūsų atsidavimo įrodymų“. Imperatorius taip rašo būtent 
todėl, kad absoliučiai nepasitiki Žozefu Fušė, jo „atsidavimu . Ir 
nenoromis, įtarimų kamuojamas, iškart perpratęs, kad valdovas jam 
širdies gelmese neprielankus, Otranto hercogas leidžiasi keliauti į 
Drezdeną. „Man buvo išsyk aišku, — sakoma jo memuaruose, — kad 
imperatorius, tik būgštaudamas palikti Paryžiuje, norėjo mane lyg 
įkaitą turėti savo rankose ir todėl šaukėsi pas save.“ Taigi būsimasis 
Prūsijos regentas ne per labiausiai skubinasi vykti į Valstybės tary- 
bą Drezdene, nes žino, kad iš tikrųjų pageidaujama ne gauti jo pa- 
tarimų valstybes reikalais, o tiktai surišti jam rankas. Atvyksta tik 
gegužės dvidešimt devintą dieną, ir pirmieji žodžiai, kuriais jį pa- 
sveikina imperatorius, yra tokie: „Jūs veluojate, pone hercoge“. 
Apie komedinę dingstį pavesti jam Prūsijos vyriausybę Drezde- 
ne, savaime suprantama, nebekalbama; laikai pasidarę pernelyg rimti 
šitaip juokauti. Tačiau dabar jis tvirtai laikomas rankose, ir, laimė, 


atsiranda kita puiki tarnyba, leidžianti jį nustumti kuo toliau nuo 
įvykių arenos, teisybe, ne tokia kaip pirmoji, fantazijos pasaulyje ar 
kažin kur Mėnulyje, bet vis delto už šimtų kilometrų nuo Pary- 
žiaus: Ilyrijos vietininko postas. Senasis Napoleono kovų bendra- 
žygis, generolas Žiuno, valdęs provinciją, staiga pamišo, taigi atsira- 
do laisva kamera triukšmadariams. Tad imperatorius, VOS slėpdamas 
ironiją, atiduoda šią trumpalaikę viešpatystę Žozefui Fušė, kuris 
kaip visados nesimuisto, klusniai lenkiasi ir pareiškia esąs pasirengęs 
tučtuojau išvykti. 


lyrija: tasai vardas skamba lyg iš operetės, ir iš tikrųjų — kas per 

kerša valstybė buvo čia per paskutinę prievartinę taiką sudursty- 
ta iš Friaulo, Karintijos, Dalmatijos, Istrijos 1r Triesto draiskanų! 
Valstybe be vieningų idėjų, be prasmės ir paskirties, su vyriausybės 
rezidencija mažulyčiame, smulkių ūkininkų gyvenamame provinci- 
jos miestuke Laibache, nevienalytis, negyvybingas darinys, pagim- 
dytas svaigulio pagautos valdovo valios ir aklos diplomatijos. Fušė 
ten randa vien pustuštes kasas, kelis tuzinus nuobodžiaujančių val- 
dininkų, labai mažai kareivių ir įtariai nusiteikusius gyventojus, tik 
ir telaukiančius, kada prancūzai iškeliaus savais keliais. Tos pernelyg 
skubiai sulipdytos dirbtinos valstybėlės sąsparos jau visose vietose 
braška, užteks kelių patrankos šūvių, ir visas netvirtas statinys suby- 
res. Tuos patrankos šūvius į savąjį žentą Napoleoną netrukus ir. pa- 
leidžia ne bet kas, o pats uošvis, imperatorius Pranciškus, ir visa Ily- 
rijos puikybė išsyk pragaišta. Apie rimtą priešinimąsi Fušė negali nė 
pagalvoti, nes turi vos kelis pulkus, kurie, suburti daugiausiai i iš kro- 
atų, pasirengę sulig pirmuoju šūviu pereiti pas savo senuosius kovų 
draugus. Tad jis nuo pat pirmosios dienos iš esmės ruošiasi tiktai 
trauktis, o rūpindamasis traukimąsi gerai užmaskuoti, demonstruoja 
iš pažiūros nerūpestingo valdovo elgesį, rengia balius ir pobūvius, 
dienomis verčia kariuomenę išdidžiai marširuoti, o naktimis kasos 
ir vyriausybes dokumentai jau slapčia gabenami į Triestą. Visas 
Fuše, kaip valdovo ir viešpaties, darbas turi tenkintis tuo, kad jis 
palaipsniui, žingsnis po žingsnio, rūpindamasis patirti kuo mažiau 
nuostolių, palieka kraštą, ir per šį strateginį traukimąsi vėl absoliu- 
čiai meistriškai išmeginimą išlaiko jo senasis šaltakraujiškumas, sku- 


biai reikalą stverti gebanti jo energija. Tik žingsnis po žingsnio 
tr be jokių nuostolių jis kraustosi iš Laibacho į Gercą, iš Gerco — 
į Triestą, iš Triesto — į Veneciją: beveik nė truputėlio nenukentė- 
jusius jis išsigabena iš savo trumpaamžės Ilyrijos visus valdininkus, 
kasą ir gausybę brangių medžiaginių turtų. Bet ką gi reiškia tos 
juokingos provincijėlės praradimas! Mat tomis pat dienomis Na- 
poleonas pralaimi svarbiausias ir paskutines dideles kautynes šia- 
me kare — Tautų mūšį prie Leipcigo, o drauge su juo — ir pasaulio 
valdovo karūną. 


188 Fušė savo užduotį jau atlikęs, 1r atlikęs kuo garbingiau- 
siai, be jokių priekaištų. Taigi, nebelikus Ilyrijos, kurią jam derėtų 
valdyti, jis jaučiasi vėlei laisvas ir, žinoma, nori grįžti į Paryžių. Ta- 
čiau Napoleono ketinimai buvo visai ne tokie. Kaip tik dabar Fušė 
nieku gyvu nevalia grįžti į Paryžių: „Fušė yra iš tų žmonių, kurių 
dabartinėmis aplinkybėmis nevalia palikti Paryžiuje“, — šie Drezde- 
ne pasakyti žodžiai po Leipcigo galioja dvigubai ar net septynerio- 
pai. Fuše turi būti laikomas atstu, bet kokia kaina turi keliauti kuo 
toliau. Bespręsdamas neįtikėtiną užduotį, kaip gintis nuo penkerio- 
pai stipresnio priešo, imperatorius dar skubiai mąsto, kaip čia pa- 
stuntus neparankųjį Otranto hercogą su nauja misija, — ir vėl tokia, 
kad šis taptų.nekenksmingas, iki pasibaigs karo kampanija. Kad tik 
dabar įkišus jam į rankas kokią užduotį, kad jis galėtų užsiimti di- 
plomatija ir intrigėlėmis, kad tik neleidus jam nenustygstančiais 
pirštais grybštelti per Paryžių! Tad Napoleonas paveda Fušė pir- 
miausiai vykti į Neapolį (Neapolis juk toli) ir ten Miuratui, Ne- 
apolio karaliui, Napoleono svainiui, labiau susirūpinusiam del savo 
karalystės nei dėl imperijos, priminti jo priedermes ir paraginti jį 
su kariuomene eiti imperatoriui į pagalbą. Kaip Fušė atliko šį pave- 
dimą — ar jis senąjį Napoleono kavalerijos generolą iš tikrųjų mėgi- 
no įkalbeti, kad būtų imperatoriui ištikimas, ar tik sustiprino jo at- 
skalūnišką laikyseną, — tatai istorijoje taip ir liko neaišku. Šiaip ar 
taip, pagrindinis imperatoriaus tikslas pasiektas — jam pavyksta pa- 
daryti, kad Fuše keturis menesius praleistų nesibaigiančiose derybo- 
se anapus Alpių, už tūkstančio mylių. Austrija, Prūsija ir anglai jau 
žygiuoja Paryžiaus linkui, o Fuše priverstas be atvangos ir, tiesą sa- 

kant, beprasmiškai važinėti tarp Romos, Florencijos ir Neapolio, 
tarp Lukos ir Genujos, vėl turi eikvoti laiką ir energiją neišspren- 
džiamam uždaviniui. Mat ir čia austrai nesulaikomai stumiasi į prie- 
kį; po Ilyrijos prarandama Italija, antroji jam patikėta karalystė. 
Galiausiai, jau kovo pradžioje, Napoleonas nebeturi krašto, į kurį 
galėtų nugrūsti neparankųjį Otranto hercogą, be to, ir savojoje 
Prancūzijoje jis niekam ir nieko nebegali nei uždrausti, nei įsakyti. 
Tad kovo vienuoliktą dieną Fušė per Alpes grįžta į tėvynę, keturis 
nebeatgaunamus mėnesius genialios imperatoriaus įžvalgos sukliu- 
dytas leistis į kokias nors politikos machinacijas pačioje Prancūzi- 
joje. Ir kai Fušė pagaliau nutrūksta nuo grandinės, paaiškėja, kad jis 
lygiai keturias dienas pavėlavęs. 


tone Fušė sužino, kad trijų imperatorių kariuomene žygiuoja 
Paryžiaus linkui. Vadinasi, po kelių dienų Napoleonas 

bus nuverstas, sudaryta nauja vyriausybė. Savaime suprantama, Fušė 
garbetroška net alpsta iš nekantros d'avoir la main dans la pate, įkišti 
ranką į košę ir išsirankioti iš jos didžiausias razinas. Tačiau tiesus 
kelias į Paryžių jau atkirstas į priekį besiveržiančios kariuomenės, 
Fušė tenka daug laiko sugaišti, darant lankstą per Tulūzą ir Limo- 
žą; galiausiai, balandžio aštuntą dieną, jo pašto karieta pravažiuoja 
Paryžiaus šlagbaumą. Vos metęs žvilgsnį, Fušė supranta: jis pavėla- 
vo. O kas pavėluoja, tas pralošęs. Už visus slaptus žaidimus ir pokš- 
tus Napoleonas jam dar kartą atsikeršijo meistriška įžvalga, tol iš- 
laikiusia jį toli nuo Prancūzijos, kol dar buvo galima šį tą sužvejoti | 
drumstuose vandenyse. O dabar Paryžius j jau kapituliavęs, Napole- 
onas nuverstas, Liudvikas XVIII tapęs karaliumi, ir jau baigta suda- 
ryti Taleirano vadovaujama naujoji vyriausybe. Tasai prakeiktas 
šlubis laiku buvo vietoje ir greičiau perbėgo iš vienos pusės į kitą, 
nei jis, Fuše, įstengė tatai padaryti. Taleirano namuose jau gyvena 
Rusijos caras, naujasis karalius paikina jį visokiais pasitikėjimo Žen- 
klais, jis savo nuožiūra paskyrė Žmones į visus ministrų postus ir, 
kaip tikras niekšas, nerezervavo vietos Otranto hercogui, per tą lai- 
ką be prasmes ir be tikslo valdžiusiam Ilyriją ir žaidusiam diploma- 
tinius žaidimėlius Italijoje. Niekas Otranto hercogo nepalaukė, nie- 
kam jis nerūpi, niekas iš jo nieko nenori, niekas nepageidauja jo pa- 


tarimo ir pagalbos. Ir vėlei Žozefas Fušė, kaip jau tiek sykių gyveni- 
me, yra baigtas Žmogus. 

Ilgai Fušė nenori patikėti, kad jis, didysis Napoleono priešinin- 
kas, yra taip abejingai paliktas likimo valiai. Viešai 1r slaptai siūlo 
jis savo paslaugas; jis matomas Taleirano priimamajame, pas kara- 
liaus brolį, pas anglų pasiuntinį, Senato posėdžių salėse — visur. Ir 
vis tiek niekas jo nesiklauso. Jis rašo laiškus, vieną — Napoleonui, 
patardamas jam emigruoti į Ameriką, o kopiją drauge įsiteikdamas 
siunčia karaliui Liudvikui XVIII. Tačiau negauna jokio atsakymo. 
Prašo ministrus pakankamai solidaus posto — ministrai jį priima 
mandagiai ir šaltai, bet neparemia. Fuše duodasi stumiamas moterų 
ir rekomenduojamas senųjų globotinių, bet viskas veltui, jis padarė 
labiausiai neatleistiną politikos klaidą: pavėlavo. Visos kėdės jau 
užtūptos, ir nė vienas aukštas pareigūnas neketina savo noru keltis 
ir paslaugiai užleisti savąją vietą Otranto hercogui. Tad garbetroš- 
kai nieko daugiau nelieka, tik vėlei pakuotis lagaminus ir grįžti į sa- 
vąją pilį Ferjere. Dabar, žmonai mirus, jis turi tik vieną pagalbinin- 
ką — laiką. Iki šiol laikas jam visados padėdavo, padės ir šį kartą. 


r tikrai: laikas jam ir šį kartą padeda. Netrukus Fušė pajunta, kad 

vėl pakvipo paraku. Kai esi gerų ausų, tai ir Ferjere girdi, kaip 
braška ir traška sostas. Naujasis valdovas, Liudvikas XVIII, daro 
vieną klaidą po kitos. Jis teikiasi ignoruoti revoliuciją ir pamiršti, 
kad po dviejų dešimtmečių buržuazijos Prancūzija nebenori iš nau- 
jo gūžtis prieš didikų gimines. Be to, karalius nekreipia dėmesio į 
tai, kokia pavojinga karininkų ir generolų, naujųjų pretorionų, gil- 
dija, kuri, gaudama dvigubai mažiau algos, nepatenkinta murmąa, 
kad šis agurkų karalius toks niekingas šykštuolis. Štai j jeigu grįžtų 
Napoleonas, tada išsyk vel prasidėtų gerasis, šaunusis karas. Tada 
būtų galima išsyk vel traukti į žygį ir plėšti svetimus kraštus, daryti 
karjerą ir tvirtai pastverti į ranką vadžias! Iš vienos įgulos į kitą jau 
vaikšto įtartini laiškai, kariuomenėje jau rengiamas sąmokslas, ir Fu- 
še, niekados visiškai nenukirpęs bambagyslės, jungiančios jį su jo 
kūriniu, su policija, klausosi ir nugirsta šį bei tą, kas priverčia jį susi- 
mąstyti. Patyliukais šypso sau į ūsą: gerasis karalius būtų visokių da- 
lykų sužinojęs, jeigu būtų paėmęs Otranto hercogą policijos mi- 


168 


nistru. Bet kam perspėjinėti tuos rūmų pasipūtelius? Iki šiolei Fuše 
iškeldavo tiktai perversmas, vėjo krypties pasikeitimas. Todel jis ty- 
li, susigūžia, sulaiko kvapą ir kiūto nė nekrusteldamas lyg imtyni- 
ninkas prieš grumtynes. 


| 5 | D metų kovo penktą dieną į Tiuilri rūmus įpuo- 


la kurjeris su stulbinama žinia, kad Napoleonas pakilęs iš Elbos sa- 
los ir su šešiais šimtais vyrų kovo pirmąją išsilaipinęs Frežiu uoste. 
Karaliaus rūmininkai šią žinią sutinka niekinamai šypsodamiesi. Aiš- 
ku, juk jie visados sakė, kad tasai Napoleonas Bonapartas, del kurio 
keliama tiek triukšmo, yra nevisaprotis. Su šešiais šimtais vyrų — par- 
bleu, tikrai vienas juokas! — tasai kvailys rengiasi kovoti prieš karalių, 
už kurio stovi visa kariuomene ir Europa! Tiktai nereikia jaudintis, 
nereikia rūpintis — sauja žandarų sudoros tą apgailėtiną avantiūris- 
tą. Maršalas Nėjus, senas Napoleono kovų bendražygis, gauna įsa- 
kymą su juo susitvarkyti. Jis pagyrūniškai žada karaliui ramybės 
trikdytoją ne tik sugauti, bet ir „geležiniame narve pavežioti po 
kraštą“. Liudvikas XVIII su savo ištikimaisiais, demonstruodamas, 
kad visai nėra susirūpinęs, smagiai sau vaikštinėja po Paryžių, bent 
jau pirmąsias aštuonias dienas, o Moniteur visą reikalą vaizduoja vien 
smagiomis spalvomis. Bet netrukus nemalonių žinių pradeda gausė- 
ti. Napoleonas niekur nesutiko jokio priešinimosi, kiekvienas prieš 
jį pasiųstas pulkas, užuot užtveręs kelią, tik sustiprina jo iš pradžių 
mažutę kariuomenę, ir tas pats maršalas Nėjus, turėjęs jį sugauti ir 
vežioti po kraštą geležiniame narve, su plevėsuojančiom veliavom 
pereina pas savo ankstesnįjį poną. Štai Napoleonas jau įžengęs į 
Grenoblį, štai į Lioną; dar savaitė, ir jo pranašystė išsipildys, impe- 
ratoriaus erelis nutūps ant Notr Damo bokštų. 

Dabar karaliaus rūmuose kyla panika. Kas daryti? Kokiomis už- 
tvankomis sulaikyti šią laviną? Per velai karalius ir jo patarėjai, visi 
tie grafai ir kunigaikščiai, pamato, kaip neprotinga buvo šalintis 
tautos ir mėginti dirbtinai pamiršti, kad tarp 1792 ir 1815 metų 
Prancūzijoje gyvavo šiokia tokia revoliucija. Vadinasi, dabar priva- 
lu skubiai pasidaryti mėgiamiems! Kaip nors tai kvailai liaudžiai pa- 
rodyti, kad ji tikrai mylima, kad jos teisių ir pageidavimų paisoma, 
greičiau, tik greičiau pradeti valdyti respublikoniškai, demokratiš- 


kai! Imperatoriai ir karaliai visados pavėluotai pasijunta beturį de- 
mokratišką širdį. Bet kaip palenkti respublikonus į savo pusę? Ogi 
visai paprastai: vieną jų paimant į ministrus, kurį nors tikrą radikalą, 
išsyk raudonai paspalvinsiantį veliavą su lelijomis! Bet kur tokį ras- 
ti? Pradedama galvoti ir staiga prisimenama, kad toks Žozefas Fušė 
dar prieš kelias savaites, reikšdamas pagarbą, lankėsi visuose prieš- 
kambariuose, o karaliaus ir jo ministrų stalus verste užvertė siūly- 
mais. Taip, tas kaip tik tiks, jis vienintelis, kurį galima panaudoti 
bet kada ir'bet kokiam darbui — vadinasi, skubiai traukiam jį iš du- 
burio! Kiekvieną kartą, kai tik kokia nors vyriausybė — ar Direktori- 
ja, ar Konsulatas, ar imperija, ar karalystė, — atsiduria sunkioje pa- 
dėtyje, kai tik reikalingas tinkamas tarpininkas, pusiausvyros atkūrė- 
jas, tvarkos darytojas, tuoj kreipiamasi į vyrą su raudona veliava, į 
nepatikimiausio charakterio politiką ir patikimiausią diplomatą — į 
Žozefą Fušė. 

Taip tad Otranto hercogas gauna patirti malonumą, kad lygiai 
tie patys grafai ir kunigaikščiai, kurie jį dar prieš kelias savaites, le- 
diniais veidais priėmę, šaltai gręžėsi šalin, dabar kuo pagarbiausiai ir 
primygtiniausiai kreipiasi į jį, siūlydami, tiesiog brukdami jam į 
rankas ministro portfelį. Tačiau senasis policijos ministras pernelyg 
gerai žino tikrąją politinę padėtį, kad dabar, jau seniai po dvylik- 
tos, dar kompromituotųsi, dėdamasis su Burbonais. Jis jaučia, kad, 
matyt, jau bus prasidėjusi agonija, jeigu jis taip skubiai kviečiamas 
gydytoju. Tad Fuše mandagiai atsisako, motyvuodamas visokiausio- 
mis dingstimis, ir švelniai duoda suprasti, kad reikėjo į jį kreiptis 
truputėlį anksčiau. Tačiau juo labiau artinasi Napoleono kariuome- 
nė, juo labiau tirpsta karaliaus rūmuose garbės jausmas. Vis primyg- 
tiniau Fušė perserginėjamas ir įkalbinėjamas imtis vadovauti vyriau- 
sybei, net tikras Liudviko XVIII brolis prašo jį slapta susitikti. T'a- 
čiau šįkart Fušė tvirtai laikosi — ne del charakterio ar įsitikinimų, o 
todėl, kad menkai tesižavi pašvinkusiomis žuvimis ir labai smagiai 
jaučiasi sūpynese tarp Liudviko XVIII ir Napoleono. Dabar, girdi, 
jau esą per vėlu, ramina jis karaliaus brolį, tegu tik karalius pasirūpi- 
nąs savo paties saugumu, visa Napoleono avantiūra nesanti ilgalai- 
kė, o jis per tą laiką pasistengsiąs visaip veikti prieš imperatorių. 
Girdi, tegu tik juo būsią pasitikima. Šitaip Fušė išsaugo lentoje pės- 
tininką ir tuo atveju, jeigu nugalėtų Burbonai, galės dėtis jų pagal- 
bininku. O antra vertus, pergalę pasiekus Napoleonui, galės išdi- 

džiai girtis, kad atsisakęs Burbonų siūlymo. Pernelyg daug kartų jis 
yra taikęs patikrintą sistemą apsidrausti iš abiejų pusių, kad dabar 
vel jos nepamėgintų: būti laikomam ištikimu išsyk dviejų ponų, im- 
peratoriaus ir karaliaus, tarnu. 


ačiau šįkart viskam lemta susiklostyti dar linksmiau; Fušė gy- 
venime kaip tik lemiamų lemties posūkių akimirkomis tragiška sce- 
na vis virsta į komišką. Šio to Burbonai vis dėlto išmoko iš Napole- 
ono: kad pavojingais laikais tokio žmogaus, kaip Fušė, nieku gyvu 
nevalia palikti užnugaryje. Taigi priešpaskutinę dieną iki karaliui iš- 


“ vykstant, kai Napoleonas jau suka tiesiai į Paryžių, policijai pave- 


dama Fušė, atsisakiusį tapti karaliaus ministru, tučtuojau suimti kaip 
įtartiną asmenį ir išgabenti iš Paryžiaus. 

Tuometinis policijos ministras, kuriam tenka vykdyti šį įsakymą, 
yra pavarde — istorija tikrai megsta tokius žavius siurprizus — Burje- 
nas. Jis — artimiausias Napoleono jaunystės bičiulis, jo moksladraugis 
karo mokykloje, jo bendražygis Egipte, jo ilgametis sekretorius, pa- 
žinojęs visus Napoleono aplinkos žmones; taigi jis — 1r kuo pui- 
kiausiai — pažįsta ir Fuše. Todel truputėlį išsigąsta, kai karalius duoda 
jam pavedimą suimti Fušė, Otranto hercogą. Girdi, kažin ar tai tikrai 
teisingas sprendimas, leidžia jis sau tarstelti. O karaliui energingai pa- 
kartojus įsakymą, vel pakraipo galvą: tai būsią ne taip lengva. Burjenas 
žino, kad šis senas lydys yra pranėręs pro gausybę bučių ir tinklaičių, 
tad nesiduos vidury baltos dienos sugaunamas paprasta kilpa; tokių 
žmonių žūklei reikia daugiau laiko ir nemenko sumanumo. Bet vis 
dėlto duoda įsakymą. Ir tikrai, kovo šešioliktą dieną, vienuoliktą va- 
landą ryto policininkai vidury bulvaro apsupa Otranto hercogo ka- 
rietą ir remdamiesi Burjeno įsakymu pareiškia, kad jis esąs suimamas. 
Fušė, niekados neprarandąs šalto kraujo, niekinamai nusišypso: „Bu- 
vusio senatoriaus nedera suimti vidury gatves“. O kol agentai, perne- 
lyg ilgai buvę jo valdiniais, atsitokėja, šitaip apstulbinti, Fušė jau spė- 
ja riktelti vežėjui, kad tas pliektų arklius — ir karieta švilpte nušvilpia į 
Fušė namus. Priblokšti policininkai stovi pražiotomis burnomis, ry- 
dami tolyn riedančios karietos dulkes. Burjenas buvo teisus: ne taip 
lengva pagauti vyrą, gebėjusį išsisukti nuo Robespjero, nuo Konven- 
to įsakymo ir Napoleono. 


Apmulkinti policininkai praneša savajam ministrui, kad Fušė išsprū- 
do jiems iš rankų, ir Burjenas iškart smarkiau timpteli vadžias: dabar jau 
ant kortos statomas jo autoritetas; tokių pokštų sau krėsti jis negali 
leisti. Ministras įsako tučtuojau iš visų pusių apsupti rue Cerutti namus ir 
pastatyti sargybą prie vartų — gausi ginkluota grupė užlipa laiptais gau- 
dyti beglio. Tačiau Fušė parengęs ministrui dar vieną pokštą, vieną tų 
nuostabių ir unikalių šedevriukų, kurie jam beveik visados pasiseka pa- 
čiose sudėtingiausiose, didžiausios įtampos kupinose situacijose. Juk 
tiek sykių matėme, kad kaip tik pavojaus akimirką Fušė suima troškimas 
pokštauti ir neįtiketinai klaidinti žmones. Taigi įžūlusis mistifikatorius 
sutinka jo suimti atėjusius valdininkus labai mandagiai ir perskaito jam 
parodytą įsakymą. Taip, čia viskas, kaip dera. Ir, be abejo, jis nė neketi- 
nąs priešintis Jo Didenybės karaliaus įsakymui. Tegu tik ponai palaukią 
čia, salone, jis turįs sutvarkyti dar vieną kitą smulkmeną, o tada išsyk ei- 
siąs su jais. Taip juos kuo mandagiausiai patikinęs, Fuše išeina į gretimą 
kambarį. Kiti pagarbiai laukia, kol jis baigs tualetą, — galų pagalėj juk 
senatoriaus, buvusio ministro ir aukšto pareigūno negriebsi už rankos 
lyg kišenvagio, nedesi jam antrankių. Policininkai pagarbiai laukia, pa- 
laukia kurį laiką, iki tas laikas jiems vis delto pradeda regėtis įtartinai 1l- 
gas. Tada, jam vis negrįžtant, policininkai įeina į gretimą kambarį ir 
pamato — tikra komedinė scena politinio sąmyšio įkarštyje, — kad Fušė 
nuo jų paspruko. Penkiasdešimt šešerių metų vyras, visai kaip anuomet 
dar neišrastame kine, sode atrėmė į sieną kopėčias ir, policininkams pa- 
garbiai jo belaukiant salone, įstabiai mitriai kaip tokio amžiaus vyras 
tiesiog persiropštė į kaimyninį karalienės Hortenzijos sodą, o iš ten 
nerė į saugią vietą. Vakare visas Paryžius juokiasi iš tokio pavykusio 
pokšto. Tiesa, ilgai taip juokus krėsti neįmanoma; Otranto hercogas 
pernelyg gerai mieste žinomas, kad galėtų ilgai slapstytis. Tačiau Fušė 
ir vel teisingai apskaičiavo, jog šį kartą svarbios tik kelios valandos, nes 
„dabar jau karalius ir jo ištikimieji priversti žiūrėti, kad jų pačių nesuim- 
tų į priekį skubanti Napoleono kavalerija. Tiuilri rūmuose kuo sku- 
biausiai kraunami lagaminai, ir savo rūsčiuoju įsakymu suimti Liudvikas 
XVIII pasiekė tik tiek, kad išdavė Fušė viešą (niekada nebūtos) ištiki- 
mybės imperatoriui liudijimą, — ištikimybės, kuria Napoleonas, teisybė, 
nepatikės. Tačiau, išgirdęs apie pasisekusį šio politikos menininko triu- 
ką, Napoleonas vis delto kvatoja ir, sakytumei, pagautas sykiu ir pykčio, 
tr susižavėjimo, sako: II est dėcidement plus malin gueux tous. „Jis vis tiek vi- 
sų įžūliausias!" 

| 6 | 5 metų kovo devynioliktos dienos vidurnaktį — 


milžiniškoje aikštėje tamsu ir nematyti nė vieno žmogaus — į Tiuil- 
ri rūmų kiemą įvažiuoja dvylika karietų. Atsiveria neišvaizdžios šo- 
ninės durys, pro jas su deglu iškeltoje rankoje laukan žengia tarnas, 
o paskui jį, vos bepaeidamas, iš abiejų pusių prilaikomas ištikimų 
didikų, pasirodo nutukęs, astmatiškai švokštuojantis vyras, Liudvi- 
kas XVIII. Išvydus negalios kamuojamą karalių, kuris, vos grįžęs po 
penkiolikos tremties metų, naktimi ir tamsa dangstydamasis ir vel 
turi begti iš savojo krašto, visus susirinkusius suima užuojauta. Kai 
del ligos visai neoriai atrodąs, bet savuoju tragizmu sukrečiąs senis 
keliamas į karietą, dauguma priklaupia. Tada arkliai trukteli, kitos 
karietos nurieda jai įkandin, paskui dar kelias minutes girdėti į su- 
plūktą žvyrą kaukšinti karalių lydinčios gvardijos kavalkada. Milži- 
niška aikštė vel plyti tamsi ir nutilusi, iki pradeda aušti rytas, — ko- 
vo dvidešimtosios, pirmosios iš tų šimto dienų, kurios dar duotos iš 
Elbos sugrįžusiam imperatoriui. 

Pirmiausiai pradeda aplinkui trainiotis smalsuoliai. Godžiai vir- 
pančiom šnervem jie uostinėja aplinkui rūmus, mėgindami išsiaiš- 
kinti, ar pabaidytas karališkasis žvėris jau pasprukęs nuo imperato- 
riaus: prekeiviai, dykinėtojai, vaikštinėtojai. Kas baikščiai, kas džiu- 
giai, destis koks temperamentas ir nusiteikimas, jie pakuždomis pa- 
sakoja kits kitam naujienas. Dešimtą valandą į aikštę jau plūsta tirš- 
ta minia. O kadangi tik minia įkvepia žmogui drąsos, pasigirsta ir 
pirmieji aiškūs šūksniai: Vive VEmpereur! ir: A bas le Roi! Paskui staiga 
pasirodo kavalerija, karininkai, karaliui valdant gavę tenkintis puse 
algos. Imperatorius grįžta, ir jiems vėlei pakvipo karu, užsiėmimu, 
gera alga, Garbės legionais, paaukštinimais: šurmulingai džiūgauda- 
mi, Ekselmano vadovaujami, jie nekliudomi užima Tiuilri rūmus (o 
kadangi perėmimas iš vienų rankų į kitas vyksta taip sklandžiai, vi- 
sai be kraujo, rentos kursas biržoje išsyk šokteli keliais punktais). 
Vidurdienį, nenuaidėjus nė vienam šūviui, viršum žilą senovę me- 
nančios karalių pilies vėlei plazda trispalvė. 

Ir jau prisistato šimtai savosios naudos ieškotojų, imperatoriaus 
„Ištikimųjų“, rūmų damų, patarnautojų, senešalų, virtuvės maršalų, 
renkasi senieji valstybės tarybos nariai ir ceremonmeisteriai — visi, 
kurie, valdant baltajai lelijai, negalėjo čia dirbti 1r užsidirbti, visa 


naujoji diduomenė, kurią Napoleonas iš revoliucijos griuvėsių iškėlė 
į rūmų spindesį. Visi devi paradiniais apdarais — generolai, karinin- 
kai, damos; vėl matyti spindintys deimantai, kardai ir ordinai. Kam- 
bariai atidarinėjami ir ruošiami naujajam valdovui sutikti, paskubo- 
mis dar šalinamos karaliaus emblemos — kreslų šilkuose vel žybsi jau 
nebe karaliaus lelijos, o Napoleono bitutes. Visi dreba, kad tik lai- 
ku būtų reikiamoje vietoje, kad tik išsyk būtų pastebeti kaip „ištiki- 
mieji “. O čia jau ateina ir vakaras. Lyg per balius ir didžiuosius pri- 
emimus livrėjuoti tarnai uždega visus kandeliabrus, visas žvakes; pro 
vėl imperatoriaus tapusių rūmų langus sklindanti šviesa siekia net 
Triumfo arkos viršų, į Tiuilri parkus priviliodama didžiules minias. 

Pagaliau, devintą vakaro, šuoliais lekiančių žirgų tempiama at- 
skrieja karieta, iš abiejų šonų, iš priekio ir užpakalio saugoma arba 
lydima visų laipsnių ir rangų raitelių, iš entuziazmo sukančių viršum 
galvų kardus (netrukus tų kardų jiems prireiks grumtynėse su Euro- 
pos kariuomenėmis). Aidais sudrebindamas platų langų keturkampį, 
kaip sprogimas iš susigrūdusios minios drioksteli džiugesio šūkis: 
Vive VEmpereur! Vientisa įsišelusia banga susižavėjimo mūša plūsteli 
prie karietos, kareiviai kardų smaigaliais turi saugoti imperatorių 
nuo gyvybei pavojingos, entuziazmo pagautos spūsties. Tada jie 
patys pastveria Napoleoną ir per kurtinamą siautulį pagarbiai neša 
tą šventąjį grobį, tą didįjį karo dievą, laiptais aukštyn į senuosius 
rūmus. Ant savo kareivių pečių, net užsimerkęs nuo laimes pertek- 
liaus, su keista, somnambuliška šypsena lūpose, — taip tasai, kuris 
prieš dvidešimt dienų kaip tremtinys paliko Elbos salą, vėlei nusi- 
leidžia į Prancūzijos imperatoriaus sostą. Tai paskutinis Napoleo- 
no Bonaparto triumfas. Paskutinį kartą jis išgyvena tokį neįtikėtiną 
iškilimą, tokį skrydį tarytum sapne iš tamsybių iki pačių aukščiausių 
valdžios kuorų. Paskutinį kartą jo ausies kriaukleje lyg jūra gaudžia 
numylėtasis imperatoriaus sveikinimo šūksnys. Minutę, dešimtį mi- 
nučių užmerktomis akimis ir nuostabos apimta širdimi jis mėgaujasi 
svaigulinguoju valdžios eleksyru. O paskui paliepia uždaryti rūmų 
duris, atitraukti karininkus ir sušaukti ministrus: prasideda darbas. 
Šis vyras privalo ginti tai, ką jam padovanojo lemtis. 

Salės kimšte prisikimšusios sugrįželio laukiančių žmonių. Bet jau 
vos metus pirmą žvilgsnį tenka nusivilti: jam ištikimi liko ne geriau- 
steji, ne protingiausieji, ne svarbiausieji. Napoleonas mato pataikū- 
nus ir pasaldūnus, gobšuolius 17 smalsuolius —- daugybę uniformų ir 


175 


mažai galvų. Nieko nepranešę, nepasirodė kone visi didieji maršalai, 
tikrieji jo kilimo į aukštybes bendražygiai; jie liko savosiose pilyse 
arba persimetė pas karalių, geriausiu atveju laikosi neutraliai, daugu- 
ma — net priešiškai. Iš ministrų nėra paties nuovokiausio, geriausiai 
pasaulyje apsitrynusio, Taleirano, iš naujai sukurtųjų karalių — jo 
paties brolių, jo paties seserų, o pirmiausiai — jo paties žmonos ir 
sūnaus. Tame spiečiuje Napoleonas regi daugybę norinčių ir vos 
vieną kitą gebantį; sumiši džiūgaujančių tūkstančių riksmai dar te- 
betvinksi jo kraujyje, o blaiviai viską vertinąs protas triumfo valan- 
dą jau pajunta pirmą pavojaus šiurpulį. Bet staiga prieškambariuose 
pasigirsta ūžesys, nuostabos kupinas r džiugiai Vis garsėjantis, uni- 
formos ir siuvinėti frakai pagarbiai prasiskiria, padarydami taką. At- 
vyko dar viena karieta, gal šiek tiek pavėlavusi, — galima juk atva- 
žiuoti, bet ne laukti, pasiūlyti savo paslaugas, bet ne taip primygti- 
nai kaip menkieji rūmininkai, — o iš jos išlipa laiba, nublyškusi, vi- 
stems gerai pažįstama Otranto hercogo figūra. Iš leto, abejingai, at- 
sainiai nuleistom, neperprantamom akim žengia jis nedekodamas 
patuštintuoju taku, ir kaip tik ta gerai pažįstama, savaime supranta- 
ma jo ramybė sužadina susižavėjimą. „Kelią Otranto hercogui!“ — 
šaukia tarnai. O tie, kurie jį geriau pažįsta, tuos pačius šauksmus 
kartoja savaip: „Kelią Fušė. Tai tas žmogus, kurio imperatoriui da- 
bar labiausiai reikia! Imperatoriui dar nespėjus nė apsispręsti, su- 


tartina susibūrusiųjų nuomonė jį jau išrinko, paskyrė, jo jau reika- 


lauja. Ne kaip vietos prašytojas atkanka Fušė, o kaip galybė, majes- 
totiška ir svari; ir tikrai —- Napoleonas neverčia jo laukti, tučtuojau 
kviečiasi seniausią savo ministrą, ištikimiausią iš visų savo priešų. 
Apie jų pašnekesį žinoma tiek pat mažai kaip ir'apie aną pirmąjį, . 
kai Fušė padėjo iš Egipto-pabegusiam generolui pasidaryti konsulu, 
neištikimos ištikimybės saitais su juo sujungdamas savąjį gyvenimą. 
Tačiau, po valandos išeidamas iš kambario, Fušė vel yra Napoleono 
ministras — trečią kartą policijos ministras. 


ar neišdžiūvusios raidės, pranešančios laikraštyje Moniteur, 
kad Otranto hercogas paskirtas Napoleono ministru, o jau abu, ir 
1mperatorius, ir ministras, slapčiomis gailisi, kad vel vienas su kitu 
prasidėjo. Fušė nusivylęs: jis tikėjosi kai ko daugiau. Šalta ugnimi 


degančios jo garbetroškos antraeilė policijos ministro tarnyba jau 
seniai nebetenkina. 1796 metais, kone badmiriaujančiam, visų nieki- 
namam ir persekiojamam eksjakobinui Žozefui Fušė dar buvęs išsi- 
gelbėjimas ir apdovanojimas, 1815 metais toks paskyrimas milijonus 
valdančiam, visų pamegtam Otranto hercogui regisi apgailėtina si- 
nekūra. Drauge su sekme ūgtelėjo ir jo savimone; dabar jį vilioja jau 
vien didysis pasaulio lošimas, jaudinantis Europos diplomatijos 
azartas, visas žemynas lošimų stalo, ir ištisų kraštų likimas — ant 
kortos dedamo užstato vietoje. Dešimtį metų jam kelią vis buvo 
pastojęs Taleiranas, vienintelis lygiavertis varžovas; dabar, kai šis 
pavojingiausias konkurentas pasirengęs susigrumti su Napoleonu ir 
Vienoje mėgina suraištyti daiktan prieš imperatorių nukreiptus vi- 
sos Europos durtuvus, Fušė mano esąs vienintelis, turįs gabumų pre- 
tenduoti į Užsienio reikalų ministeriją. Tačiau Napoleonas, visai 
pagrįstai žiūrėdamas į jį įtariai, neatiduoda to svarbiausiojo portfe- 
lio į jo pernelyg miklias ir pernelyg nepatikimas rankas. Stumteli, ir 
tai nenoromis, jam tik Policijos ministeriją; imperatorius žino, kad 
šitai pavojingai garbetroškai, idant ji neimtų kandžiotis, privalu nu- 
mesti bent gabalą valdžios. Tačiau ir šioje siauroje srityje nepatiki- 
majam už nugaros Napoleonas įtaiso dar vieną šnipą, paskirdamas 
Rovigo hercogą, nuožmiausią Fušė priešą, žandarmerijos viršininku. 
Tad jau nuo pačių pirmųjų naujos jųdviejų sąjungos dienų atsinaujina 
senasis žaidimas: Napoleonas savo policijos ministrui už nugaros ri- 
kiuoja savą policiją. O Fušė greta imperatoriaus politikos ir tai politi- 
kai už nugaros varo savą politiką. Abu kits kitą apgaudinėja, abu lošia 
atviromis kortomis; ir vėl turės paaiškėti, kuris per ilgesnį laiką paims 
viršų: stipresnysis ar apsukresnysis, karštas ar šaltas kraujas. 

Fušė nenoromis priima ministro postą. Tačiau vis dėlto priima. 
Šis puikus ir aistringas proto lošėjas turi tragišką ydą: pasaulio loši- 
me jis neįstengia pastovėti nuošalyje, nors valandą pabūti žiūrovu. 
Jam nuolatos maga laikyti kortas rankose, skelbti kozirius, maišyti 
kortas, apgaudineti, klaidinti, didinti užstatą ir kirsti priešininko 
kortą. Tiesiog būtinai jam knieti sėdėti prie stalo — nesvarbu, prie 
kurio, ar prie karaliaus, ar prie imperatoriaus, ar prie respublikos; 
kad tik dalyvautų, kad tik avoir la main dans la pate, kad tik kaišiotų 
pirštus į karštą košę, nors ir kokia ji būtų, kad tik būtų ministru — 
dešinės, kairės, imperatoriaus, karaliaus, — kad tik graužtų valdžios 
kaulą. Niekados jis neturės dorovinių 1r etinių jėgų, niekados netu- 

rės nė nervinės išminties ar išdidumo atsisakyti jam numestų kokių 
nors valdžios atliekų. Visados jis sutiks priimti bet kurią tarnybą, kuri 
tiktai jam bus duodama; jam nesvarbus nei Žmogus, nei reikalas — jam 
svarbus tik lošimas. 

Lygiai taip pat nenoromis Napoleonas priima Fušė į savo tarny- 
bą. Per dešimtį metų Napoleonas patyrė, kad šis slankiotojas šešė- 
lyje niekam netarnauja, kad jį valdo tik jo paties potroškis lošti. 
Bonapartas žino, kad šis žmogus paliks jį vieną lyg padvėsusios ka- 
tės maitą, pames jį pačiu pavojingiausiu momentu, kaip pametė ir 
išdavė žirondistus, teroristus, Robespjerą ir termidoristus, kaip pa- 
mete ir išdavė Bara, savąjį gelbetoją, Direktoriją, respubliką, Konsu- 
latą. Tačiau Napoleonui Fušė yra (arba Napoleonas tariasi, kad Fu- 
šė jam yra) reikalingas, - kaip pats Napoleonas visus keri savo ge- 
nialumu, taip Fušė vis pakeri Napoleoną savo naudingumu. Atstum- 
ti Otranto hercogą būtų pavojinga; tokią neužtikrintą akimirką tu- 
reti Fuše už priešą ne Napoleonas nedrįsta. Tad imperatorius renkasi 
mažesniąją blogybę — duoda Fušė darbo, įgaliojimais ir pareigomis 
nukreipia į šalį Fušė dėmesį, leidžia jam neištikimai tarnauti. „Tik iš 
išdavikų sužinojau teisybę“, — prisimindamas Fuše, pasakys vėliau nu- 
galėtasis Šventosios Elenos saloje. Net ir didžiausios rūstybės apim- 
tam, jam vis nušvinta pagarba nepaprastiems šio mefistofeliško žmo- 
gaus gabumams, nes genijui nėra labiau nepakenčiamo daikto už vi- 
dutinybę; kad ir žinodamas esąs apgautas, Napoleonas sykiu žino, 
kad Fuše jį, šiaip ar taip, bent supranta. Tad imperatorius, nelyg iš 
troškulio mirštąs žmogus, kuris griebia vandenį, žinodamas, kad jis 
užnuodytas, verčiau ima į tarnus šį protingą ir nepatikimą vyrą, o ne 
ištikimus nevykelius. Dešimtis nuožmaus priešiškumo metų dažnai 
mįslingiau suriša žmones nei vidutiniška draugyste. 


ešimtį ir dar daugiau metų Fušė tarnavo Napoleonui, mi- 
nistras — valdovui, protas — genijui, dešimtį metų — ir vis gaudavo 
pralaimėti. 1815 metais, prasidėjus paskutinėms grumtynėms, iš tik- 
rųjų Napoleonas nuo pat pradžių yra silpnesnysis. Dar kartą, jau 
paskutinį, jis patyrė šlovės svaigulį, lemtis lyg erelio sparnais netikė- 
tai pernešė jį iš atšiaurios salos į imperatoriaus sostą. Prieš jį siun- 
čiami šimtus kartų už jo pajėgas pranašesni pulkai, vos išvydę jo ap- 


siaustą, meta į šalį ginklus. Tremtinys, atvykęs su šešiais šimtais vy- 
rų, po dvidešimties dienų visos armijos priekyje įsiveržia į Paryžių, 
ir ausyse tebegirdėdamas tūkstančių žmonių džiugaus sveikinimo 
perkūniją velei miega Prancūzijos karalių guolyje. Tačiau koks nu- 
budimas ateina artimiausiomis dienomis, kaip sparčiai blanksta sap- 
no fantazijos, susidūrus su blaivia tikrove! Jis ir vėl imperatorius, 
bet tai tiktai vardas, nes pasaulis, kitados kaip vergas parblokštas 
jam po kojų, nebenori pripažinti savojo viešpaties. Napoleonas ra- 
šo laiškus ir proklamacijas, aistringus patikinimus, kad rūpinsiąsis 
taika; į juos žvelgiama gūžčiojant pečiais ir su šypsena, nesuteikiant 
jam garbes net sulaukti atsakymo. Pasiuntiniai pas imperatorių, pas 
karalius ir kunigaikščius prie sienų stabdomi lyg kontrabandininkai 
su draudžiamom prekėm ir be jokios atodairos sulaikomi. Vienas 
vienintelis laiškas aplinkiniais keliais pasiekia Vieną, ir Meternichas 
jį neatpleštą teškia ant derybų stalo. Aplink Napoleoną randasi 
tuštuma, senieji bičiuliai ir bendražygiai pasklidę kas sau, Bertje, 
Burjenas, Miuratas, Eženas Boarne, Bernadotė, Ožero, Taleiranas 
kiūto aptūpę savo dvarus arba atsidūrę priešų palydoje. Veltu: Na- 
poleonas mėgina pats apsigaudinėti ir apgaudinėti kitus; paliepia 
prabangiai įrengti imperatorienės ir Romos karaliaus menes, tary- 
tum jau rytoj jie turetų sugrįžti pas jį, tačiau iš tikrųjų Marija Luiza 
flirtuoja su savo čičisbėju Neipergu, o Napoleono sūnus, atidžiai 
sergstimas, žaidžia austriškais švino kareiveliais Šėnbrune, impera- 
toriui Pranciškui po akių. Net savasis kraštas nebepripažįsta trispal- 
vės. Maištai Pietuose, Vakaruose; kaimiečius jau iki soties prikanki- 
no amžinieji rekrūtų rinkimai, jie šaudo į žandarus, vėl norinčius 
paimti jų arklius patrankoms traukti. Pakelėse išklijuoti patyčių ku- 
'pini plakatai, Napoleono vardu skelbią tokius dekretus: „I straips- 
nis. Kasmet man turi būti patiekiami paskersti trys šimtai tūkstan- 
čių vyrų. Ž straipsnis. Susiklosčius tam tikroms aplinkybėms, šį skai- 


čių padidinsiu iki. trijų milijonų. 3 straipsnis. Visi šie vyrai paštu 


bus išsiųsti į didžiąsias skerdynes“. Nėra abejonės, pasaulis trokšta 
taikos, ir visi, kas vadovaujasi protu, yra linkę neprašytąjį sugrįželį 
pasiųsti po velnių, jeigu jis negarantuos taikos, ir — štai kur tragiška 
lemtis! — dabar, kai kareivių imperatorius pirmą kartą iš tikrųjų pats 
sau ir pasauliui trokšta ramybes (su sąlyga, kad pasaulis leis jam 
viešpatauti), — dabar pasaulis juo nebetiki. Dorieji miesčionys, pa- 
gauti baimes del savo rentos, nėra suimti tokio entuziazmo kaip 

pusę algos tegavę karininkai ir profesionalai gaidžiai peštukai, ku- 
riems taika yra jų reikaliukų trukdymas, ir vos Napoleonas — bedos 
prispirtas — suteikia buržuazijai teisę balsuoti, jie iškart režia jam an- 
tausį, išrinkdami kaip tik tuos, kuriūos jis štai jau penkiolika metų 
smurtingai persekiojo ir laikė patamsiuose, — 1792 metų revoliucio- 
nierius, La Fajetą ir Lanžiuine. Ne vieno sąjungininko, mažai tikrų 
šalininkų Prancūzijoje, bemaž nė vieno žmogaus, su kuriuo Napole- 
onas galėtų pasitarti be pašalinių. Paniuręs ir pasimetęs klaidžioja 
imperatorius po tuščius rūmus. Jo nervai pradeda šlyti, žvalumas pra- 
deda menkti; čia jis nebesivaldydamas rekauja, čia darosi viskam abe- 
jingas ir grimzta į letargiją. Dažnai vidury dienos prigula pamiegoti: 
vidinis, ne kūno, o sielos nuovargis švino kuoka kelioms valandoms 
parbloškia jį pasliką. Kartą jį Karno aptinka savo kambariuose, su 
ašaromis akyse sustingusiu žvilgsniu apžiūrinėjantį Romos kara- 
liaus, savo sūnaus, portretą; artimieji girdi jį skundžiantis, kad ge- 
roji žvaigždė jį palikusi. Vidinis magnetas kažkaip jaučia, kad sek- 
mės zenitas jau peržengtas, todel valios rodyklė neramiai virpa ir 
blaškosi nuo vieno poliaus ligi kito. Nenoriai, neturėdamas tikros 
vilties, pasirengęs dėl visko tartis, nugalėti įpratęs vyras galiausiai 
susirengia kariauti. Bet Nikė niekados neskraido virš nuolankiai 
nulenktos galvos. 


oks tad Napoleonas 1815 metais, tariamas valdovas ir tariamas 
imperatorius, tik skolon gavęs savąją valdžią iš lemties, tik valdžios 
drabužiu prisidengęs. Tačiau tas, kuris stovi jam prie šalies, Žozefas 
Fušė, — kaip tik tais metais pasiekia pačią galybės pilnatvę. Tvirtai 
lyg plienas veriąs, nuolatos klastų makštyse slepiamas protas ne taip 
greitai susidevi kaip nuolatos besisukanti aistra. Fušė dvasia nieka- 
dos neatrodo apsukresnė, gudriau gebanti regzti intrigas, lankstes- 
nė, narsesnė nei per tas šimtą dienų tarp imperijos atkūrimo ir žlu- 
gimo; ne į Napoleoną, o į jį, kaip į gelbetoją, krypsta lūkesčio ku- 
pinos visų akys. Visos partijos — tiesiog fantastiškas fenomenas! — 
1mperatoriaus ministru kliaujasi labiau nei pačiu i1mperatoriumi. 
Liudvikas XVIII, respublikonai, rojalistai, Londonas, Viena — vi- 
siems jiems Fušė regisi esąs vienintelis, su kuriuo iš tikrųjų galima 
derėtis, ir jo skaičiuoti linkęs ledinis protas įkvepia nusikamavusiam, 


taikos trokštančiam pasauliui daugiau pasitikėjimo nei nerimastin- 
gai plevenantis, sąmyšio vėjyje čia sušvintantis, čia vėl prigęstantis 
Napoleono genijus. Ir tie, kurie atsisako „generolą Bonapartą“ titu- 
luoti imperatoriumi, visi gerbia asmeninį Fušė pasitikėjimą. Tos 
pačios sienos, prie kurių imperinės Prancūzijos valstybės agentai be 
atodairos gaudomi ir kišami cypen, — lygiai tos pačios, lyg magišku 
raktu paliestos, atsiveria slaptiesiems Otranto hercogo pasiunti- 
niams. Velingtonas, Meternichas, Taleiranas, orleaniečiai, caras ir 
karaliai — visi noriai ir be galo mandagiai priima jo emisarus, ir 
staiga pasirodo, kad tas, kuris iki šiol visus apgaudinėjo, pasaulinia- 
me lošime yra vienintelis patikimas lošėjas. Jam užtenka krustelti 
pirštu, ir jo valia viską lemia; Vandėja sukyla, gresia kruvinos ko- 
vos, — bet užtenka, kad Fušė nusiųstų pasiuntinį, ir šis per vieną 
vienintelį pašnekesį išgelbsti kraštą nuo pilietinio karo. „Kam, — 
klausia Fušė, visai nuoširdžiai kalkuliuodamas, — dabar dar aukoti 
prancūzų kraują? Praeis keli mėnesiai ir imperatorius bus arba nu- 
galėjęs, arba pražuvęs, tai kam tada dar kovoti dėl to, kas veikiau- 
siai jums be kovos nukris tiesiai į skreitą? Sudėkite ginklus ir palū- 
kekite!“ Ir generolai rojalistai, įtikinti tokių nesentimentalių, blai- 
vių samprotavimų, tučtuojau sudaro pageidaujamą sutartį. Visas 
užsienis, visas kraštas pirmiausiai kreipiasi į Fušė, ne vienas parla- 
mento sprendimas be jo nepriimamas; Napoleonui lieka tik bejė- 
giškai žiūrėti, kaip jo tarnas visur, kur tik jis taikosi kirsti smūgį, 
paralyžiuoja jo rankos judesius, kaip jis prieš imperatorių kreipia rin- 
kimus krašte ir respublikonišku parlamentu kaišioja pagalius į ratus 
jo despotiškai valiai. Veltui dabar imperatorius norėtų nuo Fušė išsi- 
vaduoti, bet tie visagalio valdovo laikai, kai Otranto hercogą, davęs 
jam kelis milijonus, lyg neparankų tarną galėjai išsiųsti į atsargą, da- 
bar jau praėję; šiandien veikiau ministras nuvers imperatorių nuo sOs- 
to, nei imperatorius išvers Otranto hercogą iš ministro krėslo. 

Tos užgaidžios, bet apmąstytos, daugiaprasmės ir vis dėlto aiš- 
kios politikos savaitės yra vienos pačių tobuliausių pasaulio diplo- 
matijos istorijoje. Net asmeninis priešininkas, idealistiškai nusitei- 
kęs Lamartinas, priverstas atiduoti duoklę makiavelizmo genijui 
Fušė. „Privalu pripažinti, — rašo Lamartinas, — kad jis, atlikdamas 
savo vaidmenį, rodė retą narsą, buvo veiklus ir bebaimis. Savo galva 
jis kasdien rizikavo dėl rezgamų avantiūrų, toji galva galėjo nusiris- 
ti sulig kiekvienu gedos jausmo ar pykčio virptelejimu, kilusiu Napo- 

leono krūtinėje. Iš visų, kurie buvo likę iš anų Konvento laikų, tik 
jis vienas neatrodė nei apsidevejęs, nei bent kiek mažiau įžūliai drą- 
sus. Savo narsiu žaidimu šiurpiai įstrigęs, viena vertus, tarp vėlei pa- 
sirodžiusios tironijos ir vėlei beatgimstančios laisves, kita vertus, 
tarp tėvynę saviesiems interesams aukojančio Napoleono ir del vie- 
no paskiro žmogaus nebenorinčios duotis skerdžiamos Prancūzi- 
jos, Fuše baugino Napoleoną, pataikavo respublikonams, ramino 
Prancūziją, rodė palankumo ženklus Europai, šypsojosi Liudvikui 
XVIII, derėjosi su rūmais, gestais palaikė ryšius su ponu de Taleira- 
nu ir savo laikysena garantavo visuotinę trapią pusiausvyrą — tai buvo 
šimteriopas, sudetingas, lygiai niekingas, kaip ir taurus, bet neapsako- 
mai sunkus vaidmuo, į kurį istorija šiandien dar nėra atkreipusi dera- 
mo dėmesio. Vaidmuo be sielos didybės, bet tikrai ne be Tėvynės 
meilės ir didvyriškumo, kai valdinys pasikylėjo iki savojo valdovo 
aukštumų, kai ministras stojosi viršum suvereno, tapdamas teisėju, 
sprendžiančiu bylą tarp imperijos, restauracijos ir laisvės, — tačiau tei- 
sėju, kurio priemonė buvo dviveidyste. Istorija, prakeikdama Fušė, ne- 
galės nuneigti, kad tuo šimto dienų periodu jis pasižymėjo laikysenos 
narsa, gebėjimu tvarkytis su partijomis ir intrigos didybe, kurios pa- 
statytų jį į pirmųjų šimtmečio valstybes veikėjų gretą, jeigu tik galėtų 
būti tikrų valstybės veikėjų be charakterio ir be dorybės.“ 

tai kaip, tebeveikiamas tiesioginių atbalsių kupinos atmosferos, 
blaiviai vertina Žozefą Fušė poetas, valstybės veikėjas ir amži- 
ninkas Lamartinas. Napoleoniškoji legenda, pradėjusi rastis pen- 
kiomis dešimtimis metų vėliau, kai dešimt milijonų žuvusiųjų jau 
buvo sutrūniję, luošiai palaidoti, o nuniokota Europa seniai atsiga- 
vusi, be abejo, griežčiau ir neteisingiau smerkia Fuše. Juk kiekviena 
herojinė legenda yra savotiškas istorijos užnugaris, ji, kaip ir kiek- 
vienas užnugaris, labai pigiai reikalauja visų dorybių, kurių pačiai 
nereikia rodyti: begalinių žmonių aukų, besąlygiško atsidavimo net 
tr herojiškai beprotybei, kitų žmonių didvyriškos mirties ir bepras- 
miškos kitų žmonių ištikimybės. Napoleoniškoji, griebdamasi jai 
privalomos juodų ir baltų spalvų technikos, pripažįsta tiktai savojo 
herojaus „ištikimuosius“ ir „išdavikus“, ji neskiria pirmojo Napole- 
ono, konsulo, išmintimi ir energija suteikusio savajai šaliai taiką ir 


tvarką, nuo vėlesniojo, ciesoriškos beprotybės pagauto Napoleono, 
kuriam kariavimas buvo tapęs manija, kuris dėl asmeninio valdžios 
pomėgio be jokios atodairos traukė pasaulį į vis naujas žudikiškas 
avantiūras, o Meternichui pasakė Tamerlano žodžius: „Tokiam 
kaip aš nusišvilpti ant milijono žmonių gyvybių . Visus protingus 
Prancūzijos vyrus, mėginusius priešintis ir tramdyti pamišelišką de- 
monų apsėsto, aklai ir nirtulingai savo pragaišties pasitikti skuban- 
čio Napoleono garbetrošką, nelinkusius laimėje ir negandoje likti 
lyg šunys ir. vergai, grandine prirakinti prie imperatoriaus Džager- 
nauto vežimo, Taleiraną, Burjeną, Miuratą, — visus juos legenda su 
Dantės nuožmumu sviedžia į savąjį pragarą, o jau pirmiausiai Fušė jos 
skelbiamas visų išdavikų išdaviku, tikru advocatus diaboli. Pasak tos le- 
gendos, Fuše 1815 metais tik todel grįžo į ministeriją, kad būtų impe- 
ratoriui kuo arčiau nugaros ir galėtų tinkamu momentu kirsti smūgį 
durklu, jau iš anksto apmoketą Liudviko XVIII ir Europos. Neva jis 
monarchistams jau kovo 20 dieną, karaliui išvykstant, pasakęs: „Gel- 
bekite karalių, o aš apsiimu išgelbėti monarchiją ; o tą dieną, kai per- 
eme portfelį, savajam Sančai Pansai pakuždėjęs: „Pirmoji mano pa- 
reiga — žlugdyti visus imperatoriaus planus; po trijų mėnesių būsiu už 
jį stipresnis, ir jeigu jis manęs iki to laiko neįsakys sušaudyti, tai turės 
parklupti prieš mane ant kelių, — šios pranašystės datos, deja, perne- 
lyg tikslios, kad ji būtų prasimanyta a posteriori. 

Tačiau įtarinėti, kad Fuše Napoleono ministru tapo, jau iš anksto 
būdamas Liudviko XVIII šalininkas, apmokamas karaliaus šnipas, 
reikštų apgailetiną negebėjimą jo deramai įvertinti, pirmiausiai — ne- 
perprasti psichologiniu požiūriu įstabiai sudėtingo, mįslingai de- 
moniško jo charakterio. Netvirtiname, kad Fušė, absoliutus imora- 
listas ir makiavelistas, tam tikromis sąlygomis nebūtų galėjęs pada- 
ryti šios ar bet kokios kitos išdavystės; tačiau absoliuti niekšystė jo 
lošimus godžiai pamegusiai ir įžūliai dvasiai būtų buvusi pernelyg 
primityvus, pernelyg nepatrauklus dalykas. Apgauti vieną, tegu tai 
būtų ir pats Napoleonas, negali būti jo tikslas; vienintelis jo troški- 
mas yra apgauti visus, ne vienam neleisti būti tikram ir visus vilioti, 
lošti į visas puses ir su visomis pusėmis išsyk, niekados nesilaikyti iš 
anksto numatyto plano, lošti, vadovaujantis nervais, būti Protėjum, 
nuolatinių permainų dievu; ne koks Francas Moras, ne Ričardas III, 
ne tiesmukas intrigantas — jo aistringą diplomato prigimtį pakerėti 
gali tik nuolat spalvas keičiantis, jam pačiam netikėtas vaidmuo. Fu- 

še sunkumus megsta kaip tik del pačių sunkumų, net pats juos dirb- 
tinai didina, imdamasis dvilypio, keturlypio vaidmens, jis ne viene- 
riopas, o daugeriopas, visapusiškas, prigimtinis išdavikas. Ir tiktai 
tas, kuris jį giliausiai buvo įžvelgęs, Napoleonas Šventosios Elenos 
saloje, pasako apie Fuše tiesiog be galo gilius žodžius: „Pažinojau tik 
vieną, visišką išdaviką — Fušė!“ Visiškas išdavikas, ne šiaip atsitiktinis, 
o tiesiog genialios prigimties išdavikas, — štai kas buvo Fušė, nes išda- 
vystė yra ne tiek jo tikslas, ne taktika, o pati esmingiausioji prigim- 
tis. Ir galbūt jo esybę geriausiai suprasime pagal analogiją su karo 
metais taip garsėjusiais dvigubais agentais, kurie perdavinėja paslap- 
tis svetimoms valstybėms, tikedamiesi iš jų išpešti dar vertingesnių, 
ir šitaip nešiodami Žinias iš vienos pusės į kitą galiausiai ne patys 
nebesižino, kuriai valstybei iš tikrųjų tarnauja; abiejų pusių apmo- 
kami ir nė vienai neištikimi, jie iš tikrųjų atsidavę vien pačiam loši- 
mui, dvilypiam žaidimui vienoje ir antroje pusėje, egzistavimui tarp 
frontų, jau bemaž vel nebematerialiam, perdėm mirtinam ir velniš- 
kam potroškiui. Tik tada, kai svarstyklių lekštė galutinai nusvyra į 
kurią nors pusę, lošimo aistrai atlėgus, vėl pradeda veikti protas, 
skubąs atsiimti laimėjimą; tik tada, kai pergalė nulemta, apsispren- 
džia Fuše — ir Konvento, ir Direktorijos, ir Konsulato, ir imperijos 
laikais. Kol grumtynės vyksta, jis nėra nė vienoje puseje, kai grum- 
tynės baigiasi, — stojasi greta nugaletojo. Jeigu Gruši būtų suspėjęs, 
Fuše (bent jau kurį laiką) būtų buvęs tvirtas Napoleono ministras. 
Kadangi Napoleonas kautynes pralaimėjo, Fušė palieka jį žlugti ir 
pats nuo jo atsimeta. Visai nesiteisindamas, jis pats su įprastu ci- 
nizmu tarė lemiamą žodį apie savo laikyseną per šias šimtą dienų: 
„Ne aš, o Vaterlo išdavė Napoleoną. 


V 


iaip ar taip, galima suprasti, kad Napoleoną šis dviprasmiškas 

jo ministro Žaidimas tiesiog siutina. Mat imperatorius Žino, 

kad šįkart ant kortos pastatyta jo paties galva. Kas rytą — kaip jau 
daugiau nei dešimtį metų — tasai prakaulus, liesas vyras, blyškiu ir 
bekrauju veidu viršum palmėmis siuvinėto surduto įžengia į jo kabi- 
netą ir pateikia informaciją — puikią, aiškią, nenuneigiamą padėties 
analizę. Niekas geriau neįstengia aprėpti įvykių, niekas nemoka aiš- 
kiau nusakyti pasaulio situacijos, viską kiaurai persmelkia ir viską 


mato — taip regisi Napoleonui — šis pranašus protas. Vis delto 1m- 
peratorius sykiu jaučia ir tai, kad Fušė jam sako ne viską, ką pats yra 
patyręs. Napoleonui Žinoma: pas Otranto hercogą lankosi svetimų 
valstybių pasiuntiniai, priešpiečiais, vidurdieniais ir naktimis jo pa- 
ties kabineto ministras už uždarų durų priiminėja įtartinus rojalistų 
agentus, dalyvauja pašnekesiuose ir palaiko santykius, apie kuriuos 
jam, imperatoriui, nė žodžiu neužsimena. Bet ar visa tai tikrai vyks- 
ta vien tam, kaip įtikinėja Fuše, kad būtų galima gauti informacijos, 
ar čia rezgamos slaptos intrigos? Šlykščios abejones persekiojamam, 
šimtų priešų apsuptam vyrui! Veltui Napoleonas čia bičiuliškai 
klausinėja Fušė, čia primygtinai persergsti, čia užverčia šiurkščiais 
įtarinėjimais: šios plonos lūpos taip ir lieka nepraveriamai susičiau- 
pusios, o akys — bejausmės lyg stiklines. Fušė neprisileidžia artyn, 
paslapties iš jo negali išpešti. Tad Napoleonas karštligiškai suka 
galvą: kaip jį sučiupti? Kaip pagaliau sužinoti, ar vyras, kuriam leidi 
pažvelgti į visas kortas, išdavinėja jį, ar priešus? Kaip sučiupti tą ne- 
sučiumpamą žmogų, kaip įsismelkti į jo neįsismelkiamą sielą? 
Pagaliau — koks palengvėjimas! — atsiranda pėdsakas, brydė, be- 
maž įrodymas. Balandžio menesį slaptoji policija — kitaip tariant, 
toji policija, kurią imperatorius laiko vien tam, kad ši prižiūrėtų jo 
paties policijos ministrą, — nustato, kad į Paryžių atvyko Vienos 
banko tarnautoju prisistatąs asmuo, kuris pirmiausiai leidosi tiesiai 
pas Otranto hercogą. Pasiuntinys iškart pasekamas, suimamas ir — 
be abejo, be policijos ministro žinios — pristatomas Napoleonui į 
Eliziejaus rūmų paviljoną. Ten, grasinant tučtuojau sušaudyti, jis 
tol bauginamas, kol galiausiai prisipažįsta, kad perdavė Fušė simpa- 
tiniu rašalu rašytą Meternicho laišką, kurį perskaičius turi įvykti pa- 
tikėtinių pašnekesys Bazelyje. Napoleonas putote putoja: taip ga- 
benami jo priešų ministrų laiškai jo ministrui yra valstybės išdavys- 
te. Ir pirmoji imperatoriaus mintis yra visai natūrali: įsakyti tučtuo- 
jau suimti neištikimąjį tarną ir konfiskuoti jo korespondenciją. Ta- 
čiau artimieji patarėjai atkalbineja, girdi, dar nesą jokių įrodymų, o 
daugybę sykių patyrus, koks atsargus esąs Otranto hercogas, visai 
tikra, kad jo korespondencijoje nepavyksią aptikti tokių machinaci- 
jų pėdsakų. Tad imperatorius nusprendžia pirmiausiai išmėginti 
Fuše lojalumą. Įsako jį pakviesti ir labai neįprastai apsimetinėda- 
mas — to meno jis išmoko iš savojo ministro — zonduodamas prade- 
da šneką apie padėtį, girdi, ar vis dėlto nebūtų kaip nors įmanoma 

pradeti derybų su Austrija? Fušė, nė nenujausdamas, kad anas pa- 
siuntinys seniai viską išplepėjo, nė žodžiu neužsimena apie Meter- 
nicho laiškutį, ir imperatorius, dabar visiškai įsitikinęs, kad jo mi- 
nistras yra tikras niekšas, abejingai, neva abejingai, leidžia jam eiti. 
O kad visai Fušė apmulkintų, Napoleonas — apimtas begalinės rūs- 
tybės — inscenizuoja rafinuotą komediją su visais moljeriškais gui pro 
guo. Iš agento sužinotas susitikimo su Meternicho patikėtiniu slap- 
tažodis. Tad imperatorius siunčia ten savo patikėtinį, turintį apsi- 
mesti Fuše patikėtiniu — jam austrų agentas, be abejo, išdėstys visą 
konfidencialią informaciją, ir imperatorius pagaliau ne tik žinos, 
kad Fušė jį išduoda, bet ir tai, kokio masto yra ši išdavyste. Dar tą 
patį vakarą Napoleono pasiuntinys išvyksta: po dviejų dienų Fušė 
bus demaskuotas ir įviliotas į savo paties paspęstas pinkles. 


et kad ir kaip vikriai griebtum — ungurio arba gyvatės, žodžiu, 
tikrų šaltakraujų padarų, nesugausi plikomis rankomis. Komedijoje, 
kurią sumano vaidinti imperatorius, kaip ir kiekviename tobulame 
šio žanro veikale, esama ir priešingos krypties veiksmo, sakytumei 
dvigubo dugno. Napoleonas Fušė už nugaros įtaisęs slaptąją polici- 
ją, o Fušė, savo ruožtu, Napoleonui už nugaros turi savų papirktų 


„ raštininkų ir slaptų informatorių: jo žvalgai dirba ne mažiau mitriai 


už imperatoriaus. Dar tą pačią dieną, kai Napoleono pasiuntinys 
išvyksta į minėtąjį maskaradą Bazelio „Trijų Karalių“ viešbutyje, 
Fušė jau suuodė, kas dedasi, vienas Napoleono „patikėtinių“ jam 
pranešė apie planuojamą komediją. Ir tas, kuris turėjo būti netiketai 
užkluptas, dabar netikėtai užklumpa savąjį poną jau kitą rytą, atvy- 
kęs pateikti eilinio pranešimo. Vidury pokalbio jis staiga atsainiai, 
kaip Žmogus, pamiršęs visiškai, visiškai nereikšmingą menkniekį, 
pliaukšteli. ranka sau per kaktą: „Ak, tiesa, Sire, visai pamiršau Jums 
pasakyti, kad gavau laiškelį iš Meternicho, juk vis atsiranda svarbes- 
nių reikalų. Be to, jo pasiuntinys neperdavė man miltukų, nuo kurių 
raštas pasidaro matomas, ir aš iš pradžių maniau, kad čia tik mistifi- 
kacija. Taigi tik šiandien galiu Jums apie tai papasakoti“. Dabar 
imperatorius jau nebesugeba tvardytis: „Jūs — išdavikas, Fušė, — re- 
kia jisai, — turėčiau įsakyti Jus pakarti . 

O visų nesutrikdomiausias, šaltakraujiškiausias ministras dalykiš- 


kai atsako: „Aš taip nemanau, Jūsų Didenybe“. Napoleonas net 
dreba iš įtūžio. Ir vel tokiu nepageidautinai ankstyvu prisipažinimu 
Fra Diavolo ištrūko jam iš rankų. O agentas, po dviejų dienų įteikęs 
jam pranešimą apie susitikimą Berne, pargabena mažai lemiamų ir 
daug nemalonių naujienų. Mažai lemiamų: mat iš austrų agento lai- 
kysenos paaiškėja, jog atsargusis Fušė buvo pernelyg rafinuotas, kad 
įrodomai susirištų rankas įsipareigojimais, jog jis valdovui už nuga- 
ros tik žaidžia savo mėgstamiausią žaidimą: laikyti rankoje visas ga- 
limybes. Tačiau pasiuntinys pargabena ir daug nemalonių naujienų: 
kad užsienio valstybės sutinka su bet kuria valdžios forma Prancū- 
zijoje, išskyrus vieną — Napoleono Bonaparto. Imperatorius piktai 
prikanda lūpą. Jo smogiamoji jega paralyžiuota. Pamėginęs slapčio- 
mis iš užpakalio kirsti smūgį ūksmetų kelių mėgėjui, jis šioje dviko- 
voje iš patamsių pats buvo mirtiniai sužeistas. 


inkamas momentas, Fušė žengus atsakomąjį žingsnį, praleis- 
tas, ir Napoleonas tai žino. „Akivaizdu, kad jis mane išduoda, — sa- 
ko imperatorius vienam savo patiketiniui, — ir aš gailiuosi, kad neiš- 
vijau jo pirmiau, nei jis man pranešė, jog užmezgė ryšį su Meterni- 
chu. Dabar momentas praleistas, ir nėra jokios dingsties. Jis visur 
imtų skleisti kalbas, kad aš esąs tironas, viską aukojąs savo įtaru- 
mui.“ Visiškai aiškiai imperatorius regi, kad yra už Fuše silpnesnis, 
tačiau toliau grumiasi iki pat paskutinės minutes, tikėdamasis, kad 
gal vis delto pavyks tą dviveidį persitempti į savo pusę arba kokį sy- 
kį jį iš netyčių užklupti ir sutriuškinti. Napoleonas čia naudojasi vi- 
sais-registrais. Megina rodyti pasitikėjimą, bičiulystę, būti atlaidus 
ir atsargus, tačiau tvirta jo valia vis bejėgiškai atsimuša į šį iš visų 
pusių vienodai šaltą ir vienodai iki blizgesio nugludintą akmenį: 
deimantus galima sutrupinti arba išmesti, bet ne į juos įsismelkti. 
Galiausiai įtarinėjimų kamuojamam imperatoriui nebeišlaiko nervai: 
Karno pasakoja sceną, kurioje imperatoriaus bejėgystė prieš savo 
kankintoją atsiskleidžia tiesiog dramatiškai. „Jūs mane išduodate, 
Otranto hercoge, aš turiu įrodymų, — šaukia jis kartą per ministrų 
tarybos posėdį nesutrikdomajam, stverdamas ant stalo gulintį 
dramblio kaulo peilį. — Še, imkite peilį, smeikite jį man į krūtinę, 
tai būtų didesnis lojalumas už jūsų dabartinį elgesį. Vien mano va- 

lioje būtų įsakyti Jus sušaudyti, ir visas pasaulis pritartų tokiam ma- 
no veiksmui. Bet jeigu paklausite, kodel aš taip nedarau, tai tik to- 
del, kad niekinu Jus ir Jūs nė uncijos nesveriate mano svarstyklese.“ 
Matyti, kad Napoleono nepasitikėjimas jau pavirtęs į įniršį, kamuo- 
jamo Žmogaus kančia — į neapykantą. Niekados jis nepamirš, kad 
šis žmogus metė jam tokį iššūkį, ir Fuše tatai irgi žino. Tačiau jis ge- 
ba blaiviai apskaičiuoti varganas imperatoriaus valdžios galimybes. 
„Po keturių savaičių tam šelsmo pagautam žmogui bus galas“, — pra- 
našiškai 1r niekinamai sako jisai. Todel Fušė nė nemano dabar leis- 
tis su Napoleonu į sanderius; po lemiamųjų kautynių vienas jųdvie- 
jų turės pasitraukti kitam iš kelio: arba Napoleonas, arba jis. Fušė 
žino, kad Napoleonas grasino, jog pirmasis pasiuntinys su Žinia 
apie pergalę iš kautynių lauko atgabens į Paryžių ir jo atleidimo 
raštą, galbūt net įsakymą jį suimti. Ir laikrodis akimirksniu šokteli 
dvi dešimtis metų atgalios, į 1793-iuosius, kai ano meto galingiausias 
vyras, Robespjeras, lygiai taip pat ryžtingai sake, kad po dviejų sa- 
vaičių vieno iš jųdviejų galva turės lekti nuo pečių: arba Fušė, arba 
jo paties. Tačiau Otranto hercogas per tą laiką įgijo pasitikėjimo 
savimi. Ir, jausdamas savąjį pranašumą, vienam bičiuliui, perspėjan- 
čiam saugotis Napoleono rūstybes, Fuše primena aną grasinimą, su 
šypsena pridurdamas: „Bet nusirito jo galva“. 


irželio aštuonioliktą dieną staiga įninka griaudėti patrankos 
prie Invalidų katedros. Paryžiaus gyventojai krūpteli, pagauti entu- 
ziazmo. Sis plieno balsas jiems pažįstamas štai jau penkiolika metų: 
Iškovota pergale, kautynės baigtos sekmingai — Moniteur praneša, 
kad Bliucheris ir Velingtonas visiškai sutriuškinti. Entuziazmo ap- 
imtų žmonių pulkai plūsta sekmadienį ir šiaip visados pilnais bulva- 
rais, visuotinė nuotaika, vos prieš kelias dienas dar svyravusi, ūmai 
virsta ištikimybe imperatoriui ir džiūgavimu. Tik jautriausias ter- 
mometras, renta, smukteli keturiais punktais, nes kiekviena Napole- 
ono pergalė reiškia, kad karas dar ilgiau tęsis. Ir tik vienas žmogus, 
tik Fuše, širdies gilumoje galbūt dreba, klausydamasis to griaudėji- 
mo. Jam despoto pergalė gali kainuoti galvą. 
Tačiau tragiška lemties ironija: tą pačią valandą, kai Paryžiuje 
prancūzų patrankos trenkia saliutą, anglų patrankos prie Vaterlo 


jau seniai ištaškiusios pėstininkų ir gvardijos kolonas, ir kol nieko 
nenutuokiantis miestas iliuminuojamas, prūsų kavalerijos Žirgai, kel- 
dami dulkių sūkurius, gena pirma savęs paskutines bėgančios ka- 
riuomenės pabiras. 

Dar ir antrą tikėjimo pergale dieną turi nieko nenutuokiantis 
Paryžius. Tiktai birželio dvidešimtąją prasismelkia kraupios žinios. 
Perbalę, virpančiom lūpom žmones kužda vienas kitam nerimą ke- 
liančius gandus. Parlamente, gatvėje, biržoje, kareivinėse — visur 
šnibždamas: ir balsu kabama apie katastrofą, nors laikraščiai tyli, 
lyg paralyžiaus ištikti. Visas staiga įsibauginęs miestas šneka, krūp- 
čioja, murma, skundžiasi ir viliasi. 

Tik vienas veikia — Fuše. Vos (be abejo, pirmiau už visus kitus) 
gavęs žinią iš Vaterlo, jis laiko Napoleoną vien nemalonia maita, 
kurią kuo greičiausiai privalu pašalinti. Ir išsyk ima kastuvą kapui 
kasti. Norėdamas jau iš anksto užmegzti ryšį su nugalėtoju, jis ne- 
gaišdamas laiko rašo hercogui Velingtonui, o sykiu, psichologiniu 
požiūriu gerai viską numatydamas, perspėja deputatus, kad Napole- 
onas pirmiausiai mėginsiąs juos visus išsiųsti namo. „Jis grįš labiau 
įniršęs nei bet kada ir tučtuojau reikalaus diktatūros“. Taigi kuo 
greičiau jam kyštelti pagalį į ratus. Vakare parlamentas jau apdoro- 
tas, ministrų taryba nuteikta prieš imperatorių, Napoleonui išmušta 
iš rankų paskutinė galimybė velei užgrobti valdžią, — ir visa tai įVy- 
kę, imperatoriui dar ne neįkelus į Paryžių kojos. Sios valandos vieš- 
pats jau nebe Napoleonas Bonapartas, o pagaliau, pagaliau, paga- 
liau — Žozefas Fušė. 

Prieš pat apyaušrį, lyg lavondengte užklota juodu nakties ap- 
staustu, pro Paryžiaus vartus įrieda prastuoliška karieta (imperato- 
riaus karietą su sosto lobynu, durtuvu 19 dokumentais užgrobė Bliu- 
cheris) ir pasuka Eliziejaus rūmų linkui. Tas, kuris prieš šešias die- 
nas įsakyme armijai dar patetiškai rašė: „Kiekvienam drąsos nepri- 
stigusiam prancūzui atėjo akimirka arba nugalėti, arba žūti, — pats 
nei nugalejo, nei žuvo, užtat prie Vaterlo ir Linji dar kartą už jį 
krito šešios dešimtys tūkstančių žmonių. Dabar jis — kaip kitados iš 
Egipto, kaip iš Rusijos — kuo skubiausiai grįžo namo tiktai val- 
džios gelbėti: vien del to tyčia įsakęs važiuoti lečiau, kad parsirastų 
slapta, tamsos priedangoje. Ir ne iškart žengia pas tautos atstovus į 
imperatoriškuosius Tiuilri, bet savo pairusius nervus slepia mažes- 
niuose ir nuošalesniuose Eliziejaus rūmuose. 

Pavargęs, sutriuškintas žmogus išlipa iš karietos, murmėdamas 
nerišlius, kliedesių pilnus žodžius, paveluotai mėgindamas aiškintis 
tr teisintis del to, kas buvo neišvengiama. Karšta vonia padeda jam 
atsileisti, tik tada jis šaukiasi savo tarybą. Sunerimę, svyruodami 
tarp pykčio ir užuojautos, pagarbiai, bet širdyje nejausdami pagar- 
bos, ministrai klausosi sumišų ir karštligiškų sumuštojo kalbų, jis ir 
vėl ima fantazuoti apie šimtą tūkstančių vyrų, kuriuos sutelksiąs, 
apie prabangių žirgų rekvizavimą, jis jiems (kuo puikiausiai žinan- 
tiems, kad iš sunkte išsunkto krašto nebeišspausi nė šimto vyrų) 
dėsto, girdi, po dviejų savaičių vėlei galėsiąs išrikiuoti prieš sąjungi- 
ninkus du šimtus tūkstančių vyrų. Ministrai, tarp jų ir Fušė, stovi 
nuleidę galvas. Jie žino, kad tokios karštligiškos kalbos tėra vien tos 
milžiniškos valios valdyti, vis dar niekaip nenorinčios užgesti šio gi- 
ganto širdyje, paskutines konvulsijos. Būtent taip, kaip ir pranašavo Fu- 
še, Napoleonas reikalauja: diktatūros, visos karinės ir civilinės valdžios 
sutelkimo vienose — jo — rankose, ir reikalauja galbūt vien tam, kad mi- 
nistrai atsisakytų ją suteikti, kad kada nors veliau istorijos akyse būtų 
galima jiems suversti kaltę neišnaudojus paskutinės galimybės laimėti 
(dabartyje esama tokio apvertimo aukštyn kojomis analogijų!) 

Tačiau visi ministrai kalba atsargiai, visi drovisi griežtu žodžiu 
užgauti šį kenčiantį, pamišimo ir karštligės apimtą žmogų. Tik Fušė 
nieko nereikia kalbėti. Jis tyli, nes seniai ėmėsi žygių ir iš anksto 
pasirūpino užkirsti kelią šiam paskutiniam Napoleono mėginimui 
šturmu paimti valdžią. Dalykiškai ir smalsiai, kaip gydytojas, klini- 
kiniu požiūriu šaltai stebįs pašelusį mirštančiojo blaškymąsi ir iš 
anksto mėginąs apskaičiuoti, kada pulsas ims stoti, kada baigsis 
priešinimasis, Fušė be užuojautos klausosi tų tuščių konvulsiškų kal- 
bų; nė žodis neišsprūsta iš jo paties plonų, bekraujų lūpų. Moribun- 
dus, pasmerktas, nebepagydomas, ko vertos dar visos tos desperatiš- 
kos kalbos! Fuše žino, kad tuo metu, kai imperatorius čia pats svai- 
ginasi, mėgindamas dirbtinomis fantazijomis apsvaiginti kitus, už 
tūkstančio žingsnių, Tiuilri rūmuose, susirinkusi taryba, pagaliau 
paklusdama jo, Fušė, nevaržomam liepimui ir valiai, jau daro negai- 
lestingus logiškus sprendimus. 

Jis pats, tiesa, kaip ir termidoro devintąją, tą birželio dvidešimt 
pirmąją nesirodo deputatų susirinkime. Jis — ir to gana — tamsoje 
išrikiavo savo baterijas, numatė kautynių planą, pasirinkdamas puo- 
limui tinkamą minutę ir tinkamą vyrą: tragišką ir kone groteskišką 


Napoleono varžovą La Fajetą. Prieš ketvirtį amžiaus kaip Amerikos 
laisvės kovų didvyris sugrįžęs tėvynėn, dar visai jaunutis didikas, bet 
jau vainikuotas dviejų pasaulių šlove, revoliucijos veliavnešys, naujo- 
sios idėjos skelbėjas, savosios tautos numylėtinis, La Fajetas anksti, 
pernelyg anksti patyrė visas valdžios ekstazes. O paskui staiga iš ne- 
būties, iš Bara miegamojo, išniro mažutis korsikietis, kažkoks leite- 
nantėlis bemaž sudriskusia miline ir nutremptais batais, ir per dve- 
jus metus, paverždamas iš La Fajeto vietą ir šlovę, pasisavino viską, 
ką šis buvo-sukūręs ir pradėjęs; tokių dalykų niekas nepamiršta. 
Širsdamas įžeistasis didikas lieka savajame užmiesčio dvare, o korsi- 
kietis siuvinėtu imperatoriaus apsiaustu tuo metu priiminėja jam po 
kojų puolančius Europos valdovus ir vietoj senosios aristokratų įve- 
da naują — genijaus — despotiją. Ne spindulio malonės nenukreipia 
ši kylanti saulė į nuošalųjį dvarą; o jeigu markizas de La Fajetas su 
savo kukliais apdarais kada atkanka Paryžiun, iškilėlis jo bemaž ne 
nepastebi, auksu siuvinėti generolų mundurai, kraujo košėje iškeptų 
maršalų uniformos savo spindesiu nustelbia jau dulkių nusestą La 
Fajeto šlovę. La Fajetas pamirštas, dvi dešimtis metų niekas nė jo 
vardo nemini. Plaukai jam pražyla, prakauli ir išdžiūvusi pasidaro 
tauri figūra, bet niekas jo nepašaukia — nei į armiją, nei į Senatą, jis 
su panieka paliekamas La Granže auginti rožes ir stambias bulves. 
Ne, tokių dalykų garbetroška nepamiršta. Ir kai dabar tauta, 1815 
metais prisiminusi revoliuciją, anų laikų savo numyletinį vel išrenka 
atstovu ir Napoleonas priverstas kreiptis į jį, La Fajetas, pernelyg 
išdidus, pernelyg nuoširdus, kad slėptų savo priešiškumą, atsako im- 
peratoriui tik šaltai ir atžariai. 

Bet dabar, Fušė į nugarą stumteletas, jis žengia į priekį, susitven- 
kusi neapykanta, jam pasirodžius, daro bemaž išminties ir galios 
įspūdį. Pirmą kartą iš tribūnos vėlei pasigirsta senojo vėliavnešio 
balsas: „Po tokios daugybės metų pirmą kartą vėlei prabildamas 
balsu, kurį atpažins senieji laisvės draugai, aš jaučiuosi verčiamas 
kalbėti jums apie pavojus Tėvynei, kurios gelbėjimas dabar yra vien 
jūsų valioje“: Pirmą kartą vėlei ištartas žodis „laisve“, ir šią minutę 
jis reiškia išsilaisvinimą nuo Napoleono. La Fajeto siūlymas iš anks- 
to užkerta kelią bet kokiam meginimui paleisti parlamentą, dar kar- 
tą surengti valstybės perversmą; entuziastingai nusprendžiama, kad 
tautos atstovų susirinkimas paskelbia save nuolat posedžiaujančiu ir 
laikys Tėvynes išdaviku kiekvieną, kuris tik pamėgintų jį paleisti. 

Neįmanoma apsirikti, kam adresuota tokia rūsti Žinia; vos ji pra- 
nešama Napoleonui, šis iškart pajunta, kad jam kumščiu trenkta į 
veidą. „Turėjau tuos žmones dar prieš išvykdamas išsiųsti namo, — 
sako jis niršdamas. — Dabar jau po laiko.“ Iš tikrųjų — nei po laiko, 
nei per vėlu. Kol kas jis dar, laiku atsisakydamas sosto, vienu 
plunksnos brūkštelėjimu galėtų išgelbėti sūnui karūną, o pats sau — 
laisvę, kita vertus, galėtų dar ir nueiti tuos tūkstantį žingsnių iš Eli- 
ziejaus rūmų į posedžių salę 1r ten, pats dalyvaudamas, primesti su- 
trikusiai avių bandai savąją valią; tačiau pasaulio istorijoje mes vis 
matome tą patį stulbinantį fenomeną, kad kaip tik pačias energin- 
giausias figūras, priejusias lemtingų apsisprendimų keterą, sukausto 
keistas neryžtingumas, sakytumei, koks sielos paralyžius. Valenštei- 
nas prieš atsimetimą, Robespjeras termidoro devintosios naktį, nė 
kiek ne mažiau — ir praeito karo vadai, — visi jie kaip tik tada, kai 
skubotumas būtų menkesnė klaida, darosi pragaištingai neryžtingi. 
Napoleonas sako kalbas, varinėja diskusijas su keliais ministrais, ku- 
rie jo abejingai klausosi, kaip tik tą valandą, kurią turi būti nulemta 
jo ateitis, jis tuščiai aptarinėja visas praeities klaidas, reiškia kaltini- 
mus, fantazuoja, spaudžia iš savęs tikrą ir teatrinį patosą, bet drąsos 
neišspaudžia. Napoleonas ne veikia, o kalba. Ir tarytum istorija vie- 
no gyvenimo atkarpoje kada nors kartotųsi, tarytum analogijos vi- 
sados nebūtų buvusios pavojingiausios mąstymo klaidos politikoje, 
jis, mėgindamas palenkti į savo pusę deputatus, kaip ir briumero aš- 
tuonioliktąją vietoj savęs kalbėti siunčia brolį Liusjeną. Tačiau aną 
kartą Liusjenui prie šalies kaip iškalbingas advokatas stovejo brolio 
pergalė, o kaip sąmokslo bendrininkai — tvirtarankiai grenadieriai ir 
ryžtingi generolai. Be to, Napoleonas, savo bėdai, pamiršo štai ką: 
tarp tų dviejų datų, kurias skiria penkiolika metų, guli dešimt mili- 
jonų kritusiųjų. Tad Liusjenui dabar užlipus į tribūną ir pradėjus 
kaltinti prancūzų tautą, kad ši, vengdama paremti jo brolio reikalą, 
esanti nedekinga, La Fajeto lūpomis ūmai prasiveržia susitvenkusi 
nusivylusios tautos rūstybė savajam skerdikui, — nepamirštami žo- 
džiai, kurie lyg kibirkštis, įmesta į parako statinę, išsyk sunaikina 
paskutines Napoleono viltis: „Ką? — rikteli jis ant Liusjeno. — Jūs 
drįstate mums priekaištauti, kad per mažai padarėme Jūsų brolio la- 
bui? Gal jau pamiršote, kad mūsų sūnų, mūsų brolių kaulai visur liu- 
dija mūsų ištikimybę? Afrikos smelio dykynėse, prie Gvadalkivyro 


1r Tacho krantų, Vyslos pakrantėse ir lediniuose Maskvos laukuose 


daugiau nei per dešimtį metų trys milijonai prancūzų sudėjo gal- 
vas.dėl vieno žmogaus! Del vieno žmogaus, kuris dar ir šiandien 
mūsų krauju geidžia kovoti su Europa. To jau gana, to net per 
daug vienam žmogui! Dabar mūsų pareiga gelbėti Tėvynę“. 
Griausmingi visų deputatų plojimai, regis, turėtų parodyti Napo- 
leonui, kad dabar jau pats laikas būtų savo noru atsisakyti sosto. 
Tačiau atrodo, kad nera žemėje nieko sunkesnio, kaip atsisveikin- 
ti su valdžia. Napoleonas delsia. Ir šis delsimas jo sūnui kainuoja 
1mperiją, o jam pačiam — laisvę. 


ačiau dabar jau Fuše trūksta kantrybe. Jeigu tas neparankus 
žmogus nenori pats atsisakyti, tada — šalin jį; tereikia tik negaišuo- 
jant tinkamoje vietoje kyštelti svertą, o tada nugrius ir toks kolosa- 
lus nimbas. Naktį jis apdoroja jam atsidavusius deputatus, ir kitą 
rytą Susirinkimas be užuolankų ir įsakmiai pareikalauja, kad impera- 
torius atsisakytų karūnos. Bet ir tai dar, regisi, nepakankamai aiškūs 
žodžiai tam, kurio kraujyje šniokščia valdžios banga. Napoleonas vis 
dar varinėja kalbas, kol, Fuše spustelėjus pirštu, La Fajetas taria lemia- 
mą žodį: „Jeigu jis dels atsisakyti, aš pasiūlysiu jį nušalinti“. 

Vieną valandą parlamentas duoda pasaulio viešpačiui garbingai 
pasitraukti, vieną valandą duoda tam valdžios vyrui galutinai atsiža- 
dėti valdžios; tačiau, lygiai kaip ir 1814 metais prieš savuosius gene- 
rolus Fontenblo, Napoleonas tą valandą panaudoja vien teatrui, o 
ne politikai. „Kaip? — šaukia jis pasipiktinęs. — Smurtas? Jeigu taip, 
aš neatsisakysiu. Parlamentas — vien jakobinų ir garbetroškų šutvė, 
kurią turėjau apskųsti tautai ir išvaikyti! Bet už prarastą laiką dar 
įmanoma atsigriebti.“ Iš tikrųjų jis tiktai nori, kad būtų dar pri- 
mygtiniau paprašytas ir kad šitaip jo auka pasidarytų didesne; ir 
tikrai — lygiai kaip 1814 metais generolai, taip dabar ministrai pra- 
deda jį atsargiai įkalbinėti. Tik Fušė tyli. Viena po kitos vis ateina 
žinios, laikas negailestingai suka ciferblatu rodykles. Galiausiai im- 
peratorius sviedžia į Fušė žvilgsnį, pasak liudininkų, sykiu pašaipų 
ir aistringos neapykantos kupiną. „Parašykite tiems ponams, — pa- 
niekinamai sako jam, — tegu nusiramina, aš patenkinsiu jų reikalavi- 
mą.“ Fuše išsyk pieštuku brūkšteli popieriaus skiauteje kelias eilutes 
savo patiketiniams parlamente, kad ant asilo jodinti nebereikėsią; o 

Napoleonas eina į nuošalų kambarį padiktuoti broliui Liusjenui at- 
sižadėjimo laiško. 

Po kelių minučių jis vėlei grįžta į pagrindinį kabinetą. Kam ati- 
duoti tą svaraus turinio lakštą? Kraupi ironija: kaip tik tam, kuris 
privertė jį parašyti ir dabar nejudėdamas stovi ir laukia kaip Her- 
mis, nepermaldaujamasis pasiuntinys. Netardamas nė žodžio, impe- 
ratorius paduoda jam raštą. Netardamas nė žodžio, Fušė paima 
sunkiai iškovotąjį dokumentą ir nusilenkia. 

Tačiau tai buvo paskutinis kartas, kai jis lenkėsi prieš Napoleoną. 


arlamento posėdyje Fuše, Otranto hercogas, nedalyvavo; dabar, 
kai pergalė pasiekta, jis įžengia į salę ir iš lėto kopia laiptais aukš- 
tyn, laikydamas rankoje pasaulio istorijai reikšmingąjį lakštą. Vei- 
kiausiai tą minutę toji siaura, kieta intriganto ranka drebėjo iš pasi- 
didžiavimo, nes Fušė nugalėjo, antrą kartą įveikė galingiausiąjį 
Prancūzijos vyrą, ir ši birželio dvidešimt antroji jam vėlei yra ter- 
midoro devintoji. Sukrėstos salės tyloje jis, pats šaltas 1r nė kiek ne- 
susijaudinęs, taria keletą atsisveikinimo žodžių savo buvusiam ponui, 
pažeria kelias popierines geles ant ką tik supilto kapo. O tada — dau- 
giau jokių sentimentų! Ne tam valdžia buvo išmušta šitam milžinui 
iš kurnšties, kad leistum jai ristis grindimis, kur ją bet kuris vikruolis 
gali pasigrobti. Dabar atėjo laikas pačiam stverti, išnaudoti metų 
metais geistą minutę. Tad Fušė pateikia siūlymą nedelsiant išrinkti 
Laikinąją vyriausybę, penkių asmenų Direktoriją, iš anksto būdamas 
tikras, kad pagaliau ir pats būsiąs išrinktas. Tačiau išsvajotasis sava- 
rankiškumas dar kartą gresia išsprūsiąs iš rankos; teisybė, per rinki- 
mus pavyksta slapčiomis ir klastingai pakišti koją pavojingiausiam 
konkurentui La Fajetui, kuris jam savo tiesumu ir respublikoniškais 
įsitikinimais ką tik buvo toks puikus taranas; bet per pirmąjį rinki- 
mų turą Karno gauna 324, o jis pats, Fušė, — tik 293 balsus, tad nau- 
josios Laikinosios vyriausybės pirmininko postas neabejotinai ten- 
ka Karno. 

Tačiau šią lemiamą akimirką, tiesiog per colį nuo tikslo, Fušė, 
įžūlusis lošėjas, iškrečia dar vieną pačių žavingiausių ir niekšiškiau- 
sių savo triukų. Rinkimams taip pasibaigus, pirmininko postas, sa- 
vaime suprantama, tenka Karno, o jis, Fušė, kaip visados, taip ir šio- 


je vyriausybėje būtų tiktai antrasis; bet juk jis pagaliau trokšta būti 
pirmasis, neribotas viešpats. Tad Fuše griebiasi rafinuotos klastos: 
vos toji penkių asmenų taryba susirenka ir Karno jau taikosi sėsti į 
jam deramą pirmininko krėslą, Fušė lyg savaime suprantamą dalyką 
siūlo kolegoms konstituotis. „Ką turite galvoje, sakydamas konsti- 
tuotis? — labai nustebęs klausia Karno. „Na, — atsako naivusis Fu- 
še, — išsirinkti sekretorių ir pirmininką“. Ir su apsimestiniu kuklumu 
iškart priduria: „Be abejo, aš balsuosiu už jūsų kandidatūrą į pirmi- 
ninko vietą. Karno duodasi apkvailinamas ir mandagiai atsako: „O 
aš — už jūsų . Bet du kiti nariai slapčiomis jau palenkti Fušė pusen, 
tad Fušė laimi trim balsais prieš du ir, Karno nė nespėjus susigaudy- 
ti, kaip jis čia buvo apgautas, jau sedi pirmininko kresle. Po Napo- 
leono ir La Fajeto laimingai aploštas ir Karno, populiariausias vy- 
ras, ir dabar vietoj jo Prancūzijos likimo viešpačiu tampa visų įžū- 
liausias politikas, Žozefas Fuše. Per penkias dienas, nuo birželio 
tryliktosios iki aštuonioliktosios, imperatorius neteko valdžios, per 
penkias dienas, nuo birželio septynioliktosios iki dvidešimt antro- 
sios, Fušė ją pasiglemžė, pagaliau jis nebe tarnas, pirmą kartą jis — 
neribotas Prancūzijos valdovas, laisvas, laisvas lyg Dievas leistis į 
pamegtąjį ir klaidinamą pasaulio politikos lošimą. 


abar pirmoji priemonė: šalin imperatorių! Net Napoleono 
šešėlis slegia Fušė, ir lygiai kaip Napoleonas, būdamas valdovu, tol 
jautėsi nesmagiai, kol žinojo, kad tasai nenuspėjamasis Fušė yra Pa- 
ryžiuje, dabar Fušė tik tada galės laisvai alsuoti, kai jį nuo pilkosios 
milinės skirs keli tūkstančiai mylių. Kalbetis su Napoleonu akis į 
akį Fušė vengia — kam tie sentimentai? Siuntinėja buvusiam impera- 
toriui tik diktuotus laiškus, dar įvyniotus į plonytį rausvą prielan- 
kumo popierių. Tačiau ir šį blankų mandagumo apdangalą netrukus 
nuplėšia ir be jokios užuojautos parodo nuverstajam, koks jis bejė- 
gis. Patetišką proklamaciją, kurią Napoleonas atsisveikindamas ad- 
resuoja savo kariuomenei, Fušė paprasčiausiai meta po stalu, ir vel- 
tui priblokštas Napoleonas kitą rytą ieško laikraštyje Moniteur savo 
imperatoriškųjų žodžių. Fuše uždraudė juos skelbti. Fuše drįsta ką 
nors drausti imperatoriui! Napoleonas vis dar negali patikėti beri- 
biu įžūlumu, su kuriuo buvęs tarnas dabar jį ignoruoja, tačiau kieta- 

sis kumštis tol jį skaudžiai ir primygtinai baksnoja, kol jis galiausiai 
persikelia į Malmezoną. Tačiau iš ten nuverstasis imperatorius užsi- 
spiria niekur nebesitraukti. Jis nenori keliauti toliau, nors jau arti- 
nasi Bliucherio armijos dragūnai, nors Fušė kas valandą vis rūsčiau 
per pasiuntinius ragina, kad jis pagaliau atsikvošėtų ir dingtų. Ta- 
čiau Napoleonas, juo labiau jaučiasi griūvąs, juo desperatiškiau ka- 
binasi valdžios. Galiausiai, parengtai kelionės karietai jau bestovint 
kieme, jam staiga šauna į galvą dar vienas didingas gestas; Napoleo- 
nas siūlosi stotis kariuomenės priekyje ir dar kartą nugalėti arba žū- 
ti. Bet blaivuolis Fušė į tokius romantiškus siūlymus rimtai nežiūri: 
„Gal tas Žmogus iš mūsų tyčiojasi? — šūkteli jis piktai. — Jo pasiro- 
dymas kariuomenės priekyje būtų tik dar vienas iššūkis Europai, o 
Napoleono charakteris neleidžia tiketis, kad jis būtų bent kiek abe- 
jingas valdžiai “. 

Fuše aprekia generolą, kad šis turįs drąsos apskritai perdavinėti 
tokias naujienas, nors privaląs išvežti imperatorių, ir įsako jam tuč- 
tuojau pasirūpinti, kad tasai keblumus vis kuriąs vyras išvyktų. Pa- 
ties Napoleono jis apskritai nesiteikia net pagerbti atsakymu. Nu- 
galetieji Fušė akyse neverti nė uncijos. 


abar jis štai laisvas, štai jis ir pasieke tikslą: nuvertus Napole- 
oną, Žozefas Fušė, Otranto hercogas, eidamas penkiasdešimt šeš- 
tuosius metus, pagaliau vienas ir niekieno nebevaržomas stovi: val- 
džios viršūnėje. Begalinis ir klaidus kelias per viso amžiaus ketvirčio 
labirintą: nuo smulkučio, išblyškusio pirklio sūnaus iki nuskarusio, 
tonzūruoto vienuolyno mokyklos mokytojo, paskui — iki liaudies 
tribūno ir prokonsulo, galiausiai — iki Otranto hercogo, imperato- 
riaus tarno, o galų pagalėj — jau niekieno tarnas, galų pagalėj — vie- 
natinis Prancūzijos valdovas. Intriga pergalingai įvėike idėją, mitru- 
mas — genijų. Visa jį supusi nemirtingųjų karta nugarmėjo į pragar- 
mes. Mirabo miręs, Maratas nužudytas, Robespjeras, Demulenas, 
Dantonas giljotinuoti, konsulavimo laikų kolega Kolo ištremtas į 
karštligės krečiamą Guajanos salą, La Fajetas baigtas, — visi, visi re- 
voliucijos laikų bendražygiai pradingę ir išnykę. Fušė štai dabar, 
laisvai išrinktas ir pelnęs visų partijų pasitikėjimą, lemia Prancūzijos 
likimą, o Napoleonas, pasaulio viešpats, skurdžiais drabužiais, su 


svetimu nežymaus generolo sekretoriaus pasu, sprunka pajūrio 
linkui; Miuratas ir Nėjus laukia, kada bus sušaudyti, šeimos klanui 
priklausę karaliukai iš Napoleono malonės tuščiomis kišenėmis ir 
nebetekę valdų klaidžioja, ieškodami, kur čia pasislėpus. Visa šlo- 
vingoji šios unikalios pasaulio pervartos karta nugrimzdo į gel- 
mes, tik vienas Fušė iškilo, pasitelkęs savo atkaklią, patamsiuose 
planus kuriančią, po žemėmis urvus rausiančią kantrybę. Lyg vaš- 
kas dabar jo meistriškoje rankoje duodasi maigomi ministrų kabi- 
netas, Senatas ir Nacionalinis susirinkimas, šiaip jau tokie valdin- 
gi generolai, drebedami del savo pensijų, romūs lyg avinėliai pa- 
klūsta naujajam prezidentui; viso krašto buržuazija ir tauta laukia 
jo sprendimų. Liudvikas XVIII siunčia pasiuntinius, Taleiranas — 
linkėjimus, Velingtonas, Vaterlo nugalėtojas, — konfidencialius 
pranešimus; pirmą kartą pasaulio lemties gijos įstabiai atvirai ir 
laisvai bega jam tarp pirštų. Fuše laukia neapsakomai sunki už- 
duotis: apsaugoti sumuštą, nugalėtą kraštą nuo vis artyn žygiuo- 
jančių priešų, užkirsti kelią tuščiam patetiškam priešinimuisi, išsi- 
dereti kuo palankesnes sąlygas, atrasti tinkamą valstybės formą, 
tinkamą valdovą, padiktuoti chaosui naujas normas, suteikti jam 
tvarią tvarką. Tam reikalingas meistriškumas, ypatingas dvasios 
mitrumas, ir tikrai — šią valandą, kai visi sutrikę praranda savitvar- 
dą, priėmonese, kurių griebiasi Fušė, matyti didžiulė energija, o jo 
dvilypiai ir keturlypiai planai yra nuostabiai tvirti. Jis su visais bi- 
čiuliaujasi, visus vedžiodamas už nosies ir darydamas vien tai, ką 
pats mano esant teisinga ir naudinga. Parlamente jis, regisi, reika- 
lauja valdžią perduoti Napoleono sūnui, su Karno — palaiko res- 
publiką, o su sąjungininkais — Orleano hercogą, bet patyliukais 
vis dėlto stumia krašto vairą ankstesniojo karaliaus Liudviko 
XVIII pusen. Visai nepastebimai, švelniais, vikriais judesiais, taip, 
kad jo artimiausi bendražygiai negalėtų įžvelgti tikrosios kryp- 
ties, jis per papirkinėjimų liūną iriasi pas rojalistus ir, ministrų ta- 
ryboje bei parlamente vis dar tebevaidindamas bonapartistą ir 
respublikoną, del jam patikėtos valdžios perleidimo derasi su Bur- 
bonais. Psichologiniu požiūriu jo sprendimas buvo vienintelis 
teisingas. Tik greita kapituliacija karaliui gali nukraujavusiam, su- 
griautam, svetimos kariuomenės užtvindytam kraštui garantuoti, 
kad jis bus patausotas, kad pereinamasis laikotarpis praeis be trin- 
čių. Pasižymėdamas gera tikrovės nuovoka, tik vienas Fuše iškart 

suvokia šią būtinybę ir įgyvendina ją savo valia ir jėgomis, įveik- 
damas ministrų tarybos, tautos, kariuomenės, parlamento ir Senato 
priešinimąsi. 

Tačiau kad ir koks išmintingas tomis dienomis būtų Fušė, jam 
pristinga — ir tai jo tragedija! — tos vienos, pačios paskutinės, aukš- 
čiausios, tyriausios išminties: del reikalo pamiršti patį save, savo 
naudą. Tos paskutinės, kuri paskatintų jį po šio meistriškai atlikto 
darbo atsižadėti, — sulaukusį penkiasdešimt šešerių metų, pačioje 
sėkmės viršūnėje, dešimteriopą ar dvidešimteriopą milijonierių, ger- 
biamą bei garbinamą ir savosios epochos, ir istorijos. Tačiau tas, 
kuris dvi dešimtis metų godžiai valdžios troško, kuris dvi dešimtis 
metų vien ja buvo gyvas ir vis delto ja nepasisotino, darosi nepajė- 
gus atsižadeti, — lygiai kaip Napoleonas, Fuše neįstengia pasitraukti 
nė minutes anksčiau, nei bus nustumtas. O kadangi dabar jis neturi 
pono, kurį galėtų išduoti, jam lieka išduoti patį save, savo paties 
praeitį. Nugaletąją Prancūziją dabar atiduoti jos senajam valdovui 
šią akimirką buvo tikrai didis darbas, teisinga ir narsi politika. Ta- 
čiau leistis, kad už šį sprendimą tau būtų sumoketa karaliaus minist- 
ro posto arbatpinigiais, — buvo niekšybe ir daugiau nei nusikalti- 
mas: tai buvo kvailystė. Ir tą kvailystę pašelusios garbetroškos pa- 
gautas Fuše dabar daro vien tam, kad dar kelias pasaulio istorijos 
valandas avoir la main dans la pate, kad palaikytų pirštus sukišęs į ko- 


- šę, — tai buvo jo pirmoji ir didžiausioji kvailystė, toji neatitaisoma 


kvailyste, visiems laikams užtraukusi jam pažeminimą istorijos aki- 
vaizdoje. Tūkstantį pakopų jis žvitriai, lanksčiai, kantriai-kopė 
aukštyn: bet del vieno vienintelio nerangaus, nereikalingo parklupi- 
mo ant kelių visas jas nusirita žemyn. 


pie'tai, kaip įvyksta šis valdžios pardavimas už ministro pos- 
tą Liudvikui XVIII, mes, laime, turime itin išraiškingą dokumentą, 
vieną iš tų nedaugelio, kuriame pažodžiui užrašytas šiaip jau atsargaus 
Žozefo Fušė diplomatinis pokalbis. Per šimtą dienų vienintelis ryž- 
tingas karaliaus šalininkas, baronas de Vitrolis, Tulūzoje subūrė ka- 
riuomenę ir stojo į kovą su grįžusiu Napoleonu. Paimtą į nelaisvę ir 
atgabentą į Paryžių, imperatorius norėjo jį iškart įsakyti sušaudyti, ta- 
čiau įsikišo Fušė; šis visados buvo linkęs į atlaidumą, ypač priešams, 


kurie kada nors dar gali praversti. Tad pasitenkinta tuo, kad baronas 
Vitrolis, iki pasibaigs karo teismo procesas, buvo uždarytas į karo ka- 
lėjimą. Tačiau birželio dvidešimt trečią dieną, vos išgirdusi, kad Fušė 
tapo Prancūzijos viešpačiu, pavojun patekusio barono žmona jau 
skuba pas jį prašyti, kad Vitrolis būtų paleistas, o Fuše iškart duoda 
tokį leidimą, nes jam labai rūpi turėti papildomą pėstininką partijoje 
su Burbonais. Jau kitą dieną baronas Vitrolis, laisvėn paleistasis roja- 
listų vadas, atvyksta padekoti Otranto hercogui. 

Ir dabar įvyksta toks politiniu požiūriu draugiškas respublikoniš- 
kai rinktos valstybės galvos ir prisiekusio rojalisto pokalbis. Fušė 
jam sako: 

— Na, ką dabar manote daryti? 

— Ketinu išvykti į Gentą, mano pašto karieta jau už vartų. 

— Tai protingiausia, ką galite padaryti, nes čia jums nėra saugu. 

— O jūs nieko nenorite įduoti karaliui? 

— Ak, Dieve mano, ne. Visai nieko. Tik prašom pasakyti Jo Di- 
denybei, kad Jis gali kliautis mano atsidavimu 1r kad, deja, ne nuo 
manęs priklauso galimybė jam greitai persikelti į Tiuilri rūmus. 

— Bet man regisi, jog vien nuo jūsų priklauso, kad tai įvyktų greitai. 

— Mažiau, nei jūs manote. Sunkumų daug. Tiesa, parlamentas si- 
tuaciją padarė paprastesnę. Juk žinote, — čia Fušė šypteli, — kad jis 
paskelbė imperatoriumi Napoleoną Antrąjį. 

— Kaip, Napoleoną Antrąjį? 

— Žinoma, tokia ir turėjo būti pradžia. 

— Bet, manau, į tai vis delto nereikia žiūrėti rimtai? 

— Taip galima pasakyti. Juo ilgiau apie tai mąstau, juo labiau esu 
įsitikinęs, kad šis paskelbimas visai beprasmis. Bet jūs tiesiog nejįsi- 
vaizduojate, kokia daugybė žmonių dar tebėra prisirišusi prie šio 
vardo. Kai kurie mano kolegos, pirmiausiai Karno, yra įsitikinę, kad 
paskelbus imperatorium Napoleoną Antrąjį viskas jau išgelbėta. 

— Ir kiek laiko tokie juokai gali užtrukti? 

— Greičiausiai tiek, kiek mums prireiks išsivaduoti nuo Napoleo- 
no Pirmojo. | 

— O tada, kas tada bus? 

— Iš kur aš galiu žinoti? Tokiomis akimirkomis kaip ši sunku net 
numatyti, kas bus rytoj. 

— Bet jeigu ponas Karno, jūsų kolega, taip prisirišęs prie Napole- 
ono, tai jums greičiausiai bus sunku išvengti tokios kombinacijos? 

— Ką jūs, nepažįstate Karno! Kad jis tos idėjos atsisakytų, užten- 
ka paskelbti „prancūzų tautos“ valdžią. Tik įsivaizduokite, kai jis 
išgirs: prancūzų tautos! 

Dabar jau abu juokiasi — ir respublikoniškai išrinktas Otranto 
hercogas, besišaipąs iš savo kolegos, ir rojalistų pasiuntinys. Jiedu 
jau pradeda kits kitą suprasti. 

— Teisingai, taip bus galima padaryti, — vel pradeda pokalbį ba- 
ronas Vitrolis. — Bet, tikiuosi, po Napoleono Antrojo ir „prancūzų 
tautos“ jūs pagaliau prisiminsite Burbonus? 

— Be abejo, — atsako Fuše, — tada ateis Orleano hercogo eile. 

— Kaip, Orleano hercogo? — nustebęs šūkteli baronas Vitrolis. — 
Orleano hercogo? Nejau manote, kad karalius kada nors priims to- 
kią nupigintą ir visam pasauliui siūlytą karūną? 

Fušė tyli ir šypsosi. 

Tačiau baronas Vitrolis jau viską suprato. Tuo klastingai ironiš- 
ku, neva atsainiu pašnekesiu Fušė jam atskleidė savuosius ketinimus. 
Jis aiškiai davė baronui suprasti, kad jam panorėjus atsiras pakanka- 
mai sunkumų, kad vietoj karaliaus Liudviko XVIII valdovu galima 
paskelbti 1 Napoleoną Antrąjį arba prancūzų tautą, arba Orleano 
hercogą, tačiau kad jis pats, Fuše, nėra pernelyg palankus kuriai 
nors tų galimybių ir ramiai yra pasirengęs Liudviko XVIII labui vi- 
sas jas atmesti, jeigu... Tasai jeigu balsiai nera pasakytas, tačiau ba- 
ronas Vitrolis jau viską suprato, gal iš kokio šypsnio akyse, gal iš 
mosto. Siaip ar taip, jis staiga apsisprendžia atsisakyti numatytos 
keliones ir likti Paryžiuje pas Fušė, tiesa, su sąlyga, kad galėsiąs be 
kliūčių susirašinėti su karaliumi. Baronas išdėsto savo sąlygas: pra- 
džioje dvidešimt penki pasai jo agentams, vyksiantiems į Gentą, į 
karaliaus būstinę. 

— Penkiasdešimt, šimtą, kiek tik pageidausite, — atsako smagiai 
nusiteikęs respublikonas policijos ministras respublikos priešininkų 
atstovui. 

— O paskui prašom leisti man kartą per dieną su jumis pasikal- 
bėti. 

Hercogas ir vel atsako linksmu balsu: 

— Karto nepakanka! Dukart: kartą rytą, kartą vakare. 

Dabar baronas Vitrolis gali ramiai likti Paryžiuje ir Otranto 
hercogo globojamas derėtis su karaliumi bei jam pranešti, kad Pa- 
ryžiaus vartai jam atviri, jeigu... taigi, jeigu Liudvikas XVIII sutin- 


ka taikstytis su Otranto hercogu, kaip naujosios karaliaus vyriausy- 
bės ministru. 


tudvikas XVIII, šiaip jau storaodis Burbonas, net apsiputoja iš 
pasipiktinimo, gavęs pasiūlymą, kad Fušė už ministro pos- 

to arbatpinigius galįs jam patogiai atidaryti Paryžiaus vartus. „Nie- 
kados!“ — rėkia jis pirmiesiems, pasiūliusiems įrašyti į ministrų sąra- 
šą šį nekenčiamą vardą. Ir tikrai — kokia absurdiška ir įžūli idėja įsi- 
leisti į namus karaliaus žudiką, vieną tų, kurie pasirašė mirties 
nuosprendį jo broliui, atsimetelį kunigą, nirtulingą ateistą ir Napo- 
leono tarną! „Niekados!“ — įširdęs šaukia Liudvikas XVIII. Tačiau 
iš istorijos juk gerai Žinomi tokie karalių, politikų ir generolų nieka- 
dos, beveik visada jie esti kapituliacijos įžanga. Argi Paryžius never- 
tas mišių? Argi nuo Henriko IV laikų karaliai, jo protėviai, del val- 
džios nedarė panašių sacrifici dell' inteletto, tokių dvasios ir sąžinės au- 
kų? Iš visų pusių — rūmininkų, generolų, Velingtono, o pirmiausiai 
Taleirano (kuriam, kaip vedusiam vyskupui, šiuose rūmuose reika- 
lingas dar juodesnis fonas) — įkalbinėjamas, Liudvikas XVIII pama- 
še, gali jam be jokio priešinimosi atverti Paryžiaus vartus! Tik jis, 
turįs visų partijų ir pažiūrų įgaliojimus, geriausias, amžinasis balna- 
kilpės laikytojas visiems pretendentams į karūną, išvengsiąs kraujo 
praliejimo. Be to: senasis jakobinas jau seniai pasidaręs doras kon- 
servatorius, jis apgailėjęs kaltes ir šauniai išdavęs Napoleoną. Ga- 
liausiai, norėdamas pasilengvinti sąžinę slegiančią naštą („Vargšas 
broli, jeigu dabar mane pamatytum!“ — taip, sakoma, jis sušukęs), 
karalius atlieka išpažintį ir pareiškia esąs pasirengęs slapčiomis pri- 
imti Fuše Neji, — slapčiomis, nes Paryžiuje niekam nevalia nė įtarti, 


kad už ministro postą išrinktasis tautos vadovas parduoda savąjį 


kraštą, o pretendentas į karūną už karališkąjį vainiką — savąją garbę: 
patamsiuose, už liudininką dalyvaujant tik atsimeteliui vyskupui, 
slapčiomis užbaigiamas šis visoje naujųjų amžių istorijoje begėdiš- 
kiausias eksjakobino ir dar ne karaliaus sandėris. 

Ten, Neji, įvyksta toji nejauki ir fantastiška, Šekspyro ar Aretino 
verta scena: karalius Liudvikas XVIII, Liudviko Sventojo palikuo- 
nis, priima savo brolio nužudymo bendrininką, septyneriopą prie- 

saikos laužytoją Fušė, Konvento, imperatoriaus ir respublikos mi- 
nistrą, kuris jam duoda priesaiką, aštuntąją melagingą priesaiką. O 
Taleiranas, buvęs vyskupas, paskui — respublikonas, tada — impe- 
ratoriaus tarnas, įveda savąjį bendrą į menę. Kad būtų lengviau 
žengti, šlubis uždeda ranką Fuše ant peties, — „yda, pasirėmus: į 
išdavystę“, kaip tyčiodamasis sako Šatobrianas, — ir taip abu ate- 
istai, abu oportunistai lyg broliukai artinasi prie Liudviko Šven- 
tojo įpėdinio. Iš pradžių jiedu žemai nusilenkia. Tada Taleiranas 
imasi keblios pareigos pasiūlyti karaliui į ministrus jo brolio Žžu- 
diką. Net labiau nei paprastai dabar išblyškęs šis liesasis vyras, kai 
klaupiasi prieš „tironą“, prieš „despotą duoti priesaikos ir bu- 
čiuoja ranką, tvinksinčią tuo pačiu krauju, kurį jis padėjo pralieti, 
kai jis štai duoda priesaiką vardan to paties Dievo, kurio bažny- 
čias Lione su savosiomis ordomis plėšė ir niekino. Šiaip ar taip, 
net Fuše tai nemenkas dalykas! 

Todel tad Otranto hercogas, išeidamas iš karaliaus .audiencijų 
kambario, vis dar tebeatrodo išblyškęs; dabar jau veikiau šlubiui 
Taleiranui tenka jį prilaikyti. Fuše neprataria ne žodžio. Net karšto 
ir šalto regejusio vyskupo, mišias skaičiusio lygiai taip pat kaip lo- 
šusio kortomis, ironiškos pastabelės negali pažadinti jo, tokio su- 
trikusio ir nuščiuvusio. Naktį jis, kišenėje turėdamas pasirašytą sky- 
rimo ministru dekretą, grįžta Paryžiun, į Tiuilri rūmus pas nieko 
nenutuokiančius kolegas, kuriuos rytoj visus išvys lauk, o poryt pa- 


skelbs tremtiniais; tarp jų jam vis delto turėjo būti truputėlį nesma- 


gu. Sykį šis visų neištikimiausias tarnas buvo laisvas, tačiau — įstabi 
ir prieštaringa lemties žaismė! — subalterno siela niekados neįsten- 
gia pakelti laisves naštos; pajutusi laisvę, ji būtinai vel ieško priebe--. 
gos, leidžiasi į naują tarnystę. Taip tad ir Fuše, dar vakar stiprus ir 
savimi pasitikintis, vėlei žeminasi, vėl lenkiasi valdovui, vel rakina 
savo laisvas rankas prie valdžios galeros (tardamasis, kad tai lemties 
irklininko suolas). Tačiau netrukus jam bus įspaustas ir įdagas, gale- 
ros Ženklas. 

Kitą rytą į miestą įžengia sąjungininkų kariuomene. Kaip slapta 
buvo sutarta, ji užima Tiuilri rūmus ir paprasčiausiai užrakina depu- 
tatams duris. Tariamai nustebusiam Fušė tai tampa patogia dingsti- 
mi siūlyti kolegoms, kad vyriausybė, protestuodama prieš durtuvus, 
atsistatydintų. Apmulkintieji kolegos ministrai susivilioja šiuo pate- 
tišku gestu — taigi, kaip ir sutarta, sostas staiga lieka tuščias, vieną 


dieną Paryžiuje nebera jokios valdžios. O Liudviku: XVIII tereikia, 
džiigaujant jo naujojo policijos ministro už pinigus suburtai mi- 
niai, vien prisiartinti prie vartų, ir jis sutinkamas kaip gelbėtojas: 
Prancūzija 1r vėl karalystė. 

Tik dabar Fuše kolegos susivokia, kaip rafinuotai jis juos per- 
gudravo. Dabar, iš laikraščio Moniteur jie patiria ir tai, už kokią kai- 
ną Fuše parsidave. Tą akimirką dorąjį, principingąjį, nepriekaištin- 
23jį (tik truputėlį pasipūtusį) Karno suima tikras įniršis. „Kurgi 
man dabar eiti, išdavike?“ — niekinamai rikteli jis ant ką tik iškepto 
rojalistų policijos ministro. 

Tačiau Fuše lygiai taip pat niekinamai atsako: „Kur tik nori, 
kvaily'. | 

Šituo lakonišku ir tipišku abiejų senųjų jakobinų, paskutiniųjų 
termidoro devintosios perversmininkų, dialogu baigiasi įstabiausia 
naujųjų amžių drama, revoliucija ir jos žaižaruojanti fantasmagorija: 
Napoleono žygis per pasaulio istoriją. Herojinių nuotykių epocha 
užgęsta, prasideda biurgerių laikai. 

| 5 | b metų liepos dvidešimt aštuntąją — šimtas Na- 


poleono intermedijos dienų baigėsi — karalius Liudvikas XVIII 
prabangia, baltais eidininkais kinkyta karteta vėlei įvažiuoja į savąjį 
Paryžiaus miestą. Sutikimas didingas, Fuše gerai pasidarbavo. Džiū- 
gaujančios minios apspinta karietą, nuo namų plevėsuoja baltos ve- 
liavos, o ten, kur jų neturėta, pro langus paskubomis iškišti prie pa- 
sivaikščiojimo lazdų pririšti rankšluosčiai arba staltiesės. Vakare 
miestas sušvinta tūkstančiais žiburių, pagautos džiaugsmo, paryžie- 
tes šoka net su anglų 1r prūsų okupacinės kariuomenės karininkais. 
Niekur negirdėti priešiškų šūksnių, apdairiai sutelkta žandarmerija 
pasirodo esanti nereikalinga; iš tikrųjų naujasis visų krikščioniškiau- 
siojo karaliaus policijos ministras, Žozefas Fušė, tiesiog puikiai pa- 
sirūpino savo naujuoju suverenu. Tiuilri, tuose pačiuose rūmuose, 
kur jis dar prieš menesį pagarbiai, kaip visų ištikimiausias, tarnavo 
Napoleonui, Otranto hercogas laukia karaliaus, Liudviko XVIII, to 
paties „tirono“, kurį jis prieš dvidešimt dvejus metus čia, šiuose rū- 
muose, pasmerkė mirti, brolio. Dabar jis giliai ir be galo pagarbiai 
lenkiasi Liudviko Šventojo atžalai, o savo laiškus pasirašinėja kaip 
„pagarbiai Jūsų Didenybės ištikimiausias ir nuolankiausias valdi- 
nys“ (šią frazę pažodžiui galime perskaityti bent tuzine jo ranka 
rašytų pranešimų). Iš visų jo atliktų nutrūktgalviškų charakterio ak- 
robatikos šuolių šis yra visų įžūliausias, tačiau bus jau ir paskutinis 
ant politikos lyno. Kol kas viskas regisi beprasidedą kuo puikiau- 
siai. Kol karalius dar netvirtai sėdi soste, jis nesibjauri pasiremti kad 
ir į tokį poną Fušė. Be to, kol kas šis taip šauniai žongliruoti gebąs 
Figaro dar yra reikalingas. Pirmiausiai — rinkimams, nes rūmai pa- 
geidauja tautos parlamente turėti patikimą daugumą; čia „išmėgintas“ 
respublikonas ir tautos atstovas yra tiesiog neprilygstamas varovas. 
Kita vertus, dar reikia sutvarkyti visokius nemalonius kruvinus reika- 
liukus: kodėl gi nepasinaudojus šia nudėvėta pirštine? Juk paskui bus 
galima ją išmesti, ir tavo paties karališkos rankos liks nesuteptos. 
Tokį nešvarų reikalą reikia atlikti jau pačiomis pirmosiomis die- 
nomis. Tiesa, tremtyje karalius buvo iškilmingai pasižadėjęs suteikti 
amnestiją ir nepersekioti ne vieno tų, kurie per šimtą dienų tarnavo 
sugrįžusiam uzurpatoriui. Tačiau pavalgius viskas kitaip atrodo; ka- 
raliai tik retai manosi privalą laikytis tų pažadų, kuriuos davė, būda- 


mi pretendentais į karūną. Nuožmūs rojalistai, besipuikuoją savo iš- 
tikimybe, dabar, karaliui vėl sėdint balne, reikalauja, kad būtų nu- 
bausti visi, kurie per šimtą dienų atsimetė nuo vėliavos su lelijomis. 
Smarkiai remiamas prie sienos rojalistų, Liudvikas XVIII pagaliau 
jiems nusileidžia. O policijos ministrui tenka kebli užduotis suda- 
ryti šį proskripcinį sąrašą. 

Otranto hercogui šis darbas nėra malonus. Nejaugi iš tikrųjų rei- 
kia žmones bausti dėl tokio menkniekio, nejaugi iš tikrųjų — vien 
del to, kad jie žengė protingiausią žingsnį ir perbėgo pas stipresnį- 
jį, pas nugalėtoją? Be to, jis, visų krikščioniškiausiojo karaliaus poli- 
cijos ministras, prisimena, kad tokiame persekiojamųjų sąraše, griež- 
tai žiūrint, pirmasis vis dėlto turėtų atsirasti Otranto hercogo, Na- 
poleono policijos ministro, kitaip sakant, jo paties vardas. O Die- 
vuleliau, tikrai kebli situacija! Pirmiausiai Fušė mėgina išsisukti nuo 
to nemalonaus pavedimo. Vietoj sąrašo, kuriame, kaip pageidauja- 
ma, turėtų būti trys ar keturios dešimtys svarbiausių nusikaltelių, jis, 
visus nustebindamas, pateikia išsyk kelis didžiulio formato lapus su 
trimis ar keturiais šimtais (kai kas tvirtina — net tūkstančiu) vardų ir 
reikalauja, kad būtų arba visi baudžiami, arba nė vienas nebaudžia- 
mas. Tiek drąsos, tikisi Fušė, karalius vis delto neturės, tad šitaip at- 
grasusis reikalas ir būtų baigtas; tačiau, deja, ministrų kabinetui va- 
dovauja toks pat lapinas kaip ir jis pats, Taleiranas. Šis iškart paste- 
bi, kad jo draugužiui Fušė piliulė labai karti; užtat juo tvirčiau Ta- 
leiranas verčia „policijos ministrą ją nuryti. Ministro pirmininko pa- 
liepimu sąrašas išbraukomas, paliekant jame tik keturis tuzinus var- 
dų, o tada Taleiranas perduoda Fuše keblųjį reikalą pasirašyti mir- 
ties ir tremties nuosprendžius. 

Protingiausiai Fušė dabar padarytų, užsidedamas skrybelę ir iš 
lauko užverdamas rūmų duris. Bet jau ne kartą čia buvo minėta Fušė 
silpnybė: jo garbetroškai nestinga jokios kitos išminties, išskyrus 
šią vieną: gebėti laiku atsisakyti. Fušė verčiau sutiks, kad jį užgriūtų 
nepalankumas, neapykanta ir pasipiktinimas, negu kada nors savo 
noru pakils iš ministro kreslo. Tad sukeldamas visuotinį įtūžį, seno 
jakobino pasirašytas pasirodo už įstatymo ribų paskelbtųjų sąrašas, 
kuriame surašyti įžymiausi, tauriausi Prancūzijos vardai. Jame ir 
Karno, Vorganisateur de la victoire, respublikos kūrėjas, ir maršalas Ne- 
jus, begalinės daugybes kautynių nugaletojas, Rusijos kampanijos 
kariuomenes likučių gelbėtojas, vis: Fušė kolegos iš Laikinosios vy- 

riausybes laikų, paskutiniai jo bendražygiai iš Konvento laikų, jo 
revoliucijos dienų bendražygiai. Šiame kraupiame sąraše, grasinan- 
čiame mirtimi arba tremtimi, gali aptikti vardus visų, kurių darbai 
per paskutiniuosius du dešimtmečius atnešė šlovę Prancūzijai. Jame 
stinga tik vieno vardo — Žozefo Fušė, Otranto hercogo. 

Arba, tikriau: ir to vardo nestinga. Ir Otranto hercogo vardą gali 
aptikti šiame sąraše. Tačiau ne tekste, ne kaip persekiojamo nusikal- 
telio, ne kaip Napoleono ministro. Ne, kaip karaliaus ministro, vi- 
sus savo bendražygius siunčiančio mirtin arba tremtin: trumpai ta- 
riant, kaip budelio. 


Žž tokį šiurkštų kirtį, kurį senasis jakobinas, šitaip pats save 
pažemindamas, trenkė savo sąžinei, karalius negali jam neparodyti 
bent šiokio tokio dekingumo. Zozefui Fušė, Otranto hercogui, da- 
bar suteikiama aukščiausia, pati paskutine garbė. Jau penkerius me- 
tus našlavęs; jis nusprende dar kartą vesti; ir ne bet kaip: tas pats vy- 
ras, kuris kitados taip nuožmiai troško „aristokratų kraujo“, pats 
nusprendė santuokos ryšiais susijungti su melynuoju krauju, kitaip 
tariant — vesti grafaitę de Kastelan, aukštakilmę aristokratę, taigi 
narę „tos nusikalstamos šutvės, kuri privalo kristi nuo įstatymo ka- 


„lavijo“, kaip Fušė anais laikais meiliai skelbė Nevere. Tačiau nuo t 

dienų, kaip matėme iš visokių guvių pavyzdžių, kruvinasis jakobi- 
nas, Žozefas Fušė, iš esmės pakeitė savo pažiūras; dabar, 1815 metų 
rugpjūčio pirmąją, į bažnyčią jis važiuoja ne plaktuku daužyti „nie- 
kingųjų fanatizmo simbolių“, kryžių ir altorių, kaip darė 1793-iai- 
siais, o drauge su savo kilmingąja nuotaka nuolankiai priimti palai- 
minimą žmogaus, devinčio tą pačią mitrą, kurią jis, kaip pamename, 
1793 metais tyčiodamasis liepė užmauti asilui ant ausų. Senu didikų 
papročiu — Otranto hercogas, vesdamas grafaitę de Kastelan, žino, 
kas dera, — santuokos sutartį drauge pasirašo pirmosios rūmų ir di- 
duomenes šeimos. Ir pirmasis šį pasaulio istorijoje bene unikalų do- 
kumentą savo brolio žudikui kaip garbingiausias ir negarbingiausias 
liudininkas manu propria pasirašo Liudvikas XVIII. 

Tai jau daug, neprilygstamai daug. To jau net per daug. Mat kaip 
tik šis didžiausias įžūlumas, kad karaliaus žudikas pasiprašė giljotinuoto 
karaliaus brolį būti savo vestuvių liudininku, sukelia diduomenės 


sluoksniuose neapsakomą pasipiktinimą. Tasai niekingas perbegelis, 
tasai vos dviejų dienų rojalistas, murma jie, elgiasi taip, lyg iš tikrųjų 
priklausytų rūmams ir diduomenei. Kam gi dar apskritai reikalingas 
šis žmogus, le plus dėgoutant reste de la rėvolution, ši paskutinė nešvari re- 
voliucijos atmata, savo kokčiu pavidalu teršianti ministrų kabinetą? 
Be abejo, jis padėjo parvesti karalių atgalios į Paryžių, nepašykštejo 
savo parsidavėliškos rankos pasirašyti geriausių Prancūzijos vyrų pa- 
skelbimą už įstatymo ribų. Bet dabar — lauk jį! Tie patys aristokratai, 
kurie, kol karalius didžiai nekantraudamas laukė už Paryžiaus vartų, 
spyrė jį, kad būtinai paskirtų Otranto hercogą ministru, idant be 
kraujo praliejimo būtų galima įžengti į Paryžių, — lygiai tie patys po- 
nai staiga visiškai nebeprisimena, kas per vienas tasai Otranto herco- 
gas; jie atkakliai prisimena tik tokį Žozefą Fušė, Lione įsakiusį pa- 
trankų salvėmis sušaudyti šimtus kunigų bei didikų ir reikalavusį mir- 
ties Liudvikui XVI. Umai Otranto hercogas pastebi, kad jam einant 
per karaliaus prieškambarį visas pulkas kilmingųjų ponų su juo nebe- 
sisveikina ar net su provokuojama panieka atgręžia jam nugarą. Staiga 
pasirodo ir per rankas keliauja plūstami rašiniai apie mitrailleur de Lyon, 
nauja patriotinė draugija, Francs rėgėnėrės, — camelots du toi ir „atgimstan- 
čios Vengrijos“ pirmtake, — rengia susirinkimus ir tiesiai šviesiai rei- 
kalauja, kad vėliavoje su lelijomis nebeliktų šitos gėdingos dėmes. 
Tačiau kai kalbama apie valdžią, Fuše taip lengvai nepasiduoda: 
valdžios jis laikosi dantimis įsikibęs. Šnipo, turėjusio jį tomis die- 
nomis stebėti, slaptame pranešime skaitome, kaip jis visose pusėse 
ieško, kur įsitverus. Galų pagaleje juk krašte tebėra priešų valdovai: 
jie gali apginti jį nuo pernelyg karališkai nusiteikusių karaliaus tar- 
nų. Fuše lankosi pas Rusijos imperatorių, kasdien po kelias valan- 
das kalbasi su Velingtonu ir anglų pasiuntiniu, sprogdina visas di- 
plomatines minas, viena vertus, skundu prieš kraštą užėmusią ka- 
riuomenę mėgindamas palenkti savo pusėn tautą, o antra vertus, 
perdėtai grėsmingais pranešimais baugindamas karalių. Fušė, kaip 
užtarėją, siunčia pas Liudviką XVIII Vaterlo nugalėtoją, mobili- 
zuoja bankininkus, moteris ir paskutinius bičiulius. Ne, jis nenori 
trauktis: pernelyg brangiai jo sąžinė gavo sumoketi už šias pareigas, 
kad jis nemegintų desperatiškai gintis. Ir tikrai — kelias savaites jis, 
kaip įgudęs plaukikas, čia guldamasis ant šono, čia versdamasis 
aukštielninkas, įstengia išsilaikyti politinių vandenų paviršiuje. Per 
visą tą laiką jis, kaip praneša minėtas šnipas, demonstruoja žvalų 

pasitikėjimą savo jėgomis, greičiausiai jam to pasitikėjimo ir tikrai 
nestigo. Mat per tuos dvidešimt penkerius metus jis visados iškilda- 
vo į paviršių. Jeigu jau susitvarkei su Napoleonu, su Robespjeru, tai 
ar verta rūpintis dėl kelių naivuolių didikų! Senasis žmonių niekin- 
tojas, tas, kuris pergudravo ir pergyveno didžiausius pasaulio istori- 
jos vyrus, žmonių seniai nesibijo. 


ačiau vieno dalyko tasai senasis kondotijeras, tasai rafinuotas 
žmonių žinovas, vis dėlto nėra išmokęs, ir niekas čia jo negali pa- 
mokyti: jis nemoka kovoti su šmeklomis. Štai ką jis buvo pamiršęs: 
kad po karaliaus rūmus lyg erinija vaikšto praeities šmėkla: Angule- 
mo hercogienė, tikra Liudviko ir Marijos Antuanetės duktė, vienin- 
telė iš visos šeimos išsigelbėjusi iš didžiųjų skerdynių. Karalius 
Liudvikas XVIII — tas Žozefui Fušė iš bėdos dar galėtų atleisti; ga- 
lų gale šitam jakobinui jis turi būti dekingas už savąjį sostą, o toks 
paveldas kartais ir pačiuose aukščiausiuose sluoksniuose (kaip liudi- 
ja istorija) apmaldo brolišką sielvartą. Tačiau jam buvo bepiga at- 
leisti, mat jis pats savo kūnu ir siela visai nieko nepatyrė anais bai- 
staisiais laikais; o Angulemo hercogienė, Liudviko XVI ir Marijos 
Antuanetės duktė, kraujyje tebesinešioja kraupius savosios vaikystės 
paveikslus. Ji turi tokių prisiminimų, kurių žmogus nepamiršta, ir 
jaučia tokią neapykantą, kurios niekaip neįmanoma apmalšinti: per- 
nelyg daug ji patyrė savo kūnu, savo siela, kad kada nors galėtų at- 
leisti bent vienam tų jakobinų, tų baisingųjų vyrų. Dar būdama visai 
vaikas, ji Sen Klu pilyje drebėdama iškentė tą šiurpulingąjį vakarą, 
kai sankiulotiška liaudies minia nužudė durininkus ir krauju varvan- 
čiais batais stojo priešais jos motiną ir tėvą. Paskui patyrė vakarą, 
kai jie, keturiese susispaudę karietoje, tėvas, motina, brolis, „kepėjas, 
kepėjienė ir kepejukas“, per besityčiojančią ir stūgaujančią liaudies 
minią, kiekvieną akimirką laukdami mirties, buvo gabenami atgalios 
į Tiuilri rūmus Paryžiuje. Ji patyrė rugpjūčio dešimtąją, kai pra- 
stuomenes pulkai, kirvių smūgiais išlaužę jos motinos kambarių du- 
ris, šaipydamiesi užmaukšlino tėvui ant galvos raudoną kepurę ir 
įrėmė į krūtinę ietį; ji ištverė kraupiąsias dienas Tamplio kalėjime ir 
siaubingąsias minutes, kai kraujais pasruvusi motinos draugės, Lam- 
balio hercogienės, galva palaidais, nuo kraujo sulipusiais plaukais 


ant ieties smaigalio buvo pakelta prie jų lango. Kaipgi ji gali pa- 
miršti tą vakarą, kai atsisveikino su tevu, kuris buvo nutemptas į gil- 
jotiną, pamiršti atsisveikinimą su mažuoju broliuku, kuriam, apteku- 
siam utelėmis, buvo lemta palengva nusigaluoti ankštoje kameroje? 
Kaipgi ji neprisimins Fuše bendražygių raudonomis kepurėmis, ku- 
rie ją dienų dienas tardė ir kamavo, versdami, kad ji procese prieš 
karalienę paliudytų, jog jos motina Marija Antuanetė ištvirkavusi su 
mažuoju sūneliu? O kaipgi išginsi iš savojo kraujo akimirką, kai ji 
turėjo išsiplešti iš motinos glėbio, o paskui apačioje girdėjo grindi- 
niu dardant vežimą, nuvežusį motiną į giljotiną? Ne, ji, Liudviko 
XVI ir Marijos Antuanetės duktė, Tamplio kalinė, apie visas tas 
baisybes ne laikraščiuose skaitė ir ne iš trečių lūpų girdėjo, kaip 
Liudvikas XVIII, jie neišdildomai deginte išdeginti jos įbaugintoje, 
aptemusioje, nukamuotoje ir iškankintoje vaiko sieloje. Ir jos ne- 
apykanta tėvo žudikams, motinos kankintojams, savosios vaikystės 
siaubo paveikslams, visiems jakobinams ir revoliucionieriams dar 
neišsikvepusi, dar vis nesulaukusi keršto. 

Tokie atsiminimai žmogui neišdyla. Tad ji prisiekė niekados ir 
nieku gyvu nepaduoti rankos savo dėdės ministrui, Fuše, ir nieka- 
dos nekvėpuoti su juo to paties kambario oru. Atvirai sviesdama iš- 
šūkį, visų rūmų akivaizdoje ji demonstruoja ministrui savo panieką 
ir neapykantą. Nekelia kojos nė į vieną šventę, nė į vieną pokylį, 
kuriame dalyvauja šis savo paties pažiūras išdavęs karaliaus žudikas, 
ir jos atvira, pasityčiojimo kupina, fanatiškai demonstruojama pa- 
nieka perbėgėliui pamažu pakursto ir visų kitų savigarbos jausmus. 
Galiausiai visi karališkosios šeimos nariai pareikalauja, kad Liudvi- 
kas XVIII dabar, kai jo valdžia jau tvirta, gėdingai išvytų iš Tiuilri 
rūmų savo brolio žudiką. . 

Be ypatingo noro, kaip pamename, ir tik todel, kad be Žozefo 
Fušė nebuvo galima išsiversti, Liudvikas XVIII leidosi prikalbina- 
mas priimti jį ministru. Mielu noru ir tiesiog smagiai nusiteikęs ka- 
ralius dabar, kai Fuše nebereikalingas, pasiunčia jį šunims šėko pjau- 
ti. „Negalima versti vargšės hercogienės matyti tą atgrasų veidą“, — 
sako jis šypsodamasis apie vyrą, kuris, dar nieko nenujausdamas, pa- 
sirašinėja raštus žodžiais „visų ištikimiausias tarnas“. O Taleiranas, 
antrasis perbegėlis, gauna karaliaus pavedimą aiškiai parodyti sava- 
jam Konvento ir Napoleono laikų bendražygiui, jog pageidaujama, 
kad jis nebesilankytų Tiuilri rūmuose. 

Taleiranas šio pavedimo mielai imasi. Ir šiaip jam jau nelengva 
kreipti burę ton pusėn, kur pučia smarkus rojalistinis vėjas. Tad jis 
viliasi, kad išmetus balastą jam greičiausiai pavyksią išlaikyti savo 
laimingąjį laivą vandens paviršiuje. O sunkiausias balastas jo valdo- 
mame ministrų kabinete yra šis karaliaus žudikas, jo senas bendras 
Fuše; 1r keblų reikalą išmesti jį už borto Taleiranas sutvarko kerimai 
mitriai, kaip tikras aukštuomenės vyras. Nei šiurkščiai, nei iškilmin- 
gai nepraneša Fušė, kad šis esąs atleistas; ne, kaip senas formos 
meistras, kaip save gerbiąs didikas, jis pasirenka tiesiog žavingą bū- 
dą duoti Žozefui Fušė suprasti, kad jam varpas galų pagalėje jau iš- 
mušė dvyliktą. Šis paskutinysis dix-buitižme aristokratas visados juk 
savo komedijų scenoms ir intrigoms naudojasi salono kulisais, tad 
ir šįkart šiurkščiam išvarymui suteikia kuo rafinuočiausią formą. 
Gruodžio keturioliktąją Taleiranas su Fušė susitinka vakariniame 
pobūvyje. Valgoma, kalbamas:, atsainiai šnekučiuojamasi, ypač Ta- 
leiranas regisi kuo puikiausiai nusiteikęs. Aplink jį susiburia didelis 
pulkas; gražios moterys, aukštų titulų savininkai ir jaunuoliai, visi 
smalsaudami spraudžiasi artyn pasiklausyti šio iškalbos meistro. Ir 
tikrai, šįkart jis pasakoja itin dailiai. Pasakoja apie seniai praėjusias 
dienas, kai Konventui davus įsakymą jį suimti turėjo bėgti į Ameri- 
ką, ir entuziastingai giria šią nuostabią šalį. Ak, kaip ten esą puiku: 
neįžengiamos girios, kuriose gyvenančios pirmykštės raudonodžių 


"gentys, didingos, neištyrinėtos upės, galingasis Potomakas ir milži- 


niškas Erio ežeras, o tame herojiškame ir romantiškame pasaulyje 
gyvenanti paderme, plieninė, darbšti ir stipri, užsigrūdinusi kovose, 
prisiekusi ginti savąją laisvę, turinti pavyzdingus įstatymus ir prieš 
akis plytinčias neįsivaizduojamas galimybes. Taip, ten dar esą ko 
pasimokyti, ten, girdi, tūkstantį kartų gyviau nei mūsiškėje nukaršu- 
sioje Europoje galima pajusti naują, geresnę ateitį! Ten, girdi, reikė- 
tų gyventi, ten reikėtų darbuotis, šūkteli jis, pagautas entuziazmo, 
jis tiesiog nežinąs, koks postas galįs būti labiau viliojamas už pa- 
siuntinio Jungtinese Valstijose... 

Ir staiga Taleiranas, nutraukęs šią savo lyg atsitiktinai tokią entu- 
ziastingą kalbą, kreipiasi į Fušė: „Ar norėtumėte, Otranto hercoge, 
gauti tokią tarnybą? | 

Fuše nublykšta. Jis suprato užuominą. Sirdyje jis net dreba iš 
įniršio, kad senasis lapinas taip įžūliai ir mitriai visų Žmonių, visų 
rūmų akivaizdoje išmetė jį su visu ministro kreslu už durų. Fušė nie- 


ko neatsako. Tačiau po kelių minučių atsisveikina, eina namo ir ra- 
šo: atsistatydinimo pareiškimą. Guviai nusiteikęs Taleiranas dar pa- 
silieka, o kelyje į namus savo bičiuliams su kreiva šypsena sako: „Šį- 
kart aš jam galutinai nusukau sprandą . 


iešuomenės akyse mėginant bent plonyčiu apsiaustėliu pri- 
dengti šį nuogą Fušė išvijimą, atleistajam ministrui pro forma pasiū- 
loma kita menkutė tarnyba. Tad Moniteur rašo ne apie tai, kad kara- 
liaus žudikas, rdpicide Žozefas Fušė atleistas iš policijos ministro pa- 
reigų, o apie tai, kad Jo Didenybe karalius Liudvikas XVIII teikesi 
Jo Ekscelenciją Otranto hercogą paskirti pasiuntiniu Drezdeno rū- 
muose. Be abejo, tikimasi, kad Fušė atsisakys šių visiškai beverčių 
pareigų, neatitinkančių nei jo rango, nei jau pasaulio istorijai reikš- 
mingos padeties. Bet kur tau! Turėdamas nors kruopelytę budraus 
proto, Fuše turėtų sųiprasti, kad jam, karaliaus žudikui, reakcingos 
karalystės tarnyboją galutinai i ir nebesugrąžinamai nera jokios vie- 
tos, kad po kelių mėnesių jam iš dantų bus plešte išpleštas ir tas ap- 
gailetinas kaulas. Tačiau nepasotinamas valdžios godulys šią kita- 
dos tokią įžūlią vilko sielą padarė visiškai šuniška. Lygiai kaip Na- 
poleonas iki pat paskutinės minutės geležiniais gniaužtais laikėsi 
įsikibęs nextik savo posto, bet ir vien tuščios imperatoriaus vardo 
iškamšos, — taip, tik dar kur kas negarbingiau, jo tarnas Fušė kabi- 
nasi į paskutinį ir menkiausią tariamo ministro titulą. Nenukrapšto- 
mai lyg molis jis laikosi prikibęs prie valdžios, jis, amžinasis tarnas, 
kad ir piktindamasis, ir šįkart paklūsta savajam ponui! „Su dėkingu- 
mu priimu, Šire, pasiuntinio vietą, kurią Jūsų Didenybė teikėsi man 
pasiūlyti“, — nuolankiai rašo šis: penkiasdešimt septynerių metų 
žmogus, šis dvidešimteriopas milijonierius, vyrui, kuris vos pusmetį 
iš jo paties malonės vėlei yra karalius. Fušė kraunasi lagaminus ir su 
visa šeima keliasi į tuos menkus Drezdeno rūmelius, įsikuria kaip 
tikras kunigaikštis ir apsimeta ketinąs ten kaip karaliaus pasiuntinys 
praleisti gyvenimo pabaigą. 

Tačiau tai, ko jis taip ilgai bijojo, netrunka išsipildyti. Bemaž 
dvidešimt penkerius metus Fušė kaip pašėlęs kovojo prieš Burbonų 
grįžimą, vadovaudamasis teisingu instinktu, kad jie galiausiai vis 
tiek paprašysią apyskaitos už tuos du žodelius la mort, kuriais jis 

Liudviką XVI pastūme po giljotinos peiliu. Bet lyg tikras paikuolis 
jis vylėsi, kad pavyks juos apgauti, įsiterpiant į jų gretas, persiren- 
giant doro ir ištikimo karaliaus tarno apdarais. Tačiau šįkart jis ne 
kitus apgavo, o tik pats apsigavo. Mat, vos jam paliepus naujais ap- 
mušalais išklijuoti kambarius Drezdene, vos pasistačius stalą ir lovą, 
Prancūzijos parlamente jau trenkia perkūnas. Niekas ten nebekalba 
apie Otranto hercogą, visi pamiršo, kad didikas tokiu vardu su 
triumfu grąžino į Paryžių jų naująjį karalių Liudviką XVIII, — visi 
ten dabar kalba vien apie poną Fuše, apie rėgicide Josepb Foucbė de Nan- 
tes, kuris 1792 metais pasmerkė mirti karalių, apie mitrailleur de Lyon, ix 
triuškinama 334 balsų dauguma prieš vos 32 balsus žmogus, „pakelęs 
ranką prieš Viešpaties pateptąjį , paskelbiamas negalįs tiketis jo- 
kios amnestijos ir esąs iki gyvai galvai ištremtas iš Prancūzijos. Sa- 
vaime suprantama, tai sykiu reiškia ir gėdingą atleidimą iš pasiunti- 
nio vietos. Be užuojautos, trumpai drūtai, su patyčiomis ir panieka 
„ponas Fuše“, nebe ekscelencija, nebe Garbės legiono komtūras, 
nebe senatorius, nebe ministras, nebe didikas, kojos spyriu dabar iš- 
trenkiamas gatvėn, o Saksonijos karaliui sykiu oficialiai duodama su- 
prasti, kad ir privatus šio individo Fušė buvimas Drezdene nebera pa- 
geidaujamas. Tas, kuris pats tūkstančius pasiuntė į tremtį, dabar, po 
dvidešimties metų, kaip paskutinis Konvento kovotojas seka jiems 
įkandin, tampa benamis, prakeiktas ir tremtinys. O kadangi jis dabar 
nebeturi valdžios ir atsidūręs už įstatymo ribų, sužlugėlį užgriūva to- 
kia pat sutartina visų partijų neapykanta kaip anksčiau galingąjį supo 
visų partijų simpatijos. Dabar nebepadeda jokios gudrybės, jokie 
protestai, jokie prisiekinėjimai: valdžios netekęs valdžios vyras, baig- 
tas politikas, prasilošęs intrigantas visados yra labiausiai apgailėtinas 
padaras šiame pasaulyje. Pavėluotai, užtat su plėšikiškom palūkanom 
Fušė dabar turės sumoketi už savąją kaltę, kad niekados netarnavo jo- 
kiai idėjai, jokiai moralinei žmonijos aistrai, kad visados vaikėsi vien 
laikino šios akimirkos ir žmonių prielankumo. 


urgi dabar? Iš Prancūzijos ištremtas Otranto hercogas iš pra- 

džių nesuka galvos. Argi jis nera caro globotinis, geras 
Velingtono, Vaterlo nugalėtojo, pažįstamas, visagalio Austrijos 
ministro Meternicho bičiulis? Argi jam neturi būti dėkingi į Švedi- 


jos sostą jo įstumti Bernadotes, ar neturi jam dekoti Bavarijos val- 
dovai? Argi jis nėra jau daugelį metų artimai pažįstamas su visais di- 
plomatais, argi ne visi Europos kunigaikščiai ir karaliai karštai troš- 
ko jo prielankumo? Juk jam, mąsto sužlugėlis, tereikia tik švelniai 
užsiminti, ir kiekvienas kraštas skubės prašyti privilegijos suteikti 
prieglobstį ištremtam Aristidui. Tačiau kaip skirtingai pasaulio is- 
torija elgiasi su sužlugeliu ir su galingu vyru! Iš caro rūmų, net kelis- 
kart užsiminus, kvietimas nesiunčiamas, nesiunčia jo ne Velingto- 
nas; Belgija atsisako priimti, anapus jos pasienio stulpų jau ir taip 
užtenka senųjų jakobinų, Bavarija atsargiai išsisukinėja, o senasis bi- 
čiulis, kunigaikštis Meternichas, irgi kažkodėl laikos: šaltai. Ką gi, 
jeigu Otranto hercogas būtinai pageidaująs ir geidžiąs, jis galįs vyk- 
ti į Austrijos teritoriją, kilniadvasiškai teikiamasi tam neprieštarauti. 
Tik jau nieku gyvu jam nevalia keliauti į Vieną, ne, ten jis negalįs 
būti pageidautinas, o Italijon jam irgi jokia mada nevalia. Daugių 
daugiausia — jis (jeigu tik pažadąs gerai elgtis) galįs apsigyventi ku- 
riame nors mažesniame provincijos mieste, ir tai dar ne Žemutinėje 
Austrijoje, taigi ne Vienos pašonėje. Tikrai nepasakysi, kad senasis 
gerasis Meternichas labai jau primygtinai kviečia, ir tokios santū- 
rios austrų ministro laikysenos nepakeičia net tai, kad milijonierius 
Otranto hercogas siūlosi visą savo turtą paversti žemės valdomis 
Austrijoje arba Austrijos vertybiniais popieriais, kad žada savo sūnų 
atiduoti tarnauti į austrų kariuomenę. Otranto hercogui pranešus, 
kad jis ketinąs apsilankyti Vienoje, Meternichas mandagiai atsako, 
ne, tegu, girdi, jis sau patyliukais, privačiai keliaująs į Prahą. 

Taip, be tikro kvietimo, be garbes, kur kas veikiau pakenčiamas 
nei pageidaujamas, Žozefas Fušė traukia iš Drezdeno į Prahą ir ten 
apsigyvena: prasidėjo jo ketvirtoji, paskutinioji ir Žiauriausioji, 
tremtis. 

Ir Prahoje niekas nerodo didelio susižavėjimo tokiu aukštu, tiesa, 
iš savųjų aukštybių skaudžiai žemėn nusiritusiu svečiu, netikėtą įsi- 
brovelį ypač šaltai sutinka vietine senoji diduomenė. Mat čekų di- 
dikai tebeskaito prancūzų laikraščius, o šie kaip tik dabar trykšte 
trykšta kerštingiausiais ir aršiausiais išpuoliais prieš „poną Fušė; 
dažnai ir labai nuodugniai tie laikraščiai pasakoja, kaip šis jakobi- 
nas 1793 metais Lione pleše bažnyčias ir tuštino kasas Nevere. Visi 
smulkūs rašeivos, kitados su drebuliu vengę kieto policijos ministro 
kumščio ir buvę priversti už sukąstų dantų slėpti savo pyktį, dabar 

nesidrovedami spjaudo beginklį. Pašėlusiu greičiu sukasi ratas. T'a- 
sai, kuris anksčiau sekė pusę pasaulio, dabar pats yra sekamas; visų 
policijos metodų, sumąstytų jo išradingojo genijaus, paties Fušė 
mokiniai ir buvę valdininkai dabar griebiasi prieš savo buvusį mo- 
kytoją. Kiekvienas Otranto hercogui adresuotas ar jo rašytas laiškas 
pereina Juodąjį kabinetą, ten atplėšiamas ir nurašomas, policijos 
agentai klausosi kiekvieno pokalbio ir rašo pranešimus, šnipinėja- 
ma, su kuo jis bendrauja, kontroliuojamas kiekvienas jo žingsnis, vi- 
sur jis sekamas, apsuptas, persekiojamas; paties Fušė menas, paties 
Fušė mokslas nuožmiai sumaniai išmėginami gniuždyti visų suma- 
niausiajam jų išradėjui. Veltui Fušė ieško užtarimo, kad nereikėtų 
kęsti tokių pažeminimų. Jis rašo karaliui Liudvikui XVIII, tačiau šis 
nuverstajam atsakinėja tiek pat, kiek Fuše kitados atsakinėjo nuvers- 
tam Napoleonui. Fuše rašo kunigaikščiui Meternichui, o šis geriau- 
siu atveju per kurį nors menkesnio rango kanceliarijos valdininką 
niūriai burbteli „taip arba „ne“. Tegu, girdi, jis nesimuistąs visų 
periamas, tegu pagaliau liaująsis triukšmauti ir ieškoti kliaučių. Ta- 
sai, kurį vien iš baimės visi mėgo, dabar, nustojus jo bijoti, yra visų 
niekinamas: didžiausias politikos lošėjas prasiloše. 


videšimt penkerius metus šis lankstus, šis nesučiumpamas vy- 
ras vis išsprūsdavo iš rankų lemčiai, tiek kartų grėsmingai meėginusiai 
jį pastverti. Dabar, kai sužlugėlis galutinai parblokštas žemėn, ji ne- 
gailestingai karšia jam kailį. Prahoje ne tik politikos veikėjas, bet ir 
privatus Žmogus Zozefas Fušė patiria savąją Kanosą: joks romanų 
autorius negalėtų moraliniam Fušė pažeminimui sugalvoti šmaikš- 
tesnio simbolio už tą mažutį epizodą, kuris ten įvyksta 1817 metais. 
Mat tragediją dar papildo ir kraupiausias iškraipytas kiekvienos ne- 
laimės paveikslas — apsijuokimas. Pažeminimą kenčia ne tik politi- 
kos veikėjas, bet ir sutuoktinis. Galima drąsiai spėti, kad anais lai- 
kais ne meilė suartino dvidešimt šešerių metų gražuolę aristokratę 
su šituo penkiasdešimt šešerių metų, plikagalviu ir prakaulaus tar- 
tum giltinė veido našliu. Tačiau šis ne itin gundantis jaunikis 1815 
metais buvo antrasis pagal turtingumą Prancūzijos vyras, dvidešim- 
teriopas milijonierius, ekscelencija, hercogas ir įtakingas Jo Visų 
Krikščioniškiausiosios Didenybės ministras; taigi dailutė, bet nu- 


skurdus: provincijos grafaitė pagrįstai galėjo puoseleti viltis, kad 
gales kaip viena iškilniausių Prancūzijos moterų puikuotis per visas 
rūmų šventes ir Sen Žermeno priemiestyje, o pradžia ir tikrai buvo 
viltinga: Jo Didenybe teikesi savo ranka pasirašyti jos sutuoktuvių 
dokumentus, diduomenė ir rūmai vieni per kitus spraudėsi jos svei- 
kinti, puikūs rūmai Paryžiuje, du dvarai ir kunigaikščių pilis Pro- 
vanse varžėsi, kam teks garbė priglobti naująją šeimininkę, Otranto 
hercogienę. Del tokio tviskesio ir dviejų dešimčių milijonų garbet- 
roškos kupina mergina sutiks taikstytis ir su sausoku, nuplikusiu, 
lyg pergamentas pageltusio veido, penkiasdešimt šešerių metų su- 
tuoktiniu. Tačiau grafaitė pasiskubino ir savo giedrą jaunystę par- 
davė už velnio auksą, nes vos medaus mėnesiui pasibaigus gauna pa- 
tirti, kad yra ne didžiai visų gerbiamo valstybės ministro žmona, o 
nekenčiamiausio, patyčiomis labiausiai apipilto Prancūzijos vyro, 
išvyto, iš krašto išguito, viso pasaulio niekinamo „pono“ Fušė pati; 
hercogas ir visa jo puikybė pragaišo, jai liko tik nusmurgęs, kartelio 
graužiamas, tulžingas senis. Tad nera kažin koks netikėtumas, kad 
Prahoje tarp šios dvidešimt šešerių metų moters ir jaunojo Tibodo, 
irgi ištremto seno respublikono sūnaus, užsimezga amitiė amoureuse, 
apie kurią nera tiksliai žinoma, kiek ji buvo tik amitiė, o kiek — 
amoureuse. Tačiau del šios dingsties kyla labai audringi skandalai, 
Fušė uždraudžia jaunajam Tibodo įkelti koją į savo namus, o ne- 
maloniausia, kad ši šeimyninė nesantaika nelieka paslaptyje. Roja- 
listiniai laikraščiai, tykodami bet kokios progos užkirsti botagu 
tam pačiam vyrui, prieš kurį metų metus drebėjo, publikuoja kan- 
džias pastabas apie jo šeimyninius nusivylimus; žavėdami visus skai- 
tytojus, jie platina šiurkštų melą, neva jaunoji Otranto hercogienė 
Prahoje pametusi savo raguotąjį senį ir pabėgusi su meilužiu. Ot- 
ranto hercogas, užsukęs Prahoje į kokią nors draugiją, netrunka pa- 
stebėti, kad damos vos tramdo šypsenėles, ironišku žvilgsniu lygin- 
damos jauną žydinčią moterį su jo paties ne itin kerimu pavidalu. 
Dabar senasis gandų kūrėjas, amžinasis plepalų ir skandalų medžio- 
tojas, savo kailiu gauna pajusti, koks malonumas būti piktavališko 
gero vardo žlugdymo auka; jis gauna pajusti ir tai, kad tokių šmeiž- 
tų niekaip neperveiksi ir kad protingiausias dalykas yra nuo jų beg- 
ti. Tik dabar, tik nelaimių užgriūtas, Fušė įžvelgia visą savo kritimo 
gelmę, ir tremtis Prahoje pavirsta jam pragaru. Vel Fušė kreipiasi į 
kunigaikštį Meternichą, prašydamas leidimo išvykti iš nepakenčia- 

mo miesto ir pasirinkti kitą gyvenamąją vietą Austrijoje. Jam tenka 
palaukti. Galiausiai Meternichas maloningai leidžia jam vykti į Lincą; 
ten tad dabar pažemintas, nusivylęs bei pavargęs vyras ir pasitraukia 
nuo anksčiau jam pavaldaus pasaulio neapykantos ir patyčių. 


1mcas — paminėjus to miesto vardą, Austrijoje kiekvienas šypteli, 
mat šis vardas nejučiomis priverčia pagalvoti apie provin- 

ciją. Smulkiaburžuazinė kaimiškos kilmės gyventojų dauguma, laivų 
darbininkai, amatininkai, daugiausiai — skurdžiai gyvenantys Žmo- 
nės, vos keli nuo seno čia įsikūrusių Austrijos provincijos didikų 
namai. Čia ne Praha, čia nėra didžios, šlovingos tradicijos, nėra 
operos, nera bibliotekos, nėra teatro, nerengiami svaigulingi diduo- 
menės baliai ar šventės, — čia tikrų tikriausias miegūstas, kaimietiš- 
kas provincijos miestas, veteranų prieglauda. Ten persikelia senis 
su dviem jaunom, kone vieno amžiaus moterimis: viena jų — Žmo- 
na, kita — duktė. Išsinuomoja puikius namus, paliepia juos pra- 
bangiai įrengti, didžiai pradžiugindamas Linco tiekėjus ir preky- 
bininkus, iki šiol nepratusius šiapus savojo miesto sienų regėti to- 
kių milijonierių. Kelios šeimos stengiasi užmegzti ryšius su įdo- 
miu, o del pinigų vis delto kažkaip ir kilmingu prašalaičiu, tačiau 


„diduomene labai jau aiškiai linkusi teikti pirmenybę grafaite gi- 


musiai de Kastelan, o ne , „pipirų maišo“ sūnui, tam „ponui“ Fu- 
še, kuriam tiktai Napoleonas (jų akyse — ir pats avantiūristas) ap- 
siautė liesus pečius hercogo mantija. Valdininkai savo ruožtu yra 
gavę slaptą nurodymą iš Vienos kuo mažiau su juo prasidėti; tad 
anksčiau aistringai į veiklą įsitraukęs vyras gyvena čia visiškai 1z0- 
liuotas ir kone vengiamas. Vienas to meto autorius savo memua- 
ruose anuomet labai vaizdžiai perteikė Fuše situaciją viešame poky- 
lyje: „Krito į akis, kad hercogiene buvo dėmesio centre, o pats Fuše 
paliktas sau. Buvo vidutinio ūgio, kresnas, bet ne storas, ir bjauraus 
veido. Į šokių pokylius visuomet atvykdavo mėlynu fraku su aukso 
sagomis, baltomis kelnėmis iki kelių 1r baltomis kojinėmis. Būdavo 
su didžiuoju Austrijos Leopoldo ordinu. Paprastai vienas stovėda- 
vo prie židinio ir dairydavosi į šokančius. Žvelgdamas į šį anksčiau 
visagalį Prancūzijos imperijos ministrą, kuris stovėjo toks vienišas ir 
visų apleistas ir, regis, džiaugėsi, kokiam nors valdininkui užmezgus 


su juo kalbą ar pasiūlius sužaisti šachmatų partiją, aš nejučiomis bū- 
davau priverstas pagalvoti apie tai, kokia permaininga visa žemiška 
galybė 1r didybe“. 

Vienas vienintelis jausmas šį proto aistros apimtą žmogų palaiko 
ligi pat paskutinės akimirkos: viltis, kad kada nors, kada nors vėlei 
pavyks iškilti į politikos aukštybės. Nuvargęs, išeikvojęs jėgas, šiek 
tiek nerangus ir net pasidaręs vos vos apkūnokas, Fuše negali atsiža- 
deti beprotiškos minties, kad jis, turėdamas tokią daugybę nuopel- 
nų, vis tiek dar kartą būsiąs sugrąžintas į savąją tarnybą, kad lem- 
tis, kaip ne sykį anksčiau, vėlei išplešianti jį iš patamsių ir blok- 
šianti atgalios į dieviškąjį pasaulio politikos lošimą. Jis nenutrau- 
kia slapto susirašinėjimo su Prancūzijoje likusiais bičiuliais, sena- 
sis voras vis teberezga slaptus tinklus, tačiau Linco palėpėje jų 
niekas nė nepastebi. Svetima pavarde jis paskelbia „Amžininko 
pastabas apie Otranto hercogą ', anoniminį giriamąjį rašinį, itin 
gyvomis, kone romantinėmis spalvomis vaizduojantį jo talentą ir 
charakterį, sykiu, norėdamas gerai įbauginti priešus, privačiuose 
laiškuose apdairiai užsimena, kad Otranto hercogas rašąs memua- 
rus, netgi kad juos, dedikuotus karaliui Liudvikui XVIII, netrukus 
išleisianti Brokhauzo leidykla: šitaip jis pernelyg įžūliems išsišo- 
kėliams mėgina priminti, kad buvusio policijos ministro Fušė 
strėlinėje dar vis dėlto esama ne tik šiaip sau, bet ir nuodingų 
strėlių. Tačiau keistas dalykas: niekas jo nebebijo, niekas neva- 
duoja jo iš Linco, niekas neketina jo šauktis, jo kviestis, niekas 
neprašo nei jo patarimo, nei pagalbos. O kai Prancūzijos parla- 
mente kita dingstimi svarstomas tremtinių parsišaukimo į tėvynę 
klausimas, jo niekas neprisimena nei su neapykanta, nei su dėme- 
siu. Trejų metų, praleistų pasitraukus iš pasaulio scenos, pakako, 
kad didysis artistas, žibėjęs visuose vaidmenyse, būtų visiškai pa- 
mirštas. Tyla gaubia jį lyg stiklo katafalkas. Pasauliui Otranto 


hercogas nebeegzistuoja; tik senas žmogus, pavargęs, suirzęs, VIe- 


nišas ir prašalaitis, niauriai traukia pasivaikščioti Linco gatvėmis. 
Retsykiais koks tiekėjas, koks prekybininkas mandagiai kilsteli 
skrybėlę, sveikindamas susigaužusį paliegėlį, o šiaip apie jį pasau- 
lyje niekas nebežino ir niekam jis nerūpi. Istorija, toji amžinybės 
advokatė, žiauriausiai keršija vyrui, kuriam visados rūpėjo tik ši 
akimirka: istorija jį dar gyvą palaidoja. 

tranto hercogas toks visų pamirštas, kad niekas, išskyrus ke- 
lis Austrijos policijos valdininkus, neatkreipia dėmesio, kai Meter- 
nichas 1819 metais galiausiai leidžia jam persikelti į Triestą, — ir tai 
tik todėl leidžia, kad iš patikimų šaltinių Žino, jog ši menka malonė 
suteikiama mirtinam ligoniui. Šitą nirtulingai į darbą pasinėrusį vy- 
rą dykinejimas labiau nuvargino ir išsekino nei trisdešimt lažo me- 
tų. Plaučiai pradeda atsakyti, jis nebepakelia atšiauraus klimato, to- 
dėl Meternichas ir malonėja jam skirti saulėtesnę vietą numirti — 
Triestą. Ten tad šis palūžęs vyras retsykiais matomas jau sunkiu 
žingsniu beeinąs mišių ir sunertomis rankomis beklūpąs palei suo- 
lus; andainykštis Žozefas Fušė, prieš ketvirtį amžiaus savo rankomis 
daužęs kryžius ir altorius, dabar, palenkęs nubalusią galvą, klūpo 
prieš „juokinguosius prietarų ženklus“, galbūt dabar jį suėmęs senų- 
jų jo vienuolynų refektoriuose ir koridoriuose viešpataujančios ty- 
los ilgesys. Kažkokia jo esybes dalis visiškai pakitusi, jis, senasis ko- 
votojas ir garbetroška, dabar tenori vien taikos su senaisiais priešais. 
Didžiojo priešininko Napoleono seserys ir broliai — irgi seniai žlu- 
gę ir pamiršti pasaulio — aplanko jį jaukiai pasišnekučiuoti apie pra- 
ėjusius laikus; visi tie lankytojai stebisi, koks tikrai malonus nuo se- 
natvės nuovargio pasidaręs šis vyras. Tasai vargingas šešėlis nė tru- 


. pučio nebepanašus į bijotąjį ir pavojingąjį žmogų, du dešimtmečius 


trikdžiusį visą pasaulį ir klupdžiusį ant kelių galingiausius epochos 
vyrus. Jis trokšta tiktai ramybės, ramybės ir geros mirties. Ir tikrai — 
paskutiniosiomis valandomis jis dar susitaiko su savo Dievu ir su 
žmonėmis. Susitaiko su Dievu: mat senasis karingasis ateistas, krikš- 
čionybės persekiotojas, altorių griovėjas, paskutiniosiomis gruo- 
džio dienomis pasikviečia vieną tų „šlykščiųjų apgavikų“ (kaip vadi- 
no juos savojo jakobinizmo gegužės dienomis), pasikviečia kunigą 
ir maldingai sunertomis rankomis priima Paskutinį Patepimą. Ir su- 
sitaiko su žmonėmis: mat, likus kelioms dienoms iki mirties, palie- 
pia sūnui atrakinti rašomąjį stalą ir ištraukti iš stalčių visus doku- 
mentus. Užkuriama didžiulė ugnis, į ją metami šimtai ir tūkstančiai 
laiškų, greičiausiai ir tokią baimę kelę, šimtus drebėti vertę memua- 
rai. Ar tai buvo mirštančio ligonio silpnumo akimirka, ar paskuti- 
nio pavėluoto gerumo ženklas, ar būsimųjų kartų baimė, ar šiurkštus 
abejingumas — šiaip ar taip, viską, kas galėjo kompromituoti kitus ir 


kuo jis būtų galėjęs atkeršyti savo priešams, Žozefas Fušė, pagautas 
naujoviškos ir kone maldingos atodairos, pavargęs nuo Žmonių ir 
gyvenimo, mirties patale sunaikino, pirmą kartą vietoj šlovės ir val- 
džios trokšdamas kitokios laimės: laimės būti užmirštam. 


| 5 J () metų gruodžio dvidešimt šeštą dieną tada jau 


pietinės jūros pakrantėje, Triesto mieste, ir baigiasi šis Siaurės jūros 
uoste prasidėjęs keistas, lemties posūkių kupinas gyvenimas. O 
gruodžio dvidešimt aštuntąją šio neramiai po pasaulį blaškyto ir 
tremtyje mirusio vyro palaikai paguldomi paskutiniojo atilsio. Ži- 
nia apie garsiojo Otranto hercogo mirtį iš pradžių pasauliui nesu- 
žadina ypatingo smalsumo. Nuo jo užgesusio vardo pakyla tik plo- 
nytis, blyškus atminties dūmų stulpelis, be pėdsakų dingęs nurimu- 
siame epochos danguje. 

Tačiau praslinkus ketveriems metams dar kartą suplevena neri- 
mas. Pasklinda gandas, kad tokią baimę kėlusio žmogaus memuarai 
greitai pasirodysią, ir ne vienam valdžios vyrui, ne vienam pasisku- 
binusiam itin įžūliai vanoti sužlugėlį, šaltas prakaitas nuvinguriuoja 
per nugarą: nejau šitos pavojingos lūpos iš tikrųjų dar kartą prabils 
iš kapo duobes? Nejaugi galų pagalėje iš policijos stalčių prieblan- 
dos pasisavintieji dokumentai, pernelyg atviri laiškai ir kompromi- 
tuojantys įrodymai iškils dienos švieson, ne vienam pragaišindami 
gerą vardą? Bet Fušė ir po mirties lieka ištikimas pats sau. Mat me- 
muarai, apsukraus knygininko 1824 metais paskelbti Paryžiuje, yra 
tokie pat nepatikimi, koks buvo jis pats. Net iš kapo duobės tasai 
atkaklus tylenis nepasako visos teisybes; kaip tikras pavyduolis jis ir 
į šaltąją Žemę nusineša savąsias paslaptis, trokšdamas pats likti pa- 
slaptimi, dvilype prieblandų būtybe, niekados iki galo neatsklei- 
džiama figūra. Bet kaip tik todel ši figūra nuolatos vis iš naujo vi- 
lioja leistis į tą inkvizitorišką žaidimą, kurį jis pats taip meistriškai 
kultivavo: iš lakaus ir vos įžiūrimo pėdsako atkurti visą painų gyve- 
nimo kelią, o iš permainingos lemties — šio visų keisčiausio politi- 
kos veikėjo dvasios pobūdį. 


221 


Zweig, Stefan 
Zv-13 Fušė : politikos veikėjo portretas / Stefan Zweig ; iš vokiečių k. vertė 
Antanas Gailius .— Vilnius : Tyto alba, 2000. —- 221[3] p.- (Portretai) 
ISBN 9986-16-156-8 
Tai pasakojimas apie vieną galingiausių ir kartu įžūliausių Prancūzijos 
revoliucijos ir imperijos laikų politikų — Žozefą Fušė. Šio amoralumo genijaus 
paveikslas turėtų padeti perprasti ir šių laikų vadinamuosius antrojo plano 
veikėjus, kurie neretai lemia istorijos posūkius. 


UDK 830(436)-3 


Stefan Zweig 
FUŠĖ 
Politikos. veikėjo portretas 


Iš vokiečių kalbos vertė Antanas Gailius 


Redaktorė Birutė Simanavičienė 


Serijos dailininkė Ilona Kukenytė 


SL 1686. 2000 02 21. 11,80 leidyb. apsk. I. Užsakymas 160 
Išleido „Tyto alba“, J. Jasinskio 10, 2600 Vilnius 
Spausdino AB „Vilspa“, Viršuliškių skg. 80, 2065 Vilnius 


Leidyklos „Tyto alba“ serija 


PORTRETAI 


Herbert Genzmer 
“< SALVADORAS DALI IR GALA 


Dailininkas ir jo mūza 


Luca Goldoni 
v  KAZANOVA 


R.omantiškasis šnipas 


Irving Stone 
v PROTO AISTROS 


Biografinis romanas apie Žigmundą Froidą 


Stefan Žweig 
v FUSE 


Politikos veikėjo portretas 


Andrė Maurois 
TRYS DIUMA 
Amžini muškietininkai 
Pascal Pia 
BODLERAS 
Liūdesio riteris 
Kenne Fant 
ALFREDAS BERNHARDAS NOBELIS 
Didysis išradėjas 


Brian Moynahan 
„RASPUTINAS 


Šventasis nusidejėlis 


Michel Rio 
MORGANA 


Jean-Michel Thibaux 
KLEOPATRA 
Dieviškoji karalienė ir žemiškoji meilužė 
Armand Lanoux 
MOPASANAS 
Mielas draugas 


STEFANAS ZWEIGAS (1881-1942) - austrų rašytojas, gyvenęs daugiausia Zalcburge, 
vėliau emigravęs į Didžiąją Britaniją, iš ten - į Braziliją. Be grožinės kūrybos, kurioje ryškūs 
sudėtingi, stiprių aistrų charakteriai, parašė beletrizuotų biografijų ir biografinių romanų 
(apie Č. Dikensą, F. Dostojevskį, F. Nyčę, Stendalį, L. Tolstojų, Z. Froidą, 
Balzaką, F. Magelaną ir kt.) 


Žozefas Fušė (1759-1820) — Prancūzijos politikos 
veikėjas, policijos ministras, sukūręs žvalgybos, 
provokacijų ir šnipinėjimo sistemą. 

Vienas galingiausių savojo laiko, vienas keisčiausių 
visų laikų žmonių, pelnęs nedaug jį supusio pasaulio 
meilės, o dar mažiau — vėlesnių kartų teisingumo. 
Apsigimęs išdavikas, nelemtas intrigantas, perbėgelis, 
policijos niekšelis — nera tokio plūstamo žodžio, 
kurio jam būtų pagailėta. Vyrą, pasaulinio perversmo 
metu vadovavusį visoms partijoms, psichologinėje 
dvikovoje nugalėjusį ir Napoleoną, ir Robespjerą, 
istorija tyliai nustūmė į nereikšmingų personažų gretą. 
Retsykiais jis šmesteli kokioje Napoleono laikus 
vaizduojančioje dramoje ar operetėje, 
bet dažniausiai — nuvalkiotu, bravūrišku 
policijos ministro pavidalu. 

Tik vienas vienintelis žmogus, Balzakas, 
pats būdamas didis, pripažino, kad Fušė 
psichologiniu požiūriu — įdomiausias 
šimtmečio Žmogus. 


ISBN 9986-16-156-8 


i NB 


